
ПРЕДЕОВОЕ 


Вјенцеслав Новак родио се 1 рујна 1859 го- 


дине у Сењу. Пучку школу и два разреда гимназије 


свршио је у Сењу, а друга два у Госпићу. Нато је 
лошао у учитељску школу у Загреб. Свршивши на- 
уке, вратио се опет у Сењ, да буде ондје —- пет го- 
дина — пучки учитељ. Његове музиколошке студије 
такле су владу да га пошаље у Праг на конзерва- 
ториј (1884 год.). Ту је за три године свршио испите. 
Тад је постао (1887 год.) учитељем, а послије (1897 
год.) и професором у загребачкој учитељској школи, 


док није након дугога поболијевања од сушице — 


непрестано забављен књижевним радом — умро 20 
рујна 1905 године. 
Вјенцеслав Новак спада међу најплодније писце 


_ на словенском југу. Откад је, након неколико поку- 


шаја у везаном слогу (М1епас, 1874 год.), нашао право 
поље свога пјесничког рада (приповијест „Маца“ — 
из босанскога живота — 1881 год. у Сењу), неуморно 
је писао до своје смрти, и тако оставио народу, крај 
наших лоших књижевничких прилика, посве необи- 
чно велик број добрих књижевних радова. Но да 
се ухвати јасна слика Новакове умјетничке индиви- 
дуалности, није потребно освјетљавати сва та Но- 
вакова дјела, него је доста, на најзначајнијим, при- 
казати етапе Новакова развоја. Новаков развој тече 
у равној црти: њему су јасни циљ и задаћа од првога 
почетка, и к њима се помиче његово настојање без 
странпутица. Занимљиво је само како се је Новаков 

поглед брзо проширивао, како је онда тим проши- 
реним поглодом налазио у свима подручјима нашега 
народнога живота предмета вриједних умјетничке 
обраде, док напокон није у посљедњим дјелима сре- 
тно продро у дубину неких најзнатнијих питања на- 
шега народнога живота. 

Новак је баштинио од свога оца, родом Чеха, 
здрав смисао за практичне потребе живота. Његове 
животне прилике нијесу га никад пуштале из вртлога 
круте борбе за живот. Он је, напротив, највећи дио 
недаћа нашега социалнога живота осетио љуто на 
себи, и то, почевши од сењске своје младости, до 
тешких дана на смрт болеснога чиновника с великом 
породицом. Ову црту човјека, а у суштини и писца 
Новака, какав је изишао из сењских прилика, и какав 
је у главном кроз читав живот и књижевниковање 
у њима остајао, врло је згодно приказао Новаков 
земљак М. Нехајев (д-р Милутин Цихлар, у „Нади“ 
1900. у овим значајним редовима: Новак је био 
„човјек грађанин и дијете из жустра круга, гдје су 
борбу за насушни хљебац вазда поджигале немирне 
кретње, без бриге и осјећаја што ће ко о њима рећи, 
гдје је нагао говор зачињао свакојаки крепки израз 
из необична рјечника, и гдје се није никад шкрта- 
рило жучљивом досјетком на тргу или уличици“. 
Тако има у Новака као нека сродност са сењском 
класичном буром, „која се дивљом раскалашношћу 
обори низ сењску драгу, пак обијесно баца у море 
шешире, открива непристојно пљешиве главе, и за- 
плеће се дрско о сукње и сукњице, све то уз ваз- 
»дашње шале малоградских беспосличара.“ 

Овај смисао за практичност јесте најличнија и 
најјача црта у Новака човјека и писца. Често је скрб 
за породицу утиснула Новаку перо у руку, пак су 
тако настала уз добра дјела и површни радови, а 
у добрим дјелима и непотпуно обрађене стране, што 
је све било од знатне штете за пишчев углед. У 
другу руку, опет, тај Новаков смисао за практичност 
вазда је Новака приближавао обичноме животу, и 
учинио га снажним реалистом баш у вријеме кад је 

реализам славодобитно продирао у модерну књи- 
жевност, изведавши и у нашој књижевности прије- 
лом с романтичном традицијом, и навјешћујући нову 
сјајну епоху народне књижевности. 

Прво дјело којим је Новак ушао у модерну 
књижевност и обратио на себе пажњу не само при- 
јазних читалаца него и озбиљне књижевне критике, 
била је збирка приповијести што их је 1889 године 
издала Матица Хрватска под натписом ЛПодгорске 
приповијешке. Јунаку ових приповиједака су људи 
из Подгорја, које је Новак гледао као просјаке по 
сењским улицама. Но њихова просјачкг сликовитост 
није дражила Новаково умјетничко око, Новака су 
се дојимали њихово убоштво и биједа. Његово ми- 
лостиво срце, лако приступачно сваком људском 
страдању, приклонило се је с љубављу њихову жи- 
воту, и Новак је пошао до њихових колибица, и 
приказао је како ти људи немају одашта да живе, 
јер их је природа оставила, бијући их буром и ка- 
меном, а култура их је изгубила из вида. Да се одрже 
у животу, требало је да пођу у свијет и да се за- 
довоље као просјаци мрвицама културе. У том додиру 
с великим свијешом нашао је Новак јак и националан 
основни мотив својим „Подгорским приповијеткама“. 
Модерне су те приповијести по јако истакнутом опису 
околине, и по оптужби друштва, које је занемари- 
вало своје чланове. Овде су почетци социализма 
којему је Новак остао вјеран до смрти. То је стадиј 
такозванога граваминалног социализма: изношење 
најцрње биједе у људском друштву, које би имало 
потакнути организацију угњетених против власника. 

У духу „Подгорских приповиједака“ писане су 
многе цртице између 1889 и 1896 године. У свима 
је овим приповијестима иста метода. Новак прика- 
зује да је наш друштвени поредак за сиромахе тако 
неповољан, да се не могу отети биједи, него морају 
страдати, а да биједи и несрећи појединих људи 
није крива њихова нарав или способност, или слаб 
или никакав одгој и образованост; несрећа не до- 
лази из човјека, и човек сам није крив својој про. 

пасти, него су тому криве прилике, друштвени по-. 
редак. За то схватање карактеристичан је примјер 
„цртица | Незасишносш џи биједа. Мали Ђуро, син си- 
ромашне праље, премда је марљив и даровит, не 
· добија стипендију да дође у средњу школу, него га 
добива син одлична и богата господина. Ипак га 
праља својим трудом држи у граду. Њезина помоћ 
управо је толика да Њуро може становати код некога 
мајстора гдје у његовој јединој собици лежи и су- 
шичава мајсторица. Мали Ђуро свршава годину до- 
иста с одличном свједоџбом, али уједно оболи, и 
од сушице и умире у испаћеним рукама сироте праље. 
"Већ се у овим приповијестима види да је Но- 
ваку више стало до тога да дјелује на читаоце при- 
казивањем прилика или догађаја јаче него умјет- 
ничком обрадом. Новак није мајстор часовитога 
расположења ; он не црта загаситим бојама; ријетко 
улази у његову слику густа сјена, а ријетко и про- 
зрачна ; његов је диалог премало диференциран према 
лицима која говоре, па ипак су његове слике доста 
пластичне, тер нешто хладне у својој пластици. Тако 
нас се поједине од ових приповијести несразмјерно 
незнатно дојимају према читаној збирци „Подгор- 
ских приповиједака“. У својој целини то је управо 
једно снажно обрађено расположење, које има очиту 
намјеру да у читалаца пробуди сажаљавање патника 
и људи. 

Међутим је Новак, мало по мало, проширивао 
своје знање, и изграђивао себе. О томе нас погла- 
вито увјерава роман Никола Барешић, који је 1896 
год. издала Матица Ура РТВ образованога 
идеалиста са животом и друштвом још је доста тра- 
диционалан мотив. Но већ године 1898, у цртици 

„аашша=, означен је пут и начин којим ће послије 

овак самосталније и оригиналније обрађивати со- 
циална питања. У цртици „Сапбаз“ јавља се у Но- 
вака сумња да ли је сажаљавање довољно да се 
прилике сиромашних и потиштених крену на боље. 
Самилошћу могу се — како то цртица приказује 
— користити варалице,а тиме друштвеном поретку 

није ништа поможено. Да се пороцима нађе лијека, 
треба их пронаћи и упознати. Из тога немира на- 
стале су поглавито двије приповијести, које је издала 
1897 год. Матица Хрватска, од којих једна има зна- 
"чајан натпис: Што је кривој 

Под утјецајем јакога покрета Младиг у хрват- 
ској књижевности, који је ипротив Новака истицао 
важност и права умјетности у пјесничким дјелима, 
настала су нова два романа Новакова: Посљедњи 
Сшитанчићи (издала Матица Хрватска 1899 године) 
и Два свијета (опет издање Матице Хрватске, 1901 
године). У оба романа истиче се умјетност на нео- 
бичан за Новака начин. Већ у „Подгорским припо- 
вијестима“ приказао се Новак као модеран умјетник 
по једном обиљежју, т. ј. живо истичући околину. 
То обиљежје одржало се послије у многим његовим 
приповијестима из сењскога живоша, а нада свеу 
роману из сењскога живота „Посљедњи Стипанчићи“. 
У ово дјело придошла су још нова обиљежја хрват- 


" ске модерне: тако је придошло пјесничко располо- 


жење, које су као основну ноту уводили у литера- 
туру Балски у збирци „Под старим крововима“, 
Лесковар у „Пропалим ; дворима“, и Војновић у „Ду- 
бровачкој трилогији“, т. ј. елегичну ноту умирања 
и тајне чежње за прошлошћу. Уз то почео је Новак 
зише пазити на психологију: уносећи у типове ин- 
дивидуалне црте и проширујући психолошку моти- 
вацију. У „Два свијета“ постаје му психологија чак 
главном и најзнатнијом грађом романа. 

„Посљедњи Стипанчићи“ Новаково су најбоље 
пјесничко дјело. М овдје истиче његово прикази- 
вање сењскога живота из дубокога познавања ствари 
и оштрога опажања. То је приказивање опет напла- 
вило дубоко сажаљавање с којим је Новак вазда 
обухваћао људски живот, али је то сажаљавање 
овдје примило од збиље и искуства ауторова нешто 
непрежаљиво: оно се прометнуло у елегично чув- 
ство које прати вјечно и сигурно умирање свега што 
је постало. Тужна повјест патрициске породице Сти- 
панчића као да је писана у камен: типови ових људи 

имају неизбрисиве контуре, као да би их пјесник 
хтио сачувати за најдаљу будућност. Ипак је у Но- 
вака смисао за реалност надвладао толико да уза 
сву љубав којом описује ИЦ сењских патри- 
ција, пробуђује у читалаца сућут тек за оне који 
страдавају ради патриција. Као што код Ђалскога 
и Војновића жалимо за Баторићима и Орсатима, тако 
код Новака плачемо због судбине „посљедњих“ 
Стипанчића, којој су криви њихови оцеви у старин- 
ским палачама, гдје сад станује градска сиротиња. 
Упознавши да се ти патрицији не могу погодити с 
новим духом времена, и видећи круту реакционар- 
ност, пусту охолију, ропство предрасудама, — све 
то још изобличено пороцима малоградскога жи- 
вота —, немамо кога да жалимо, па као да се с 
Новаком радо одвраћамо од њих, да заволимо, с 
нејасном још симпатијем, — као што је млади Гашпар 
заволио пјесму која се почела пјевати по улицама 
сењским : Још Хрватска ниј пропала —, млади, нови 
нараштај. 

Тко да заборави старога, Стипанчића, „патри- 
ција“ сумњиве лозе, с господским навикама» Његов 
пут у нова времена значи пропаст, јер што он до- 
носи са собом, у овим се временима не може упо- 
тријебити. Његова је жена, госпођа Валпурга, смјерна 
патница, којој пролази вијек у незнању и тиху ро- 
бовању. Она умире као просјакиња, застрвши се на 
Велики Петак бијелим пријевјесом. Кћер су Луцију 
хтјели одгојити да буде једанпут госпођа Валпурга, 
а нијесу опажали да им дијете залази у нова вре- 
мена. Луција постаје жртвом лукавога заводника, 
док је не схрва болест и срамота, а није у животу 
нашла ништа. Тако и сину Стипанчићеву науке и 
навике из очинске куће не даду да напредује, већ 
му поткопавају срећу у животу. 

Из романа изилази пред читаоца пластична 
слика сењскога живота. Виде се утјецаји туђинскога 
часништва на социални живот, којима се одупиру и 
подају домаћи људи. Осјећа се близина талијанске 
литературе и културе... А онда наједаред — а то је 

можда најчувственије приказано — зраке „освита“ 
новога народног живота просијевају над вршцима 
врлетнога Вратника. Одонуд гдје се рађа сењска 
_ бура која чисти сењске улице од љетне запаре и 
од отровних мијазама, долазе прве поруке што су 
их отпремали својему народу ,„илирском“ ватрени 
Загорац Гај и родољубни племић Драшковић. Први 
_их чује у Сењу кроз дебеле али живе сјеменишне 
зидове заносни љубавник Луцијин и поштовалац 
Петраркин Мартин Тинтор, а међу народ их носи и, 
раздаје права крамарска сењска шкртица, али „илир- 
ски“ свећеник, Филип Вукасовић. 

Најдубље погледе у унутрашњост пјесника и 
умјетника Вјенцеслава Новака отвара роман Два 
свијеша. Слободу мисли и чувстава, којој се Новак, 
убоги чиновник с великом породицом, није могао 
предати посве у дјелима са социално-политичном 
тенденцијом, потражио је једаред у сферама чисте 
умјетности. Тако је настао овај лирски интермецо. 
Без модерне технике, којој се Новак сад приклањао, 
не би он био никад постао. То је посве модерна 
исповијест човјека умјетника. Умјетнички нагони, 
или како Новак каже „поћути“, — главна су тема 
тога романа. Новак као да овдје преноси своје осје- 
ћање љепоте у свијет гласова, дубоко увјерен да 
глазба изражава чувства. Помоћу глазбе хтио би да 
изрази неки тајни свијет, хармонију звукова, у којој 
наша душа живи. Струјом „модерне“ није Новак ни 
у том дјелу запловио. То доказује распредање и 
друге теме романа: борба идеализма с материализ- 
мом, којом је мислис да мора по старим традици- 
јама још обогатити грађу романа. Но та друга тема 
· била је расположењима овога дјела тек умјетно на- 
каламљена. Свијет материални, — душманска странка 
—, изишао му је испод пера некако без правога 
живота. Околина, у коју главни јунак глазбеник за- 
пада, цртана је само са своје наказне стране, без 
колања крви и без онога јакога осјећања реалности, 
које би јој дало зацијело право на битак. Једино 
је жена умјетникова, Адела, успјела фигура. 

Колико је Новак настојао да роман „Два сви- 
јета“ буде доиста његова умјетничка исповијест, види 
се и из погрјешне конструкције карактера главнога 
јунака. Он се је кроз сав роман, кроз сав живот 
укрутио у својим идејама, јер се не мијења ни у 
чему. Новак је хтио да бар у пјесми, у тој финој 
лирској интерпретацији, онај идеализам којему је 
посвећивао сав свој живот и сву своју душевну снагу, 
остане нетакнут, неповријеђен, неозлијеђен, како га 
је кроз одвратности живота он сачувао сам. 

Значајном приповијести У глиб, која је настала 
у то вријеме (Млепас, 1901. ТОД), наставља Новак 
своје приповијести с јасном социалном тенденцијом. 
Ако испоредимо „У глиб“ са цртицом „Незаситност 
и биједа“, најбоље ћемо видјети знатан напредак 
Новаков. И овдје добива стипендију син имућна 
начелника, мјесто сиромашнога друга. Но из тога 
мотива сад се више не развија приказивање зло- 
сретне судбине сиромахове као у ранијој цртици, 
сад Новака више занима нешто друго. Начелников 
син учио је у школи да човјек мора бити мило- 
стива срца, и кад види како му друг страда, сједне 
и замоли у писму оца да му допусти да се одрече 
стипендије. „Кад је прочитао своје писмо, био је 
задовољан. Чинило му се да је тим писмом открио 
у себи нешто мушко, што ће веселити оца... То су 
мисли, то је карактер!“ Но какво разочарање. У 
очеву је одговору читао ово: „То су тлапње, у жи- 
вот треба гледати другачијим очима!“ А то је дје- 
ловало. Начелников син пошао је у живот, и у за- 
глушној буци живота изгубио се онај глас савјести. 

У социализму, како га је Новак умјетнички 
пропагирао, надвлађивала је чувствена нота у „Под- 
горским приповијеткама“ и њима сличним из рани- 
јега доба, у „Николи Баретићу“ разложио је Новак 
његову теорију, приповијест „У глиб“ чини прије- 
лаз: почетак Новакова самосталнога схваћања и про- 
дирања у дубину социализма, до коначне, посве 
самосвојне његове умјетничке примјене у Тишу Дор- 
чићу. Противурјечје између добрих наука у којима 

се људи одгајају, и праксе наопакога живота којој 
» су те науке на терети сметњу, један је порок опће- 
5. људскога социалнога живота, у који је Новак дир- 
нуо оштрицом свога критичнога ума. Његов се је 
поглед за прикривена зла људскога друштва изо- 
штрио, и сад насрћу на њ са свију страна нерије- 
шени проблеми, Само два пута било му је суђено 
да се потање позабави њиховим рјешењима : у За- 
прекама и Титу Дорчићу. Широку позадину за овај 
ву Бад налазимо већ у приповијести „У глиб“, 
на примјер у оваким редовима: „Земља, на којој 
је Бог човјека настанио, продуцира више него што 
| је потребно њезиним становницима да живе. Чим 
3 има гладна човјека, који, пога ђепе, хоће да ради то- 
: лико колико је нужно да из царства природе на- 
макне за своју потребу храну, одијело и стан, — 
_ онда је знак да је равновјесје поремећено А поре- 
мећења равновјесја природа не трпи: кад вода дође 
на косо тло, пада; кад је зрак на једној страни 
"топао, а на другој хладан, настаје вјетар и — олуја. 
Кад је томе закону несвјесно подложена природа 
коју зову мртвом, како да му се отме створ који је 
себе охоло прозвао „ћото зар:еп5“2 Који је паче 
открио у природи тај закон >....“ 

У „Запрек # које је 1905 год. издала Матица 
Хрватска, особито су прецизно израђене Новакове 
социално-политичке идеје. Више него што је допу- 
штено служио се је Новак овдје фотографским апа- 
ратом, само да јасније истакне тенденцију. Новак је 
хтио да изнесе једаред слику живота нашега све- 
ћеничкога сталежа. Он је добро схватио како је тај 
сталеж знатан у нашем народном животу, и није се 
задовољио само тиме да свећенички живот вјерно 
предочи, него је дао и неке директиве за будућ- 
ност. Приказујући судбину младога свећеника Вик- 
тора, одупире се лошем нашем сељачком обичају 
да родитељи сина гоне у сталеж у којему не налази 
свака нарав среће. Описујући вјерно живот на жуп- 
ничким дворовима, долази Новак до-увјерења да би 
налце прилике тражиле- нужно складан породични 

живот ондје, мјесто неподопштина какове се дога- 
ђају на двору жупника Храстине. Но по томе баш 
изилази завршетак романа, кад Виктор, прегорјевши 
младеначку своју љубав, остаје у свећеничком ста- 
лежу, а своју несуђену пушта у Америку, — насилан, 
и очито тако удешен Због наших лоших књижев- 
ничких прилика. 

У противурјечју је овај крај и са основном иде- 
јом романа, у којему се непрестано варира мисао да 
су „љубав и глад двије најјаче полуге у радионици 
природе.“ Кад је Новак писао овај ооман, био је већ 
тешко болестан, пак се непрестано опажају трагови 
журбе и немира. Многим поглављима недостаје умјет- 
ничке обраде; диалог, који у Новака уопће није 
доста диференциран, прелази још у доцирање; он 
се губи у ширинама без доста занимљива садржаја, 
а и притисак на слободу стварања осјећа се тегот- | 
нији. Ипак има у књизи умјетничких описа: као, 
прикази радничкога живота у шуми и шумскога 
пожара, који се дижу готово над све што је Новак 
у тој врсти изнио. Болесни чудак Едо Красник нај- 
интересантнији је хектик у бројном низу хектика 
које је Новак с посебном наклоношћу приказивао. 
Тенденција: испоручити народу поуке за све ситу- 
ације његова мукотрпнога живота, и потакнути га 
на крепки рад за свој битак, била је тако јака да 
у књизи нема ни трага ауторовим личним патњама, 
него, напротив, у њој преовлађује нека енергична 
мужевност елегичну самилост, која је иначе Нова- 
ково основно расположење. Тек у некој даљини 
осјећа се дрхтај срца које се кида од бриге и тје- 
скобе за народну будућност. 

Последњи роман Новаков, Тито Дорчић (из- 
дала Матица Хрватска 1906 год.), занимљиво је дјело 
већ као посљедњи пјеснички рад човјека који је и 
те како круто осјећао да су му часови живота од- 
бројени. Чудноват је то психолошки докуменат, тим 
чудноватији што нема у њему управо ништа по чему 
би се могло наслућивати јадно пишчево расположење. 
Овдје није сачуван ниједан уздах с патничке постеље 

_. умирућега поете. Напротив, као ни у једном роману, 
овдје је Новак хладни аналитичар, чисти исповједач 
модернога природњачкога назора о свијету, без по- 
пуштања кршћанском схватању, којему је још у „За- 
прекама“ толико попуштао. По томе заузима тај 

___роман, како је згодно опазио А. Милчиновић (у „Са- 

_- _ временику“ 1907 год.), особито мјесто у новијој нашој 
књижевности. 

Ова независност од личнога расположења Но- 
ваковога показује начин како је уопће обрађивао 
пјесничку грађу. Новак је био врло чувствен човјек, 
но његово се чувство код стварања прометало у 
мисао, или му је проводило машту посве промишље- 

| ним путем, тако да би настао пјеснички продукт који 
|» је тек својом цјелином оно чувство, прометнуто у 
| јаку, основну неку мисао. Новакова је чувствена 
мекоћа била у његову књижевну послу или само 
рефлексија или тенденциозна творевина пјесничке 
маште. Он је био код свакога свога дјела само до- 
некле субјективно заузет. Његово часовито располо- 
жење није му у раду сметало, али га није ни особито 
| " потпомагало. Тако је настало мноштво дјела, а само 
| ___мало њих која су била једно с цијелим бићем пје- 
р сниковим („Два свијета“). 
| Као што су „Запреке“ особито згодно илустри- 
У рале све књижевне правце којима је Новак нагињао, 
5 "тако „Тито Дорчић“ приказује оба смјера која су 
48 га водила кроз цио вијек код избора грађе. Преко 
половице романа приказује приморски сењски живот, 
а другом половицом креће се Новак у опће-соци- 
алним приликама хрватскога живота. Опис оне прве 
околине изгубио је од непосредности којом је обра- 
ђен у пријашњим приповијестима, док је онај други 
пишћеџ изишао дубље, финије и вјерније приказан 
него прије. „Тито Дорчић“ је зрелије дјело од „За- 
прека“. Проблем који је обрадио Новак у „Титу 
Дорчићу“, засијеца дубоко у наш народни живот. 
Он је приказао нашу ману бјежања у чиновништво, 
и сав јад тога чиновничкога живота. Специалније 
је питање које потиче Новак: јесу ли људи, пони- 

кнули из народа, са својим кроз вијекове одгајаним _ 
способностима и даровима, уопће прикладни за ста- 
леж у којему њихова права нарав никако не може 
владати, него силом потиснута претвара њихов живот 
у несрећу и биједу» Родитељи Тита Дорчића при- 
падају старој рибарској породици. Рибарство их је 
вазда хранило. Но отац Титов хтио би наједаред 
да му син буде „господин“. Он га тјера у школу, 
а Тита вуче срце к мору и рибању. Својим добрим 
памћењем протурао се Тито кроз школу, премда 
су му учитељи прогледали уске границе талента. На 
њему се испуњава онда оно што су му учитељи ста- 
тистички утврдили: да су сељачка дјеца просјечно 
добри ђаци, послије марљиви и уредни чиновници, 
али за тежи јавни рад посве им недостају способ- 
ности; нагињу штреберству, стиде се свога сељачког 
подријетла, падају у ропство шкртости, — и не могу 
уопће лако стећи смисла за плодове више људске 
културе. Они схваћају своју образованост поглавито 
с практичне стране. Сељачки син „иде с практичном 
идејом, рачунајући на добитак, у више школе, док 
ипак остаје усред малих људи, гдје чује једино су- 
ровости и простоте. Зато се Новак, унаточ својем 
демократизму, противи навали сељаштва у госпо- 
штину, и тврди посве одлучно: „Па чему и турати 
у више школе нашега сељака» Ми смо агрикултуран 
народ с огромним постотком сељачкога сталежа, а 
колико још необрађене земље лежи утаман... Дижимо 
сељака школама удешеним рационално према на- 
претку у његову сталежу... Земљу ће нам поплавити 
људи с испитима, а без плаће, док родна груда ба- 
дава чека на вјеште руке „да јој подигну вриједност 
и љепоту“. | 

Да докаже ове своје мисли, учинио је Новак 
Тита Дорчића правим јунаком једне модерне тра- 
гедије. С привидним успјесима пролази Тито и кроз 
свеучилиште, но упоредо с тим успјесима губи се 
цијена Титове индивидуалности. Под њима смањује 
се природно благо његове нарави на штету животне 
среће. Тито постаје чиновник, добива племићску кћер 

за жену, проживљује посве несрећан брак, а у својој 
служби осуђује на вјешала недужна човјека. Све ове 
недаће тјерају га у пијанство и самоубиство. 

„Тито Дорчић“ је озбиљно књижевно дјело, 
пуно оштрих опажања народнога нашега живота. 
Основном мисли својом погађа у срце наше народно 
биће. У необичној искрености одао је овдје Новак 
своју фину личну културу. То би имао бити неки 
наставак умјетничкога аристократизма у „Два сви- 
јета“. Педагог и статистичар Сабљак из романа рекао 
би: „Није то никакав аристократизам — као што ми 
га неки пребацују —, него нужна практична посље- 
дица теоретскога умовања на основу чињеница, што 
их биљежим пратећи живот...“ То је једна значајна 
црта у Новака, коју је ипак надглашавао његов демо- 
кратизам: њега држи Новак јединим извором среће 
и благостања народнога. Као посматрач живота овдје 
је Новак дубљи, и ако му је поглед ужи него прије. 
Психолошка анализа финија му је у разглабању со- 
циалнога живота, него појединачнога. Композиција 
му је концизнија, ако и не може посве да се отме 
старој погрјешци неумјетничкога нагомилавања не- 
знатнога материала. Диалог му није никако дифе- 
ренциран, а то овдје више смета, јер је дубља кон- 
цепција. „Тито Дорчић“ је посве хрватска књига, 
коју је могао написати само потпуно племенит чо- 
вјек, дубоко забринут за срећу народа свога. 

Приказавши, овако летимично, главне етапе 
развоја Новакова по његовим најзнатнијим дјелима, 
нијесмо се обазирали на сву силу мањих, каткад из- 
врсних радова, који су непрестано између низа већих 
ствари изилазили Новаку испод пера. Они су као 
странице неке пјесничке биљежнице, у коју је Новак 
непрестано биљежио своја опажања и доживљаје, да 
послије у великим романима развије о њима своје 
МИСЛИ. 

Већ из овога нашега приказа сватко ће раза- 
брати каково одлично мјесто припада Вјенцеславу 
Новаку у српско-хрватској књижевности. Како смо 
прије рекли да су поједине цртице у његовом првом 

знатнијем дјелу, у „Подгорским приповијеткама“, 
несразмерно слабијега дојма него је дојам читаве 
књиге као цјелине, тако се може с правом рећи да 
цио животни посао Новаков репрезентира куд и како 
више него што чини број свих појединих његових 
дјела. Коликогод се може Новаку оправдано при- 
говорити ради многих недостатака у умјетничкој 
обради, Новак је свима постао безувјетно симпатичан 
својим цјелокупним радом. Његово немирно око пре- 
тражило је сваки кутић народнога нашега живота. 

ваки најмањи покрет његов Новак је с љубављу 
замјећивао, с љубављу истраживао, и с љубављу га 
кушао навратити у корист народну. Полазећи од 
филозофскога аксиома да су „глад и љубав двије 
најјаче полуге у радионици природе“, учио је да 
треба одгојем обраћати очи, поглавито младежи, к 
вишим душевним задатцима живота. Према овим 
назорима осуђивао је у много којечему нашу на- 
родну политику, коју је држао „политиком дилета- 
ната“. Њезина лозинка: „Нас може да спасе само 
значај!“ мислио је да не означује свега њезинога 
садржаја. Значај је претпоставка. У политици при- 
јети оваково величање значаја опасношћу својегла- 
вости, и узбуђује страсти испразне странчарске борбе, 
у коју се неодговорно повлаче и непозвани елементи. 
Тако политика запрема у нашем мишљењу преши- 
роки простор. Народу најприје треба круха. Сиро- 
маштво је највећа несрећа народна. Осиромашен гла- 
дан човјек и жена могу се придобити за све. Глупо 
је захтијевати да човјек који се с глађу бори, буде 
на једнакој моралној висини као човјек који не по- 
знаје оскудице. Сиромаха исисавају бездушници. 
Сиромашан народ није упутљив: у гладу концен- 
трирају се све његове мисли. Он је бешћутан и апа- 
тичан за херојска прегнућа својих синова,. који су 
жртвовали за њ све своје. Он се не може одуше- 
вити ни за што. Први је, дакле, задатак политике, 
учи Новак, народ подигнутн економски. Треба из- 
вући из наших поља, гора, ријека и мора благо, да 
се народ нахрани, да ојача. 


—________ и 

Као мислилац био је Новак спиритист. Он је 
вјеровао да има дух. „Без њега узалуд је свако на- 
презање да иколико схватите човјека.“ „Ви није- 
чете да је у нама трачак бића које је почетак и узрок 
свега, а допуштате да има нека коначна сила која 
сређује материју. А зар ми..., откривајући у природи 
законе, нисмо сродни с том интелигенцијом 2“ Ако 
материализам за то тражи знанствених доказа, од- 
говара му Новак: „Будимо искрени ! Не тајимо свог 
унутрашњег живота. Осјећај којим уживамо љепоту 
облика и хармонију цвјетних боја, спојен је с истом 
насладом као успјех најсуптилнијега научног истра- 
живања. Новак би хтио као прави умјетник да ри- 
јеши посљедње питање бићем љепоте. У оном мору 
сласти које је његова душа доиста уживала зано- 
сећи се љепотом, она не може да изгине без трага, 
— то би била можда његова конфесија у пјеснич- 
кој форми. Ова је исповијест посве идентична с испо- 
вијешћу природе: „Природа безувјетно тражи од 
свакога свога створа да се покори законима који 
зајамчују и штите њезин опстанак. Највећу сигур- 
ност за подржавање и обнову свога живота поста- 
вила је у љубав и глад, — и љубав поврх тога 
украсила чарима љепоше.“ Њиме омамљује она душу 
човјека погледима у вјечни, савршени свијет, гдје 
влада трајна љепота. Према томе је Новаку љепота, 
која је природи средство уједно и њезина коначна 
сврха. Новаков материализам, који налази у глади 
најјачу полугу у радионици природе, прима овако 
посвећење идеализма, и прелази у чисту хармонију 
љепоте. Његов поглед у тај свијет загонетки има 
нешто од глазбених елемената: на материалном ин- 
струменту изводи умјетник божанску мелодију своје 
пјесме и — изгиба у њој. 

За Новаков књижевни рад најзначајније је јако 
чувство самилости, којим је најрадије пратио своје 
приказивање живота. У посљедњим дјелима као да 
се оно нешто притајило пред неком енергичном му- 
жевности, којом је хладно и проницаво анализирао 
живот и људе. Слика живота коју износи, вјерна је 

и исцрпљива, тек улази у њу нешто сувише од жи- 
вотне монотоније, његове досаде и плиткости. Слика 
му се сувише покрива са збиљом. Недостаје јој 
свагда шта габо умјетности. То је слабост Нова- 
кова коју танкоћутни читалац не може свагда посве 
прегорјети. У његовим дјелима има сувише умјет- 
нички необрађене грађе. 

Ипак је Новак јак и посве народан пјесник. Он 
је народан не само по духу своје поезије, него и по 
својој свези с нашом сиротињом, по самилости за 
нашу биједу, и по напрезању како би тој биједи по- 
могао. Као Крањчевић, и Новак полази од природне 
филозофије: обојици је једнако знатна и љубав и 
глад. Као физички бол опекотине обојицу пече не- 
правда живота. На тај бол обојица узвраћају гор- 
ким смијешком подругљиве и јетке сатире. Но док 
Крањчевић због тога постаје песимист, с натрухом 
демонизма, Новак је вазда благ, сажаљив, без де- 
монизма, и оптимист. Он је револуционаран и бун- 
тован само од доброте својега срца. 


Бранимир Пивадић. 

Рибарство је тамо од старих времена било у 
рукама Дорчића. С њиховом се обитељи оно толико 
срасло, те им је у устима народа помало нестајало 
обитељскога презимена, јер су их вољели звати Ри- 
барићи. Кад би се иза оца нашла у обитељи по два 
или три одрасла сина, тад би вриједио обичај да 
поглавицом рибара буде најстарији брат, а остала 
браћа, у колико већ нијесу била у другом каквом 
занату, рибарила би у његовој служби. Од ловине 
им се рачунао дио као што и сваком другом рибару. 
Било је Дорчића из те обитељи и у другим зана- 
тима, али сви су се држали мора: били су морнари, 
бродари, ностроми, или у служби код поморских 
области. 

У доба у које наша приповијест пада, био је 
поглавицом рибара Андрија Дорчић. Наслиједио је 
свог покојног оца, такођер Андрију, кад му је било 
двадесет година. Али младост његова није сметала 
да му се у служби приправно покоравају и они 
стари рибари који су га на својим рукама одгојили. 
Увиђали су да је Андрија својом озбиљношћу, ри- 
барском и морнарском вјештином вриједан очева 
насљедства. Зашто су га још вољели рибари, било 
је то што се није нећкао особито у строгој зими 
или за нагле олује ни најтежег рибарског или мор- 
нарског посла, да помогне рибарима. 

Иза оца остала је с Андријом мати, старица од 
педесет и шест година, позната у граду под именом 
Маре Рибарице Био је у Андрије јелан старији брат 


; 

и још старија сестра. Брату се замео траг још пред 
петнаест година негђе у Америци, а сестра се удала 
· на Ријеци за неког радника на шкверу. Послије је 
њезин муж на своју руку градио нове барке и радио 
на бродовима, а посао му је ишао толико од руке, 
те је за неколико година могао купити тик града 
" двокатну кућу. Та је сестра добила своју прћију код 
удаје и тако је остао млади Андрија сам господар 
свега очинскога иметка. Биле су то разне рибарске 
справе, једнокатна кућа с призиданим спремиштем 
за мреже, а недалеко града виноград, који је носио 
просјечно шездесет ведара изврснога вина; — а било 
је у некој жељезом обитој шкрињици и готовога 
новца и сигурних обвезница и старинскога злата, 
али то се у обитељи држало тајном. 

У својој двадесет и петој години оженио се 
Андрија с неком Луцијом, служавком у врло угледној 
кући трговца Дабића. Та је Луција дошла у службу 
к Дабићевој госпођи, кад јој је било петнаест го- 
дина, из једног сусједног приморског села, и остала 
у кући све до своје удаје, то јест пуних седам го- 
дина. Како је госпођа Лукреција уживала у граду 
особит углед по својој прирођеној интелигенцији, 
енергији, разумијевању господарства и другим врли- 
нама, које су се цијениле у ондашњих госпођа, па 
како је њезина кућа била на гласу и што се тиче 
држања реда, подуке и строгости код служавка: 
била је за Луцију изврсна свједоџба, што је — осо- 
бито у посљедње вријеме — више као члан обитељи 
него као служавка проборавила у Дабићевој кући. 

Кад је стара Маре дочула гђе јој је син запео 
оком, била је избором задовољна. Глас о вријед- 
ности Луције у госпође Лукреције допро је у ма- 
леном граду наравно и до ње. Али нешто поради 
сваке сигурности, а нешто и из таштине, упутила се 
једне неђеље у свом полусвиленом црном одијелу, 
с тешким златним ланцем око врата, < пуним пр- 
стима прстења и са свиленим рупчићем у руци го- 
спођи Лукрецији. — А вратила се кући задовољна, 
— тако је госпођа Лукреција обасула хвалом Луцију! 

— Мора се признати, рекла је госпођа Лукре- 
ција, — да се и на дјевојке из бољих кућа ријетко 
намјери срећа, као што је ваш Андрија. Његовој 
младости нема приговора, а ваша је кућа пуна свега. 
Али зато вам могу мирне душе рећи и за Луцију, 
да је у сваком погледу заслужила такову срећу. 

И тако је довео Андрија у кућу Луцу с нешто 
њезине приштедње, руха, и надарену од својих го- 
сподара. 

Брак је био сретан. Стара је Маре мудро ис- 
питивала и мјерила свако дјело, сваки корак и сваку 
ријеч своје снахе, — и била је с њоме задовољна. 
По начину и вјештини како је приправљала јело, 
како је прала, крпала и гладила рубље и како је 
редила кућу, видјела је да ју онака госпођа као што 
је била госпођа Лукреција, није узалуд држала седам 
година код себе. Све јој је пристајало у руке, а у 
послу је тихо пјевала и развесељивала кућу својом 
мирном и ведром ћуди. ; 

К томе није могла стара Маре да не опази и 
њежно миловање Андрије и Луције. Колико би се 
пута осмјехнула у себи нутрњом радошћу душе која 
се једва замјетљиво појави у очима кад би Андрија, 
занесен својом љубављу, говорио с њомео Луцим 
наивно скривајући праву своју мисао, питао: чини 
се да Луца разумије и тај посао... Ви ћете то боље 
просудити... 

Гледала би тада старица срећом обасјано лице 
и мислила: 

— Вазда сам за свога Андрију молила драгога 
Бога да буде сретан, па ме је чини ми се, услишио! 
— Нека Му је слава и дика! 

Друге године иза вјенчања, једне љуте зимске 
вечери, сједио је сав узнемирен Андрија с двојицом 
рибара у једној соби у приземљу. Његово је ухо 
напето пратило сваки шум и сваки гласак из првога 
спрата, очевидно се врло узрујавајући на сваки крет 
што се горе јавио. Напокон — напокон спуштало 
се нечије тешко и тромо тијело низ стубе... Андрија 
је, дрхтнувши, пошао прама вратима. 

А у собу је ушла бабица и пружила Андрији руку: 

— Дајте да пијем чашу вина у здравље ва- 
шега сина... 

— Син» — упита Андрија стиснутим гласом, а 
на лицу му се једва протиснуо смијешак од силне 
узрујаности душе. 

— Син!... Честитам вам и пијем у његово 
здравље, — свечано рече бабица и дометне, испра- 
знивши чашу: Тешко је било... Дијете је, Бог га 
благословио, као да су му већ два мјесеца... А сад 
можете поћи на часак горе да пољубите жену и. 
видите сина. 

— Ах, какво дијете! -— рекла му је и мати, 
дочекавши га у врх стуба, а очевидно и она сва за- . 
несена сретним догађајем. 

Проти свим правилима ондашњих обичаја било 
је дијете у кући девет дана без крста, јер се љута 
јануарска бура размахала толико, те се није дало 
ни помислити да се дијете носи у цркву. Бура је 
рушила димњаке, витлала у зраку тешким дугама 
као крпама, и чупала из земље с коријењем стара 
стабла. Истом десети дан синуло је сунце у своје 
право вријеме изнад Вратника, што је био знак да 
су се напокон разишли. облаци што би омотали ви- 
соку главицу и слали испод својих мрких крила у 
сењску долину бијесну буру. И плаветно море и не- 
далеки отоци и сва обала: — све је сијевнуло испод 
ведрине миловидним сјајем у пуном златном свијетлу. 
Мали замаси буре, хладним, али савршено чистим и 
прозирним зраком дојимали су се душе, као да је 
пали нека крута и злобна сила, и на њезино мјесто 
ступила благост, носећи измореној земљи почитак 
и радост. 

— Хвала Богу, данас ћемо га крстити, — рекла 
је весело стара Маре већ раним јутром сину и Луцији. 

Дјетету су кумовали госпођа и господин Дабић, 
а за крштење послала је госпођа кума красну опра- 
вицу, у којој су се крстила њезина дјеца, с поруком: 

— Нека буде сјајно, кад је први син... 

Послије подне по тихом зимском дану одни- 
јело се дијете свечано у цркву. 

Кад је нека Малчика Кларићка, жена која већ 
двадесет година није пропустила ниједно вјенчање, 
крштење или спровод, да га својим критичним оком 
не промотри — кад је та Кларићка код крстионице 
видјела у каквој се опремици донијело на крст 
Дорчсићево дијете, узбуркала се њезина душа у свом 
дну. Враћајући се иза крштења кући, уздисала је 
улицом, и просвједовала као не марећи за пролаз- 
нике, него жигошући зло поради самога зла: — 
Како би нам Бог дао добро, кад се рибарска дјеца 
носе овако господски опремљена на крст» Да што 
је Дорчић него рибар, а мати дјетета зар није до 
јуче прала туђе суђег О, несподобе, о гријеха, о зла! 
Како господин Бог не удари стријелом оволику 
опачину ... 

Предавајући дијете мајци, рече госпођа Лу- 
креција: 

— Однијели смо из куће поганина, а враћамо 
се с кршћанином Титом, бискупом. Ево ти га, гаји 
га у страху божјем, да ти буде данас сјутра на дику 
и радост ! 

Гануто се захваљујући, примили су Андрија и 
Луција из куминих руку дијете обасуто даровима. 
И бабица је с особитим задовољством опипавала 
свој џеп, а одмах затим почела је у првој од двију 
соба у приземљу гозба. 

За горњим столом сједјели су кум и кума са 
својом осамнаестогодишњом кћерком Олгом, мило- 
крвном црнком, која је од недавна заручена с једним 
вишим управним чиновником код крајишке управе 
у Загребу. С десна госпођи сједио је капелан Мирко, 
домаће дијете, весељак, који је особито код нижих 
разреда грађанства обављао сва вјенчања и крштења, 
јер се код гозбе знао својим разговором, пјесмом 
и шалом посве прилагодити ћуди и обичајима сво- 
јих људи. До капелана сједјела је бабица, велика, 
педесет и петгодишња жена енергичне ћуди и круп- 
нога грла. Код крститака водила је, што се разго- 
вора тиче, уз капелана Мирка главну ријеч. До тих 
гостова сједјело је троје домаћих људи: стара Маре, 


, 

Луција и Андрија. А до њих поредало се шест 
Андријиних рибара с четрнаесттодишњим помоћни- 
ком : — сви, изим дјечака, у црном свечаном одијелу. 

Пошто се иза молитве установило да их нема 
код стола тринаесторо, започела је гозба тишином, 
прекиданом звекетом једала, и гдјекојом полуглас- 
ном плахом бесједом најближих сусједа. И ако су 
били све сами домаћи људи, ипак се нијесу могли 
дуго снаћи у заједничком друштву око једнога стола. 
Још је интимном, веселом и слободном разговору 
било на путу оно церемонијално свечано, што је 
ударило биљег свему друштву далеко више вањ- 
штином, него нутрњом потребом или увјерењем : 
воштане свијеће у нерабљеним бронцаним свијећња- 
цима, кристално стаклено посуђе — све донесено из 
кумине куће — па умјетно савити бијели убрусци. 
А онда начин нуђења кад су заредала јела у финим 
порцуланским посудама... Отворени, свјесни људи, 
као што бијаху рибари, сједили су код стола чисто 
сметени извргнути господским погледима, како не- 
спретно захваћају с необичним жлицама јело из 
здјелд, и како невјешто баратају у рукама с тешким 
сребрним једалима, настојећи да мјесто свога рође- 
нога начина режу храну и носе до уста залогаје 
попут господе на горњем столу. А сметеност рибара 
дјеловала је опет својим начином на господу, и дуго, 
дуго је био стол хладан, без топлине која даје жи- 
вота и развесељује срце. 

Изговорило се већ и неколико здравица — 
започео је по старом обичају капелан Мирко —, 
клицало се и испијало на понуку старе Маре на 
душак, а хладноћа је још свеђер провејавала дру- 
штвом. Покушало се и пјевати, али грла бијаху 
стиснута, пјесма присиљена, као да нитко није смио 
себи дозволити да му се гласови пјесме слободно 
и снажно вину из душе. 

Као што у строју гдје се напокон скупило до. 
вољно покретне силе, почне да се јавља живот у 
цјевима, полугама и котачима: тако је помало али 
крепко почео да оживљује стол живахним жамором 

и слободним кретњама. Капелан Мирко већ је нашао 
свој први тон, јер је наздрављујући родитељима 
првога дјетета, зажелио сретан и сталан наставак, 
али ипак без охаквога благослова, као што се по- 
казао код поштовансга члана стола, рибара Каје 
тана Цазлина, којему се у размаку од четрнаест 
мјесеци родило четверо дјеце, два пута по двоје. 

— Ове се је године ловило много локарада, 
то је криво! — примјетио је на то кум. 

И расао је и жамор и смијех, и све се слобод- 
није мијешао разговор господе и плахих рибара, и 
све брже празнила се боца за боцом жарке домаће 
капљице из Андријиног винограда. 

И стара Маре која је сједјела испрва скромно, 
готово без ријечи, изим што је нукала на јело и 
пило, — и она је наједном почела оживљавати. 
Њезино старо лице стало се руменити топлим руме- 
нилом, и мјесто појединцу, она је, ушавши у улогу 
домаћице, викала свему столу: 

— Не пијете, па како ћете да будете весели 

И расло је весеље и слободније орила се пјесма, 
и све обилније и слађе текла је жарка капљица на 
обилну вечеру. А кад је нетко од рибара интонирао 
несигурним гласом пјесму из кола: „Приморкиња 
коња јаше“, — чисто су слатки гласови старе пјесме 
електризовали стару Мару: — Ух! — кликнула је 
ударивши шаком о длан, — ево наједанпут ћутим 
да су ми се ноге помладиле за тридесет година. 
Де-те, људи, да с вама вечерас још једном прије 
смрти заиграм у колу! 

Прва је прихватила бабица, а капелан Мирко 
мигнувши Дабићу и госпођи Лукрецији, обратио се 
старој Мари с предлогом да се поигра и пауна. 

— Хоћемо, зашто да не играмо2 — одлучно 
је прихватила стара Маре. — Ја ћу прва у колу и 
пољубит ћу вас ево овако! — рече и скочи капе- 
лану, ухвати му се рамена, и два се сочна, чврста 
пољупца зачула, као да су двије презреле крушке 
пале на под. 

Али коло се није заборавило. Испрва плахи 

млађи рибари, викали су сад смјело прама старој 
Мари: — Парона, коло, не заборавите на коло ! 

А тад се њиховој жељи придружила свом сво- 
јом енергијом бабица, па капелан Мирко, па госпо- 
ђица Олга, њој за вољу и сам Андрија, — и све се 
дигло од стола осим двају старих рибара и кума 
Дабића, који је сумњао да ли ће његов прилично 
угојени трбух пристати што се скока у колу тиче, 
у ред са сплоштеним трбусима рибара. Госпођу је 
Лукрецију већ одвео Андрија, а госпођицу Олгу 
капелан, кад се господин Дабић још увијек нећкао 
приступити у коло што се скупљало у сусједној соби, 
одакле је на отворене прозоре долазио гостима свјеж 
уздух. Напокон је приступила к њему сама Лукре- 
ција и шапнула му: 

— Пођи на часак... Стара је Маре малко при- 
пита, па би могла узети за увреду... 

И гануло се коло, испрва лагано, праћено још 
придушеним гласовима старинске пјесме. Али што 
даље, вртјело се живље, док није код опетовања 
свакога стиха зајушкао неки млади рибар грлом и 
снагом, као да стријела пресијеца зрак. А осмјељени 
остали рибари удараху по одређеном ритму ногама 
о под, да се стара кућа стресла из темеља. 

— Овако ми се допада! — рекла је весело 
Олга капелану, а госпођа је Лукреција с осмјехом, 
али и са страхом опоменула рибаре да ће се сру- 
шити кућа. — Нека, госпе! просвједовала је стара 
Маре задувавши се у колу; — не бојте се за кућу, 
зидана је од чврстога камена. Нека ударају, нека 
преврну све у кући, само да је весело на да- 
нашњи дан! 

Вратили су сек столу задухани и знојни. Дуго 
се није чула ничија гласна ријеч: на свачијем је лицу 
лебдио смијешак ау том смијешку била је изражена 
угодна уморност од игре. 

А тад се дигао између рибара најстарији, Кузма 
Водарић. Био је шездесетгодишњи старац, човјек ви- 
сок, јаких, али старачки тромих уда. Његово лице 
с великим носом, неуредном брадом и брцима сје- 

ћало је на реалистична лица Исусових рибара на не- 
ким старијим сликала. Било је још крепко лице, по- 
млађено вечерас топлим руменилом. У густој црној 
коси као да није било јоште бијеле нити. 

— Ако ми је долуштено, рекао бих и ја код 
овога поштованога стола двије бесједе, — рекао је 
Кузма. 

Сви су му одобрили, а Кузма је наставио го- 
ворити : 

— Ја нијесам био у школама, нијесам ни пи 
смен (као што није ниједан од нас рибара), па не 
знам говорити као ви, господо, који сте учени и који 
сте у свом животу гледали и слушали другачијих 
ствари, него ми рибари, припрости људи. Али што 
речем, неће можда бити ни тако лудо, а ви ми, го- 
сподо, судите и примите за добро. Било ми је два- 
десет година кад сам, као ево овај дечак, дошао 
к рибарима. Поглавица нам је био Андријин дјед 
Бартол. Није био особит рибар, али добар човјек. 
Он је пловио с великим бродовима по вањским мо- 
рима, а преузео је на се рибарство кад им је наглом. 
смрћу умро старији брат. Тога старијега његовог 
брата не сјећам се, али дједа ти Бартола, Андрија, 
као да гледам пред собом: био је висок и мршав 
човјек, као што сте сви ви Дорчићи, бријао је брк 
и браду и пустио расти длаку — да опростите — 
само око грла као огрлицу. У зубима му је била од 
зоре до мрака кратка енглеска лулица, и чинио се 
на први поглед да је човјек недобар и љут. А био 
је врло добар и свагда пун шале. Кад бисмо се који 
пут изморили послом до немоћи, он би штогод рекао, 
чему би се сви смијали и заборавили муку. Тако је 
био досјетљив. Изим рачуна он се слабо пачао у ри- 
барство. Штогод се радило, било је по савјету ста- 
_ријих рибара. С њим сам рибарио осам година. Иза 
његове смрти преузео је рибарство његов најстарији 
син, твој отац и имењак, муж наше честите пароне 
__Маре. С њом сам рибарио тридесет и три године. 

_Био је рибар на гласу. Старији би рибари рекли да 
__се не треба срамити свога дједа, твога, Андрија, пра- 

дједа, о ком се говорило да би прије уловио рибу у 
млаки, него други у мору. Био је поштен, добар и 
праведан човјек; заузимао се за своје људе као за 
своју рођену дјецу. Велим: тридесет и три године 
рибарио сам с њим по овом нашем мору, а кад га 
је Бог позвао к себи, добисмо, Андрија, за погла- 
вицу тебе. Седма година тече, што сам с тобом, али 
једва су ти биле четири године, ја сам те учио како 
се лове шарањићи, плете повраз, и привезује удица. 
Није те одгајила само ова твоја поштена мати, него 
смо те у свом друштву одгајили и ми рибари. Ни- 
јеси се никада од нас дао као ни овца од свога стада. 
Био си на мору дан и ноћ као галеб, а кад ти је било 
десет година, ми смо рибари уживали гледајући те 
како си на мору сигурнији него у кући под кровом, 
и како си, изим нејачке снаге, у сваком рибарском 
послу једнак нама, који смо у том послу вриједили. 
Зато си, што се рибарења тиче, наткрилио свога оца. 
А што се поштења и других кријепости тиче, буди 
на част овој старинској поштена гласа кући речено, 
да ти је пред сваким свијетао образ, и да те ми зато 
поштујемо и љубимо као свога поглавара и оца, ако 
и јеси млад. Али највеселије је, Андрија, моје срце, 
што могу данас испити ову чашу у здравље буду- 
ћега рибарскога поглавице, твог и Луцијиног, ако 
Бог да, најстаријега сина, који ће по старинском оби- 
чају ваше куће наслиједити свога оца. Ја тога нећу 
доживјети јер сам стар. Али зато није мање моје срце 
весело, и ја велим: нека ти Бог с твојом вриједном 
Луцијом удијели радост, да га одгојите готова ч0- 
вјека; нека те у рибарском знању и вјештини нат- 
крили овај твој син, као што си ти, Андрија, нат- 
крилио свога дједа и оца; нека уђе у стопе твога жи- 
вота, да буде, као што му је отац, свуда поштован 
и виђен. — Ево, како сам умио, тако сам рекао. Нека 
ме господин Бог услиши, а ви, славна господо, не 
замјерите ако сам по својој старачкој слабоћи го- 
ворио више него што бих смио. 

__Бурним клицањем примила се Кузмина здравица; 
сви су се тискали да се с њиме куцну. Тек Андрија 

сједио је прпошно и с поругљивим смијешком око 
стаснутих уста на своме мјесту. У немирном погледу 
њ гових очију точила се нека невесела мисао. Истом 
кад га је капелан понукао да се захвали Кузми, устао 
је и, уздахнувши, рекао као преко воље: 

— По старинском обичају ја се захваљујем на 
здравици нашега штованога старине Кузме, јер знам 
да је стари и прокушани пријатељ наше куће, и да 
нам жели у својој души добро. Али то му кажем да 
неће доживјети он, а нити итко други, ако ја будем 
жив, да мој најстарији син буде рибар... Захваљујем 
се и испијам. 

Сјео је, а стол је замукнуо муком... Стара Маре 
гледала је питајућим очима сад кума и куму, а сад 
капелана Мирка. 

Прва се јавила бабица: 

— Да што ће вам бити син» — упитала је тврдим, 
изазовним гласом Андрију. 


— Што буде, — тек рибар неће! — с неком 
злурадошћу одвратио је Андрија. 
— Чиновник> — једнаким је тоном питала 


бабица. 

— Па зашто да не буде мој син чиновник > — 
дигао је главу Андрија. 

— Зашто да не буде» И ја то велим: зашто 
да не буде» Па нека буде! Али то вам велим Андрија: 
никада му неће бити добро, као што је вама... За- 
видит ће рођеному брату и свакому другому, тко вас 
мјесто њега у вашем послу наслиједи. 

— Бесједе... празне бесједе, — трпко се смијао 
Андрија. Чиновнику осване плаћа сваког јутра под. 
узглављем, барата лаганим пером зими у топлој соби, 
а част му се исказује свуда. А што је јадни рибарг 
Рибару је непријатељ бура, сунце и мјесец и сваки 
камен на морском дну. Па како да завиди чиновник 
рибару»> У тим бесједама не видим памети. 

— Не видите, — жестоко је упала бабица, — 
јер сте ослијепјели. Има људи који постају све муд- 
рији, што више пију, а вама вино узима памет. Сад 
сте се досјетили некаквога господства! Што врије- 

ђате Бога Видјела сам у вашој кући што се никада 
нијесам надала видјети: пуни ормари, пуне шкриње, 
пуна кућа свега. А колико сам пута примила дијете 
у чиновничкој кући, па ми се догодило да није било 
ни пелене да га повијемо, него смо га, да не блати 
кревет, заматали у убрусац којим ће господин отац 
брисати код стола свој господски брк. Кад сам вашој 
матери донијела вијест да јој се родио унук, а теби 
да ти се родио син, утиснули сте ми сваки у руку 
сребрени крижак велик као мјесечина. А кад честитам 
чиновнику да му се родио син, он уздахне : „Ах, молим 
вас, једна брига више“... Уздахне, само да ми не мора 
ништа дати. — Ето, таква вам је чиновничка кућа. 
Питајте господина кума, да се кладим да нема у граду 
чиновника који није записан у његовој књизи. А тако 
су записани код постолара, код месара, код трговца 
јелом, — и код вас би били да се риба продаје на 
дуг. А кад сте ви што у своју кућу узели на дуг> 

Међутим је већ стајао стари Кузма приправан 
да говори. 

— Нијесам се надао овакову одговору — почео 
је Кузма. — Сватко је у својој кући господар, па 
зато не дао Бог да бих ја у тако важним стварима 
хтио Андрију силом наговорити или одговорити. 
Сватко нека ради по свом освједочењу. Ова кућа 
има у својим рукама рибарство нашега града Бог 
зна од којих старих времена; није никада трпјела 
оскудицу, био је на њој вазда благослов божји, па 
зато не знам зашто се нашему Андрији рибарија 
наједном тако омразила. Треба судца, треба свеће- 
ника, треба учитеља, треба војника, али треба и 
трговца, постолара и кројача, месара и пекара. А да 
није рибара, не би људи јели рибе, а ипак је лијепа 
риба на господском столу радо виђена ствар, а ситна 
је риба главни смок и зачин храни сиромаха. Још 
ћу рећи: да нема сељака, који оре и сије земљу, 
ми не бисмо имали круха, који је човјеку главна 
храна и за који се сваки дан Богу у молитви пре- 
поручујемо. Хоћу да кажем да је сваки човјек по 
свом послу и занату потребан у животу свих људи, 

и зато је једнако један као што и други вриједан 
части и поштовања, само ако је другачије честити 
на своме ијесту човјек. А штс се рибара тиче, не- 
мају се они зашто стидити свога заната: јер Госпо- 
дин наш Спаситељ — слава му буди — узео је за 
прве своје ученике сиромашне рибаре и рибари су 
били први апостоли, који су се разишли по свијету, 
да научају његов наук. Ето, Андрија, то сам ти имао 
рећи, а ти — своја глава, свој господар. 

— Браво, Кузма! викнуо је капелан Мирко 
преко стола. Говорио си, не бих боље ни ја, којега 
су шеснаест година учили школску мудрост. 

А Андријине су очи сијевнуле неукроћеним би- 
јесом. Рекао је жучљивим, напетим гласом: 

— Говорите што вас воља... али има и у мене 
и других, а не само рибарских мисли. 

— Рушиш у кући стари ред, мирно је примјетио 
Кузма, а то није добро ни срећно. 

— Ви сте стара бена... замрмљао је Андрија. 

— Хвала... треба примити и то, понизио се 
Кузма. 

А тад се потресао стол и зазвекетало стакло 
од јакога ударца. Обје шаке старе Маре остале су 
као приковане о стол, а онда је викнула сину гле- 
дајући га оштрим погледом: 

— Доста о том! Хоћеш ли да поквариш ве- 
сеље ове вечери мени и гостима2 То се у нашој 
кући није никада догодило. Ти мисли о својој глави 
што те воља. али и за најпаметнију мисао треба 
знати, ако јој је вријеме и мјесто, да је кажеш. Не · 
дам изазивати Бога, слава му буди! Рачунаш и пре- 
пиреш се с људима, што ће ти бити син, а данас 
му је истом девети дан што је на свијету. Нека нај- | 
прије одлучи Бог, хоће ли живјети. 

Андрија се покорно покуњио, а мати га је гле- 
дала с љубезним очима и с поносом. 

— Стара се слаже са сином; — пришапнула је 
госпођа Лукреција капелану. 

А капелан се насмијао: 

— Можда ће јој унук бити данас сјутра мо 
бискуп! 

— Андрија, -— рекла је на то стара Маре скроз 
другачијим гласом, као да није било оне неугодне 
упадице: — Узми кључ од заграде у пивници, па 
носи на стол боце што су закопане у пијеску. 

Андрија је смјеста устао, а капелан Мирко обра- 
тио се к старој својим веселим и вазда насмјеш- 
љивим лицем: 

— Какво ви то вино мислите» Да није она- 
ково какво смо пили код Андријиног вјенчања 2 


— Само је сада двије године старије, — по- 
носно је одвратила стара Маре. 

— Идите ви с оним вином! — просвједовао је 
капелан. 

— А зашто» — лукаво је упитала стара. 


— Убија и ноге и језик, — одговорио је капелан. 

— Али развесељује срце, мој господине. Паме- 
тнији сте од мене, али реците, што да тражите у 
животу над веселим срцем> Господине наш часни, 
и ви, велепоштовани господине куме, стара сам, па 
кад се замислим што сам доживјела, видим да су 
право вриједили само они часови кад ми је било 
весело срце. И туга ми је била кадикад мила, ди- 
зала ми је душу к мому господину Богу, али то су 
други разговори. Поштено чело и весело срце — 
то вам је све; а кисање и туговање, кавге и свађе 
— а! То је покварена храна. Тако мислимо ми, ста- 
рински људи, па зато се ужијемо живота кадгод 
само можемо. 

И точило се вино што убија језик и ноге, али 
развесељује срце. Благи дух љубави и весеља владао 
је опет столом. Капелан се побратио с кумом, и за- 
тим тврдио да је у овога вина особита ћуд: памет 
се од њега бистри, али заплиће језик. И доиста — 
ни он ни кум нијесу могли да изговоре „брате“, него 
су говорили „бате“. 

Срце је тонуло у весељу, у свијетлој заборави 
брига и терета живота. 

· __— Тако то мора бити! — рекла је стара Маре 


„ 


ТИТО ДОРЧИЋ 18 


бабици, а бабица је нешто одговорила заплићући 
језиком још више, него стара Маре. 

Тек је опћу радост хтио да поквари рибар Јура 
с придјевком „Крпуша“. Био је ситан, мршав чо- 
вуљак с плавом брадом и брком, слабићак и пла- 
шивица, али играо је радо улогу јунака. Иначе познат 
са своје заједљиве ћуди, поради чега је чешће код 
вина добио батина. Вечерас се увукао између го- 
спође Лукреције и капелана, и стао једва разумљивим 
говором доказивати да се овако даде гостити у кући 
Дорчића, јер њих шестеро рибара ради и губи здра- 
вље за његов џеп по љетној жеги и зимској студени. 

— Јура, одлази на своје мјесто! — опоменуо 
га је капелан узалуд неколико пута, а онда га својим 
јаким рукама узео за огрлицу иза шије, и изнио га 
као мачка своје младо из собе. Затим су га два ри- 
бара отпратила кући да се испава. 

Мало пред поноћи дигли су се на одлазак гости 
горњега стола. Андрија их је с два рибара отпратио 
до куће, а онда су се наставили гостити његови људи 
аас пјевајући, час шалећи се, а час разговарајући се 
озбиљно и мудро, као да нијесу ни окусили вина. 

Мљедно свјетло зимскога дана пгдало је по 
земљи кад је Андрија донио пред своје госте по- 
сљедњу црну кафу и домаћу ракију. 


П 


— Ја не знам, одакле то, али ни сама не пу: 
штам да на то дијете дуне вјетрић, — рекла би стара 
Маре којој сусједи. А како сам своје одгојила! Није 
им шкодила киша ни бура, више су били под отво- 
реним небом него под кровом... А ево ово чувамо 
и заматамо... ма баш као да му није суђено да 
буде рибар... 

Ово би додала очито с неком намјером, која 
није смјела да изиђе на сва уста. Била је увјерена 
да ће језици од самога наслућивања те намјере имати 
доста посла, јер је и о том била на чисту да је 


3» 

људској нарави ближа завидност него љубав бли- 
жњега. 

Пролазило је вријеме ; стара Маре отишла једне 
зиме Богу на рачун, а Тито растао. Чим је стао на 
ноге, одмах се показало да се у њем није затајила 
крв и нарав оца, дједа, и Бог зна којих далеких пређа. 

Са својом петом годином пливао је и ронио по 
мору као жмерак, знао уплести повраз, привезати 
удице и олово, наћи црве, и погодити под којим се 
каменом скрива шарањић. Учитељ му је био, као што 
и оцу, стари Кузма. Он се у тих пет година јако 
постарао и ослабио, мучила га је недуха и кашаљ, 
зло готово свих старих морнара и рибара. Андрија 
га је држао у својој служби више од самилости, 
него што је био од користи. На оној страни где 
би Кузма с другом двојицом или тројицом извлачио 
мрежу, морале су вазда помагати Андријине руке, 
да се с друге стране не довикује: 

— Еј, боље, ви тамо!... Заостали сте за трећи 
дио лонцане... 

Андрија, а по њем и Луција, приговарали су 
Кузми, да квари дијете. А Кузма би одвраћао жа- 
лостиво : 

— Пустите, кад га весели... Погледајте му очи 
кад опази у мору рибу, па ћете видјети како нешто 
у њима запламса... сав се узнемири, чини вам се да 
ће се заборавити, па скочити за њом одјевен у море. 
Који се шарањић доклати у драгу, његов је. Никада 
га не превари око све овако нејака. Други би при- 
сегао да је на морском дну дугољаст каменчић, а 
он зна да је то шарањић који се извукао испод 
камена, да се сунча. Па зашто му кратити то весеље 
барем сада док још не треба да зна за бриге жи- 
вотаг И не користи то. Тјерај ти младу патку од 
воде коликогод хоћеш, а она ће опет у воду. Што 
је коме прирођено, не да се то тако лако ишчупати. 

— Стара бена... рекао би зловољно Андрија 
Луцији. — Оставља га памет, па брбља којешта. 

А Кузма је говорио право. Ни грожње ни обе- 
ћања нијесу могла да одврате малога Тита од мора 

и рибарије. Живро је с рибарима, као да је члан 
њихове дружбе; :ад није ловио удицесм или вршом, 
помагао им је извлачити мрежу, мотати у колут из- 
вучено уже и привести од једнога краја к другому 
рибарску барку. Андрија се на то срдио, ако и јест 
гдјекада радо чуо како су сви рибари пуни хвале 
о спретности његовога младога сина. 

У осталом Андријина је и Луцијина љубав прама 
Титу била одвише јака, и прелазила — као што се 
често догађа код јединаца — у сљепило, а да би 
били покушали одлучније кратити маломе оно што 
је толико веселило његово срце. Зими, кад би Ан- 
дрија у соби плео нове и крпао старе мреже, мали 
би Тито стално боравио уза њ, занимао се живо 
за очев посао. научио брзо плести мрежу и онда 
помагао оцу. Исто тако није му бранио отац да пође 
с њиме рибарити удицом или ноћу тући рибу остима 
под свијећом. Кад је Тито дорастао за пучку школу, 
био је већ скроз упућен у све тајне рибарскога 
умијећа. 

Сам Андрија уписао је Тита и водио га сваки 
дан у школу. Ти кораци имали су важно и славно 
значење, јер су имали да ријеше велико питање, 
што је трајно копкало по Андријину срцу: какав ће 
се показати Тито за књигуг2... Да предусретне, ко- 
лико се дало, неугодну одговору, уписа Тита код 
подучитеља Мраковца одмах и у пошколу са два 
форинта мјесечне награде. А за два тједна већ је по- 
низно питао подучитеља: 

— Какав се показује2... 

— Не да се још ништа рећи; још се морају 
учити дјеца како се сједи у школи, — одговорио 
му је подучитељ. који је имао осам форинти мјесечне 
плаће, па је и против свога педагошкога увјерења 
смјештао у прве почасне клупе ону дјецу за коју 
су родитељи плаћали форинту или двије мјесечно у 
име „пошколе“. 

Два мјесеца иза тога одговорио је Мраковац 
на поновни Андријин упит: Како Титог... 

— Растресен је... само рише непрестано по 

плочици свакојаке барке и рибарске справе..: Као 
да тешко појима поради те растресености... Али што 
једном прими, то држи чврсто .. 

А Андрија је. извјешћујући о том Луцију, малко 
накитио : | 

— Хвали га учитељ... веома га хвали... А по- 
слије да ће бити још бољи, јер да је још одвише 
дјетињаст и растресен... 

А Титу је била школа мука. Мати га је морала . 
митити новцима, а отац новим повразима, да пође 
у школу. Али кад је био дан згодан за рибарију. 
није помагало ни мито ни грожња. И отац и мати 
измучили би се бадава да га довабе с мора, а онда 
би напокон рекао Андрија: 

—- А ми га пустимо... Његов је учитељ добар, 
а кад дијете одрасте, ићи ће рађе у школу... сад 
он још и не зна што је школа. 

Код учитеља би испричао Тита редовно с до- 
датком : — Био сам тако слободан, па сам господину 
учитељу послао у стан малко домаћега вина, да се 
захвалим на труду и бриги,.. Надам се да неће бити 
замјере... 

Подучитељ Мраковац био је два пута узастопце 
лоше среће на учитељском испиту, а заљубљен... 
У Андријином вину открио је неку чврсту моћ про- 
тив јаднога стања своје душе, што је долазило од 
његове зле среће. Кад би га у вече самац пијуцкао 
размишљајући о својој рђавој судбини, стало би се 
наједаред дизати и души неко поуздање.. тежак 
мрак разгонило би неко мило ружичасто свјетло; 
сред тога свјетла угледао би наједном сама себе с 
учитељском свједоџбом у руци, а чарно блаженство 
заливало би раскошном срећом његов живот, јер му 
је напокон ипак привољела кћерка капетана Стунића, 
коју је сиромах досада без наде до лудила љубио... 

Није чудо што би из саме захвалности пао 
који трачак тога ружичастога свјетла и на Андрију 
и његовога сина Тита... Па тако је Тито с помоћу 
препорука очевих и с помоћу пошколе дошао и до 
четвртога разреда пучке школе 

Али школа је остала вазда црна страна њего- 


вога живота. М сама родна кућа била је за њ спо- 


редна ствар — тек море и морска обала његово 
рођено тло, његова мисао, његово чувство. Тад је 
већ — у десетој својој години — тукао остима уз 
оца рибу под малом свијећом тако вјешто, те ри- 
бари веслачи нијесу никада ни помислили да про- 
свједују против тога што је код диобе убијене рибе 
западао једнак дио и Тита. 

У четвртом разреду подучавао је дјецу над- 
учитељ Туманић. Пристар човјек, висок и танак, са 
сталном мрком зловољом на омршављелом лицу, 
био је жива прилика војничке службене педагогије. 
На његову једнолику лицу никада није засјао трачак 
чувства који привлачи; на том се лицу могао по- 
јавити само осмјех поруге, јадљивости или злора- 
дости. За % нијесу постојале слабоће људске нарави: 
школски живот нејаке, живе дјеце текао је непро- 
мијењеном точношћу као у редовима војништва. 
Гдје се пореметио ред, ту су вршиле своју дуж. 
ност шибе. 

Дашто да Туманић тим својим главним педа- 
гошким средством није штедио ни Тита. 

—- Зашто је опет био шибан> дошао би к 
Туманићу по разјашњење Андрија, који се згражао с 
Луцијом, што по њежном Титовом месу ударају шибе 
из руку подворника Фабијана, који је пред том 
службом био у војсци капрал. 

А одговор је Туманићев био вазда исти: — Јер 
није био у школи, а на рибарији је био. 

Једном је довела Тита у школу Луција, спу- 
стила му хлачице пред свом дјецом и, одлијепивши 
му с меса неко лишће, о којем су јој рекле жене 
да извлачи врућину, показала Туманићу жарко црвене 
набрекнуте маснице: 

— Ево, не може ни сједјети... — рекла је Ту- 
манићу успрежући плач. 

Туманић је погледао преко наочала, што му 
је показивала Луција, и рекао хладно: 

— Видим.. то је од шиба. Кад заслужи, добитће 
их опет. 

Својом материнском душом није она у први 
мах схватила толику бешћутност прама њезином 
дјетету. А онда је поћутила да се сукобила с неком _ 
суровом силом проти којој нема у ње моћи ни да 
је уклони ни да је скрши. Облачила је, клечећи на 
поду, Тита, и тихо му говорила, док јој је суза за 
сузом капала на под: 

— Покори му се у свему, јер видиш да у њега 
нема срца... 

А море је и живот у њему привлачило Тита 
као чаробном снагом к себи. Успркос очевих и мај- 
чиних молба и неминовних шиба, изостајао је поради 
рибарије из школе. Једна рибица, којој би бацио 
удицу, однијела би својом појавом страх од љутих 
шиба. Таква једна рибица као да је могла учарати 
његову памет, повукла би за собом сву његову 
· мисао, фантазију и чувство к морскому дну, гдје је 
пред његовим очима врвјело још толико живота 
што су чекали свој стални конац од његове руке. 
Кузма, поради старачке немоћи и трајнога побоље- 
вања, није више ни рибарио, није се ни за Тита 
занимао, није дакле могао бити крив Титу, као што 
је Андрија прије судио. Коликогод би пута био Тито 
шибан у школи, толико би се пута Андрија оборио 
на рибаре, што га не тјерају од себе кад виде да 
је вријеме за школу. А рибари би одвраћали љутито: 

— Ви сте му отац, па кад не можете да му ви 
заповиједате, како ћемо му заповиједати ми 

Напокон је дошао жељно чекани конац школ- 
ске године; мјесто страха од шиба, што су га Ан- 
дрија и Луција трпјели једнако у себи као што и 
Тито, свитала је Титовој будућности нова, величан- 
ствена зора: гимназијске науке. 


Ш 


Почетком рујна, једне недјеље послије подне, 
били су код Андријине куће у посјетима кумови, 
госпођа и господин Дабић. Несношљивих жега није 
додуше. већ било, али дугачки још дани били су 

топли и сухи, о сунцу видљиво је дозријевао грозд. 
И те недјеље окупали су се супрузи Дабић недалеко 
Андријине куће у заклоњеној дражици, а послије 
купања понудила је Луција госпођу куму бијелом 
кавом. а господина кума сировом бутином и чашом 
домаћега вина. Сједјели су око стола на жалу. Топао 
зрак није се гибао, далека пучина сјајно се прости- 
рала својом величанственом тишином, тек на самом 
жалу њежно је и једва осјетљиво запљускивало 
море на пличини по глатком камењу. Над зидом, 
што је заклањао луку, испреплели су се високо у 
зраку крижеви и конопи јарбола на бродовима што 
бијаху усидрени у луци. На пучини био је велик 
једрењак с разапетим једрима; чинило се као да 
се стално смирио на једној точки у каналу. 

· — Баш је угодно, — неколико је пута опето~ 
вао Дабић, и госпођа му сваки пут прихваћала по- 
давајући се сласти мировања у угодном осјећању 
уморности иза морскога купања. 

Још је сунце било високо изнад отока, кад је 
госпођа Лукреција затворила свој сунцобран, и вољко 
удахнула зрака што је заструјио од пучине, пун 
морскога мириса. А тај час појавила се иза неда- 
лекога рта барка рибарица с Титом Барка је пло- 
вила уз обалу сталним правцем као свијесна живо- 
тиња, покоравајући се одано власти малога човјека 
што је сјекао воду двама витким веслима. Уздуж 
барке биле су положене остве, а њихов окрајак 
што је висио изнад барке, одразивао се у води, 
вијугајући се пред барком као змија. 

— Ето нам Тита, — рекла је госпођа Лукреција 
навикнута готово сваки пут кад би се овдје у по- 
сјетима нашла, да се Тито у ово доба по прилици 
враћа с рибарије 

Међутим је Тито опазио своје кумове и, сје- 
тивши се опетованих очевих и мајчиних опомена 
да се преда њих не пристоји изићи бос, полуодјевен 
и сав заударајући по риби, замакнуо је с барком 
за најближи рт, да се у дражици окупа и одјене. 

— Тито се наужије рибарије, — примијетио је 

Дабић, — а како се он то само извјештио! Види 
се да га очев занат занима. 
— Још ово мало, док почне школа, — рекао 


је на то Андрија, а онда треба поставити на риба- 
рију криж. У латинским ће школама бити мало дру- 
гачије, него што је било у малима. 

— И ви сте с њим наумили стално у гимназиј. 
— упита Дабић. 

— Господине куме, а да камо ћу с њиме> 

— Хм... — Дабић је ударао прстима по столу; на 
његовом замишљеном лицу читао је Андрија неку 
непријатну мисао, којом није хтио јасно на видјело. 

— Ви, господине куме, као да то не одобра- 
вате2г — упитао је Дабића. 

— Андрија, да вам отворено и без замјере као 
ваш стари пријатељ и кум речем: не... 

— А ја не појмим: зашто нег — грким, готово 
увријеђеним гласом питао је Андрија. 

— Зато, куме, што му ето можете намријети 
сигурно мјесто у животу... Реците искрено: што 
вама фали> 

— У кући, Богу хвала, ништа... Али мој посао 
и ваш посао... или посао свећеника или чиновника... 
Разлика је то'!... А што на примјер вриједи моје име 
у граду» Посљедњи писар у магистрату чека да му 
ја први скинем капу... а ни у друштво угледнијих 
грађана не пристајем. Да се наринем, гледали би ме 
преко рамена: Рибар... како је он овамо доспиог 

— А, то вас боли, куме! Али не судите право. 
Што се тиче магистратских и других чиновника, свуда 
су они једнаки гдје је грађанска и политичка свијест 
народа још успавана: држе о себи да су изабран 
сталиш и захтијевају од грађана страх и понизност. 
Зар мислите, да мени у том погледу иде боље него 
вамаг И од мене чека овај најмизернији чиновничић 
да му се први поклоним, а његова и толиких његових 
претпостављених дјеца не би имала хлача, да није 
моје књиге... А грађани... они ваше име спомињу 
с поштовањем. 

— Само тако, господине куме .. Сјетите се по- 

сљедњих избора у градско заступништво... Два мје- 
сеца нијесу се могли нагодити област и грађани за 
кандидате: један није био у вољи магистрату, други 
жупнику, трећи грађанима, четврти одан пићу, пети 
презадужен и тако даље. Свакога су ђавла и забо- 
рављеног богаља спомињали — мојега имена није се 
досјетио нитко. Гдје би рибар спадао у таково од- 
лично друштво!.. Пак да ја свога сина изложим 
таквому понижењу, а Бог ми је дао њега јединога» 
Никада, господине куме, никада! Тко ми то савје- 
тује, тај није пријатељ мени ни моме сину... А да 
зашто сте ви, господине куме, дали своја два сина 
у школе» — изазовно је упитао одахнувши. 

— Нијесам, да буду чиновници. Бит ће оба- 
двојица оно што сами ја: трговци, али морали су у 
више школе, јер су данас друга времена за трго- 
вачки посао него што су била онда кад сам ја почео 
трговати. Ја сам дошао као научник у трговину чим 
сам свршио пучку школу. Послије сам имао учитеља 
који ме је учио њемачки и талијански, и дао упуте 
у вођење трговачких књига. А да научим трговачко 
дописивање, морао сам својом руком преписати ци- 
јели годишњак господареве кореспонденције у ње- 
мачком и талијанском језику. Друго се онда од тр- 
говца није захтијевало, а тко је и толико знао, био 
је на гласу као врло изучен трговац. О трговцу се 
иначе мислило да је доста ако зна пошто је неку 
робу купио, па да буде у њега вјештине, окретности 
или макар лукавости, да је што скупље прода. У 
нашим крајевима тргује се већином и данас тако. Ми 
наручујемо робу најдаље, рецимо из Трста, поради 
тога што не познамо шира тржишта, и што немамо 
с њима свезе. Тршћански нас трговац има зато са- 
свим у својој руци. Пошаље нам робу какву хоће, 
и удари јој цијену какву хоће. Ако је бесавјестан, 
он вара нас, а ми своје купце. То је само један при- 
мјер. А тако, видите, неће вазда ићи ни у нас. Зао- 
стали смо, а наши људи ударају само у велику по- 
литику; да се народ економски подигне и дође до 

примитивне политичке свијести, та брига канда им 

је испод части. Економска питања гледају се и рје- 
шавају само са становишта личне користи или нај- 
више с гледишта локалних пробитака. Али оставимо 
то... Може преокрет да настане преко ноћи. Ето већ 
има више година што с хрватске стране неки наши 
људи одлучно захтијевају изградњу жељезнице Кар- 
ловац-Сењ, да се горња крајина споји с морем. Ма- 
џари се опиру, јер би та жељезница с једне, а она 
од Земуна до Загреба с друге стране крижала њи- 
хове рачуне. Али како хрватски народ има великих 
заслуга за државу, била би велика неправда кад би 
се штитила само корист Маџара, а за нашу штету ! 
Да дође до градње те жељезнице Карловац-Сењ, 
онда, Андрија, нећемо за годину дана познати овај 
крај. Силан би ту постао промет с мора и с копна. 
Ту горе изнад ваше куће, кажу да би био колодвор. 
Ваша би се кућа изравнала са земљом, али ви бисте 
ухватили за њу лијепу одштету. На овом каменитом 
брду изнад нас уравнало би се тло и дигла голема 
здања и складишта; туда би се непрестано котрљала 
жељезничка кола, звиждук стројева резао зрак, људи 
би се у послу комешали као у мравињаку — постао 
би живот, каквога још није гледао Нехај. А нас дво- 
јица не бисмо сједели овдје гдје сада сједимо. Лука 
би се проширила скроз онамо до прве драге ; овај жал 
и сва ова гребенаста обала претворила би се у зидану 
обалу, на којој би врвјели у заглушној буци људи и 
марва, кола и вагони, једни претоварујући једну робу 
из жељезнице у бродове, а други из бродова у же- 
љезнице другу робу. А уз обалу дигла би се скла- 
дишта, палаче, трговине, поморски и трговачки уреди, 
писарнице, и Бог ти га знао што не! Свјетске трго- 
вачке куће подигле би овдје своја складишта робе 
и пословнице, и држале овдје своје заступнике — у 
кратко: наше би мјесто постало свјетским тржиштем, 
с којим би се рачунало на великим тржиштима до- 
маћима и сусједних држава. — Наши трговци какви 
су данас, не би се могли у таквом прометном послу 
одржати; њих би угушио јаки вал свјетске трговине. 
На таквим тржиштима могу се одржати само наобра- 

жени трговци с јасним погледом у ток и правац свјет- 
ске трговине — иначе или морају пасти до неугледна 
крамара, или бити на властитом тлу слуге туђих го- 
сподара, који су их оборили својом главницом, зна- 
њем и културом... 

— Ну, Андрија, увиђате ли сад, зашто сам, гле- 
дајући све то пред собом, дао изучити своја два сина 
више трговачке науке2... 

Андрији је међутим лебдјела пред очима заним- 
љива слика преображенога града и околице, како ју 
је нацртао Дабић, ако дође до изградње те жељез- 
нице. Већ је дапаче три пута повисио у себи своту 
што ће ју затражити за своју кућу, доказујући да је 
с том кућом по старости заната скопчано неко по- 
себно право на сву драгу што се стерала пред њом. 

Иза Дабићева упита као да се пренуо: 

— Добро је то, господине куме, — трпко се 
смијешио. — Али зар су школе само за господску 
дјецу, а мој син да остане прости рибар, као што му је 
био отац, дјед и прадјед, и што ја знам докле то иде! 

— Ово ћу вам рећи, Андрија. Да сам ја погла- 
вица рибара, па да имам овако јединога сина који 
се од темеља разумије у мој посао и бави се њиме 
од љубави, ја бих га сад, пошто је свршио пучку 
школу, узео к себи у посао. О том не сумњам. Али 
узео бих му учитеља који би га помало вјежбао у 
рачунању, а-и у другим потребним стварима. А онда, 
Андрија, ја бих се занимао и распитивао гдје људи 
и другачије знаду ловити рибу, а не само као што 
је ми овдје ловимо. Јер, Андрија, буди без замјере 
речено, мени се чини да је ваш начин рибарења јоши 
данас онаки како су Исусови апостоли ловили рибу. 

— Да се даде боље, били би већ и прије мене 
дошли на то, — мислио је Андрија. 

А Дабић се опро: 

— Није то разлог. Тако је, видите, мислио ваш 
отац, дјед и прадјед... и зато је остало при старом, 
свеђ исто, јер су сви редом, као што сте и ви данас, 
били увјерени да се риба не да ловити другачије, 
него како је лове они. А ја ћу вам споменути само 

један пример. Више пута сте ми приповиједали да 
дође година кад је море пуно локарада, али да се 
не да под свијећу ни под који начин. Томе је, Ан- 
дрија, нешто узрок, и гдјегод се тај узрок појави, 
не да се риба ловити. Го се без сумње догађа гдје 
год се лови морска риба, па људи на разним стра- 
нама размишљају: што је заправо узрок да се не 
да ове године ловити» Размишља се о том на сто 
страна, данас, сјутра, година за годином — док људи 
или размишљањем или случајем не открију прави 
разлог. А кад су га нашли, одмах траже и средство 
да га свладају. У том и састоји напредак људства. 
Бог је човјеку дао разум, да тражи, суди и обраћа 
природне силе и појаве прама олакшици свога жи- 
вота Животиња проводи свој живот једнако, као 
што га је проводила пред тисућама година, али људи 
не рибаре ни сто година једнако... Ево, сјећам се, 
прошлога прољећа видио сам у читаоници велику 
једну њемачку сликану новину — била је од почетка 
до краја пуна слика и описа изложбе — знате ли 
чега 2 Рибарских справа у Хамбургу! Што велите 
томе» Ето до чега је дошао напредни свијет... 
Колико би тамо научили ви и ваш син, то ви себи 
ни помислити не можете... 

— Није то за нас ни за наше крајеве, — зло- 
вољно је примјетио Андрија. 

Сунце је залазило за оток, румено као крв, 
разливши одсјев преко свега канала као жарку цр- · 
вену ријеку. Велики једрењак улазио је у луку с 
енглеском заставом на главном јарболу. По јарбо- 
лима, крижевима и конопима пењали су се морнари 
и савијали једра уз шкрипу и цвијел колотура. Све- 
чана тишина простирала се на далеко; на мору и на 
копну брзо су се измјењивале богате боје, мијеша- 
јући се с пуним сјенама предвечери. Осјетљиво хладна 
струја прожимала је зрак — свечано се приправљао 
долазак јесенске вечери на мору. 

Кад су се напокон на цести опростили с кумови- 
ма, рекао је Андрија Луцији, нагло смркнувши лице: 

— И тај се Дабић држи у погледу Титова шко- 

лања као да му је завидан... Нека говоре што хоће... 
а нијесу то прави пријатељи, који би ме хтјели упу- 
тити да је боље бити рибар него чиновник или поп... 

На Михоље освануле су у луци двије барке 
разом крцате локарада, — а као чудо проносило се» 
градом приповиједање да је толика ловина главна 
заслуга нејакога Тита. 

Дан у очи Михоља имало је посебно градско 
изасланство да уреди нека питања са сусједном оп- 
ћином у погледу међе. Спорова поради међе обију 
територија било је непрестано, Бог зна од којих 
времена, а нитко се није заузимсо да се једном 
посве уреди то питање што је годину на годину 
стајало тужбе, казна, службених изасланстава, аи 
крвавих глава. Међу градским изасланицима нашао 
се и Андрија Дорчић. Његов је виноград био на 
самој међи, границе између његовога посједа и по- 
сједа сусједнога опћинара скроз одређене. К томе 
је био упућен у међаше и по свом оцу, који је опет 
знао за њих по традицији чуваној у обитељи, која 
је дакако код свакога спора о међама била интере- 
сована како ће се ријешити. — Изасланство је ми- 
слило да ће до вече бити готово, али коначно уре- 
довање у крмпотској опћини затегло се до касне 
вечери. Да се господа грађани не морају стрмом 
цестом по тамној ноћи враћати кући, одлуче чекати 
на мјесец који је излазио иза поноћи. Дотле су се 
смјестили као гости код крмпотскога жупника, само 
се вратио кући један опћински стражар, а по њем 
је поручио Андрија рибарима да мјесто њега пре- 
узме мјесто на свјећарици Кајетан Цазлин. 

Око девете уре отиснула се свјећарица на море. 
Улазила је као крвава бакља у голему црну гроб- 
ницу, гдје почивају хероји. Шапутљив а снажан 
мрмор тихога мора јављао се стотином загонетних 
гласова. Својим црним величанством крилила се ноћ, 
урешена диадемом звијежђа. 

На жалу су неки рибари полијегали, а неки 
посједали. Прате дријемно очима свјећарицу што 
својим руменим свјетлом одмиче у непрозирну ноћ 

над пучином. А уза то с досадом слушају Јуру 
„Крпушу“, који још није вечерас престао пригова- 
рати томе што се од утршка јутрос уловљене рибе 
послало пб дијела болесному Кузми Водарићу. Јура 
непрестано доказује неоправданост потпоре, и пита 
Бог зна по који пут: 

— А тко ће дати мени ако не радим> Што је 


старо и болесно, нека одлази... а ја не дам отки- 
дати себи из зуби, да нахраним другога. 
— Не блебећи! — отресао се напокон на њ 


нетко од рибара. 

Крваво свјетло рибарице стајало је непомично 
на једном мјесту. ЈБуди у барци, обасјани с једне 
стране жарким руменилом, неко су се вријеме не- 
мирно комешали. 

— Који им је ђаво -— упитао је неки рибар 
љутито. — Не бих рекао да су нашли рибу... 
нешто им се друго догодило... 

У рибарици било је уз свјећара — главно лице 
— још троје људи: два веслача и лучар, који је по 
заповиједи свјечара ложио на ватру луч, као што 
су и обадва веслача радила веслима само по њего- 
вој заповиједи. Успјех лова овиси о вјештини свје- 
ћара; зато је то мјесто запремао редовно сам Андрија. 
— Поред оне четворице стиснуо се у барки уза свје- 
ћара и Тито, и такођер зурио непомично у море, по 
којем се далеко разлио широк и румен одсјев ватре, 
под којом се цврчећи гасе у води искре и жеравка. 

А Цазлин је против обичаја и правила био не- 
миран на свом мјесту. Низ лице и врат обилно му 
се циједио зној; кадикад би стиснуо уста и засте- 
њао да утоми неку бол. 

— Вас нешто као да боли, Кајетане; — упитао 


га је лучар. 

— Ох! — одвратио је Кајетан стиснувши очи, 
али зурио је опет у море. 

— Што вас мучи» — изведљиво је наставио 
лучар. 


— У дробу... матрун, да Бог ослободи... 
Ево сам сав у зноју, а ледени срси пролазе ми жи- 
вотом. И стресао се као од студени. 

— Нешто сте такова појели, што лиг — мислио 
је један од веслача. 

—- Козловину, однио је враг! Никада је не 
подносим. 

Ушутјели су. Кајетан је још неко вријеме зурио 
"у море, а онда је рекао тешко се дижући са свога 
мјеста : 

= Не могу више... Долазе ми пред очи црни 
облаци, не видим... Ето вам, па радите што знате, 
а ја више не могу... 

Повлачио се са свога мјеста јаучући у душак: 
— А јо-0-0-0-0. 

Док је тако стењао, савивши се-“а дну барке 
до ногу веслача, питала су се оба веслача и лучар: 
Што се има радити» 

" — Ја ћу бити на свијећи! — рекао је на то 
Тито одлучно, и већ био сагнут над море горњим 
тијелом ондје гдје је прије исто тако сагнут зурио 
у море Цазлин. 

— Нејак си ти зато, — одбио га је један од 
веслача. Нејак си, неборе, гдје би ти то!... 

— А што сам ја ово први пут на свјећарициг 
— приговорио му је Тито. — Само да ми нађемо 
рибу... Само ви мене слушајте, а немојте да будемо 
у барци двојица или тројица господари. 

Његове су речи биле увјерљиве, а и његово 
лице ојачано изразитим цртама искуства, што се види 
често код дјеце која се рано, а с разумијевањем 
почну бавити каквим практичним радом. 

Цазлин је на дну барке стењао и зазивао у 
помоћ Исуса и Марију, али Тито га није чуо: зурио 
је у море широко отвореним очима, у које је ушла 
сва његова душа. ИМ лучар и веслачи питали су се 
погледима: — Шта да се ради» 

Барка се споро мицала. Тито, сав у јарком 
свјетлу, укочио се сагнут над море као кип. 


— Риба... — рекао је наједном тихим, али си- 
гурним гласом. М 
Бјелкасто и сиво мноштво риба показало се 

дубоко под барком као сика, и тромо се дизала прама 
површини. | 

— Напријед... натраг... не пљускај веслом... — 
одрјешито је, али с примјесом страсти заповиједао 
Тито. Озбиљност и узбуђај душе којим се нашао 
на том мјесту, давао је његовом дјетињем лицу чисто 
мужевни изражај, акопрем му се је ненадано испу- 
нила смјела жеља да се нађе једном овако само- 
сталан без ичијега надзора на мјесту свјећара. Како 
се слатко и заносно замишљао у ту жељу која је 
значила врхунац свега... Како би се пред његовом 
фантазијом бујно редале слике под пламтећом лучи... 
Како би му душа расла као набрекнута од осјећаја 
власти, да је ту људима и риби заповједник и го- 
сподар! Зато се сав као надахнут нашао на мјесту 
обољелога рибара; сва душа ронила му је с погледом 
уз рибу под морем... а онда је морао закипјети горким 
просвједом проти веслачу, који се још једном усудио 
изустити сумњу: може ли он овако нејак да буде 
свјећаром2... А он се ћутио велик, јак и самосталан 
на том мјесту, раван оцу и изабраним рибарима, 
који су умјели водити рибу под свијећом. 

Бјелкасто мношто све се више дизало к по- 
вршини, а о руменом свјетлу већ су се разабирале 
поједине рибе својим складно формираним тијелом. 

— Кајетане, нашли смо рибу... рекао је један 
од веслача болесному рибару; можда би ви хтјели 
да погледате> 

Мјесто одговора застењао је Кајетан на дну барке: 

— О Исусе... о дјевице Маријо... 

— Само да му сад не попусти мука, — поми- 
слио је Тито. 

— Добро води рибу, — признао је један веслач, 
а смијешак великога задовољства душе провалио 
је на Титово лице: 

— Риба заповиједа мени, а ја по њој вама... 
ето зато је добро водим, — разјаснио је Тито. 

Напокон је сретно довео рибу к обали, ГАЈЕ 
су је рибари затворили мрежом. 

С удивљењем спомињали су рибари Тита; 

· — Ја се, душе ми, не бих одважио, — рекао 

је један, а други му је, један од веслача, улетио у ријеч: 

— Како само зна заповиједати... Однио ме враг, 
ако нијесам био, стојећи на веслу, у већем страху, 
него кад му заповиједа у барки отац. 

— Врашка је то главица, — похвално су гово- 
рили и други крцајући у барке обилан лов. 

Сјутрадан око једачаесте уре пошли су Андрија 
и Тито, обадва свечано одјевени, да упишу Тита у 
гимназиј. 


Први корак у гимназијску зграду није био Титу 
угодан, а томе као да је био крив отац. У његовом 
вазда мирном ведром и самосвјесном лицу сједио је 
сада неки укочен израз, готово страх. Он, који је 
као од шале покоравао својој власти бијес буре, др- 
жећи у барци једном руком уже од једра, а другом 
кормило — сад је, ступивши на праг те зграде, чисто 
поблиједио од онога чувства што му бијаше запело 
груди, изгубио дах, и сав изгубљен шапћући рекао 
Титу: Причекајмо ту, док се тко не намјери да нам 
каже како ћемо... 


Стиснули су се крај зида и муче, не усуђујући 
се ни шаптати, гледали зидове у полутамном ход- 
днику. Обојица би били вољели, да се нијесу морали 
наћи ту, што је скроз опрјечно слободном отворе- 
ном мору, гдје се стално кретао њихов живот. Али 
обадвојица бијаху увјерени да је ова жртва нужна 
поради онога великога што морају за Тита иску- 
пити од будућности. 


Тешки, троми кораци одјекивали су иза закрета 
ходника, а онда се Андрији и Титу показала висока 
угојена личност гимназијскога подворника Антоне. 
— А! — зачудио се Антона, — па и ви довели сина 
к нама2 Не радите паметно. Кад је он ноћас умио 
уловити онолику рибу, пустио бих ја њега рађе да 
се држи очева заната. 


— До врага и ноћашња риба! — помислио је 
љутито Андрија, а подворнику је рекао понизно и 
ласкаво: 


4% 

— Школа је школа, господине... А код вас се 
даде научити све... 

— Код нас се даде научити све, — потврдио 
је Антона, — али наука није за свакога. Рибарити 
и учити то се не слаже. Мудрому једно око доста, 
— уплео је у свој говор пословицу, јер је у њега 
било увјерења Бог зна од куда, да без пословица 
нема паметнога разговора. 

— Ја га препоручујем и вашој доброти, — го- 
ворио је смјерно Андрија, стиснувши главу међу ра- 
мена. А бит ћу вам захвалан... Јер младо је још, 
истина, па би се могло лако заборавити... 

— Добро... добро... — замишљено је рекао 
Антона, јер је у себи дошао тај час на мисао која 
није била баш најплеменитије врсти. У њега су се 
хранили неки неожењени професори, а држао је на 
опскрби и ђаке, па је одмах схватио да не би било 
с горега кад би поглавица рибара био прама њему 
везан таквом обвезом, као што је паска на сина. 

— Што се мене тиче, — рекао је Андрији, —- 
ја ћу га држати на оку Али сад рибарију на стран! 
— обратио се Титу, који је плашиво, с капом на 
устима, стајао крај оца. Дао му је још неких упута, 
и завршио да је гимназиј нешто друго него мала 
школа коју је до сада полазио. 

— Ашосће! — кликнуо је на то Андрија. Ан- 
тонове ријечи разгалиле су понешто леден осјећај 
што га бијаше захватио свега кад му је нога зако- 
рачила у гимназијску зграду. 

— А уписаћете га тамо, друга врата, — по- 
казао му је Антона руком. — Тамо уписује сам го- 
сподин равнатељ. 

У писарници сједио је равнатељ, свећеник, за 
писаћим столом, а недалеко крај прозора тихо су 
се, али живахно разговарала петорица професора 
Док је равнатељ уписивао Тита, било је Андрији 
очито по кретовима и погледима професора, да го- 
воре о Титу. 

— Је ли то тај што је ноћас водио рибу под 
свијећом> — упитао је Андрију један од професора. _ 

— На службу, ваша велеучености, — понизно 
је одговорио Андрија, а није знао да ли би се смио 
порадовати томе занимању професора за Тита. 

Са свјетлијим чуством враћао се Андрија кући. 
Први корак за Титову будућност био је обављен... 

— Сад треба учити, — говорио је Титу не из 
увјерења, него с неком угодном раздраженошћу душе. | 
Ја ћу ти купити посебну барку, па ћеш у слободно 
вријеме моћи за забаву рибарити и једрити са сво- 
јим друговима. А господа професори чини се као 
да су добри људи. Што се теби чини 2 

Титс је умјесто одговора слегао раменима. По- 
слије подне, кад се раздијелио утржак од ноћашње 
рибе и остатак посолио, понудио је Андрија рибаре 
чашом вина: 

— Нека буде, — рекао им је, — у здравље 
мога Тита. Данас сам га уписао у гимназиј, па нека 
Бог да, да буде сретно... 
| — А ја велим, — дигао је један рибар чашу, 
да је Тито ноћас сјајно у нашој школи положио 
" матуру. Боже му дај здравље, па да за осам година 
прославимо овако и његову матуру у гимназији, јер 
ће оно бити главица којој ће се далеко тражити 
бадава пар. 

— Ваљда се није имао у кога уврћи! — по- 
гледао је Јура Андрију, да му се уласка, јер га је 
Андрија гледао мрко што се Јура опет данас бучно 
опирао да се од ноћашње ловине пошаље мило- 
· стиња немоћному Кузми. 


МУ 


Тито је у гимназији напредовао. Сјајну свје- 
доџбу није никада добио, али стално свој „први 
ред“. Андрија је био задовољан. 

— Добро је овако, — рекао би сину, — само 
кад се тураш напрво, само кад не заостајеш за 
другима... 

Истом у трећем разреду опазио је професор 
алгебре. да је цијело Титово знање мртво мемори- 

сање с једва осјетљивим трачком разумијевања... 
Упозорио је на то своје другове, и одмах су се сви 
освједочили да је у Тита Дорчића развито памћење 
у необичноме размјерју напрама другим интелек- 
туалним способностима. Један га је од њих назвао 
на то ђаком „који све научи, а ништа не зна“ — и 
'с тим освједочењем код професора турао се од сада 
Тито из разреда у разред. 

Изим врло развитога памћења још је једно 
својство душе помогало у школи Титу: лукавост... 
То је својство врло обична појава код ђака слабих 
душевних способности. Развије се у њих до савр- 
шености, јер им је једино уточиште на које их упу- 
ћује примитивни нагон самоодбране, једино средство 
спаса на туђим водама у које их је бацила не воља, 
него судбина... Такав је био Тито. Ниједан га пред- 
мет није занимао. Али за предавања буљио би у 
професора, као да очима упија у себе смисао ње- 
гових ријечи, — дочим је у себи тај час израђивао 
основу како ће доћи до главе некому гругу који 
му је изастопце у два дана одгризао три удице. — 
Школа му је била мука, али полазио ју је редовито, 
и с лакоћом учио на памет лекције, а задаћеи 
школске и домаће вјешто преписивао од саученика, 
промјењујући хотимице гдјекоја мјеста, да боље за- 
метне траг крађи. 

Једна му је само задаћа, тичућа се школе, била 
скроз јасна: да мора пролазити с првим редом. 
Ћутио је да у њега нема онога чим су други ђаци 
превлађивали тешкоће науке, као да су у њих крила 
— али зато је с оним двама средствима, меморијом 
и лукавштином, баратао лако и успјешно. Онај ве- 
лики циљ што га је о његовом школању замишљао 
отац, сјевкао је пред Титовим очима још нејасан у 
великој даљини. На њ није, изим по напомени оца, 
никада ни мислио: сматрао је школску муку као 
неотклонив наврат судбине, којој у лице гледа отац 
с непоколебивим поуздањем... 

О том би отац знао живо говорити... испунити 
тиме цијеле дуге зимске вечери, кад би натакао вина 

једнако себи као што и њему... Тад би нехотице 
морао да размишља о очевом увјерењу, а школска 
дужност причинила би му се као недогледна, мрачна 
и скроз непријазна пустош оштрога трња и камења. 
Професори су били гончине, који су га босонога 
тјерали преко тог големог, непознатог простора, от- 
кинувши га од слободнога и слаткога живота на 
мору и на жалу пред рођеном кућом.. И ти гон- 
чине не даду му одахнути, да му се почине душа 
на родном жалу што је одгојио његово дјетињство 
и добу првога разумијевања... Тјерају, немилосрдно 
га тјерају, а он им се покорава с већим страхом, 
него што бијаху Туманићеве шибе, јер о тој покор- 
ности овиси оно о чем његов отац говори као о 
нужном и сјајном одређењу његова живота... Он сам 
не мари да то одређење право схвати. Тек је увје- 
рен из очевих ријечи да иза тих мука слиједи сло- 
бода, господство, богатство, сјај... Тад би му мрка 
школа показала своје веселије лице... осјетио би 
дапаче да сједи у школи с једнаким правом, као 
што и они његови судругови који се, поради на: 
претка из разреда у разред, нијесу морали ослањати 
само на меморију и утјецати лукавштини, кад не би 
она достајала. Професори су и надаље говорили о 
Титу, да не зна ништа, али научи све, — а по служ- 
беној класификацији пролазио је свако пољеће с> 
„првим редом“. : 
Тако је свршио Тито ниже гимназијалне разреде. 
Тих празника, једнога дана при залазу сунца, 
враћао се Андрија цестом што води уз море према 
граду, из свога винограда, гдје је прегледавао како 
стоји лоза. Из далека упознао је пред собом на 
цести равнатеља гимназије, висока пристара свеће- 
ника, који је ишао открите главе врло спорим ко- 
раком попостајући чешће, да се загледа у мирну 
пучину по којој се овај час праћакало неколико 
дупина. Андрија је поћутио живахну жељу да го- 
вори с равнатељем гимназије. Био је сигуран да ће 
он похвално споменути Титов напредак, и зато је 
пожурио кораке, достигао брзо равнатеља и, покло- 
нивши му се, попостао часак држећи капу у руци. 

— Добар дан, Дорчићу, одздравио му је рав- 
натељ, кад га је упознао, и позвао га да пође пар 
корака с њиме поради некога важнога разговора. 


— Молим понизно... — прихватио је Андрија. 
услужно се смијешећи. | 
— Ради се о вашем сину, — рекао је одмах 


равнатељ; он је свршио код нас четврти разред... 
а куд сте наумили с њиме сад» 

Андрија се зачудио ненаданому питању. 

— А куд, ваша пречасности, него даље у школу2 

— У више разреде гимназије 2 

— Но, да... 

Равнатељ је испрчио усне и вртио главом: 

— Не чините тога... он вам није за школу... 

— Какве су то бесједе» — забезекнуо се Ан- 
дрија. –– Чује ли доброг Тито да није за школуг,.. 
И тако суди равнатељ школе сад пошто је Тито 
донио кући осам свједоџаба првога реда» Што то 
значи... Задрхтале су му усне, грка сумња стиснула 
му срце: 

— Како да није за школуг — промуцао је 
прама равнатељу. 3 

— Није... Што ћете да вам то разјашњујем> 
Ја сам искусан човјек, остарио сам у школи, па знам 
свакому нашему ђаку опредијелити његово право 
мјесто. А господа професори суде о вашем сину 
једнако као што и ја. 

— Ја не схваћам... — слободније рече Андрија. 
— Он научи сваку лекцију... то ће потврдити сви 
ђаци, који су с њиме у школи... а од господе про- 
фесора добива свако пољеће први ред. Па како то 
сад наједном... 

— Он научи, — прекинуо га је равнатељ, — 
он научи, вјероваћу, сваку лекцију. Али свеједно 
није за више школе, јер не зна, а не зна зато што 
не схваћа. 

— Научи, а не схваћа, не зна... — опетовао 
је грдом иронијом Андрија. — Тога не разумијем. 

— Дашто, да је вама то тешко разумјети... 
Мало дијете које истом право проговори, можете 

да научите наљ,изуст „оче наш“. Оно вам говори 
молитву као папига, али што говори, тога не зна, 
јер не схваћа... Одрасао разуман човјек говори та- 
кођер на изуст „оче наш“, али с разумијевањем онога 
што говори, ако моли како треба да се богу моли. 
А такова вам је разлика између вашега сина и дру- 
гога којег ученика. Обадвојица науче школску лек- 
цију, само ју овај схваћа и зна што говори, а ваш 
син говори без схваћања као мало дијете „оче наш“... 
Зато се ваш син неће никада окористити за живот 
вишим наукама, запеће било гдје; за њ је шко- 
лање изгубљено вријеме. Такви ученици наткриљују 
обично у занату, у трговини или у другом каквом 
практичном послу те своје другове који су њих 
наткриљивали својим талентом у школи... Ваш је 
син на примјер изврстан рибар, то је позната ствар 
у цијелом граду. Ја сам га и данас видио, идући 
овамо, како је дигао на остима у барку неку велику 
рибу. Гледало је то с обале више људи, а један 
рибар, који се такођер ту десио, рекао је о ва- 
шем сину: 

— Коликогод пута забоде ости у море, будите 
сигурни да ће се на њима отресати риба ! 

Тако суди о њем занато.. "бар. Па зашто га 
не притегнете к себи, да живи и ради с вама, кад 
су у њега тако изврсне способности за рибарију2 
Чему га мучити школом, кад по њој и онако неће 
постићи ништа» За рибарство је способан, разумије 
га, зато би у том послу успијевао, а успјех би га 
веселио и бодрио на угодан рад. А у каквом кра- 
сном положају може да замијени вас! — кликнуо је 
занешено равнатељ. — Стотине година развија сеу 
крви ваше обитељи способност и вјештина за тај 
посао, што би га ваш син могао исто тако часно 
наставити, као што сте га вршили сви ви Дорчићи 
од најдаљих предака вам овамо... а ви чупате из 
посједа обитељи тековину што су је Дорчићи узај- 
мили од природе, усавршили је својим трудом, радом 
и домишљањем, и дигли себи честит глас и осигу- 
рали лијеп положај у животу. 

— Сад... кад је свршио четири разреда гимна- 
зије, да буде рибар! — опро се одлучно Андрија, 
скроз пречувши равнатељев хвалоспјев рибарској 
вјештини Дорчића. 

— Није касно, — озбиљно је устврдио равна- 
тељ, — јер га школа није отуђила послу који га 
занима. Додуше с ово неколико латинских и грчких 
ријечи што их је научио у школи, неће уловити 
ни најмању рибицу, али... 

— Рађе нека иде међу магистратске писаре, 
— љутито је упао Андрија. 

Равнатељ се грко смјешкао, питајући: 

— Рађе дакле туђи слуга, него свој господар» 

— Добивао би из градске благајнице сталну 
плаћу, а то је главно... А мени, опростите ми, не иде 
у главу да он није за школу. Већ сам упитао вашу 
пречасност: зашто су му онда давала господа про- 
„фесори први ред > 

— Зашто... да, зашто » — трпким је изражајем 
на лицу опетовао равнатељ Андријино питање. — 
Зато, мој Дорчићу, што је школа оваква каква је 
данас, на концу такођер уред у којем се пази по- 
главито на то да странке — а то су ђаци — фор- 
мално удовоље прописима... А школа, као што је 
гимназиј, морала би бити далеко од тога бирокра- 
тизма. Она би у једну руку имала бити и храм гдје 
се научају и шире знаности и оплемењује идејама 
великих духова људска нарав. С друге, практичне 
стране, требала би да има такова школа пред очима 
само оне људе који ће иза свршених наука запре- 
мати у људском друштву најважнија и најодличнија 
мјеста, скопчана с великом одговорношћу савјести, 
јер се по њима даде учинити за народ и за државу 
много добра, али и много зла... Само с та два гле- 
дишта требало би да гимназиј прима и оцјењује 
своје ученике. Нека се придрже само они који по- 
кажу у себи јамство да могу у себе асимилирати 
знање и идеје које су душевно подизале, оплеме- 
њивале и водиле до савршености човјечанство, оти- 
мајући га живинству. А оне који покажу да немају 

у себи пријемчљиве снаге за те идеје, да одбаци, 
јер су они терет школи, а она терет њима. Не би 
то била неправда, као што се чини у први мах : јер 
такови могу имати изврсних способности за прак- 
тичан, обичан рад; школско им је знање гимназија 
скроз сувишно, нијесу га у себе упили, мучили су 
се с њима и губили вријеме, што су га красно могли 
употријебити на одгајање рођених способности. Тје- 
рајте силом такове у више школе, они скроз про- 
маше свој циљ: или се посве изгубе својом неспособ- 
ношћу у људском друштву... или живаре бесплодно 
без угледа... или се лаћају неморалних средстава да 
дођу до моћи и угледа... Гимназиј, како га ја по- 
мишљам, не би био ни за оне ученике који га сад 
полазе с наканом да постигну мање чиновничко мје- 
сто. На таковим се мјестима обавља посао меканично, 
по сталним прописима, без веће саморадиности чи- 
новника,... зато је за такове људе скроз сувишно 
да читају у грчком оригиналу Хомера или да се 
муче математичким доказом о гравитацији... За та. 
кове би требало да постоје друге школе, са скроз 
другачијом науковном основом — а гимназиј и уни- 
верза, то би били храмови чисте знаности за ода- 
бране, који су довољно надарени морално и инте- 
лектуално за асимилацију и провађање племенитих 
идеја... јер само такови спадају на прочеља људ- 
скога друштва... 

Стари господин очито је заборавио да поред 
њега ступа припрост, неписмен рибар, и он се сав 
подао с одушевљењем расправљању о теми, о којој 
већ године и године размишља, и о којој је у ње- 
мачким школским листовима написао уважених рас- 
права. 

— Рекао сам вам, данашња је школа једно- 
ставан уред. —- наставио је одмах једнако се зана- 
шајући својим предавањем. — Професор има у руци 
љествицу, по којој оцјењује ђака, као што винар са 
својом справом мјери множину алкохола у вину. 
Пита се главно: је ли ђак миран, уредан, и да ли 
научи лекцију... и његова се вриједност оцјењује 

по тим вањским биљезима, који варају у више од 
половице случајева. Колико пута настрада интелек- 
туално и морално даровито дијете само поради своје 
дјетиње лакоумности, гдјекада поради своје безазле- 
ности, јер се не зна сакрити или неће да се сакрије. 
Наивно је, па држи да ће и други судити о њего- 
вим погрешкама не подавајући им важности, као 
што им је ни оно само не подаје... А други може 
да буде тупоглав, пун злобе, заражен којекаквим 
потајним гријешењем... али вјешто се скрива и 
пролази пред бирократским уредом школе добро. 
А такви, Дорчићу, кад сврше школе, то су вам 
конопци, из којих се плете бич народа... Тко је 
крив 2 И ја и професори ... сви смо криви. А нама 
је крив уређај школе какав је данас. И ту владају 
стални прописи, као што је н. пр. код царинскога 
уреда одређена царина на коју робу или поштар 
скога уреда пристојба према врсти писма и пошиљке... 
Много је дјеце, професор и не може уз најбољу 
вољу да загледа у језгру. К томе наш страх за дис- 
циплину и ред у заводу! А без тога двога не мо- 
жемо да помислимо школу... па се из самога страха 
одреже често од школе које удо само поради не- 
дужних приштева, а многа уда отроване крви, ако 
не избаце на видјело чирове, остану нетакнута... 

Директор је, занијевши се сав у своју омиљелу 
тему, заборавио и то што је био повод овоме раз- 
говору... заборавио Дорчићевога сина, и упео се 
само да увјери о важности своје идеје ето и тога 
човјека који је с мало разумијевања понизно слу- 
шао његово разлагање. 

У том су се срели с неком господом што су 
се показала на цести иза окрета драге, и руковала 
одмах с равнатељем. Андрија се смјерно поклонио, 
и пошао журним кораком напријед. 

Размишљао је о равнатељевим речима, и раза- 
брао да он у својој глави носи пуно некаквих 
школа... једне за мале чиновнике, друге можда за 
трговце и обртнике... или за све ове неке мале 
школе, а посеби као каково велико господство гим- 

назиј, у који по равнатељеву суду не би могао ући 
његов Тито... А зашто не би 2 — упитао се срдито 
Андрија. Што он говори да једни постигну своје 
мјесто памећу, а други лукавошћу или понизношћу... 
па што је зла на том> Сватко живи и тура се на. 
пријед како зна и како може. Њему би Тито, увје- 
рен о својој цијени, приповиједао како га још ни- 
када није уловио који професор, да преписује задаће 
од других ђака. Ја знам украсти, тумачио је оцу, а 
други не знаду, па страдају. И приповиједао му је 
како је старински неки народ имао закон да је 
слободно украсти, али украсти лукаво, да те не 
улове "у крађи... Андрији се то о Гиту врло сви- 
ђало; ту лукавост сматрао је талентом и јамством 
да ће Тито знати живјети, то ће рећи да се неће 
дати угушити од других. Само да он сврши школе 
и да се дочепа мјеста овако или онако... А што 
он говори — помислио је срдито о равнатељу — 
знамо ми сви тако говорити кад се не тиче вла- 
стите коже. 

Тако је Тито дошао у виши гимназиј. Да си- 
гурније напредује, узео му је отац инструктора, 
некога седмошколца Девића, дечака ониска и јака 
трупа, кратких ногу, ниска чела, врло уредна и 
марљива, али скромно надарена ђака. Личанин родом 
из врло сиромашне куће, чекао је само да се до- 
чепа сјеменишта, гдје је већ сада бадава добивао 
објед и вечеру од остатака иза стола за којим су 
јели теолози. У колико му није била забављена памет 
опетовањем какве школске лекције, он је мислио 
само на јело. Најести се право до сита, био је идеал 
сиромашнога ђака. 

На тога се Девића некако намјерио Андрија, и 
плаћао му за труд два форинта мјесечно. А Луција 
га је са своје стране понудила сваки пут кавом, ако 
се није нашла гдје у ормару каква рибица или ко- 
мадић меса што је остао од обједа. А и требало је 
да се таквим митом предобије инструктор. Још је 
Тито хтио да он и инструктор уче у барци, дочим 
се Девић у барку није дао. Титу је било до тога 

да у исти мах лови рибу, док меморише лекцију 
што би му је читао инструктор. Личко дијете, рођено 
далеко од мора, зазирало је врло од мора. Сједећи 
од невоље у барци, држао би се грчевито обадвјема 
рукама бокова барке као од страха да му и та неси- 
гурна сплав на невјерну мору не измакне испод ногу. 

— Како мој Тито 2 — упитала би Луција Девића. 

— Боме добро, господарице, — одвратио би 
инструктор. — За што бих ја, да научим, изгубио 
уру, он само два пута чује, па зна. Лак би мени био 
с њиме посао, да није барке... 

Кад би море било мало усталасано, не би се 
Девић дао ни за живу главу у барку. А Тито би 
рекао нехајно: 

— Кад нећете, што ћу вам јаг — И отиснуо 
би се сам од обале. 

А инструктор би стајао на обали као изгубљен; 
двије аждаје режале би на њ с двију страна: страх 
да ће изгубити инструкцију којом је плаћао стан, и 
страх од мора, о ком је у себи сачувао од детињ- 
ства из прича стално увјерење да је са својим та- 
ласима стоглави змај, који пожудно хлепи за људ- 
ским животом... МИ гледајући тако изгубљен за бар- 
ком у којој се љуљушкао Тито, био је налик коки 
која води пачиће, а они, дошавши до воде, запло- 
вили у њу не марећи ни мало што брижна водиља 
здваја за њима, а не смије у њихов елеменат... 

— Да је у вас срца, не бисте ме никада звали 
у барку, — искрено би приговорио инструктор Титу. 


— Вама би требало срца! — одвратио би му 
Тито, — јер вам и не доличи тај бабљи страх. 

— Није то, неборе, бабљи страх, — бранио се 
инструктор. — Ја сам с набитом кубуром спавао сам 


уз волове кад ми је било дванаест година, па ни- 
јесам никада оћутио страха ни од вука ни од лопова. 
Али море је друго! Да се дигне олуја, што би мени 
помогло, па да ми је у прсима срце Краљевића 
Марка > 

Једном, под конац школске године, иза ужине 
ушли су у барку инструктор, Тито, и мали неки веслач, 

Дан је био мутан, испод облака тиштила је омара, 
далеко из канала чуо се шум југовине. 

— Ово је вријеме — рекао је весело Тито, — 
кад риба у мору гризе као муха на крају. 

Инструктор је невољко кимнуо главом, гледао 
неповјерљиво у зеленкасту тишину што се надимала 
великим, набрекнутим, а мртвим таласима, и држао 
се као клијештима објема рукама сједала под собом. 
На кољенима била му је књига из које је читао на 
глас неке математичке формуле. Тито га је слушао 
и ловио у исти час рибу. 

Све ближе чула се југовина, све живље љуљала 
се барка, све чвршће стискао је инструктор под со- 
бом сједало. Кратак мах вјетра долетио би сад с ове, 
сад с оне стране; из облака откинула би се по гдје- 
која кап кише, високо у зраку мукло би затутњила 
далека грмљавина. 

— Искрцајмо се — молио је инструктор, пре- 
кидајући се у читању математичких формула сваки 
пут, кад би већи талас јаче заљуљао барком. 

— Још само четврт сата — нехајно је одго- 
варао Тито. 

А инструктор је био све бљеђи, све јаче сти- 
скао укоченим прстима дрво, и све усрдније молио: 

— Искрцајмо се... Богом вас братим, искр- 
цајмо се... 

— Још само четврт сата, — одговарао је Тито. 
— А велики таласи југовине доваљали су се до руба 
луке, гдје их је једно вријеме сузбијао вјетар с краја. 
У тој борби двају вјетрова превладала је напокон 
југовина, њезини мутни велики и троми таласи ва- 
љали су се цијелом пучином као непрегледна војска. 

Барка се наједном од ненаданог ударца јаче 
зањихала, инструктор је погледао у зјало вала, а 
књига му је пала с кољена. 

— Више нема шале, — рекао је дрхћући Титу. 
— Мени је зло, зато ме искрцајте, а ви куда вам 
драго... 

— Још само двије рибе, — одговорио је Тито,и 
намигну дечаку да весла напријед. 

— Тито, Богом вас братим, искрцајте ме, — 
молио је инструктор. 

— Како је оно гласила посљедња формула» — 
упитао је Тито извлачећи уловљену рибу. — Увјетна 
једнаџба : а, (6, са — 6...) 

— Побратиме, до смрти ћу ти бити захвалан, 
само ме сад искрцај! — прекинуо га је инструктор, 
очајно тискајући прсте под собом у сједало. Велики, 
мрки и зеленкасти вали ударали су све снажније о 
барку, дижући је и спуштајући на својим плећима 
као љуску. 

— Тито је наставио: - 4, (ђ; с)... — а инструк- 
тор је заплакао: “ 

— О, слатка мајко, овога ти ја преживјети нећу... 
У што мене доведе моје сиромаштво! Да се нијесам 
полакомио за инструкцију, никада се јадан не бих 
у овоме злу нашао... Љубљени, мили, слатки Тито... 
Љубићу те као рођенога брата, и поштовати као 
оца свога, само ме искрцај.... 

— Ево одмах, ево — хладно је говорио Тито, 
и мигао дјечаку да весла напријед. 

· А инструктор је наједном дигао своје блиједо, 
страхом изморено лице прама Титу: 

— Тужићу те равнатељу, убојицо!... На крај 
ме вози ! 

То је била провала његове посљедње енергије. 
У глави му се завртјело, испразнио желудац и кло- 
нуо на дно барке смамљених живаца и изморен му- 
кама желуца. 

А одмах на то дигла се олуја и са сјеверне 
стране. У бреговима шумио је вихор, бљесак за бље- 
ском сијевао је од брегова до отока, зраком би 
затресла грмљавина сад као да се ломе облаци, а 
сад као да се раздиру од једнога краја небишта до 
другога. 

— Невера — рекао је Тито веслачу, — сад 
морамо кући. 

Извукао је повраз, намјестио весло и упро се 
крепко, а барка је преко таласа јурила као риба. 

— Посљедњи час, — рекао је отац чекајући га 
на обали. : 

Море је шумјело, вихор бучио, с обале је до- 
лазила нагла киша, и стала шибати оштрим ши- 
бама море. 

— Гдје ти је инструкторг — упитао је Андрија 
Тита кад је допловио к обали. 

— Ево га спава... нашкодила му је ужина, — 
насмијао се Тито. 

Инструктор је био мокар до коже. Преодје- 
ли су га у Титину рубенину, и положили у кре- 
вет. Кад је било вријеме вељери, устао је, али под 
се таласао под његовим ногама, а зидови љуљали 
око њега, као да је кућа изљуљан брод на узбур- 
каном мору. У цијелом организму први се освије- 
стио његов желудац. Није га била воља да прого- 
вори, али вечерајући понио се опет као јунак. Испио 
је само чашу вина и одмах се опростио. 

Идући до куће, опетовано је себи задавао тврду 
вјеру да већ неће уљести у барку кад је данас 
с неким чудом изнио из ње живу главу. 

И у вишој гимназији пролазио је Тито пољеће 
за пољећем с „првим редом“. Професори су биљи 
једнако увјерени да је то ђак који све научи, а 
ништа не зна, али оцјењивали су у свједоџбама оно 
што би научио, а не, што је знао. А Тито је иначе 
спадао међу „уредне“ ђаке. Никада није изостао уре 
од школе. Љети би прије дана отишао на рибарију, 
али би доспио сваки дан на ђачку мису, завукао се 
на црквеном кору гдје у кут, гдје би неопажен од 
професора преписивао какву задаћу или меморисао 
лекцију. Никада га нијесу уловили да судјелује у 
јавним патриотским овацијама или протестима, ко- 
јима је оно бурно политичко доба давало сваки час 
прилике да било у којој форми провале међу гра- 
ђанством. Све своје слободно вријеме проводио би 
на рибарији, а кад за олује или зими не би могао 
отиснути на море, стално би се нашао у друштву 
рибара и месара у коноби старе конобарице Рике. 
У тај тамни као цијела кућа велик простор у при- 
земљу долазило је свјетло само на два малена про- 
зорчића. Над великим огњиштем непрестано је гор- 

јела уљеница и тињала на њем жеравица. Два врло 
дугачка црвено наличена стола с клупама стајала су 
уздуж конобе. Уз један зид била су прислоњена 
два мала буренца вина. Друго шта, изим кошарице 
с хљебом на једној клупи, у коноби није било. У том 
мрачном и невеселом простору што је био пун за- 
паре од изгорјеле масти и уља, просједио би Тито 
сате и сате разговарајући се с конобарицом Риком, 
слушајући њезину вјечиту кавгу са служавкама и са 
сусједима, и играјући с рибарима и с месарима на 
талијанске карте за вино. А за ту Титину забаву 
није знао ни један професор; он би на стражња, 
дворишна врата шмугнуо у конобу, никада неопа- 
жен — и зато су професори само по слутњи судили 
да он није, што се ћудореднога владања тиче, узо- 
ран ђак... Али на питање: Тко има што изнијети у 
у том погледу проти Титур није га готовом чиње- 
ницом могао оптужити нитко. 

А школа је остала за њ нужно зло, спојено 
с мукама и с одвратном бригом... Ниједан га пред- 
мет није веселио, ни поезија као што ни матема- 
тичне формуле што би их мртво меморисао... У 
седмом разреду дошао је за професора из хрват- 
скога језика нови професор, млад свећеник, који је 
као ђак прашкога свеучилишта друговао тамо с мно- 
гим заносним младим Хрватима, међу другима и 
с Аугустом Шеноом. Прије њега је хрватски језик 
и литература била пасторче међу гимназиалним пред- 
метима, а сад су први пут слушали млади ђаци за- 
носна предавања о знаменитој старо-хрватској књи- 
жевности у Далмацији. Сатови за хрватски језик 
били су сада за њих неке врсти светковина, у ђач- 
ким собама, набитима димом из лула, ускршавале 
су идеје старих далматинских писаца, и заузимале 
своје мјесто у младим срцима... Титу је с још неким 
друговима било то одушевљавање загонетка. Као 
што се чудио томе да је Гете био учењак, при- 
родословац и филозоф, па ипак писао стихове, тако 
није могао себи протумачити да је Гундулић био 
пјесник и — државник... 

Те исте године дошао је у гимназиј, као нови 
професор, и неки Хенрик Волф. Био је природосло- 
вац, млад, двадесет и пет-годишњи човјек непривла- 
чиве вањштине, оширока лица и носа, јаких зуби, 
неког зачуђеног погледа испод наочала. Лице му је 
обрасло неједнаком свијетлом длаком, кретња је био 
неспретних, одијевао се неспретно, — сва његова по- 
јава сјећала је с првога погледа на опицу. — Био 
је годину дана ученик младога учењака Хекела, 
који је био постигао професорску столицу на све- 
училишту у Јени, од куда га је послало министар- 
ство на службовање у сењски гимназиј. Имао је да 
предаје у вишим разредима физику и филозофску 
пропедевтику. Међу ђацима одмах се пронио глас 
да је тај учењак ванредно строг професор... 

Ако је тко имао разлога да се брецне од та- 
кових гласова, то је био Тито. У сваком другом 
предмету била је његова меморија поузданији ослон, 
него баш у тим Волфовим предметима. Тек доса- 
дањи професори — сад је то у невољи почео осје- 
ћати — били су прама њему обзирни, с њима му је 
било у гимназији ипак као у некој великој зајед- 
ничкој породици. А како ће се понијети прама њему 
тај туђи човјек, тај хладни учењак 2... 

Титов је страх био оправдан: Волф га је одмах 
упознао. Освједочио се да је то ђак којега у ин- 
дукцији и дедукцији науке не води једина позвана 
и поуздана моћ људскога духа — разум, него мртва 
меморија, којом је примао у се и давао из себе де- 
финиције и логику доказивања, као што их у штампи 
примају и вјерно репродуцирају листови књиге. 

— Ви нијесте за школу, — рекао му је једном 
одлучно Волф. — Њихов је гријех, а ваша штета 
што су вас досада пропуштали... 

Тито се већ сматрао изгубљеним, а тад га је 
спасао случај, спријатељивши га тјесније с Волфом 
него икојега другога ђака завода. 

Волф је израђивао као докторску дисертацију 
радњу с темом: „Интелектуални развитак по ста- 
лишком занимању људи“ — дакако у смислу Ла- 

маркове десцедентне теорије и Дарвинове селек- 
ције. Често се знао тужити друговима како у знан- 
ственом обрађивању теме наилази сваки час на по- 
тешкоће на које није ни помишљао кад се одлучио 
за ту радњу. Што је даље улазио у њу, све се више 
гомилала потешкоћа на потешкоћу, и често пута 
поради мањкавих података остала би једина фанта- 
зија којом је могао притећи у помоћ знанственому 
раду разума. 

Директор Сабљак није, дашто, као католички 
свећеник могао да призна хипотезе што их је из- 
водила знаност из Ламарковог умовања, и градива 
сабрана Дарвиновим устрајним радом, али о теми 
дисертације радо је расправљао с Волфом. У Вол- 
фовим је изводима гледао скроз са противне стране 
нађену потврду своме увјерењу, што је пред њего- 
вим очима свршавало с неотклонивом нуждом да 
се преустроје гимназије. Јер и Волф је долазио сво- 
јим путем до закључка да је за неки постотак уче- 
ника дјеломице, а за неки посве изгубљено вријеме 
науке за које немају рођених способности, или им 
се нијесу те способности услијед непорабе развиле. 
Некоји су професори приговарали Сабљаку да би 
се увођењем посебних школа за мале чиновнике, 
обртнике, трговце итд., отворио већи јаз међу сино- 
вима једне домовине. На то је одвраћао директор 
Сабљак примјером да је и сада међу свеучилишним 
професором и обртником голема разлика у погледу 
знања и наобразбе, — али их једнога уз другога 
вежу социалне и политичке везе толико, те се у 
обичном животу та разлика и не спомиње. Обрт- 
ник, трговац и мали чиновник, образован с опћом 
наобразбом према својој душевној надарености и 
потребама свога занимања и грађанства — биће 
вреднији, карактернији и у друштву угоднији човјек 


од онога који се с неразумијевањем науке проту- 


рао кроз академска студија... 

Директор је Сабљак водио већ дванаест го- 
дина точан рачун о својим ђацима. Његови точни 
и савјесно сложени записци с многим оштроумним 

биљешкама били су Волфу знатан принос за израдбу 
његове радње. Ту је он, на примјер, нашао да су се- 
љачка дјеца у гимназији попријечно добри ђаци. 
То се дакако дало тумачити тиме што су само ри- 
јетки и то најбољи долазили са сеоске пучке школе 
у средњу. Схваћање им је добро, марљиви су и 
уредни, али у јавном раду одмах се показује међа 
њиховога талента. Над просјечност се дигне врло 
мален постотак, а још је мањи посготак оних који 
се у својој струци истакну гениалношћу. Радо на- 
гињу штреберству, велик је постотак-оних који се 
стиде свога сељачкога поријетла, а кад га морају 
истакнути, онда то удесе лукаво, приказујући своје 
поријетло као тмурну позадину, само да се у јачем 
свјетлу истакне њихова појава и одврати поглед од 
позадине: На високим, уносним мјестима готово без. 
изнимке падну сви у ропство шкртости. . 

Волф је тај резултат из Сабљакових статисти- 
чких података тумачио дакако насљедством. У не- 
промијењеном стогодишњем начину живота, разми- 
шљању и раду сељака није било нужде да се насли- 
јеђена својства мијењају, нити да се развијају друга, 
нова својства, као што се то показује ондје гдје 
нови увјети живота траже и нова средства као јам- 
ство у борби за опстанак. Што та својства-избију 
гдјекада на видјело и код сељачкога дјетета, доказ 
је да она живе латентно и у организму сељака као 
зрно на непоћудном тлу. Чим настану повољне при- 
лике, оно клија и развија се... Природа_посегне 
гдјекада и за изнимком, па се из обитељи која се 
од искона бави сељачким пословима, тежањем земље 
и тимарењем блага, роди човјек гениалних душев- 
них способности за највише тековине културнога 
човјека. 

— Неопорециво је, — тумазио је Сабљак Волфу, 
— да човјек из нижих класа не стиче тако лако. 
смисла за плодове више људске културе. Он своју 
наобразбу схваћа поглавито с практичне стране. Он 
је практично — за крух — одгајан од наступа на 
властите ноге, усисао је бригу за крух тежањем 

земље и тимарењем блага. Његов приход ријетко 
када надмашује већом свотом дневне тјелесне по- 
требе. Ако једна година понесе више, сигурно је 
да је била или да ће доћи лошија година гдје треба 
вишком платити дуг учињен у лошој години. Зато 
сељак ни мали обртник не долази у положај онога 
материалнога благостања гдје се рађа жеља и ћути 
потреба виших душевних потреба, ужитка знаности 
и умјетности. 

Ако се дакле сељак одлучи да пошаље свога 
сина на више науке, он рачуна једино с практичном 
добити. Ту практичну идеју утувљује и своме дје- 
тету; она је једина попудбина што му је даје на 
пут у велике школе. 

Онда узмите гдје станују и у каквом друштву 
пробављају такова дјеца своје слободно вријеме! 
Или у интернатима, изложена упливу свих порока 
којима такви заводи избјећи не могу, или за мале 
новце код сиромашних људи, гдје се сав разговор 
врти само око оговарања, завиђања, уздисања и 
грамжења за бољим и уноснијим положајем у жи- 
воту... без обзира на суровости и простоте које се 
вјерно држе живовања таквих малих људи. 

И тако сељачки момчић не може да се у свом 
школском образовању отме најјачој побуди, која 
долази од ниских брига за живот; идеална страна 
наобразбе чини му се као да се зању неће никада 
плаћати у готовом новцу... , 

Па чему и турати у више школе нашега се- 
љака» Ми смо агрикултуран народ с огромним по- 
стотком сељачкога сталиша, а колико још необра- 
ђене земље лежи утаман, а оно што се обрађује, 
обрађује се као у доба почетка људске културе, Ди- 
жимо сељака школама удешеним рационално прама 
напретку у његовом сталишу, а одбијајмо га од ги- 
мназија и свеучилишта, изим у случају да се покаже 
гениалним. Земљу ће нам поплавити људи с испи.· 
тима, а без плаће, док родна груда чека бадава на 
вјеште руке, да јој подигну вриједност и љепоту. 

Није моја теорија никаки аристократизам — 

као што ми га неки предбацују — него нужна пра- 
ктична посљедица теоретског умовања на основу 
чињеница што их биљежим пратећи живот својих 
бивших ученика. 

— За ваш студиј, — рекао је једном Сабљак 
Волфу, — ви имате у нашем заводу захвалан обје- 
кат. То вам је ђак седмога разреда Тито Дорчић. 
Познате ли га> 

— Како да не познамг — кисело се насмијао 
Волф; то је напросто строј... 

— Добро, — прекинуо га је директор, — такав 
је за школски наук. Ми га зовемо ђаком који све 
научи, а ништа не зна 

— Све научи, а ништа не зна, — опетовао је 
Волф. — Врло добро! 

— А у рибарству је, видите, гениалан. Нат- 
криљује све рибаре и истога свога оца, који је да- 
леко на гласу као вјешт рибар. Изумљује дапаче 
нове начине рибарења, а прошле зиме је изумио 
и нову врст мреже, која се показала код покуса 
врло добра. Чујете ли, професоре, узмите ви тога 
дјечака малко на око, јер морате знати да се оби- 
тељ из које је потекао, бави рибарством већ сто- 
тине година. 

И Волф се стао занимати за Тита, који се у 
науци могао послужити само меморијом и вољом од 
свих душевних способности човјека, а који је ето у 
послу својих предака показивао несумњиво јаки дар 
разума и фантазије. 

Зато се професор Волф приближио Титу, и ишао 
с њиме у барци на рибарење, тобож да ће сабирати 
за гимназиски музеј фауну и флору Јадранскога 
мора А проучавао је, несметан ни од кога, Тита. 

Што је Тито био ванредно вјешт у свакој врсти 
рибарења, то дакако за Волфа није значило много, 
јер је напросто била вјештина коју је могао дугим 
и трајним вјежбањем постићи сватко. Исто тако није 
било ништа особито у том што је на далеко у око- 
лици познао нарав и састав морскога дна, као да 
гледа у отворену карту. Кад би рекао Волфу: 

— Ту, господине професоре, спустите повраз, 
наћи ћете камен и под њим рибу, — био је Волф 
сигуран да ће олово повраза ударити о камен и да 
ће му ту загристи риба. 

Изненадило је Волфа на примјер то што би он 
с Титом рибарио негдје на отвореном мору, а само 
неколико метара даље од њих једна или двије друге 
барке. ИМ док би Тито својим повразом извлачио 
рибу за рибом, дотле би га рибари из оних других 
барака завидно гледали и говорили да је сретан 
мулац, јер би они ријетко дочекали да која риба 
загризе удицу на њихову повразу. 

Кад би га Волф питао да му разјасни тајну 
како он приваби к себи рибу, тумачио би му Тито: 

— Не да се то тако казати, господине про- 
фесоре... Ја не знам како је то, али могао бих се 
на сигурно кладити да ћу, рибарећи с другим на 
истом мјесту, уловити два пута више него он. То 
човјек има у себи, а не зна како... Они су ми зато 
завидни, псују ме и ругају ми се, како сте изво- 
љели чути, а опет није то ни само срећа, а није 
дабоме ни чаролија. Ја сам о том размишљао, па 
мислим да знам уловити рибу зато што јој познам 
ћуд. Вама се то можда чини смијешно. 

— Не, није смијешно, — прекинуо га је Волф. 

— Као што сваки живи створ, тако има и риба 
своју ћуд. И то другачију ћуд у друго доба данаи 
друго доба године. То треба погодити. 

— А како ви то погодитер 

— Ето, то је оно што не знам, господине про- 
фесоре. Слутњом, како ли. То је у мени, а да не 
знам како... Да вам кажем један примјер. Мени је 
било десет година кад сам први пут случајем дошао 
до тога да заповиједам у барки свјећарици. Ми смо 
те ноћи уловили пуне двије барке риба главно мојом 
заслугом. Ја се сјећам и сада како сам водио рибу. 
При том нијесам мислио ни издалека нато што би 
сад учинио отац, с којим сам много пута био на 
свјећарици. Него ја сам ћутио у себи да разумијем 
рибу, да знам кад она тражи јаче свјетло, а кад 

слабије; кад хоће да сес барком стане, или плови 
напријед или натраг... То је оно што човјек има у 
себи, а да не зна како. Тко тога нема, он ће од 
гледања научити, али прави рибар неће бити ни- 
када. Зато има рибара који су осиједјели у том 
занату, а нијесу никакви рибари. Они извлаче својим 
мишицама мрежу, што би могао радити и онај тко 
никада није видио мора. Али да га запане да упра- 
вља барком свјећарицом или само спуштањем мреже 
у море, он би био изгубљен као да се први пут 
нашао у послу који га храни од дјетињства... Све 
има своју душу... и наука и трговина и занат и ри- 
барија... све... Тко погоди ту душу и зна је схва- 
тити, тај постане мајстор, а онај други остане шегрт 
до своје смрти... 

— Како схваћа и како логично просуђује, а 
како му је дух укочен и непокретан пред школском 
плочом! — помислио је Волф о Титу и унио о њем 
нову биљешку у своју биљежницу, као што би би- 
љежио све његове карактеристичне изјаве што би 
их извабио од Тита на своја промишљена питања. 

Из тих биљежака бивало је професору све 
јасније да је Тито наслијеђена по обитељи својства 
раном и трајном вјежбом изоштрио до савршености. 
Примивши те способности и развијајући их тиме 
што се лаћао очевога посла са занимањем и радошћу, 
дакле и уз судјеловање фантазије, он се својом не- 
опорецивом душевном надареношћу хтио, а и могао 
потпуно окористити у том послу. А школом му је 
била наметнута тешка дужност. Утувило му се да 
мора изучити школе, и он се подвргао тој задаћи, 
што је за њ значгла јарам. Али како тај задатак 
није имао за њ ништа занимивости, није га ни весе- 
лио, и он му је зато могао жртвовати само једну и 
то најмртвију страну своје душе — меморију. 

Професор се Волф привикнуо на Тита, који је 
"постао објектом његових студија. Уза то нашао је 
у рибарењу на отвореном мору угодан одмори 
окрепу живаца, а Андрија је знао удесити на свој 
начин да се господину професору што боље заслади 

забавица с његовим сином: док би барка с простр- 
тим сагом на крми чекала професора, Андрија би 
утиснуо под прову замотак овчјега сира, нарезане 
сухе бутине или језика, гдјекада и здјелицу мари- 
ниране рибе, бјелога хљеба и домаћега вина уз при- 
падајући прибор. Испрва се Волф као нећкао од 
понуде свога ђака, али морао је признати да Тито 
говори право кад би рекао: 

— На мору би, господине професоре, човјек 
непрестано јео. 

И Волф би се с изврсним теком прихватио 
јела, и у особито угодну расположењу почитка и 
и разиграних живаца, забаве и хранења на отворе- 
ном крилу слободне природе говорио с неком ин- 
тимношћу Титу: 

— Зе, Погзећиа, дЧаз зећтеске микисћ уог- 
21оПсћ... 

И Волф није већ имао срца да Титу на плочи 
замијени на геометријском лику слова е« и (6, нити 
да га пуно прекида кад би говорио своју наизуст 
научену лекцију. Прикључио се напокон и он мни- 
јењу својих другова да Тито задовољава својој 
ђачкој дужности онако како може. Тако је Тито 
дошао и у осми разред гимназије. 

Почетком свибња те године био је Волф при 
закључку своје дисертације. Тражио је снажан ко- 
нац, мисао, основану на грађи расправе, која ће још 
с нове стране бацити свјетло његовог логичног умо- 
вања на изводе што их је настојао приказати у 
оквиру природних закона, служећи се чињеницама 
и хипотезама науке. ( 

Једном касно послије подне враћали су се он 
и Тито с рибарије. Сунце се већ нагнуло к шкољу, 
море је било прекрасно модро, и таласало се широм 
канала с безбројем малих, живахних таласића. Зрак 
је био тих и не претопао. Сав је крај тонуо у пуном 
свјетлу, с брегова се угодно мијешао мирис куша 
и смиља с јаким мирисом морских хлапова. Волф је 
осјећао угодну уморност тијела, али дух му је био 
бодар, фантазија будна, а сама нека врло пријатна 

чувства таласала су се његовом душом, акопрем 
данас није био баш најбоље среће у рибарији: по 
својој невјештини потопио је све повразе, до једнога 
- јединога, на који му је Тито привезао из залихе 
посљедњу удицу. 

Тито је веслао сагибајући се правилно својим 
високим, витким тијелом и зурећи упорно очима 
пред собом у море. Био је без капута, црну густу 
косу промочио му обилан зној. Барка је хрло јурила 
преко таласића што су гргољећи обијесним жубором 
скакутали око ње и ударали јој у кљун. 

Наједном је Тито завеслао натраг. Море се под 
витким веслима узбурљало и запјенило. 

— Што је» — упитао је Волф, пренувши се 
из својих мисли што су летјеле преко страница 
дисертације. 

— Уботница, господине професоре, изволите 
је уловити. 

Још је једно вријеме равнао барком, а кад се 
утишало море, показао је на дну, каква четири 
метра дубоку, камен: 

— Ондје је, испод онога камена. 

Професор је зурио и зурио у море и није могао 
видјети ништа. 

— Ја јој видим главу, — рекао је Тито. — 
Притајила се, начинила се бојом једнака камену, јер 
чека пљен. Али мене неће преварити. 

Надио је на удицу меку, и бацио је у море. | 
Олово је хрло тонуло прама камену. 

: — Изволите, — подао је онда повраз у руке 
професору и упозорио га, нека не пусти да му 
уботница завуче удицу под камен. 

Али у Волфа није било толико вјештине. Убот- 
ница је својим трацима прихватила удицу и завукла 
је к себи под камен. Сад није било друге помоћи 
него силом претргнути повраз, или заронити у море 
и руком изнијети испод камена уботницу и повраз. 

Тито се одлучио да рони. У два хипа био је 
у самим гаћама за купање. Стао на руб барке, и као 
витка и гипка нека морска животиња пружених руку 
над главом уронио у море. 

Вода је пљуснула и запјенила се, а онда су 
одмах скакутали весели таласићи ондје гдје је иш- 
чезнуо под море Тито. Волф је зурио у море, али 
није видио ништа до тих малих, модрих и веселих - 
таласића што су неуморном живахном игром поска- 
кивали пред његовим очима. А о Титу се чинило 
као да га је у своју утробу прождрла та морска 
неман с невиним лицем, што је својом игром било 
налик посмјеху дјетета. 43 

— Каква су то плућа, кад он толико издржи 
под водом! — дивио се Волф. 

И зурио је у воду, зурио, и вријеме се чинило 
двоструко дуго, што нема на површину човјека 
који је поради њега и пред његовим очима уронио 
у воду. Професорова је забринутост расла и прела- 
зила у тјескобно чувство, да га напокон освоји свега 
страх... Пред фантазијом учењака појавио се голем 
полип који обухвати својим јаким удовима човјека и... 

Тај час изронио је Тито. Густа, пуна воде црна 
коса покривала му је чело и половицу очију над 
омаглим лицем. О мокрим плећима и снажно се ди- 
жућим прсима одразивало се сунце у сјајним пло- 
хама. Једном, дугачком и мршавом, али чврстом 
руком ухватио се барке, а прсте друге руке утиснуо 
је у главу уботници. Њезини црни и пузави тракови 
плели су се попут змија око руке, пузајући по њој 
све до рамена. Обасјан руменим трацима залазећега 
сунца по свом витком и стројном тијелу, чинио се 
тај час професору као да је из мора изронило какво 
митолошко полубожанство. 

За час се одио и био на веслима. Сунце је за- 
лазило, таласићи весело гргољали, мирисао с обале 
куш, галеби кричећи летјели над морем; а пред 
очима фантазије учењака Волфа извијала се чудна 
слика: 

Далеко негдје у топлом поднебљу, у средини 
Оцеана, гдје никада не пристаје брод нити близу 
долази друга какова сплав што ју је својом руком 
изградио човјек, има мален оточић. Тај је оточић 
сама крш, обрасла кржљавим грмом и ситном не- 

сочном травом. Од живих створова има на њем само 
неких кукаца, које је ваљда овамо нанио вјетар; 
крила су тих кукаца од непорабе скроз закржљала. 
Једини је увјет живота врело питке и здраве воде 
што излази испод некога камена, и након кратка 
тока улази у море. 

На тај оточић заблуди неким случајем пар људи. 
Одмах се снађу: једино врело хране може да буде 
море. А море је крај обале отока заиста врло рибно. 
Виде се пловећи разноврсне веће и мање рибе; гла- 
воношци, мекушци и свакојаки раци пузају по мор- 
ском дну. 

Али у човјека и жене нема баш никакве справе 
којом би ловили рибу. Нема на читавом оточићу ни 
градива из којега би начинили какво рибарско оруђе, 
па био и најпримитивније врсти. Да се спасе од смрти 

"гладом, не преостаје им друго него хватати из мора 
руком, што се руком хватати даде. ИМ они поради 
свакидање хране роне као оно Тито под море,. да 
лове уботнице, сипе, раке и друге такове споре жи- 
вотиње. Роне данас, роне сјутра, роне сваки дан — 
море постаје за њих домало оно што и копно. По- 
једина им се уда јачају и прилагођују обликом за 
боље пливање, плућа могу да издрже све више душка 
под водом. Тако се хране и рађају дјецу, дашто с 
ограниченим бројем, у чем им помаже сама природа 
поради тешких и оскудних прилика. А дјеца, чим 
стану на ноге, већ се вјежбају с родитељима у мору, 
ронећи за уботницама и рацима... 

Пролазе вјекови... Прође први милијун година... 
и други... и трећи... и четврти... прође и десети ми- 
лијун година... Потомци су онога пара људи што 
се населио био пред десет милијуна година на оса- 
мљеном оточићу, скроз преображени: тијело им је 
покрито тамном, глатком и чврстом кожом, ноге су 
услијед неупорабе на копну закржљале, стопало се 
скратило, прсти врло одуљили, а међу прстима руку 
и ноге нарасле су пливаће опне. Ти људи могу да 
одрже дуго под водом, роне тако брзо да ухвате 
и рибу, а не само главоношце и раке који се споро 
крећу морским дном. 


~ 

Милијун за милијуном година крца се опет у 
прошлост... протече тридесет милијуна година — то 
је свеједно — а потомцима људи с пливаћим опнама 
појавили су се с обје стране врата отвори којима 
дишу кад су под водом: шкрге... Пред Волфовим 
очима стоји готов први егземплар нове врсти кра- 
љежњака... 

Барка је већ дуго стајала на свом пристаништу. 
Тито је чекао, а професор је сједио дубоко замишљен 
на крми. 

— Изволите изићи, господине професоре, — 
позвао га је напокон Тито. 

— Кискридипе.. паштћсћ, ете Кискбђидипа... 
промумљао је једва разумљиво Волф, а онда дигао 
наглим кретом главу и буљио зачуђено у Тита као 
да се пренуо из дубока сна: А, зар смо већ тур 

Кад је Волф ступио на копно и одлазио сагнуте 
главе као сметен, насмијешио се Андрија Титу; Тито 
му је споразумно одвратио смијешак, а отац га је 
упитао показујући главом за Волфом: 

· — Данас је више пио, што ли2 

— Није... Смело га је нешто море, а нешто 
ваљда и вино. Још мало, па би заспао на крми. 

И опет су се обадвојица смијала професору. 
Нијесу могли слутити с каквим је важним умовањем 
забављен његов мозак, и како је под утиском слике 
што ју је створила његова учењачка фантазија, по- 
мишљао Тита праоцем будућега човјека двоживца. 

Те ноћи завршио је Волф своју дисертацију. 
Мало затим отпутовао је у Јену, и вратио се у Сењ 
као дсктор филозофије. 

Још је фалило мјесец дана до полагања матуре, 
кад је једном Волф, почивајући иза рибарије с Титом 
у барци, упитао Тита чему се иза свршених гимна- 
зиских наука жели посветити 2 

— Одлучује, хоћу ли положити испит зрелости, 
— одвратио му је Тито, радујући се што се' ипак 
Волф једном дирнуо тога питања. 

— А зашто не бисте ишли у овдашњу теоло- 
гију2 Ту матуру не требате. 

— Ако будем морао, ићи ћу, — рекао је ту- 
робно Тито. 

— А не с вољом> 

— Не, господине професоре. 

— А чему бисте се посветили, да положите 
испит зрелости»> 

— Праву. 

. Волф се замислио. Као што није по принци- 
пима своје филозофије био споразуман с многим 
уредбама људскога друштва, тако је постојећа ос- 
новна начела савремене правничке науке, особито 
њезинога схватања кривње и казне сматрао напро- 
сто великом заблудом човјека, заблудом којој је 
крива основна претпоставка цијеле науке — слободна 
воља и одговорност. 

Погледао је испод наочала Тита и помислио 
злорадо : 

— Истина, теби нема мјеста него међу теоло- 
зима или правницима... А Титу је рекао на глас: 

— Па ви се пријавите за испит зрелости. 

— Вас се бојим, — насмијешио се повјерљиво 
Тито. 

— Мене> Ја мислим да бисте из мојих пред- 
мета могли толико знати колико је најнужније... 

— Ја знам све, господине професоре, — жи- 
вахно је прихватио Тито. — Ја се не бих усудио 
молити вас милост коју не заслужујем... Тек за једно 
бих се препоручио. 

— А тор 

— Кад ми дадете питање, да се више не упли- 
ћете у мој одговор. | 

— Нек те вода носи! — помислио је у себи 
Волф — а Тито је положио и испит зрелости. 

Почетком слиједеће школске године отишао је 
у Беч, гдје се уписао у правнички факултет. 


М 


И на свеучилишту полагао је Тито редовито 
своје испите. Меморија му је помагала више него 
што му је могла помагати у гимназији. Кад би се 

приправљао за испит, скобио би се додуше сваки 
час са замршеним плетивом филозофскога стила, са 
засуканим дефиницијама, с тешким дугим реченицама 
пунима самих именица апстрактнога значења и са 
тумачем који је сам за тумачењем уздисао. Таква 
би мјеста прочитао неколико пута, а она би остала 
неприступна његовому разумијевању. О тим би мје- 
стима помишљао као да су то пролази заштићени 
густим преплетом жељезних жица с бодљикама, ко- 
јима је био заштићен приступ на забрањена мјеста 
у парковима. Да покуша продријети кроза њих, не 
би успио; изморио би се и искрвавио узалуд. Зато 
би се одрекао покушаја да у њих продре с разу- 
мом, па би их читао дотле док не би остали у ње- 
говој меморији отиснути као у књизи... Писац та- 
кових књига држао је да су душевно абнормални 
људи који сами не могу да разумију што су напи- 
сали. Држао је да је у њих неки смућени мозак, 
као што је напротив мислио о себи да љуби јасноћу. 

Ноћ на ноћ кроз тједне и мјесеце пред испи- 
том просједио би над књигом, бодрећи се црном 
кавом док би слагао огромно, непробављено гра- 
диво с помоћу саме меморије у своју памет. До испита 
створио би се као мртвац, испијена лица, млохавих 
мишица и дрхћућих удова. Али на празнике код куће 
све би то опет поправио почитак, безбрига, морски 
зрак и добра кухиња мајке Луције. 

— Опоравиће се, — рекла би одмах увјер- 
љиво Луција угледавши га онако слаба и измрша- 
вљела... Научила сена такав Титов изглед послије 
свакога испита, још од матуре, кад му је рекао ди 
ректор Сабљак, дајући му свједоџбу: 

— Ви сте најскупље платили свој испит зрело- 
сти — с неколико фунти властитога меса. 

Иначе је живио Тито у Бечу солидно. Ни у 
које ђачко друштво није залазио. Готово у сваком 
писму што би га писао оцу, била је вијест о том 
како је опет имала полиција посла с хрватским ђа- 
цима, који су се поради политике скобили с њема- 
чким ђацима, или дали одушка своме незадовољству 

каком демонстрацијом. „За ме се не бојте“, соколио 
би оца, „јер се ја од тих друштава држим далеко“. — 

Казалиште није полазио. Гдјекада би се нешто 
попут гласа савјести јавило у њему: не би ли он 
доиста могао да чита и романе и да гледа на по- 
зорници приказивање драма 2... Нека дјевојка из тра- 
фике, с којом се био упознао, читала је непрестано 
у свом дућанчићу, и не би ни једно слободно вече 
пропустила да не посјети казалиште. Сједећи с њом 
у друштву, морао се стидјети како га она наткри- 
љује у познавању тога што су људи ипак узели 
као једно од мјерила своје наобразбе. 

Покушао се зато присилити и на читање ро- 
мана и на полазак казалишта — али није ишло. Сви 
романи што их је прочитао, чинило му се да су 
грађени само по двојој основи: или ће се двоје за- 
љубљених узети, или се неће узети. Та му је тема, 
што се непрестано понављала, досађивала. Зато није 
могао читати романе. 

У казалиште је ишао први пут кад је неки гла- 
совити глумац гостовао као Отело. И сам комад, и 
гласовитога глумца, и Дездемону и све друге што 
су се појављали на позорници, схватио је као што 
и писце замршених јуридичких књига: да ти људи 
не мисле, не говоре и не раде као обични људи. 
Све је с позорнице прелазило пред његовим очима 
у неизвјесност, у сувишну натегу, у неко заваравање 
опћинства, које се дало завести од гласа глумца или 
је, ударајући у бучно одобравање, варало само себе... 
Отело је по његову мнијењу имао повести строгу 
истрагу о изгубљеном рупцу, па кад би се открио 
сплеткар Јаго, морао га је убити као пса... Изишао 
је срдит из казалишта. 

Зоолошки музеји са својим ријетким надјевеним 
животињама, а особито гојене живе животиње већ 
су другачије будиле његово занимање. Али и над 
тим неиспоредиво је високо био аквариј са живим 
рибама, рацима и другим морским животињама. У 
сатове, о којима је из искуства знао да је најмање 
посјетника, сјео би пред аквариј и гледао — гле- 

дао у воду без умора, без краја. А при том не би 
мислио ништа, управо ништа. Сав његов душевни 
живот као да би се такођер салио у нешто што је 
такођер било аквариј, у којем се вјерно понављао 
сваки крет живота што је био пред његовим очима. 
А тај осјећај био је изолиран преугодним осјећајем 
заборава за све друго што је постојало на свијету... 

Не толико с интензивним занимањем, него ми- 
слећи на практичне спекулације, стајао би читаве уре 
на обали јавних рибњака. Занимали би га кретови 
риба, њихова игра, њихов лов за комадићима хране 
што им је бацао — али у исти час сновао би у себи 
заводљиву основу како би ипак барем једанпут могао 
"бацити удицу... Била му је јасна опасност да би тешко 
избјегао очима полиције, али мисао на осјећај како 
уловљена риба тресе повразом у руци, чисто је по- 
тискивала својом снагом расудљивост разума, и Тито 
би у некој екстази, у некој неугодљивој омамље- 
ности духа говорио себи: . 

— Пробаћу једанпут, само да ме жеља мине .. 

И понио је једном у џепу удицу, стао на обалу 
рибњака, и кад му се чинило да је сам на том 
мјесту пространога парка, бацио у воду удицу. На 
меку се слетјело неколико риба, а она је запала 
овелика шарана. Настала је вјешта борба с рибом, 
која је промишљеним снажним и ненаданим трзајима 
хтјела да испрекида нити на којима је висјела ње- 
зина слобода и живот. Напокон ју је свладао, из- 
вукао на обалу, и држао неко вријеме у руци. Био 
је сав занесен и као електризиран њезиним јаким 
трзајима ; с изражајем потпуне заборавности мотрио 
је њезино тешко, очајно дисање, сјај малених очију, 
дрхтање пераја и прелијевање свјетла у сјајним пло- 
хама по њезином љускавом тијелу. Било му је на 
часак као да се створио на жалу пред родном 
кућом... А онда се као освијестио и бацио рибу у 
воду. У себи је осјећао угодну лакоћу након испу- 
њене страствене жеље. 

Потребу друштва није осјећао. У четири го- | 
дине што их је проборавио у Бечу, његово се по- 

знанство протезало на неколико дјевојака већином 
из малених дућанчића гдје се продавао духан. Ни- 
којој од њих није га привлачила особита симпатија. 
Са сваком се упознао наговоривши је у дућанчићу 
с истим наговором : 

— Што то читате, госпођице 2 

Дјевојка би му показала какву пјесму, драму 

· или роман из њемачке књижевности, и обично при- 

мијетила : 

— Како је лијепо !... Јесте ли то читали, госпо- 
дине докторе 2 

— Ах! — махнуо би Тито руком, подавајући 
при том лицу самосвјесним смијешком изражај неке 
своје мајорености над таквим штивом : Немам се када 
бавити таквим стварима. 

Далњи се разговор водио о трицама. ШПросје- 
дио би уре у таковом дућанчићу, и о сваком купцу 
знао наћи какву досјетку којој би се дјевојка сме- 
јала. Тако би јој био у дугочасном послу забава, и 
он би са задовољством осјећао да је њој мило што 
је ону дућанчићу посјећује. 

За рођендан или имендан послао би јој киту 
цвијећа; у вријеме кад би била слободна од посла, 
водио би је у шетњу, затим почастио вечером у 
каквој рестаурацији гдје би играла глазба или за- 
бављао опћинство „тингл-тангл“, а онда би је от- 
пратио до кућеи опростио се с њоме. — О каквом 
идеалном чуству прама дјевојци није било говора. 
Тито је дапаче био врло похотљиве нарави. Али 
није имао у себе поуздања, осјећао је да се може 
с дјевојком разговарати или о тричавим стварима, 
или бити бруталан... На ово се није усудио. Оно 
што други умију, а он не умије, мислио је да ће 
надомјестити гошћењем и даровима, те да ће своје 
љубавне жеље очитовати понекуд дјевојка њему. — 
Напокон би досадио дјевојци, и она се не би су- 
стезала да му покаже замјеника... А он би се као 
и првој приближио другој, и играо и доиграо своју 
улогу код ње и код сваке слиједеће као што код прве. 

Код куће о празницима радо се показивао бес- 

прекорно одјевен на јавним мјестима као „бечки ју- 
риста“. Често би чуо о себи разговор шеталаца: 

— Гле, син рибарке Луције, па како се у сви- 
јету учинио... гдје он учи 


— У Бечу. 

А у Титовој би души славно одјекнуло: 

— У Бечу ! 

И поћутио би како се из себе шири и диже 
у исти мах. 


Али иза шетње редовно би се завукао у Ри- 
кину конобу. Таман простор пун запаха од изгор- 
јеле масти или уља, брискола с рибарима и с ме- 
сарима једнако му је пријала као што непрекидна 
и вазда иста псовка Рикина на служинче или на 
коју сусједу. На њезин назални тон навикнуо се, као 
што се други навикне на свагдашње слушање глазбе. 

Рибари би и месари с напетим занимањем слу- 
шали његово приповиједање о царској палачи, о 
шестопрежној кочији у којој се вози царска обитељ; 
о коњу на којем јаше цар... С једнаким су занима: 
њем слушали какових забава нађе човјек у бечком 
Вурстелпратеру, и какву је Тито једном славу ту 
однио... Има тамо за забаву људи строј на којем 
можеш омјерити своју јакост. Удариш шаком о ја- 
стучић, а неки батић одскочи у вис уза ступ на 
којем су уписане бројке. Што јаче можеш да уда- 
риш, то ће више одскочити батић. Наврх ступа је 
звончић. Тко може да натјера ударцем шаке батић 
до врха, батић удари о звонце, оно зазвони, а свје- 
тина му запљешће рукама... А он, Тито, скупио је 
једном снагу, да покаже Шваби... Како је ударио, 
забренчало је звонце чудним, безвучним јеком, јер 
је од јаког ударца пукло... 

Тако су Титу прошле четири године. Пете го- 
дине до божића имао је све нужне испите, и добио 
тада мјесто као прислужник код судбене области у 
свом родном мјесту. 

— Ето видиш да је изишло на моју, — го- 
ворио је Андрија Луцији. — И професори и дирек- 
тор Сабљак и покојни кум Дабић — сви су ме од- 

враћали од тога да школам Тита. Држали су, и да- 
паче отворено говорили као да он није за школу. 
А Тито их је натјерао у лаж. Колико је било с њиме 
саученика- у гимназији, који би били тобож бољи 
таленти од њега: па ни један нема још свих испита 
као Тито ! 

Управитељ суда, мајор Копецки био је своје 
врсти плашило за највећи дио домаћих људи који 
су имали код суда посла. То је долазило отуда 
што је Копецки био у свом уреду војнички безоб- 
зиран. По безобзирној строгости и поступку с једне, 
а неподмитљивости с друге стране, дизао се до неког 
надчовјека у очима грађана, који су били навикнули 
на чињеницу да се намазана кола боље возе. Сва- 
коме је од њих било с овог, било с оног разлога 
пријала наклоност човјека као што је био судац, 
макар да је у њега могао једнаку наклоност стећи 
и противник. Вољели су надмудривање, него отво- 
рену одбрану свога права — а доиста су знали 
и зашто. 

Тито је ишао марљиво у уред, на његову столу 
није никада било заостатка. Додуше испрва није 
добивао самосталних ствари да их израђује, али ту 
упорну марљивост гледали су други чиновници код 
њега као неко јамство за напредак у служби којој 
се посветио. И Копецки је био тиме очито задо- 
вољан ; он је уопће тражио од свога особља у првом 
реду точност. Тито је то осјећао и почео добивати 
у себе поуздања, а из тога поуздања рађала се по- 
мало смјела мисао да се у њему откривају ријетке 
способности за судачко звање. 

У друштву чиновника и часника мало се када 
нашао, акопрем се њихов разговор вртио само око 
службе, градских госпођа и госпођица, или су се 
приповиједале анегдоте без умора. Титу је и сада 
остало најмилије мјесто забаве Рикина коноба... Јавно 
није смио у њу, зато би се увлачио крадомице као 
онда док је био ђаком гимназије. Уред и друштво 
чиновника почео је осјећати на влас онако како је 
некада осјећао гимназију, професоре и саученике: 


66 ВЈЕНЦЕСЛАВ НОВАК 


требало је да иде у уред, да ту ради, да слуша 
упуте, и да се дружи с онима који су с њиме у 
уреду радили. Требало је све то поради некога да- 
љега, вишега циља, као што је требало некада да 
полази гимназију поради овога што је досада по- 
стигао... Право, пуно задовољство душе осјетио би 
истом у Рикиној коноби. Ту је био на свом тлу, ту 
се кретао слободно и с разумијевањем, ту је био 
свој. У све оно друго није никада пристајао језгром 
своје душе. 

У друштву госпођа или госпођица није се Тито 
нашао никада. Од саме помисли да се којој при- 
ближи, осјетио би неку тешку душевну немоћ. Како 
да се поклони2> Да пољуби рукуг Што да рече»... 
Кад би у друштву с другима запао изненада у жен- 
ско друштво, осјећао би сву своју изгубљеност. Та 
га је изгубљеност патила до здвајања. Оно што су 
други говорили, знао би и он рећи... па ипак би 
опет шутио и смијешио се само леденим смијешком 
напрама погледима госпођа и госпођица које су 
очима нестрпљиво питале: А што тај вазда шути 2... 

Али с домаћим служавкама већ се другачије 
сналазио, — једнако као што у Бечу с дјевојкама 
што су у маленим дућанчићима продавале духан. 

У Бечу се непознат губио са својом дјевојком 
међу велеграђанима који се нијесу занимали ни за њ, 
ни за дјевојку. Али овдје је друговање са служав- 
кама по дану било немогуће, и поради грађана и 
поради части што га је западала као члана суд- 
бенога уреда. Истом кад би пала ноћ, састао би се 
с овом или с оном у сјени које уске улице, и про- 
водио с њоме дуге разговоре. 

— Чујете ли, Тито, — говорила би шапћући 
дјевојка. — нешто ћу вас питати, али ми морате 
рећи истину. Хоћете ли2 

— Хоћу. само питајте. 

— Ви сте се синоћ разговарали с Анком. 

= Јесам. 

— О чему сте се разговарали 2 

=— Но, о свачем... овако као што сад с вама. 

— Али сте говорили и о мени2 

— Чини ми се да јесмо. 

— Па што вам је рекла Анка о мени2 

— Колико ја знам, ништа зла. 

— Пазите! Рекли сте да ћете говорити истину. 
А ја знам све... мени је повјерио нетко тко је сав 
ваш разговор слушао... 

— Душе ми, ништа зла, — клео се Тито. 

— А зар вам није спомињала Анка неког Петра 2 

— Чини ми се да јест. 

— Што вам је рекла о њемуг 

— Вјерујте да се већ не сјећам. Али доиста 
ништа зла. 

— Хм... А зар вам није приповиједала да сем ја 
прошле недеље шетала сама с тим Петром изван 
града» 

— Јест, доиста је то рекла. Али што је на 
том зла>2 

— Дашто да није зла. Али она то припови: 
једа свуда као да сам ја тиме починила Бог зна 
каково зло. А ја сам шетала с тим Петром усред 
бијелога дана; онда смо се вратили, а он ме је по- 
звао да се. навратимо на младо вино. Ја нијесам 
хтјела ићи: како бих ја сама ишла с мушкарцем у 
гостионицуг Али видите. Ана је то све злобно при- 
повиједала, јер мисли да ће ју Петар узети, па јг 
бијесна као куја на сваку с којом проговори Петар.. 

У таковим би разговорима протекле 'уре.. 

Смјелије дјевојке напале би Тита с вечера код 
шетње: 

— Тито, купите ми наранчу... И мени... И мени... 

Док се Тито у уреду бавио преписивањем списа, 
биљежењем мањих записника о преслушавању стра- 
нака и другим наликим послом, текло је његово 
службовање глатко. На примједбу што ју је мајор 
Копецки неколико пута поновио, да је у њега чврст 
и читљив рукопис, јачало се и ширило у њему увје- 
рење што га је осјетио одмах иза првих днева служ- 
бовања кад су му хвалили точност. Гдјекада би се 
с тим увјерењем сав занио, и као у визији гледао 

како у недалекој будућности засјењује собом остало 
уредско особље... То своје увјерење повјерио је 
оцу; о њему је говорио конобарици Рики и њези- 
ним гостима, дапаче није могао да га затаји ни слу- 
жавкама с којима би проводио дуге вечере раз- 
говоре. 

На то свијетло расположење душе пала је прва 
сјена првим његовим самосталнијим радом у уреду. 
Копецки му га је вратио три пута на исправак, а 
најпослије га дао другому да га изради. 

А такви су се неугодни доживљаји у уреду 
опетовали сад редовно: били су на влас налик дру- 
гим редовима што их је као гимназијалац добивао 
у школи, — само што би другом реду ипак лакше 
умакнуо, него Копецковој „секатури“. Тако је звао 
његове приговоре. Копецки, који га је испрва упу- 
ћивао, стао се служити све оштријим изразима... а 
напокон се није жацао употријебити ни пред по- 
моћним особљем ријечи што би Тита понижавале 
до капрала који је у једном куту велике писарнице 
калиграфски исписивао наслове и адресе. 

— Чујете ли, аскултанте — говорио би му пред 
тим писарничким особљем — у вас је риједак та- 
ленат да начините страшну збрку, од најјаснијих 
ствари. Кога сте врага опет с овим начинили2 Па 
какав је то стил, а какви су изрази! Овако би то 
написао ваш отац ако зна писати, али не апсолви- 
рани правник. Како сте се, бијеса, провукли кроз 
гимназију 2 Како сте полагали испите на свеучили- 
шту 2 Пред ким сте их правили > Ево, ја ћу ову ствар 
дати на израду оному тамо стражмештру, који је 
свршио само четири разреда пучке школе, па ћете 
ви, господине јуристе, имати прилике да се од њега 
научите како се састављају такве ствари... 

Тако је то сад ишло редом. ИМ Титу и свима 
у уреду билс је јасно да га је Копецки замрзио, 
и да га се жели ријешити. На концу није Копецки 
тога Титу ни затајио 

— Идите, — рекао му је, — камо знате. Ја 
вам нећу правити запрјека, јер ћу бити сретан да 

вас се ријешим. Али ако сами не отиђете, ја ћу затра- 
жити да вас поради неспособности макну. Рачунгте 
се у број службенога особља, а мени сте на терет. 
Ниједну вашу ствар не могу примити; ви сте неу- 
путљив и скроз беспомоћан чим треба да једну 
мисао нађете властитом главом. Сваки ваш посао 
морам напокон израдити сам, или га дати коме дру- 
гому да га изради. Па реците што ћу ја с вама» 
Потражите си мјесто другђе; свакако ћете проћи 
боље, него ако будем морао ја образлагати зашто 
вас у свом уреду не могу требати. 

То свакидање понижавање у уреду, она непре- 
стана тјескобна напетост између непомирљивога по- 
главара и беспомоћнога потчињенога — то је Титу 
била ненадана, несношљива мука... А Копецки би 
се најчешће учинио као да Тита и немау уреду. 
Посао што је на њ спадао, раздијелио би другима, 
гдјекад хотимице гласно, уједљивим ријечима: 

— Молим вас израдите то... спадало би на 
аскултанта, али он није за тај посао. 

Једне просиначке вечери била је вани љута ме-. 
ћава с буром. Тито је сједио иза вечере с оцеми 
пио. Луција се журила да пореди кухињу, јер је 
била врло жељна разговора са сином. Он би одмах 
послије обједа и вечере излазио из куће, по ноћи 
се касно враћао кући, а у јутру устајао тек да не 
закасни у уред. Тако јој није било приуштено ни- 
када да се наужије његовога друштва и разговора, 
а није се усудила да га који пут умоли нека остане 
код куће. 

 — Весели га вани друштво, па како да му то 
кваримр — мислила је и прегарала у себи жељу. 

Скроз изненада иза дуље ћутње рекао је Тито 
с ненаданом брзином: 

— Чујеш ли, оче, ја ти у овој служби под Ко- 
пецким нећу остати. Не слажемо се никако. . 

· Његове ријечи хиниле су мир, али биле су уз- 
рујане и заливене горчином. Очевидно, рекао их је 
након дуљега промишљања. 

И Андрија се изненадио. Његов се поглед ско- 

био с Луцијиним... питали су се нешто нијемо, а 
онда је рекао Андрија сину: 

— Видиш ли, ја се нијесам варао... Већ је 


дуље томе што опажам на теби да не идеш у уред 
онако радо како си испрва ишао. Све сам хтио 
да те о том питам, а онда сам пустио да ти рађе 
први проговориш... Дакле, не слажете се... а како 
то да се не слажете>2 

— Ето, то је и мени она загонетка — трпко 
се смијао Тито. — Не трпи ме! Што друго ја не 
бих знао рећи. . 

— А зашто да те не трпиг Ти идеш точно у 
свој уред и држиш се свога реда. Што му дакле 
није на теби правог — питао је отац. 

— Ништа му од мене није право. Ако ја уствр- 
дим да је нешто бијело, он ће као бијесан докази- 
вати да није бијело, него црно, или барем зелено... 
па макар да је бијело као што је дан бијел. 

Замислили су се. Луција журно жмиркала очима: 
чуло се како у њезиним рукама туцка игла о иглу, | 
дочим је бура тресла кућом од темеља. 

-— Војничка служба није за ме, — рекао је 
опет Тито. — Ту не вриједи властита глава ништа, 
све иде по „команди“, а пода то се не може сватко 
скучити. 

— Нијеси му се дакле свагда покориог — ми- 
слио је Андрија. 

— Јесам свагда... и онда кад сам био скроз 
„у праву, попустио сам, јер тако хоће војничка слу- 
жба. Али не користи... 

И наставили су о томе говорити неуморним 
опетовањем истих мисли и нагађања. Тито је при 
том много пио, и што даље, све смјелије говорио о 
себи. Мало по мало излазио је пред очи Андријеи 
Луције Копецки као тврд војник, који напросто не 
разумије науке високих школа, какве је у Бечу изу: 
"чио Тито. . 

Напокон се није више о том говорило. На Тита 
дјеловало вино, и онје опет приповиједао своје до“ 
живљаје у Бечу. Луција је вољела такав разговор; 

она би слушала Титово приповиједање као дивну 
причу, и чисто разумјела завист домаћих људи прама 
Титу, који је био у прилици да доживи што друго 
него што су биле обичне, свагдашње, често и прљаве 
ствари њиховога малоградскога живота. 

— Једном идем ја — стао приповиједати Тито 
— на шетњу у Шенбрун. На главној цести сретнем 
мушко дијете, биће му пет година, љепушно као 
анђелак. Дијете ми се пријазно смијешило, а ја при- 
ступим к њему, погладим га по глави и упитам да 
ли је добар: Онда га дигнем на руке и пољубим у 
образ. Кад сам га опет спустио на земљу, поклонио 
ми се дјечачић и пошао покрајним путељком, а ја 
сам добро видио како ми се иза грма смијеши нека 
госпођа ... Пођем даље, а к мени приступи стражар: 

_ — Знате ли, господине, — упита ме, — чије 
сте оно дијете пољубили> 

— Немам појма. Одакле да ја то знам> 

—- То сам и мислио. Оно дијете што сте га 
пољубили, то вам је наш пресјајни пријестолона- 
сљедник, а она госпођа иза грма што вам се при- 
јазно смијешила, то је Њезино царско и краљевско 
Величанство ... 

. Луција се чисто стресла. Чарапа је запела у 
њезиној руци, долња се усна објесила, и она гледала 
занесеним изненађеним погледом у Тита, па након 
дуге станке проговорила гласом који је дрхтао: 

— Ах, молим те!... 

— Душе ми! — заклео се Тито. 

— Па вјерујем ти... како да теби не вјерујем... 
Царевога сина пољубио! 
| И опет је зашутјела. Није јој било могуће да 
нађе ријечи којима би исказала што је у њезиној 
души изазвала Титова приповијест. 

Сјутра су дан знале све околишње жене како 
је Тито држао царскога сина у нарамку и пољубио 
га. И све су вјеровале, јер је Луција приповиједала 
0 том начином како се приповиједа о сукобу с 
бићима с онога свијета: сва узбуђена, занесена и 
нервозна, а подједно као уплашена од величине до- 

гађаја... Зато је њезино увјерење прелазило суге- 
стијом на жене које су је слушале, и оне су такођер 
безувјетно вјеровале, као што и сама Луција, да се 
то Титу заиста догодило. 

Кад је Тито други дан хтио да по навади одмах 
иза обједа изађе из куће, наговори га отац: 

— Остани часак, ако ти је с вољом. Хтио бих 
да се о нечем посавјетујемо. 

Наточио је Титу и себи вина. 

— Оно што си нам синоћ казао о Копецком, 
не иде ми никако из главе... Ја сам човјек дашто 
неук, не разумијем се у ваше ствари, али памет ми 
каже да то није добро ако нијеси у вољи своме 
господару. 

— Па што онда2 — упитао је нестрпљиво Тито. 
Чинило се као да се данас већ кајао што је оно 
синоћ повјерио родитељима. 

— Ја све тражим разлог, одакле то неприја- 
тељство међу вама2... Дашто, кад се не можеш ти 
досјетити правому разлогу, ја ћу још теже... Него 
ја сам се на примјер питао овако: јеси ли ти свршио 
своје прописане школег Јеси. Јеси ли положио 
испите» Јеси. Идеш ли редовно у уред» Идеш. По- 
нашаш ли се како се доличи човјеку на такову 
мјесту > Понашаш. Дакле зашто да те замрзи> 

— Остави..: ти то не разумијеш, — рекао му 
је Тито. 

— Чекај, ишао сам даље. Мислио сам да је 
онако, на примјер, у Копецкога за удају кћи, било 
би могуће да је то поради ње... Разумијеш лир 
Могло би значити као да те хоће присилити да се 
придружиш његовој кћери. Али он је нежења... Што 
дакле > питао сам се. 

— Јеси ли напокон што открио упитао га је 
с растућом нестрпљивосшћу Тито. 

— Не могу то рећи наједанпут.. треба да 
схватиш... Ја сам недавно купио ону кућу у граду, 
и платио је готовим новцем. Можда Копецки мисли 
да је у мене пуно новаца, па да бих ја могао њему 
у име тога што те у уреду упућује... разумијеш лир 

— Протрљао је палац и кажипрст показујући сим- 
болично новац. 

— Ти мислиш — изненадио се Тито. 

— Каже се мито, — мирно је дометнуо отац. 

— Врага!.. Тито се премјестио на столцу и 
обадвојица су ушутјели. 

— Држиш ли да он не би примио — упитао 
је опет отац. - 

— А што ја знам, би ли примио, ипи не би... 
Изгледа као да не би... и држи се тако. 

Једно су вријеме опет шутјели. Ствар, како се 
видјело, није била ни за Тита без занимивости. 

— Како би ти то њему» — упитао је оца. 

— За то је најлакше. Ишао бих к њему и пружио 
му у омоту. 

= Титу је прошао животом страх: какав би 
то кратак а одсудан био призор гдје његов отац, 
припрости рибар, гордому Копецкому у име мита 
пружа новац! Би ли се Копецки погнуо 2... или би 
се оборио на њ... 

— Неће то ићи... бојим се да неће, — го- 
ворио је полугласно оцу. — Остави тога врага у 
миру, јер би могао изазвати још веће зло. 

— А што се мени зато може 2 — упита с освје- 
дочењем Андрија. — А теби» Син не треба да зна 
шта ради отац. Па то бих ја њему и рекао2_ 

Тито се смијао леденим смијехом и кимао главом. 

— Па ти би то учинио 2 

— Зашто да не учиним» „За ваш труд“, рекао 
бих му, а наградити кога за учињену љубав — то 
се боме смије. 

— Па колико би му дао» — упита након станке 

Тито с пређашњим занимањем. 
| — Ја сам мислио 100 форинти... Дао бих и 200... 
нека га ђаво носи, јер ће те изгрдити жива и бу- 
дућност ти покварити. 
. — Нека се враг ту снађе.. ја не могу — рече 
Тито. — Пусти мало, да о том још размислимо, јер 
Копецки је војник, а тврд као камен.. 

— Новац све умекша, Тито... Остави ти то мени, 

нијесам ја никада погријешио кад сам по својој “ 
глави радио... Да сам слушао друге кад се тебе 
тицало, ти би данас био рибар, а не господин... По- 
кварити пуно не могу. Мени не може ништа, а ако 
те мрзи, као што кажеш, онда ти и онако нема с 
њиме стања. Дакле, у тој ствари могу само помоћи, 
а покварити немам шта. Мислим ли право» — за- 
„вршио је уронивши поглед самосвјесно у Тита. 

Тито слегне раменима: 

— А ти покушај... Али ако те баци из уреда, 
онда нема ни мени више стања у њему. 

— Пак што зато2г — поновно рече отац. — 
Ићи ћеш у службу у грађанску Хрватску, а дотле 
имаш, хвала Богу. на чем бити. Нијесмо богаташи, 
али не требамо ни туђе милости. 

Андрија је ступио у мајорову собу, и одмах му 
се учинило да је та соба пет пута већа него што 
је била, и да мјесто жива човјека онамо за столом 
с пером у руци сједи кип од кови, и да тај кип мора 
он оживити и предобити за се његову моћ. Стајао 
је сред собе погнута тијела, свака је длачица на 
његову лицу подрхтавала, сваки набор на његсву 
одијелу одавао је понизност. Врло спорим током 
прошло је по часа откако је ту ступио, а мајор је 
био сагнут, замишљен, својим обријаним, црвен- 
кастим и сивкастим лицем над неким списом. Његово 
енергично а интелигентно лице чинило се у своме 
миру као да је такођер издјељано из неке врло 
хладне кови. | 

Андрија се међутим сналазио. Соба му се при- 
казивала у својим правим димензијама; оно неод- 
ређено што је бунило у соби гробну тишину, било 
је пуцкетање ватре у пећи, а мајор са свијетлим 
просиједим власима, невеликим плавим бркомис 
црвеним мужевним лицем прави живи човјек... 

— Што би ви радо» — упита га нагло мајор. 

Андрија се пренуо од ненадног позива. 

— Молим најпонизније, мој син је у служби 
ваше... ваше... 

— Ваш син» 

— На служби... Тито Дорчић. 

— А, Дорчић је ваш син... Што бисте радог 

— Дошао сам, да га као отац препоручим вашој 
милости. 

— Сувишно... Ваш син је напросто неспособан 
за службу којој се посветио. Штета времена што 
га је потратио по школама... и новаца што сте их 
за њ издали. 

— Како то, молим» — промуца Андрија. 

— То ја вама не могу тумачити. Али знао бих 
вам дати један савјет: узмите га у свој рибарски занат. 

Андрија се стресао у души. Као да су му се 
мајорове ријечи умијешале у мозак и узавреле у 
њем. Мисао му је застала ; пред њим се као страшна 
коб некуд високо и несавладиво дизала појава мајора 
са својим сивим, крвним жилицама исписаним лицем. 

— Ја просим.. — стењао је и муцао у исти 
час Андрија, и није знао што да дода својим рије- 
чима : ја просим... 

— Не користи, — рече с једнаким хладним не- 
хајем мајор. — Ваш син није за оно чему се посветио, 
а рибар је, кажу, да му нема далеко пара. Па зашто 
да не буде рибар 

— Сад! — очајно истисне Андрија, осјећајући 
болно велику узреду што ју је ту доживио. 

— Па зашто не сад» — мирно упита мајор. 

У Андрији се рађала смјелост и лукавост. Дигао 
је главу и упитао крепким отвореним гласом: 

— Кад је тако неспособан, како је онда могао 
свршити своје испите у Бечу > 

— Вито не разумијете — нестрпљиво одговори 
мајор. — Јер испит, знате ли, може положити сваки 
а 

— Нека и то чујем! — дометну готово иза- 
_ зовно Андрија. 

А у прсном џепу зашуштио је омот с новом 
новцатом банком од сто форинти. Не циља ли то 
нечувено пошиљање у рибарски занат и та једнако 
нечувена опаска да би и магарац могао положити 
испит на највећој школи у Бечу, — не циља ли то 


76 ВЈЕНЦЕСЛАВ НОВАК 


баш на мој џеп... Хрло се у њем одигравао укр- 
штај скроз противних мисли... А закључак је био 
само један: примио или не примио, горе се прама 
Титу не може понијети, него што га шаље у рибаре... 

— Господин мајоре, — рече смјело и отворено 
— хвала вам лијепа за све. Ви сте познати са своје 
учености и правичности, а ја не знам друго него да 
препоручим у вашу милост своје дијете. Млад је 
јоште, вјетрен је, неће дашто схватати свега како 
би требало. Али да му је мало подуке, он би све 
достигао, јер ни у којој школи није никада запео. 
А за ваш труд ја — — — 

Сегнуо је у џеп и пружио мајору омот. 

Што је тог — питао је мајор примајући 
омот, а онда је гледао Андрију. 

— За вашу доброту и труд... Тито о том не 
зна ништа — шаптао је Андрија. 

Лице се мајору нагло мијењало. Стиснуо је 
обрве и усне и проматрао Андрију од главе до пете, 
као да не зна какав се то створ пред њим нашао... 

А Андрију је остављала смјелост. Тијело му се 
немоћно спустило, памет се губила некуда у неиз- 
мјерно, никако није могао да јасно схвати ситуацију 
тога тренутка, који је био бесконачан: јер вријеме 
као да је застало, а соба као да је опет расла око 
њега у својим димензијама, а он се сам губио не- 
камо и није био сигуран, има ли пасти на кољена 
и молити милост, да се спаси из некога безнаднога 
падања, од којега му је очај ломио душу. Пренуо 
га је оштар ударац у лице. 

Мајор му је бацио у лице омот с банкама: 

— Носите се.. Тако што могао сам од вас 
очекивати. Носите се, поведите са собом и сина, 
па нека вуче из мора мреже. 

Кад се Андрија нашао сам у ходнику, одахнуо 
је и протро очи. Као да се пробудио из несвјестице. 
А тад је стао да потанко размишља у себи све 
што је доживио у соби код мајора .. 

Казао је и код куће — замучавши неке ствари, 
што је доживио код мајора, а тај је доживљај био 
предмет њихова разговора кроз читаве двије седмице. 

У том што није хтио Копецки да прими мито, 
гледали су Андрија, Луција, а и сам Тито у њем 


човјека, чије је срце затворено свакому. Срдили су 


се на то, и редом налазили нових псовака проти 
њему и опет нових разлога да се могу срдити и 
псовати. Било им је скроз јасно да Тито не може 
остати под Копецким у служби. Треба да пријеђе 
у службу у грађанску Хрватску, али зато би требало 
заговора и препоруке којега угледнога лица. На кога 
би се обратили> Тражили су то биће без успјеха, 
а онда је Титу помогао случај. 

Једнога четвртка послије подне према концу 
мјесеца сијечња усидрила се у сењској луци царска 
јахта с једним надвојводом, чланом владајуће куће. 
На узнемиреном мору крижали су се замаси вјетрова 
с разних страна; приправљала се олуја. Надвојвода 
је одмах посјетио бискупа Ожеговића, а док је б6о- 
равио у његовом двору, дигла се већ на мору олуја. 
Високи гост остао је три дана у бискупском двору. 
По граду се опћенито мислило да је надвојводу 
задржало у Сењу невријеме, но неки упућенији“ 
који су пратили дневну политику, држали су да је 
тај посјет надвојводин код бискупа Ожеговића у 
савезу с политичким догађајима монаркије. 

Два дана надвојводина боравка у Сењу пала 
су на петак и суботу кватренога тједна. Реван ка- 
толик попут многих чланова владарске куће, држао 
се надвојвода строго црквених прописа и гледе поста. 
У кватреном тједну није три пута у тједну јео меса. 

Кад је према тому добио кухар налог за ку- 
хињу, нашао се у неприлици. За печенку је било 
лако. Он је умио и домаће патке приредити као 
дивљач, а да умири бискупову сгвјест, поцрнио би 
им ноге прженим шећером. Тако би увјерио бискупа 
да су то морске патке с црним ногама, које се као 
што и риба броје у посна јела. 

Али одакле добавити риба> А како два дана 
опскрбити стол за тако високога госта посном хра- 
ном, а без риба> Силна олуја захватила је сву обалу 
од Трста до Далмације. 

И сам бискуп увиди јаде кухарове; скрб је за- 
хватила сав двор, у одајама бискупије и у писар- 


ници говорило се о тој неприлици једнако као што 


у кухињи. 

А тад се досјетио неки млади капелан који је 
с Титом полазио гимназију и који је такођер пома- 
гао у бискупској писарници: 

— Ексцеленца, чему толике бриге2 А никому 
нам не пада на ум да нам је ту сусјед Андрија Дор- 
чић. Он храни вазда по неколико гругова у њихо- 
вим кућама, а груг је једна од најфинијих риба у 
нашем мору. Треба дозвати њега, па ако он рече: 
Није могуће, — онда је сувишно свако даљње ра- 
справљање. 

Предлог се капеланов свидио, и одмах су по- 
слали по Андрију. ; 

Дочекала га је цијела војска у писарници. А 
кад му је сам бискуп разложио о чему се ради, 
одмах се Андрија снашао. Прва мисао био му је 
Тито, који од нове године није полазио више у уред. 
С бискуповим заговором добио би Тито у грађан- 
ској Хрватској мјесто гдјегод хоће... 

— Преузвишени, ствар је тешка... — почео 
је Андрија говорити мирно и с особитим нагласком. 
Ето оркан са свих страна; на таковом се времену 
риба не лови. 

А у ријеч му је упао капелан: 

— Та ви, Андрија, и ваш Тито питате у мору 
груге као пуране. | 

— Да се ради о пуранима, — свечано је из: 
јавио Андрија —- ено их код моје куће још осам 
у реду утовљених. Свих бих осам у оваковој згоди 
дао с весељем и не бих новчића за њих тражио. А 
што се гругова тиче, истина је, ја и Тито знамо им 
и сада за брлог, барем шестерима. Али како ћете 
до њих с удицом 2 Требало би ићи с барком; с обале 
је то тешко и немогуће. А с барком не можете. А 
средина је зиме, риба се не да из пећине и не мари 
ни за меку... Али ево обећајем да ћемо ја и Тито 
покушати све што се даде учинити. Тко ће бити 

сретнији од меке, ако будем могао да допесем пра- 
вога груга у кухињу! Све ћу покушати да задово- 
љим Вашу Преузвишеност, па макар метнуо главу 
у торбу. 

Поклонивши се прама бискупу говорио је по- 
сљедње ријечи начином како би говорио при по: 
ласку у рат свому господару одани војсковођа: или 
ћу се вратити као побједник, или ћу за те оставити 
живот на бојишту. 

— Учините, Андрија, што можете, а награда 
не ће узмањкати — рече бискуп. 

— О награди се, преузвишени, не говори. Ради 
се о том да се Вашој жељи задовољи. Ако ми то 
пође за руком, друга се награда у оваковој згоди 
не тражи. 

Сјутра дан око девете уре ушао је Андрија у 
бискупски двор, за њим дјечак с рибарском кошаром 
на глави. У пространом и свијетлом ходнику пред 
кухињским вратима скинуо је дјечаку с главе ко- 
шару, положио је на тла и дозвао кухара. У кошари 
је лежао груг савит као голема змија. 

Кухар је био узнесен, и као да је сав бискуп- 
ски двор имао бити ненадано ослобођен некога 
тешкога стања; разнијела се за час по њему вијест 
да је Андрија донио огромна груга. И тајник бис- 
купов и два капелана, а мало касније и сам бискуп 
нашао се уз кошару, и сви су се дивили великој 
риби, којој је мрка, глатка кожа с перајима и репом 
још подрхтавала. Андрија је стајао постранце као 
јунак који је извојевао побједу над орканом што 
је бјеснио у мору. Приповиједао је два и три пута. 
сваки пут опширније, како су он и Тито уловили 
рибу, а сваки пут турао пред себе Тита, и вјешто 
истицао муку и погибао у неизговореним ријечима. 

— Баш сте се исказали, Андрија... ну сад видим, 
ви нијесте бадава на гласу као знаменит рибар — 
говорио је бискуп мотрећи једнако својим добро- 
ћудним лицем рибу у кошари.. — А каква је то 
риба! Ослободили сте нас велике бриге. 

— Не јаз толико, ексцеленцијо, колико мој син, 

— прихвати одмах Андрија. — Већ је било осам 
сати јутра, а ја сам почео губити наду, јер смоу 
пет сати спустили гружњаке у море. Била је још 
дебела ноћ, једва смо са свјетиљком у руци допу- 


_ вали преко пећине к мору. На никоју од шест удица 


што смо их бацили, није хтјело да загризе ! А што 
је више растао дан, било је мање наде. Бура је даном 
скочила као махнита, море је пљескало и није дало 
приступити к риби, а ја сам сав очајан рекао Титу: 

— Бадава се мучимо и зебемо овако промокли; 
нећемо учинити ништа. — Али Тито је устрајао. 
— Иди ти кући, — рекао ми је, а ја ћу остати. 
Морамо доћи до главе барем једному, кад си задао 
ексцеленцији ријеч. 

Колико је то рекао, а оно камен с једнога 
гружњака пљус у море. Тито прискочи, и заливен 
водом, да опрости ваша ексцеленција, до паса, мучио 
се с уловљеним гругом. Јака је то риба, осамнаест 
је фунти тешка; кад се отима у мору, хоће се ту 
руке које ће ју задржати. А руке прозебле, немате 
у њима снаге да придржите повраз. Ако се пак 
увуче груг под пећину, нема га тко би га већ 
извукао. 

— И ви с њим сретно на обалу2 — упита 
тајник, јер је Андрија исту ствар по четврти пут 
приповиједао. 

— Бог нам је помогао, — рече понизно Андрија. 

На то је бискуп говорио своме тајнику латин- 
ским језиком, а онда рече Андрији: 

— Још вам једном лијепа хвала, вама и ва- 
шему сину. А што се награде тиче, то ће с вама 
уредити господин тајник. 

— Нема ту награде, ексцеленцијо, — свечано се 
оградио Андрија. — То није рибарска риба, него 
смо се ја и мој син подвргли труду, да задовољимо 
жељи ваше ексцеленције. А то се не плаћа. 

Поклонио се и измицао полеђице прама вра- 
тима, опетујући на наговор бискупов непрестано исту 
мисао. 

Мало иза тога, једнога ведрога зимскога по- 

поднева гријало је над градом топло сунце. Бискуп 
је Ожеговић шетао пред бискупијом на свом „бел- 
ведеру“ и гледао живахни промет у луци. 

Мимо је пролазио Андрија; с дубоким покло- 
ном поздрави бискупа, а кад се већ удаљио неко. 
лико корака стрмом цестом прама мору, чуо је за 

___собом бискупов глас: 
; — Дорчићу ! 

4 — Заповиједајте, ексцеленцијо ! — рече Андрија 
скинув с главе капу. 

— Сад сам се сјетио... ја сам још увијек ваш 
дужник за ону рибу. 

Андрија смјерно приступи к бискупу и пољуби 
му руку: 

— Ја сам вам рекао, ексцеленцијо, да се за 
тако што не прима награда, него баш — баш — 

Запео је као у неприлици, погледавао бојаж- 
љиво на смјешљива лица испод сагнуте главе би- 
скупове. 

— Ну, штог.. Реците само, — понукао га 
бискуп. 

— А, кад се десила прилика добротом ваше 

· ексцеленције... Мој син Тито, ако га извољева по- 
знати ексцеленција — 

— Познам га. Што је с њим > 

— Био је овдје вјежбеник у служби, али вој- 
ничка му служба не прија. Хтио би да добије мје- 
сто гдје у грађанској Хрватској, а без заговора то 
не иде... 

-— Хмм. А Ваш син има прописане испите 2 

— У Бечу их је положио! — ускликне Андрија. 

— Па добро. Отиђите у писарницу, па то ка- 
жите мому тајнику да ме на вријеме сјети. Кад има 
испите, надам се да неће бити запреке да добије 
мјесто. 

Андрија се поклонио, стиснувши тијело као пуж, 
и пошао одмах у бискупску писарницу. 

А мјесец дана за тим добио је Тито мјесто 
судскога пристава код жупанијског суда у В. 

Мало пред његовим одласком шетали су једном 

МЕ НЕ 


послије подне по белведеру Сискуп, равнатељ Сабљак 
и мајор Копецки. Мимо је прошао Тито и поздравио 
дубоким поклоном. 

— Ваш штићеник, ексцеленцијо 2 — рече мајор 
бискупу. 

Штићенит. 2 Ну да. Препоручио сам га до- 
иста за то мјесто, јер је хтио да пријеђе у службу 
у грађанску Хрватску. Чини се да није лош дјечак, _ 
— додаде погледавши мајора својим добрим очима. 


— Лош правник, — рече на то Копецки. 

— Бечки ђак! — кликне бискуп зауставивши 
се у шетњи. 

— Лош правник, — опетовао је Копецки 


— Као што је био уопће лош ђак, — умјешло 
се равнатељ Сабљак. Ја га познам. Што сте, преу:- 
вишени, споменули Беч, он је по мом суду могао 
потрошити још неколико течајева у Берлину и Па- 
ризу, а остао би оно што јест: жениалан рибар 
Дорчић с прописаним испитима правничкога факул- 
тета. Ја сам то предвиђао још кад је био наш ђак. 
Пратила га је у школи нека посебна срећа... У- 
осталом не смије се рећи да је он без талента. Тек 
обистињује се и на њему резултат мојих опажања 
о способностима ђака који се дигну равно из ниже 
културне сфере у вишу. Само у том смислу могу да 
схватим и Ламаркову десцендентну теорију и Дар- 
винову селекцију. 

— А што је резултат ваших опажања» — упита 
бискуп. 

— Оваки ђаци марљиви су, приљежни, амби- 
циозни, али недостатак културе очитује се пажљи- 
вому мотриоцу већ у ђачким годинама. а у само- 
сталном животу послије не могу га никако затајити. 
Они показују по начину мишљења, начину говора 
и примењивању, да се тим вишим сферама не могу 
право аклиматизирати Врло ријетко могу да свла- 
дају у себи прирођену суровост свога поријетла; на- 
силни су прама нижима. и узато до смијешности 
ташти на своје знање или част. Или се не могу отре- 
сти опет других порока. Одани су или пићу или ла- 

комости у јелу; падају, што се цијене иметка тиче, 
у двије скрајности: буд су велики шкртци, буд опет 
луди расипници који се гуше у дуговима, а опона- 
шају неспретно лакоумну аристокрацију. У схватању 
живота буд се наивно позивају на јање које је тобож 
мутило вуку воду, а при том вјерују ипак у неку 
_ вишу правду које у свијету нема, — буд пако пре- 
зиру сваки морал и газе преко највећих људских 
_ светиња до свога циља. У служби су буд незаситни 


"и без икаквих обзира „штребери“, — или су опет 


неспретни, бојажљиви, без поуздања у себе, па се 
са својим талентом губе у позадини, и доживљују 
очајавајући или мртво прегарајући, како их свакоја- 
ковићи претичу у служби. Ово су резултати мојих 
опажања дашто за прву генерацију, зато ја, — и ту 
је директор надовезао своје мисли о завољеној теми, 
како би се имале преустројити гимназије. 

— Дакле ви донекле држите да су више науке 


само за одабране сталеже2 — рече бискуп. 
— Нипошто, ексцеленцијо, — живахно при- 
хвати директор. — Већ су ми приговарали неки 


који ме не схватају, да моја теорија заудара по ари- 
стократизму. А криво. Не тврдим ја да се дјеци 
нижих друштвених класа има ускратити приступ 
к вишим наукама. Нипошто. Јер она могу да буду 
—- а зашто да и не буду — способнија за науке, 
него дјеца највиших сталежа. К науци су приступна, 
али к вишој култури ријетко. Узмите, ексцеленцијо, 
да у сваком народу има, што се интелекта тиче, 
људи различно надарених, од гениалних, па све 
ниансе до идиотизма. То је редовна појава код свих 
културних народа. Па поред те једнакости ипак један 
народ надвисује културом други. Ја дакле тврдим 
да пријелаз из ниже културе у вишу иде постепено, 
и да се само изнимно проведе у првој равној гене- 
рацији. Зато сам с практичних разлога противник 
тога да се из обитељи гдје је једино дијете — као 
што је у Дорчића — отме то дијете оному што се 
у његесву крв уживјело насљедством пренашаним 
кроз стотине година од једне генерације на другу. 

Први покус по мојем увјерењу ријетко успије, — а 
оно домаће гдје је могао такав син бити први, из- 
губи се... Такав јединац могао би у више науке је- 
дино онда кад би показао гениалност, — а то се 
код десеттодишњега дјетета не даде установити. 

Сунце је западало, температура је нагло падала. 
Бискуп је уловио згодан час да прекине директора: 

— Све је то лијепо, драги директоре, али што Х 
ћете кад је живот јачи од најкраснијега умовања. _ 
Ево узмите овај случај. У, 

Исприповиједао је како је дошло до тога да 
пропоручи свому знаоцу и некому рођаку Тита за 
испражњено мјесто пристава, а онда дометнуо: 

— Ето, видите, једна само риба, па може да 
одлучи судбином човјека. Ја немам разлога не вје- 
ровати што ми обадвојица о способностима младога 
Дорчића приповиједате. Па он је добио мјесто за 
које се натјецало Бог зна колико њих способнијих 
од њега. Зашто» Зато што је у згодан час и у згодне 
руке умио да ухвати рибу... Еле, драги мој дирек- 
торе, треба признати да је живот јачи од свега на- 
шега умовања. И најумнију главу оплету његове нити 
и не даду да њезине мисли завладају њиме. Међу- 
тим, господо, постаје хладно. Изволите са мном у 
двор, биће ми мило ако останете вечерас са мном 
код стола. А до вечере можете биљарити, или ако 
вам је милије с тајником тарокирати. Међутим биће 
већ приспјеле поштом и новине. 

Обухватио је обојицу око паса, и пошао с њима 
у двор. 

Међутим отпутовао је Тито на своје ново мјесто. 


М 


Мјесец дана чекали су Андрија и Луце на Ти- 
тово писмо. Они су одавали једно другому само 
скрб што их је поради тога мучила, а сакривали 
обоје бол. Зашто им је Тито такав кад зна да нема 
на свијету ништа што би им било милије него ви- 
јест о њему2 ИМ спомињући непрестано у разговору 

ту скрб, одмах су је испричавали, сваки дан једнако, 
готово истим ријечима: Дошао је на ново мјесто... 
треба да се снађе... не зна што да нам јави, док 
не види како ће му бити... 

— Само да јави, жив сам и здрав... — рекао 
би на концу разговора једном Андрија, једном Луце. 

А срцем њих обоје стално се повлачила роди- 
тељска бол што су је скривали једно другому. 

Након неколико дана стигло је писмо: 


Мили родитељи! 


Нисам Вам прије писао јер сам силно заокуп- 
љен послом. Овдје је другачији посао него што је 
тамо био; а уза то ме је мој поглавар врло заво- 
лио, јер је најважније ствари у уреду повјерио мени. 
На мени дакле лежи велика одговорност. Ја немам 
кад да вам о том опширно пишем, нити бисте ви 
све могли разумјети. Само Вам то кажем да је мој 
овдашњи поглавар нешто друго, него је онај — — — 
(слиједило је неколико врло неласкавих епитета ма- 
јору Копецкому). Мој је поглавар племић, у роду 
му је бискуп Ожеговић и многи велики и упливни 
аристократи у земљи; са министрима је у Пешти 
„рег !ш“, то ће рећи да им као друг говори „ти“. 
Исто су му тако најмоћнији људи код владе у За- 
гребу и у сабору од дјетињства пријатељи. Удовац 
је. По својој покојној госпођи у роду је опет с јед. 
ним генералом и с једним високим чиновником код 
министарства у Бечу. Да вам не пишем о другој ње- 
говој породици, јавићу Вам још то да има код 
куће само једну кћер, врло лијепу и фино наобра- 
жену госпођицу. Бог зна, нећу ли с временом имати 
прилике да вам о тој госпођици више пишем — — — 
(Ова три потеза значе да се овдје мало замислите). 

Сад ћу Вас нешто молити. Овдје је у уреду 
са мном један дневничар који и код самога шефа 
ужива велик углед, јер је врло способан и честит 
човек. Мени је у мојем великом послу десна рука. 
Молим Вас, пошаљите му што прије један суд добре 

мариниране рибе, судић домаћега вина од 15—20 
полића, и једно два полића домаће ракије: Код Вас 
ће већ бити младих јањаца, па бисте му могли по- 
слати и једно јање. Вријеме је доста хладно, па се 
надам да ће стићи овамо непокварено. (Он је родом 
из наших крајева, па ћу га за то развеселити). То 
све под насловом : Велештовани господин Васо Дуић, 
дневничар кр. жуп. судбене области у В. 

Мени пако посебице пошаљите: суд од 20—30 
полића вина, двије боце домаће ракије, мариниране 
добре рибе, једну бутину и неколико шкољских сира. 
Ја знам да ће ово бити још ријеткост, но гледајте 
ми прибавити под сваку цијену, јер знате да шкољски 
сир од ситнога блага врло волим. У писму ми пако 
пошаљите 25 фор., јер сам имао овај мјесец много 
трошкова. Други мјесец требаћу 40, јер си морам 
набавити једно фино прољетно одијело. Ја наиме 
овдје опћим с најугледнијим круговима, а у таква се 
друштва не иде одјевен само онако. 

Тиме за данас завршујем, поздрављајући Вас 
лијепо обадвоје. Ваш син Тито. 

Р. 5. Ово све за што сам Вам писао, гледајте 
послати што прије. 


За Андрију ни за Луцију није имао никоји посао 
смисла док се није отпремила из куће Титова на- 
руџба. Обављало се то с неком врло озбиљном 
бригом, освијетљеном топлим чувством задовољства: 
како ће се Тито радовати што могу на влас да 
испуне његову жељу. 

Иза вечере кад би Луција поспремила кухињу 
и сјела опет к столу, гдје би Андрија пио своју чашу 
вина, одмах се почело говорити о Титу. Његово 
писмо било је неисцрпиво врело разговора —- истих 
једнако се опетујућих мисли, али оне су истјецале 
из сретнога родитељскога срца, и зато их се није 
дало заситити. 

— Видиш ли, — рекао је једне вечери Андрија, 
малко већ припит, Луцији, — сад ћу ти нашто казати 
што сам ти био затајио, да те бадава не ражало- 

стим, како сам се и сам жалостио. Кад сам оно био 
код мајора Копецкога да му препоручим Тита, 
знаш ли што ми је још рекаог Рекао ми је: „Ваш 
син није ни за што... узмите га, па нека вуче с вама 
из мора мреже“. То је он мени рекао ! 

Луција је поставила на стол чарапу и загледала 
се у Андрију: 

— То ти је у очи рекао» 

— То, то!... А ја нијесам хтио да кажем ни 
теби, ни Титу... Чему2... Ну, а сад видиш. Човјек 
који другује с министрима и генералима, па повје- 
"_рава Титу најтежи посао у уреду. Ваљда зна зашто. 
Ето, што је о Титу држао мајор Копецки, а што 
држи о њему тамошњи његов поглавар. Право пише 
Тито да је тај Копецки, којега сви овдје држе силно 
паметним човјеком, прави — — Андрија је с насладом 
наводио редом нелијепе придјеве што их је Тито 
у писму о мајору написао. Његово је задовољство 
расло, и најпослије је ударио у гласан смијех дивећи 
се и наслађујући у исти час с Титовом досјетљивошћу. 

И Луција се тихо посмијавала, али њезине очи 
биле су замишљене. Као да није могла пробавити 
ону увреду што ју је Копецки нанио њезиному Титу. 
Напокон рече озбиљно: 

—- Како бих била сретна да је Тито с нама, 
а ипак увиђам да је добро што се ријешио овога 
града гдје нема никаква добра. Помисли, пошто је 
у школу пошао као нејак дјечачић, сви су га про- 
гонили. Једино што се може рећи да му је нетко 
ишао на руку, био је онај професор Волф, — Бог- 
му дао здравље и срећу, гдјегод био, — и та пре- 
порука бискупова. А не би ни ње било, да му ти 
и Тито нијесте учинили љубав коју сте могли пла- 
тити животом. 

— Добро си то опазила, Луцијо, нитко му није 
био пријатељ. Био је сирота вазда чедан и понизан, 
као роб. Док су други ђаци лупали поради поли- 
тике прозоре на кућама угледних грађана, он је сједио 
код куће, или се завукао у Рикину конобу као миш. 
да нико за њ не зна. Па ипак су га прогонили. И 

исти покојни кум Дабић, који није био иначе зло- 
чест човек, одвраћао ме је — сјећаш ли се» — од 
наума да ишколам Тита. Као да ми је био завидан 
што би мој син могао да буде нешто бољега него 
што му је отац. Па послије директор Сабљак, па 
најпослије тај мајор... Но, знатижељан сам што ће 
сад рећи кад чују како је Тито тамо виђен 2... 

Зашутјели су, а онда се након дуге станке 
Андрија загледао у Луцију с лукавим смијешком на 
зарумењеном лицу. Његове су мисли узеле очито 
скроз други правац. 

— Што ме тако гледаш >» — упитала га је Луција 
и насмијала се. 

— Погађаш 2 

Луција је опет одложила плетиво и рекла је- 
днако се смијешећи прама Андрији: 

— Не знам... Али чини ми се... 

— Дакле реци. 

— Не. Ти реци први. у 

— Ја мислим на оно једно мјесто у писму. 

— И ја, — одмах прихвати Луција. 

— На које мјесто 2... Сад ти реци прва! 

— Ја мислим оно гдје говори о, кћери свога 
поглавара. 

Андрија је зажмирио и закимао у потврду 
главом и одобравао Луцији смијешком. 

— Хунцут! Како он то само мудро умије рећи: 
да се замислимо на томе мјесту... А Што велиш 
тому, Луцијо2 6 
— А што ћеш да рекнем> Велико је то господ“ 
ство, та што ја знам, — уздахнула је Луција, као 
да је нагло негдје из дубине њезине душе неки не- 
одређени још осјећај потамнио оно весело распо- 
ложење којим је нетомо том мјесту у Титовом писму 
с Андријом говорила. 

— Но, а наш Тито, нема ли и он изгледа да 
буде велик господинг Моја драга — наставио је 
врло озбиљно и некуд пророчки занесен Андрија, 
— да њему пође за руком да се ували у такав род .. 
Он би по том великом познанству обитељи и по 

њезином роду прескочио стотине других. Јер није 
увијек доста да човјек има овдје, — Андрија показа 
прстом на чело. — Знаш ли, како се вели да ће 
лако у рај тко има св. Петра за кума. Не би прошло 
пар година, па би се и мајор Копецки и директор 
Сабљак клањали пред његовим господством Титом 
Дорчићем. Е, да ми Бог да то доживјети!... Тада 
би ми се умирило срце, — јер су обадвојица оста- 
вили у њему сваки свој жалац. 

Андрија се намргодио и испио тако намргођен 
пуну чашу. 

И другу и трећу и сваку слиједећу вечер го- 
ворили су тако о Титу, опетујући једнако исте мисли 
и исте ријечи, али тај им је разговор био мио, и 
имао у себи чар новости, јер је био потреба њихо- 
вога срца. 

— Да дође до тога... Богу је све у рукама... 
ја само тако велим: да дође до тога, а, боме би се 
ти, Луцијо, морала спремити са мном на пут. 

— Мислиш ли» — тихо је и замишљено рекла 
Луција. Њезино је лице сјало заносом и мисао 6о- 
равила у неком сјајном свјетлу што јој се одрази- 
вало у занесеном погледу очију. 

— Ни за што не бисмо то пропустили. Па не 
би хтио ни Тито да се пирује без нас! 

Луција је остала замишљена. 

— Тито нас воли, родитељи смо му. Али она... 
па њезин род»... — упитала је онда тихо, замишља- 
јући се једнако некуда далеко. 

— Син нам је. А онакви угледни људи знаду, 
Луцијо, боље од нас припростих људи да се тако 
лако не може затајити своја крв. Како би они могли 
вјеровати Титу да њих воли, кад би заборавио 
нас» А треба ли да нас се Тито у чему стиди> 

— Право говориш ! — прихватила је сад живље 
и Луција, — у праве господе мање је охолости, 
него у малих људи који су се нагло дигли из ни- 
чега у добро. 

— А празних руку не бисмо дошли. Има тамо 
у оној шкатуљи злата које се већ више од сто 

година налази у нашој обитељи. Старо је то злато 
и старинско дјело; не да се платити новцем, јер је 
ријеткост... Па да онда дођу иза вјенчања једном 
овамо... Какова слава, Луцијо ! 

— Ах, Боже мој! — уздахнула је Луција, отрла 
сузу, али лице јој је сјало срећом и заносом. 

Протекао је подруги мјесец да од Тита није 
било гласа. Понављали су се опет пређашњи раз- 
говори и једнаке исприке, којима су једно пред 
другим оправдавали Тита, а у себи је свако за себе 
чувало неугодну мисао да би Тито и у највећем 
послу могао ипак написати пар редака: Жив сам 
и здрав... Али чували су се помњиво да на Титов. 
свјетао лик не падне љага такве помисли... 

Иза подругога мјесеца стигло је опет Титово 
писмо, готово истога садржаја као што је било 
прво. Тито је величао повјерење и наклоност свога 
поглавара напрама себи, и молио опет да се она- 
кове пошиљке пошаљу њему и дневничару Васи 
Дуићу. На концу листа била је понекуд тајинствена 
вијест, која је, отварала Андрији и Луцији нове 
широке комбинације. Та је вијест гласила: „Могао 
бих Вас наједном изненадити великом и веселом 
новошћу. Али за сада ни ријечи више о том ..“ 

— Хунцут... — говорио је на вечер вином и 
том вијешћу раздраган Андрија. — Биће нешто од 
онога; ја бих се кладио да се и ово тиче те кћери 
његовога поглавара. А како он нас само мудро 
приправља! Дед донеси на то још по боце... По- 
мисли, моја стара, сједјећемо с министрима и сњи- 
ховим госпођама за једним столом! А онај — — 
и стао је Титовим придјевима говорити о мајору. 
Но, видјећемо онда тко је што! Онда ћу поћи к 
мајору и рећи: — Гледајте, то вам је онај Тито 
Дорчић што сте га ви слали да иде вући с риба- 
рима мреже. 

Био је разигран, и опојен једнако заносом и 
злобом колико и вином. 

Протекла би свагда од једнога до другога 
писма по два мјесеца. У сваком је била једнака на- 

руџба за пошиљку њему и дневничару Дуићу. О „ве- 
ликој и веселој новости“ натукнуо би тајинствено 
да ће се можда скоро пружити прилика, кад је 
буде могао приопћити, а до великих ствари да се 
долази полагано... О себи је на концу једнога писма 
дометнуо да га је шеф неизрециво заволио, и да 
је у уреду најбољи криминалиста. „Да разумијете“ 
— тумачио је — „морате знати, да то значи судца 
који се разумије у суђење најтежих ствари, гдје се 
ради о животу и смрти!“ 


УП 


Титов шеф, Јулиј пл. Пуховец де Зеленград, 

био је у својој младости врло радо виђен гост у 
свим племићким и аристократским дворовима двију 
суседних жупанија. Лијеп, млад човјек живахна духа, 
досјетљив, широке наобразбе, свиђао се једнако у 
друштву госпођа као што и у друштву господе. 
· Био се домогао и гласа проницавог и свестрано 
наображеног јуристе, који се у слободно вријеме 
бавио много проучавањем модерних јуристичких пи- 
саца. Као млад чиновник оженио се посредовањем 
рођака и пријатеља кћерком из обитељи породице 
„Ожеговића. Са женом — Сузаном — добио је мало 
иметка, али су се јаче утврдиле његове везе с јаком 
домаћом аристокрацијом. Гласовити бискуп Мирко 
био је Сузанин полустриц. По тим везама брзо се 
успео до части вармеђинскога судца. Као судац држао 

се вазда упорно на идеалној висини свога звања. 

А у браку као да није био сретан, те је брзо стао 
тражити забаве изван обитељскога круга, и нашао 

се тако у друштву карташа. Картање је постало за 

њ жарком страшћу. Текла је година за годином, 
што би он сваку ноћ просједио будан и бистар уз 
карташки стол. Задужио је мало помало до крова 
своју једину имовину, једнокатну кућу с вртом, гдје 

је становао. Појавили су се неугодни знакови лоше 
пробаве, али страст за картањем била је јача од 
бриге за обитељ и од бриге за властито здравље. 

Успркос лијечничких савјета, његове тјелесне кретње 
биле су везане на простор између уреда и куће 
гдје је становао, и каване гдје се сакупљало друш- 
тво, и домаће и испријека Драве, око карташког 
стола. У својој педесет и четвртој години, кад је у 
његов уред дошао Тито, био је блиједа, подбухла 
лица, мекана меса као квас, спорих, уморних кре- 
тња; само су још очи сачувале снагу живота и 
проницав дух, који је гледао далеко и све брзо 
схватао. 

И Пуховчеви пријатељи, који су му прорицали 
као правнику велику будућност, кривили су поради 
тога изгубљенога талента жену му Сузану. Напро- 
тив његовога живахнога и бистрога духа, који је 
с неким побједоносним осјећајем у слободном ли- 
јету тражио непрестано нове чаре и нове проблеме 
живота, — она је била тиха, у самој побожности 
одгојена женица, понизна пред мужем, дапаче по- 
слије и пред дјецом, кад су само мало одрасла. Су- 
дили су да му је својим уским, страшивим и поне- 
куд мистериозним схватањем живота досадила и 
омразила кућу. . 

Сузана је умрла у 16-ој години брачнога жи- 
вота, а родила је Пуховцу двоје дјеце: старију Ре- 
гину која је остала дјевојка, а било јој је 30 година 
кад је Тито дошао у В. и много млађу Меланију, 
која се удала у својој деветнаестој години и одмах 
друге године иза удаје на рођају умрла. 

Регина је била овисока дјевојка, савршено скла- 
дно развијених форма живота. У кретњама, говору 
и погледу била је изражена вазда неприсиљена и 
прирођена отмјеност, која сили на поштивање. У 
блиједом, дугољастом лицу фино моделованих црта, 
с дубоким црним очима, био је, као што и у хар- 
монији форма живота, склад љепоте и разбора. Талент 
је наслиједила од оца. Од своје 12-е до 15-е године 
боравила је поради образовања у Бечу код неких 
рођака с материне стране, научила схватати праву 
вриједност знаности, умјетности и религије, и стекла 
самосталан и бистар суд о животу и свијету. 


МИРУ А А МЕ и 1 була 

По писмима што их је писала из Беча оцу, 
није Пуховец могао никако судити да је у његове 
кћери тако јак таленат. Он би јој врло ријетко писао, 
па је она држала да би му с дугачким писмима до- 
сађивала. У шест година и отуђила се доста оцу. 
Али кад се вратила кући, промјенило се то. Пухо- 
вец је видио да се даде умније разговарати с ње- 
говом Регином него с многим младим јуратушом из 
уреда, и он се осјетио наједном прама њој скроз 
други: једнако пун пријатељскога поштивања, као 
што родитељскога заноса и љубави. 

Иметка за њу није имао никакова; тога није 
тајио никому, јер је био увјерен да ће за таким 
бисером умјети да посегне само онаки мушкарац 
који ће бити способан да оцијени њезино душевно 
благо. А у том је видио уједно најјачи залог ње- 
зине среће. 

Регина је посјећивала ближе и даље рођакеи 
знанце, провела сваке године о покладама по који 
тједан у Загребу, свуда била виђена и слављена 
као врло умна и наображена љепотица, — али 03з- 
биљнога просца није било. С обзиром на њезин 
род, а можда и од страха пред њезином разглаше- 
ном наобразбом, — (мушкарци слабога талента и 
мало наобразбе жацају се близине наображених жена) 
— нијесу се мањи усудили, да је запросе, а „већи“ 
су цијенили њезин ум и уживали у њезином дру- 
штву, али у погледу женидбе било је што друго; 
— Регини је према њезиному друштвеному поло- 
жају фалио иметак. 

И тако је Регина ступила и у своју 30 годину, 
а да се просац није јавио. Она је на удају већ пре- 
стала мислити, али није отац. Сматрао се кривцем. 
Што је био старији и што му је више додијавао 
желудац, све се окрутније јављала у њем мисао: 
што ће почети Регина кад он умре>... Изгубити се 
са својим талентом и'умом неће. Али какав ће то 
бити живот, овисан Бог зна о чијој милости и хи- 
рима, — а какав јој је живот он могао и био ду- 
жан осигурати !... 

Кад је једном сједио у Загребу иза обједа 
код вијећника банскога стола Роберта Малинића, уз 
црну каву, дошли су, говорећи о обитељским при- 
ликама, и на разговор о Регини. Ту је Малинић 
рекао: 

— Ти си, аписе, сам крив. Могао си своју Ре- 
гину опскрбити какогод си хтио. 

— Ја» — зачудио се Пуховец. 

— Ти, апшсе. Колико си имао неожењених 
аскултаната и пристава у свом уреду: зар нијеси 
могао којега финога дјечака довести у кућу, а оно 
би друго дошло по себи> Заљубити се у дјевојку 
као што је још и сада твоја Регина, није тешка 
ствар. А твоја је Регина — да ти тако речем, пре- 
фина и препаметна дјевојка, а да млад човјек не 
изгуби пред њом куражу. Требало је да помогнеш, 
да некако индиректно упутиш млада човјека који 
ти је био симпатичан: није ни Регина непредобива 
тврђа... дјевојка је која чека своју срећу, као што 
и свака друга дјевојка. 

— Не! — одлучно је рекао Пуховец. — Тим 
путем не бих умио, а ни хтио тражити њезину срећу. 

— А ипак се приказује да си морао. Па што 
је у томе злаг Кад би видио да је поштен дјечак, 
зар није свеједно ако сам нађе пут до њезинога 
срца, или ако му га ти онако ненападним начином 
помогнеш наћи 

— Није исто. 

— Ја држим да јест. А такав би младенац — 
но разумије се да авансман Пуховчева зета не би 
овисио о годинама службовања. Али ти си остао 
увијек неки... што ја знам! Нијеси никгда с праве 
стране умио схватити живот. 

— Не говоримо о том, — умолио га је Пуховец. 

Мисао је била за њ скроз нова. За Регину — 
па да је требало тим путем тражити мужа!... А сад 
се јављала у њем често Малинићева примједба: ниси 
ли се доиста премало бринуо за Регинину будућ- 
ност2 Колико се скроз неприродних бракова склопи 
с обзиром на велике разлике моралне и интелек- 

туалне вриједности обадвојице брачних другова само 
с тога што се брак утаначи иза летимичнога по- 
знанства2г Може ли бити што неморална у том ако 
отац има прилике да проучи млада човјека, па кад 
се увјери о његовој вриједности, да му даде при- 
лику да се упозна с дјевојком која му је по својој 
вриједности дораслаг Има ли што неморална у том 
да такав одлично способан млад човјек нађе пот- 
поре у обитељским везама, па да се без шаблонске 
бирократске љествице попне до самосталнијега и 
одличнијега мјеста на које по својој интелигенцији 
и спада»... И пред Пуховчевим очима јављали су се 
многи млади, врсни људи који су у његовом уреду 
службовали као вјежбеници, прислушници и при- 
стави. Колики су од њих били красни људи, сјајно 
талентирани, с дубоком стручном и широком опћом 
наобразбом, идеални и заносни... Многе је заволио 
као да су му рођени синови. У једнаком схватању 
код рјешавања којега замршенијега питања осјећао 
би Пуховец неко душевно сродство; с угодном по- 
ћути као у обитељи гледао би такове младе људе 
у свом уреду, и искрено се веселио ако је могао 
да припомогне њиховому промакнућу. Да је такове 
људе знао прикупити гдјекада и у приватном жи- 
воту око свога стола, да је настао саобраћај међу 
једнако талентираним, једнако високом културом 
оплемењених душа — но шта! — прекинуо би Пу- 
ховец нагло с осјећањем горчине своје мисли... 
Управо у то доба кад се Пуховец нехотице 
враћао к тим мислима, добије он два писма једно 
за другим: у једном му препоручује на заговор за 
испражњено мјесто пристава бискуп Мирко Ожего- 
вић Тита Дорчића, а у другом му јавља пријатељ 
из Загреба: „Послаћемо Ти за пристава некога Дор- 
чића из Сења. Не знамо какав је, али има јаких 
заговорника, све, чини се, по бискупу Ожеговићу“. 
Прије Тита стигли су у В. његови списи. Пу- 
ховец их је прегледао, и одмах био од прилике на 
чисту какав ће бити чиновник тај његов нови при- 
став, На мршаве његове свједоџбе о положеним 

испитима на бечком јуридичком факултету није се 
толико освртао. Али свједоџба мајора Копецкога! 
Никаква за право свједоџба, него просто службена 
потврда „да је апсолвирани правник Тито Дорчић 
од... до... у овом уреду као прислушник службовао“. 
Тај мук, та ускрата суда о службовању имала је 
свој разлог. Да је тај кандидат какав неморалан 
човјек, Сењ је мален град, све би се знало, бискуп 
га не би препоручио. Биће дакле прије да се по- 
казао неспособан .. 

Но он је и таквих младих људи имао у свом 
уреду. Према способностима добивали су и радње, 
а дневничар Васо Дуић извлачио их је и у таквим 
малим радњама из неприлике. 

Тим је било ријешено питање о новом при- 
ставу, и Пуховец није на њ више мислио. 

— Ви имате још пет дана слободнога времена 
— рекао је Пуховец Титу кад му се у уреду пред- 
ставио. — Зато се вријеме одмарајте од пута, уре- 
дите своје приватне ствари, и помало се упознајте 
с мјестом — 

— Молим, зресјађшз —- прекинуо га је пони- 
зним гласом Тито, — ја бих желио наступити службу 
одмах. 

— Одмах2 А чему» Берива вам теку и онако 
истом од почетка будућега мјесеца. 

— Не ради се, зрес!ађш5, о беривима. Ја сам 
сада пар мјесеци паузирао, а жељан сам да радим, 
— завршио је Тито са смијехом, који није био у 
складу с тим озбиљним ријечима. 

— Жељан рада>2.. — омјерио га је својим 
проницавим оком Пуховец. А Титу је рекао нестрп- _ 
љиво: — Па добро, кад желите а ви започните 
одмах сјутра, или ако хоћете баш и данас... — Ау 
себи је помислио о Титу: штребер !... 

Четврти дан иза тога дочекала је Регина оца 
код обједа вијешћу да је у посјетима био тај нови 
пристав. 

— Па што велиш о њем» — упита је нехајно 
Пуховец, сједајући као обично са зловољом к столу. 

Воље за јело није имао никада, а што би муи 
примио желудац, било је обично послије скопчано 


с мукама. 
— А што да речем2г — смијешила се Регина 
стиснувши раменима. — Неспретан је... 


— То још није никакво зло, — мислио је отац. 

— Нијесам то ни мислила, поготову не могу се 
његове неспретне друштвене манире узети као зло. 
Наиван је... говори само о себи и својима.. као да 
хотимице игра улогу неискуснога дјетета које виси 
о материном скуту... 

— Укратко: досаданг — прекинуо ју је отац. 

— Изразио је дапаче жељу даби радо чешће 
у мојем друштву поборавио, — насмијала се Регина. 

— Но, но... — смјешкао се и Пуховец, али 
даље о Титу нијесу говорили. 

Први спис што га је Тито у уреду ријешио 
и донио Пуховцу на потпис, прочитао је Пуховец 
гласно хм-кајући. Затим је узео спис и пружио га 
Титу : 

— Овако не ваља, господине Дорчићу. Ви у 
том немате праксе... 

Тито се заруменио: 

— Молим, зресјађиз .. 

— "Не, овако не ваља. Ја немам времена да 
вас упозорим на све погрешке... Него, молим вас, 
отиђите к нашему дневничару Васи Дуићу. Он ради 
код нас већ преко 20 година, па је стекао обилну 
праксу у таковим стварима... Отиђите само к њему... 

Тито се вратио са списом у руци на своје 
мјесто, метнуо преда се спис, и буљио у њ узрујано, 
мислећи упорно на то да ли су остали чиновници 
видјели да му је спис што га је рјешавао, враћен 2... 
Пуховец вели само: не ваља. А што не ваља > За- 
што не ваљаг Да ли криво тумачи параграф -на 
који се позива>... Не ваља! Лако је рећи: не ваља! 
Али треба и да се образложи: што не ваља и за- 
што не ваља2... Није ли и ту трачак какве злобе 
као код мајора Копецкога 2... 

Било му је неугодно на то мислити. Точно је 

био упућен у родбинске и пријатељске везе Пухов- 
чеве с најугледнијим и с најупливнијим обитељима 
у земљи, па је већ у себи створио одлуку да та- 
ковому шефу мора пошто пото омиљети... 

Али пред свима није хтио да иде по савјет 
тому дневничару. Та сви би у уреду с мјеста о њем 
говорили да му дневничар рјешава списе... 

Тако је беспослено чрчкао пером по папиру 
док нијесу истекли уредовни сати. А кад се уредско 
особље разилазило, пошао је к дневничару Дуићу 
и шапнуо му брзо: : 

— Причекајте ме часак, имам ваш нешто рећи. 

Кад су остали сами, позвао је Дуића на вече 
у свој стан на чашу вина... 

— Имаћемо и нешто посла, рекао му је, — 
али молим вас не говорите о том никому... Бог зна 
како би се то тумачило. 

— Што кога брига камо ја идем! — одлучно 
је рекао Дуић, очевидно схватајући прави смисао 
позива. 

А сјутрадан био је Пуховец с ријешењем списа 
задовољан : 

— Ето, тако је боље... Само стрпљивости и 
добре воље, па ће ићи, — рекао је Титу с изразом 
задовољства које бодри и оживљује вјеру у вла- 
ститу снагу. 

= Ипак је то другачији човјек, него што је 
био Копецки, — помислио је Тито у себи, потпуно 
задовољан са својим успјехом. 

Од сада би мало које вече прошло да Дуић 
не би био Титовим гостом. Заволио је тога човјека 
који је с њим рјешавао службене списе као помоћни 
какав строј. При послу је Дуић мало говорио; ра- 
дио је, а није се видјело да ради он. Ни у крету, 
ни у погледу, ни у којој његовој примједби није 
Тато никада осјетио да је ту Дуић нуждан... Како 
би хладним меканизмом прочитао списе, умочио перо 
и почео писати, тако би једнако меканично поставио 
пред њега готово ријешење, и држао се као да је 
он био само мртва Титова рука... 


"о 


— ЉЕ  СРЕ ТТ"  . ,лзмњшц„ 

· _ Тај меканизам, та самозатаја и као прирођена 
подређеност Дуићева пријала је Титу. Он се мало 
по мало у њу уживио, и напокон вјеровао да је 
он сам у том заједничком послу душа, интелект, а 
Дуић његова мртва рука, строј који нефаљено функ- 
ционира. 

И иначе му се свикнуо Дуићев карактер. У 
њега је било деветеро дјеце; пио је радо, и сигурно 
половицу свога дохотка запијао, дочим му је жена 
с дјецом свакојако животарила, — али био је чедан 
и скроз задовољан оним што би му Тито за награду 
у руке утиснуо. Он би додуше то брзо турио у џеп, 


_али би рекао сваки пут: 


— Чему ви то... још ниједну ноћ нијесам од 
вас отишао кући тријезан. Врашко је то ваше вино... 

— Добро је то, Дуићу, — рекао би му Тито, 
— тек не треба да о том други знаду... 

— Што се то кога тиче!... А добро је, дашто 
да је добро. Кад човјек има код куће жену и девет 
скакаваца, онда је за њ престала радост живота... 
тек овака чашица може да разигра човјека, па да 
заборавиш бриге... 

Тако се је мед њима двојицом учврстио неки 
вез, који није био интиман, али је био чврст, јер је 
долазио код обојице од увјерења да су један дру- 
гому нужни... Дуић је познавао сав град, све чинов- 
нике, али шутио је као зид. Само је о Пуховцу го- 
ворио радо, дизао га хвалом до небеса, и уједно 
прорицао да му нема дуга живота. 

— А познате ли његову кћер 2 — упитао га је 
једном Тито. 

— Регина2 Како да је не познам> То је права 
кћерка свога оца. 

— И лијепа... фина дјевојка, — примјетио је Тито. 

— И лијепа и паметна и наображена... штогод 
хоћете, само новаца нема. Говори с вама као што 
ће говорити наше жене и кћери, али осјећате како 
сва мириши по правом господству. Да сам ја онако 
млад човјек и изучени јуриста !... 

— Па што бисте ви» — насмијешио се Тито, 
али је изведљиво гледао у Дуића. 


100 ВЈЕНЦЕСЛАВ НОВАК 


— Заљубио бих се у њу! Она не треба да донесе 
мужу новаца. Тко је добије, добиће жену каквој 
нема пара на далеко, а добиће светога Петра за 
кума. Уловите се ви ње... Колико је ту било у нас 
младих људи, па ниједан није умио; сви су се бојали 
заљубити у њу. А у ње нема охолије, она је чеднија 
дјевојка од обичних грађанских кћери. Свакога не 
би узела, то се зна... али за наображена и поштена 
човјека би пошла. 

Два дана иза тога приповиједала је Регина 
код вечере оцу с истом веселошћу као што први 
пут, да је послије подне био у посјетима пристав 
Дорчић. Дошао је упитавши с врата с неком наивном 
интимношћу: 

— Ако не сметам, ја сам тако слободан... И 
задржао се близу два сата овдје. 

— Дакле те је добро забављао» — упитао је 
отац с неким занимањем. 

— Занимао ме је, то не могу порећи, јер је за 
ме нешто ново оваки човјек... Говори много и није 
доиста без смисла што говори, али ја не бих умјела 
поновити његове мисли. Као да нема предмета у 
садржају његова говора, јер и сада чујем само ријечи 
које нијесам упамтила. Види се припрост, добро- 
душан човјек... Биће, сиромах, у себи добричина. 

— Сиромах2 Зато што је добричинаг — на- 
смијао се Пуховец. 

И Регина се смијешила приговарајући оцу: 

— Не треба то тако тумачити. Кажем ти, ја 
сама нијесам о њему на чисту. 

— Но да... али обично се узимају појмови „до- 
бричина“ и „бедаст“ као синоними. 

— Е, тако нијесам мислила... 

— Међутим он није бедаст... дапаче показује 
доста лукавости — рекао је Пуховец. 

— Он, лукавости» изненадила се Регина. 

— Пустимо то, — прекинуо је отац разговор 
о Титу. 

Мало затим једном послије подне најавила је 
Регини служавка да жели ући г. пристав Дорчић. 

— Нека изволи, — рекла је Регина, одложила 
књигу и насмијешила се: ово су већ посјети инти- 
мнијих знанаца... 

Међутим већ је улазио Тито и говорио при- 
ступајући церемониозним кораком: 

— Не знам, госпођице, јесам ли смио... Ја сам 
ако смијем рећи, навикнуо... и... овдје ми је нају- 
годнији боравак, — завршио је нагло поцрвењевши 
при том. 

— Молим, господине Дорчићу... то је по нас 
ласкаво... Изволите узети мјесто, па приповиједајте. 

— Ја сам вас прекинуо у читању, -— покаже 
Тито на расклопљену књигу на столу. 

— Не смета... 

— Што је госпођица читала, ако је дозвољено 
знати 2 

— Враза... Његова њежна лирика тако се угодно 
подудара с овим прољетним животом. 

— Доиста... доиста... МИ ја сам некада такове 
ствари много читао... 

— А садаг 

— Сад... Изгубиле су за ме вриједност... Молим 
вас, госпођице, у Бечу непрестано испити за вратом, 
а сад сам толико заокупљен службеним послом, да 
ми једва достаје нешто времена за читање стручних 
дјела и стручних часописа. Тек главне ствари могу 
да прочитам. 

— Поезија би давала свјежости вашему духу... 
Мој отац, како кажу, није лош јуриста, па он увијек 
тврди да је из романа великих писаца научио нај- 
више упознавати људе и живот... Да с њим о том 
почнете једном говорити, ви бисте се дивили како 
вам он позна Шекспира, Дикенса, Скота, Ига, Ми- 
цкјевића, Достојевскога, Тургењева, Гетеа, и тако 
даље. Док је био здравији, читали бисмо гдјекада 
заједно, па како би он дубоким погледом знао мени 
откривати душу писца и његове идеје. Ја сам у том 
погледу од њега много научила. 

— То је очевидно, — поласкао јој је Тито, по- 
румењевши и поправивши онда те ријече смијехом 
који није био на мјесту. | 

— Зашто се смије2... Како је неспретан !... — 
помислила је Регина о Титу, и није више имала воље 
да настави започети разговор. 

— Зашто је зашутјелаг — упитао се Тито, а 
било му је мило да се прекине тај разговор о ли- 
тератури. Осјећао се на врло склиском тлу... један 
њезин упит могао би да открије како је туђ и не: 
познат ондје гдје се она слободно кретала... 

Почео је говорити суморним, тужећим се гласом: 

— Ви, госпођице, имате оца који је својим 
интелектом гениалан, својим срцем велик... Он је 
руководио ваш узгој, он вас је водио по чаробном 
царству поезије, гдје се мало тко умије испрва с тим 
снаћи... А помислите мене! Ја сам син поштенога, 
али припростога рибара, који ни читати не зна; моја 
је мати у сваком погледу дивна жена, али опет при- 
проста жена... они су ме послали у школу с једином 
наканом да стечем у животу боље и угледније мјесто 
него што га они запремају. И тим су — тако су 
вјеровали — учинили за ме и за мој узгој све што 
је требало да се учини. Био сам препуштен самому 
себи, а и тко да ме водиг... Видите, госпођице, не 
чудите се зато што сам и ја био у својим науцима 
забављен, да тако речем, више практичним питањима 
о животу... А било је у мене смисла за велико и 
узвишено... и данас је у мене смисла за то... и ја 
бих можда без повреде умио оправдати тим смислом 
свој корак овамо... 

— Ви сте врло чедни, господине Дорчићу, — 
прекинула га је Регина слушајући са занимањем 
његове ријечи. 

— Није то чедност... реците рађе искреност... 
признање... Ја сам убог, у чем сте ви, госпођице, 
богати... 

— Не пристаје вам тако говорити, — рекла 
је Регина, као да из далека сабире своје мисли. — 
Не држим да ми ласкате; ви ваљда осјећате да ја 
нијесам млада дјевојчица,.. а тко се гради јањетом, 
вуци га поједу, —- додала је осмјехнувши му се. 

— Судите ми, госпођице, како хоћете, али ја 

другачије не могу, — погледао јој је у очи понизним 
просећим погледом... 

— Што значи ово његово потчињавање» — 
питала се Регина. Поћутјела је као да му је сав 
свијет ускратио пријатељство и као да је у њој првој 
нашао некога кому смије отворено исказати неку 
сталну бол своје душе... Била је навикла у свом 
друштву да мушкарац присвоји активну улогу, поред 
„свега средњевјечнога ласкања женству и онда кад 
је била увјерена да је душевно од њега јача, — а 
овај ево с неком топлом интимношћу хоће да се 
покаже слабим... Зар није могуће да је у таквом 
признању знак јакости, коју скрива... Али чему да 
се скрива2 Из лукавости » Отац је рекао да је лукав. 
— Можда као судацр... Али чему да буде овдје пред 
њом лукав»... Можда мисли да је у такој улози за- 
нимљив> Како би наображен мушкарац дошао на 
такву луду мисао» Па ни лукавост, ни таково утва- 
рање не слаже се с топлином његових ријечи ни с 
изражајем интимнога искренога чувствовања што се. 
жари у његовим очима. Ово га приказује симпатичним, 
а лукавост и претварање осјетила би и код њега с 
одвратношћу као вазда у животу... 

— Ако васдобро схваћам, — рекла му је Регина, 
— ви канда се испричавате што не марите за по- 
езију... није ли тако 

— Донекле погађате, госпођице... Али не можете 
рећи да се за поезију не занимам... Ту недавно рас- 
прављало се у друштву нас правника о некој рас- 
прави једнога знаменитога енглескога правника, који 

" доказује да су Дикенсови романи упливали много 
на развој модернога енглескога законодавства. А 
Дикенс није био правник, он је интуитивно и не- 
знајућке, дакле несвјесно подао енглеским правни- 
цима градиво које су они прихватили да га знан- 
ствено обраде и у праксу уведу. И ја сам одлучио 
да ћу читати Дикенса.. да ћу за њим читати све 
оне ауторе што сте их извољели мало прије набро- 
јити, говорећи о свом господину оцу... Ја сам много 
занемарио, а у себи осјећам неодољиву тежњу, да 

читам, непрестано читам, да почнем надокнађивати 
што сам без своје кривње губио... Тек пуста собица 
нежење, вјерујте, није за то подесна. Самац човјек 
остаје једностран, па био још како даровит. Оно ја 
зовем успјешним читањем кад имате с киме да по- 
ведете разговор о ономе што сте читали, кад се 
бистре мисли, а много тамно мјесто освјетљује... 
онако како сте ми мало прије казивали о заједни- 


чком читању с вашим господином оцем. А ја имам 


смисла, имам воље... било је доба кад сам и ја пјевао 
пјесмице... и Бог зна... 

Нагло је ушутио, као да се препао својих по- 
сљедњих ријечи. 


— То је занимиво, — весело га је затекла Ре- 
гина. — Дакле пјесник» 

— Био, госпођице, био. Проза живота угасила 
је тај пламен, — додао је с уздахом. 


Регина га је гледала проницавим оком и сми- 
јешећи се: 
— Мени се све чини, господине Дорчићу, да 
ваша прошлост крије неки велики роман... 
— Нипошто... Ја бих вам признао: јест, кад 
би било тако. 
= Навело ме је на ту мисао ваше понекуд та- 


јинствено држање, а онда то доба вашега пјесни-- 


ковања... Но онда сте били доиста заљубљени, — 
додала је живље погледавши му у очи. 

— Никада, госпођице. 

— Никада» 

— Никада. 


— Онда је то што друго. Јер кажу да заљуб- 


љени млади људи пјевају пјесме, ако и нијесу пје- 
сницИ. 

— Кад би то било, онда бих ја могао можда 
сада пјевати... — Заруменио се, али онда попратио 
своје ријечи оним својим неразложним смијехом. Но 
смео се и очевидно није знао камо да погледа. 

Регина га је погледала својим проницавим очима, 
и осјетила неко осебујно задовољство од тога што 
се смео и руменио пред њом од својих ријечи, 

— У те тајне вашега срца нећу да дирам, — 
рекла му је, — јер сватко хоће да му се тајне штеде 
и поштивају. 

— И како је тешко многи пут открити тајну, 
па и онда кад би она хтјела силом да провали из 
душе! — уздахнуо је Тито. 

Глас га је издавао, а зној му се просуо по челу. 

— Сиромах, — помислила је Регина, а онда му 
рекла шаљиво: — Мени се све чини да ви негдје 
и сада потајно пишете пјесмице. 

Насмијао се. — ласкало му је што је Регина 
тако о њему мислила. 

— Не, госпођице... Пјесме пјевају млади, не- 
зрели, да се тако изразим, заљубљеници, који не 
мисле озбиљно на циљ своје љубави. 

— Мислим да то правило неће увијек стајати... 
А вир Зар нијесте млади> 

— Ну, да, стар нијесам. Али сам изван оних 
година кад се о љубави само пјева. Ја се прибли- 
жујем мужевним годинама, а кад се у таквој доби 
осјети љубав, онда — — — 

— Ну, онда> 

— Онда или пред жртвеннк — или закопати 
за увијек наду да би се љубав могла још једном 
родити овако снажно и неодољиво... 

И опет су подрхтавале његове ријечи... учи- 
нио јој се љепши, већи и вреднији, с чувством људ- 
скога срца уписаним у руменом лицу под упоћеном 
косом, у дрхтавом, несигурном гласу, и у кратком 
врућем даху, као да се уморио, савлађујући у себи 
провалу тога чувства... 

=— Чудан је то човек, — мислила је о њем — 
и загонетан, и не без симпатије. — Разговор с њиме 
чинио јој се као занимљив роман из живота људи 
које не познамо. 

У то је дошао кући Пуховец, и поруковао се 
с Титом рекавши: Драго ми је... 

— Ти свога госта држиш при празном столу, 
то није по хрватском обичају, — приговорио је Ре- 
гини —- Нека донесу чашу вина. 

Тито се опро: 

— За ме нипошто, зресћвађшз. У ово доба не 
пијем вина, а ја сам у опће слаб винопија. При 
оброку испијем чашу вина — — 

— Ну, ну — прекинуо га је Пуховец. — Какви 
сте ви то данашњи млади људи с неким начелима 
и правилима за живот којих ми нијесмо познали. 
Кад сам био у вашој доби, знао сам право забав- 
љати госпођице истом онда пошто бих испис Чеха, 
Леха и Меха. У раду тријезност, али у забави упо- 
тријебити све што разиграва срце. И то је неки 
животни принцип, али је пријатнији животу од 
вашега. 

Послије вечере чекао је Тито по навади на 
дневничара Дуића, а дотле се поново враћао мишљу 
на данашњи посјет. При том се сам собом смије- 
шкао — био је задовољан. Ћутио је како је полу- 
тајинственим говором о себи побудио у Регине за- 
нимање ... Како је у њезиним очима и у њезиним 
ријечима осјећао неку симпатију за себе... па како 
му је добро дошла она напомена о Дикенсу што 
ју је недавно уловио у разговору другога пристава 
и једнога прислушника у уреду. | 

И што је даље о том размишљао, све му се 
јасније и увјерљивије приказивала чињеница да је 
ударио правим путем, који води к побједи. У себи 
је осјећао довољно снаге и некога посебнога талента 
да пред Регином проведе до краја улогу оне тајин- 
ствености којом је себе обавио. Ћутио је и то како 
је за њ нужно да пред њом не изађе из те улоге... 
Свјесно није никада ни сам пред собом признавао 
душевну премоћ својих колега у уреду. Томе је на 
путу била и његова таштина и његова ниска инте- 


лигенција. Али у дубини душе осјећао је нужду да. 


треба вањске помоћи ако хоће да дође до циља 
којему други иду сталним и мирним кораком, во- 
ђени својим способностима и знањем. Томе осјећају 
није никада дозволио да се јасно појави у свијету 
— ни пред самим собом... 

Испрва се бојао сусретања с Пуховцем. Није 


па 

могао а да не осјети у њега бистар и проницав по- 
глед стручњака пред којим се не да забашурити 
ништа. Бојао се његове наобразбе, његовога духа, 
зато му је било у његовој близини тјескобно и не- 
сношљиво. Мислио је да би Пуховец сваки час 
могао заподјети разговор који ће поред свих по- 
ложених испита у Бечу открити сиромаштво њего- 
вога знања. Од такве мисли хватао га је страх; 
борио се у себи с неким мукама, као да има голо- 
рук изаћи на мегдан јунаку наоружану до зуби. Али 
тај се страх показао неоснован. Пуховец јеу по- 
сљедње вријеме био обатаљен својом болешћу и за 
све апатичан. Пошто су му лијечници озбиљно са- 
вјетовали да пође потражити савјета у Беч, био је 
увјерен да његовој болести нема помоћи. Апатија 
је била толика, да је поред свега озбиљнога нукања 
лијечника одгађао мјесец за мјесецом пут у Беч. 
Као да је за себе престао вјеровати у ону чињеницу 
да је лијечник немоћан ако се не тражи његова 
помоћ за добе. И бојао се Беча. Бојао се чути из 
из уста стручњака оно што је на себи осјећао : да 
је помоћ прекасна... и да се може још једино по- 
кушати операторским ножем... 

Пуховец је долазио у уред, али је мало утје- 
цао у уредовање. Сваки спис што би га Тито ри- 
јешио с помоћу дневничара Дуића, примио би с прим- 
једбом : | 

— Но... добро је тако... 

Све је то пролазило Титовом главом, рачунао 
је и стварао основе што би се у тим приликама 
дало избити за себе... А из тога рачунања родила 
се закључна мисао: 

Требао би да добије Регину за жену прије Пу- 
ховчеве смрти, а послије његове смрти наступио би 
с помоћу Регининих рођака и пријатеља куће мјесто 
свога таста... С временом ишао би даље, и појавио 
се наједном у Загребу најприје као „таотнсиз“, 
па с временом — е, Бог зна! —- и као „Шизш- 
5иПц5“... 

Та га је мисао понијела, била је сјајна, али не 

тешко проведива. Зашто да тако и не буде2 — питао 
се мирно, осјећајући у себи неко право да се ње- 


гова будућност овако развије. А то је право осни-. 


вао на увјерењу да други или немају способности 
да нађу овај пут к будућности, или немају у себи 
смјелости да њиме ударе. 

У том расположењу написао је оно писмо, и 
јавио ону први пут полунејасну вијест: „Доскора 
бих вас могао изненадити једном угодном новошћу...“ 

Старци ће без сумње погодити камо он то 
смјера. Како ће се дивити његовој досјетљивости... 
како ће са занимањем нагађати вечер на вечеру 
дугим разговорима: Из какве се куће жени Је ли 
дјевојка богата 2 Је ли угледна рода2... И како ће 
озбиљно и важно једно друго упућивати: Та знаш, 
да он неће узети истом какву.., биће ту другачије 
господство него што ми и слутимо... 

— Реците ми отворено, Васо, — упитао је 
Дуића кад су већ обадвојица били разиграни вином, 
— што ви судите: би ли хтјела Пуховчева кћи мене 
узети 2 

Дуић се насмијешио: 

— А зашто да вас не узме» Она је додуше 
фина и наображена дјевојка... али је прешла го- 
дине... Младост одлази, а што се удаје тиче, све су 
вам женске једнаке: држе да је срамота остати дје- 
војком. А што би на пр. оној мојој кукавици фа- 
лило да је остала код куће дјевојка 2... Поласкати 
јој треба, јер су све оне таште... Нијесу све скроз 
једнаке, треба да погодите... а ви ћете то знати. 
Да њу добијете, на, овако... — грабио је обадвема 
шакама пред собом. 

— Васо, ви бисте мени могли помоћи... — 
тише је рекао Тито, и положио своју руку на Дуићеву. 

— Ја Па ако могу, зашто да вам не помогнем» 

— Ви долазите чешће у Пуховчеву кућу 2 

— Готово сваки дан ме шеф по што пошаље. 

— И говорите с Регином 2 

— Сваки пут... Ја сам је водио у школу, кад 
је била овличка — показао је руком изнад пода. 


“. УСЛАД 

— Дед-те ви... онако, кад видите згоду... ви 
сте разборит и талентиран човјек... дед-те ви њој 
онако из далека почните натуцати како сам се ја... 
| то јест, како се нетко у њу заљубио.. 

— Па зашто не» стиснуо је Дупћ рамена. 

— Али то мора бити опрезно... Није она, како 
оно рекосте, свакидашња дјевојка... Тек ја се узда- 
јем у вашу спретност... Јер видите, Васо, гово- 
рићу с вама као с братом, ја сам се у ту дјевојку 
смртно заљубио... Као да сам очаран, пошто сам 
се с њом упознао... Волио бих да је сиромашна и 
неугледна рода, да нема нигдје ништа и нигдје ни- 
кога, да ју узвисим — 

— Пустите, ви, нека то стоји, — нестрпљиво 
га је прекинуо Дуић; — боље је овако... Ако ви 
њу добијете, пуна шака браде: неће вам се питати 
за године службе. 

— А до љубави не држите ништа, Васо 2 

— А што је мени до љубави... заборавио 
сам ја на то... Њих деветоро на врату и жена де- 
сета... то је мени дала и а Овако чаша вина 
и паметан разговор, то је за ме... А гдје љубав! — 
завршио је смијући се и дигне чашу да се куцне 
с Титом. 

О поноћи су се растајали омамљени обојица 
ВИНОМ. 

— Васо, опоменуо га је Тито, — ви ћете знати 
да шутите о чему смо говорили > 

— А гдје бих ја био, мој господине, да ме није 
живот научио шутјетиг — смијао се Дуић. 

— Ни за наше вечерње друштво не треба да 
се зна.:. ни жени својој не треба о том говорити... 

Дуић се смијао: 

= Моја жена не пита никада: гдје си се напиог 
Она само пита: нијесам ли се за свој новац или на 
вјеру напио 2... Друго она не пита. 

Пар дана за тим морао је Пуховец остати по- 
ради своје болести неколико дана у кревету. Јед- 
ном код вечерњега посјета, пошто су ријешили неки 
спис, показао је Тито чисто преписан спис Дуићу: 

— Прочитајте ! 

— Добро је, — враћао му је Дуић спис пошто 
га је прочитао. 

— Нијесте, Васо, ништа опазили> 

— Што да опазим> 

— Погледајте боље дно списа._ 

Дуић је гледао, а онда се насмијао и читао 
гласно : | 

— У Сењу дне.. Како сте се то забунили 2 

— Васо, — хотимице. Ви ћете сјутра тај спис 
овакав какав је, однијети Пуховцу на потпис. Ње- 
говому оку неће ова моја забуна измакнути. 

— А што би измакнуло његовому оку! — 
кликнуо је Дуић. 

— Вратиће вам спис, а ви га покажите Ре- 
гини: Ево, госпођице, што се догађа заљубљеним 
људима... 

— Разумијем.. не треба више да се о том 
троше ријечи... 

Сјутрадан извијестио је Дуић Титу: 

— Показао сам јој: Ево, госпођице, што се 
догађа заљубљеним људима. Заљубљене женске пре- 
соле јуху, а заљубљени пристави забораве у којем 
су мјесту. 

— Зар је ваш пристав заљубљен» — упита 
ме Регина. 

— Ех! Ви то не знате! — погледао сам јој у очи. 

Часак је шутјела и одмах окренула разговор 
другамо : . 

— Васо, — рекла ми је, — лијечници шаљу | 
оца у Беч, и он као да се овај пут склонио да их 
послуша. Али сад сам у бризи како ће он сам 
овако болестан и слаб путовати. Неће ни да чујео 
том да га пратим. Ја сам помислила на вас... Бисте 
ли ви хтјели с њим у Беч > 

— А зашто не2 — рекох. 

— Па добро, Васо. О том ћемо још говорити... 

Ви познате очеву ћуд, он има у вас повјерења, зато 
не знам тко би био згоднији од вас да га прати. 

— А о оном нијесте даље говорили — нестрп-» 
љиво је упитао Тито. 

..— Нијесмо .. То је женска којој ја читам из 
очију што не би хтјела... А где би Регина Пухов- 
чева хтјела да говори са мном о љубави! Поносна 
је она, господине мој. 

— Да нијесам био неопрезан с том фингира- 
ном забуном>г — замислио се Тито. Али послије 
подне пошао је к Пуховцу у посјет. Био је сигуран 
да ће умјети да се снађе у улози човјека који не 
може да слути што се о њем усудио дневничар го- 
ворити Регини. — Он треба да дође до увјерења да 
људи опажају промјену што се са мном збива, по- 
што сам њу упознао... а могу ли ја што за тог... 

Кад је служавка најавила Титов посјет, управо 
се спремала Регина да сједне за гласовир. Отац ју 
је молио да му игра коју Моцартову сонату. Лежао 
је у сусједној соби, осјећао опет велику полакшицу, 
и пожелио да слуша лаку, мелодиозну и наивно- 
дражесну Моцартову глазбу. 

— Нека изволи унићи, — рекла је Регина 
служавки, али на лицу јој је остао изражај зловоље. 
Дневничар Васо Дуић говорио јој је у два три на- 
врата о том да је пристав Дорчић заљубљен, а ју- 
трос је некуд сигурније осјетила да се то ње тиче. 
И у исти час јавило се у ње супротно чувство прама 
Титу. Био јој је занимив на свој начин и симпатичан 
са својим чудним, загонетним држањем и разгово- 
ром. Чинио се често као велико, скроз наивно ди- 
јете, које својим знањем ипак потпуно испуња мјесто 
у јавном животу. Држала га је талентираним човје- 
ком који се не може користити својим галентом, 
правим контрастом људима који немају ни из да- 
лека феговога знања ни талента, али су вјешти да 
скупо и бучно продају ту маленкост. Држала га је 
скроз на скроз искреним човјеком, који никада не 
покушава да било коју своју слабу страну покрије 
лажју. Зато јој је његово друштво било угодно, — 
али та симпатија била је потпуно равна симпатији 
људи истога спола. Какво друго чувство није могао 
Тито у ње разбудити. Није могла ни доћи на ту 
мисао да његове тајинствене или дволичне ријечи 

о љубави протегне на себе. Прије га је у том могла. 


осјећати као свога млађега брата који се још стиди 
да у таковој невољи јасном изјавом заиште од своје 
старије сестре савјета. 

А кад је јутрос разабрала из ријечи Васе Дуића 
да се по-свој прилици ње тиче оно Титово полу- 
уздисање и оно као у мистичном свијету гледање 
неке среће, неких неиспуњених увјета да се „човјек“ 
довине те среће, — чинило јој се у први мах да 
би сад тешко поднијела Титову близину. Познан- 
ство с њиме од пар мјесеци наједном јој се указало 
као велика промишљена лаж којом је умио да је 
вјешто заварава.. А је ли он такавр упитала се 
више пута течајем дана. И све више устаљивало се 
у ње увјерење да је толика лаж у тако припро- 
стога, скроз наивнога човјека немогућа. За тако што 
хтјело би се дипломата, — а Дорчић очито није 
дипломата. Па кад би... кад би најпослије он доиста 
осјећао таково чувство прама њој, зар би то нај- 
прије открио своме дневничару 2 Какав био да био, 
али у њега има без сумње толико увиђавности ин- 
телигентнога човјека, да би тиме увриједио дјевојку 
иколико финијега осјећаја. Ако сам му симпатична, 
— а то доиста јесам — он је можда то гдјегод 
припадице споменуо, или су људи тако тумачили 
његове посјете, а Дуић у свом алкохолизму мисли 
да ће ми поласкати ако јасније формулира преда 
мном што разноси градом фама... 

И Тито је излазио пред њом помало очишћен, 
али ипак је осјетила непријатно чувство кад је слу- 
жавка најавила његов посјет. Још није био у њезиној 
души потпуно избрисан дојам јутрошњега разговора 
с Дуићем, особито оне непромишљене изјаве: „Ви то 
не знате!“ — при чем је неугодно и просто, готово 
поругљиво избуљио у њу своје набрекнуте очи. 
Свладала се и одмах му стала говорити о том да 
прати оца у Беч, јер заиста није могла да се до- 
сјети кога другога, кому би на далеком путовању 
повјерила бригу око оца. Њезину помоћ одбио је 


и 

отац с таковом одлучношћу, да му се није усудила 
више о том говорити. 

Кад је ушао Тито, понудила му је — не пру- 
живши му руке — мјесто, и показала на отворена 
врата сусједне собе, рекавши тихо: 

— Отац хоће да му играм.. Ви нећете замје- 
рити... 

— Молим, клањао се Тито, а крв му је јурила 
у главу. 

— Ни руке ми није пружила... мислио је — 
увриједила се, или је пијани Дуић неспретно извео 
своју замисао... Бог зна што је он њој говорио... 

Слатки и њежни звуци Моцартових хармонија 
струјили су по соби испуњујући је радосним осје- 
ћајем спокојне душе, која има снаге да са свијетлти 
оптимизмом поима свијет и ослађује њиме властими 
живот. Кроз отворене прозоре струјио је у собу 
понешто расхлађен зрак и угодно свјетло губећега 
се дана. Из сусједне собе долазио је воњ медицина, 
знак да је тамо болесник. Али мелодије гласовира 
разилазиле су се по соби као радосни вјесници 
који бодре срце гласом побједе над минулом опасном 
болешћу, што је сапињала укућане страхом за жи- 
вот милога болесника. 

Гласовир је умукнуо, а Пуховец је замолио кћер: 

— Регино, молим те тај зсћег:о још једном. 
Ти умијеш тако фино истакнути дражест главнога 
мотива... 

Тито се откинуо од својих мисли. Звуци гла- 
совира ударали су му монотоно у ухо без разуми- 
јевања и осјећања, а сад је рекао тихо: 

— Дивпо, госпођице, доиста дивно... 

Регина је поновила зсћегг0. 

— Не преостаје друго, -- закључио је у себи 
за тога Тито: треба да се учиним скроз невјешт 
свему, а да ме Реги:а што упита, ваља да се 0б6о- 
рим на Дуића: Чему да тајим, госпођице, ја сам по 
више пута очитовао пред разним људима своје сим- 
патије спрам вас, и с разлогом говорио удивљено 
о свему што се тиче ваше душевне или тјелесне 

љепоте. Али да ће се о том — — у осталом, го- 
спођице, Дуић је неубројив алкохолиста, он је у 
својој смућености без сумње рачунао на то да ће 
вам поласкати.. М тако даље, — задовољно је у 
себи закључио Тито 

Дашто да му Регина није могла дати прилике 
да дође до такове изјаве, као што је желио. 

— Зар је г. Дорчић ту2 — упитао је Пуховец 
из своје собе. 

— На служби, зресјађиз, — одвратио је Тито. 

— Па изволите овамо... 

Пошао је Пуховцу, а Регина се испричала по- 
слом, и изишла из собе. 

Пуховец је био добре воље. 

— Опет сам преварио лијечника, — рекао би 
шаљиво Титу. 

У овакав свијетли оптимизам дизао би се на- 
једном из мртве апатије: с осјећајем здравља нагло 
би се и посве промијенила у њему слика свијета и 
живота. 

Присилио је Тита да пије чашу вина, и поже- 
лио да му приповиједа штогод о свом рибарском 
животу: 

—- Ви то умијете — рекао је угодно разигран 
— сликовито и занимљиво приказати како се лове 
ти ваши морски пауци и шкорпиони. 

Окасно у вече опростио се Тито с Пуховцем 
и с Регином. На одласку нити га је спровела до 
врата, нити му пружила руку. 

Нијесу ли моје неспретно бачене карте криве, 
да је данас била необично хладна2.. питао се за- 
бринуто Тито, одлазећи од Пуховца. 

— Васо, — рекао је те вечери Дуићу, — ми 
све морамо исправити... Није то дјевојка као што 
су друге. Не преостаје него да гријех узмете на се, 
а мене треба да мудрим начином прикажете као 
жртву. Вама то не може шкодити... Ви то морате 
уредити као да ја ништа не знам о том што сте 
ви у погледу моје заљубљености говорили Регини. 
Све сте ви то урадили на своју руку... о љубави ја 

даће 

с вама нијесам никада говорио, тек ви сами тако 
судите по томе што ја њу славим... 

— Па добро, није то мени тешко, — прихва- 
тио је Дуић. 

— Тек мудро, Васо! Није то обична дјевојка; 
треба да добро промислите што ћете пред њом рећи 
и како ћете јој рећи. 

— Очева је оно кћи! — кликнуо је Васо. 

— Не треба се наглити... нека прође и мје- 
сец дана.. Не смије она ни о чему сумњати... Ја 
њој нијесам мрзак... а нијесам умио бити стрпљив, 
јер љубав не позна те ријечи... Ја знам што сам 
погријешио. Погријешио сам што смо ми оно тако 
удесили као да сам ја вама говорио о својој љу- 
бави .. Њу је то увриједило... можда баш није уври- 
једило, али видим по свем да јој није мило. Друга 
то не би тако примила, али... 


— Регина! — улетио му је у ријеч Дуић. — 
Свеједно, пустите ви то мени. Велики је она фило- 
соф, — али је женска... 


— Ако ви то, Васо, изведете како треба, доћи 
ће двострука пошиљка од мога оца. 

— Част! — осмјехнуло се Дуићу лице. — Не 
треба за то плаће, човјек човјеку помогне из при- 
јатељства... гдје може и кад је за добру ствар. 

Неколико дана иза тога приступио је у уреду 
Дуић к Титу и пришапнуо му: 

— Све је у реду. Вечерас ћу доћи раније, јер 
знам да ћете бити нестрпљиви. 

У то је вријеме Тито рјеђе посјећивао Пухов- 
чеву кућу. Није могао, а да не опази да Регина у 
у дружењу с њиме није више онако слободна, да је 
понекуд опрезнија и као да му даје гдјекада осје- 
ћати господство свога сталиша.. Те неугодно помр- 
шене нити њиховога дружења није могао да нагло 
просијече каквом згодном изјавом. А о чем дасеи 
изјави, кад је морао да устраје у улози невјештога 
ономе што је о њем Дуић говорио Регини> Сад му се 
чинило најприличније да се не покаже наметљивцем... 
треба да истакне свој мушки понос. . треба да јој у раз- 

говору каквом фразом даде само наслутити сакривену 
бол своје душе, а онда ће без сумње бити његова 
побједа ако Дуић буде умио вјешто извести своју 
улогу... Она ће осјетити неправду што га је хладним 
сусретањем кажњавала потпуно некрива поради саме 
неспретности алкохолика Дуића.. Како би порасао 
пред њом, дигнувши се нагло у свјетло јакога карак- 
тера, који је умио да мирно трпи ту неправду ! Како 
би га то приближило тјесније Регини... 

С великом нестрпљивошћу дочекао је Дуића, 
који је дошао много раније и био је посве тријезан. 

Кад је око поднева донио Дуић Пуховцу у стан 
неке списе, понудила га је Регина чашицом ракије. 
Испио је двије чашице шутећи, акопрем је Регина 
показивала веселу ћуд и упитала га: Што му раде 
код куће „скакавци“ > А онда му је рекла, погле- 
давши га с неким топлим саучешћем : 

— И ви сте, Васо, ово неколико дана необично 
замишљени. Прије сте се вазда знали нечему насми- 
јати, а сад као да вас је стигло нешто неугодно... 
Опростите што се мијешам у ваше ствари, али ја 
вас познам, видим вам на лицу неку скрб... Што је 
то с вама, Васо 

— Кад сте већ опазили да ме нешто тишти, 
а ја ћу вам рећи: починио сам неку лудорију, а сад 
не знам како да је исправим. Е 

— Није то ваљда тако велика ствар, Васо, да 
се не би дала исправити. 

— Није за другога, а јест за онога кога се 
тиче. А хоће ли се исправити, што ја знам2... Ушу- 
тио је и полако дигао руку, која се тресла, прама 
Регини: О вама то овиси, госпођице. 

— Не разумијем вас. Али. сад морате гово- 
рити, Васо. 

— Морам, дашто, да морам... Сјећаћете се 
ви, госпођице, да сам ја вама једном у шали гово- 
рио како се пристав Дорчић у вас — — — 

— Васо, такве разговоре ја не слушам радо, 
озбиљно вам кажем, нећу да ми таква што говорите. 

У изражају њезинога лица с фином бијелом и 

"још свјежом пути одразио се јасно просвјед душе 
од нагле неугодне поћути што су је изазвале Ду- 
ићеве ријечи. 

— То и јест оно, госпођице .. Ви нећете о том 
да говорим; Дорчић се оборио на ме, а ни мени 
није мило признати да сам измислио нешто, пау 
„својој бенастој глави држао: ово ће порадовати го- 
спођицу Регину. 
| — Мени није сасма јасно, Васо, што ви го- 
ворите. 

— С вашом дозволом ја ћу вам све разјаснити... 
бићу онда мирнији и лакши као побожно чељаде 
кад исповједи свећенику своје гријехе. Ето, преко- 
јуче донио сам господину Дорчићу у стан неки слу- 
жбени спис. Он би мени у таквој згоди вазда по- 
нудио чашу вина и упитао ме за здравље и — овако 
попут вас — што ми раде код куће „скакавци“ 2... 
А прекјуче заскочио ме као прави криминалиста 
изненада питањем: 

— Васо ! Ви сте морали говорити нешто о мени 
госпођици кћерки нашега шефа. Признајте ми одмах 
без отезања: Јесте ли> | 

Нијесам се снашао у први час, а што дамуи 
тајим> — помислио сам. Ако сам се нашалио, што 
је у том злар.. Зато сам му признао: Рекао сам 
госпођици то и то... 

— А како сте ви смјели тако што о мени го- 
воритиг Како сте дошли на такву мисао 

Ја сам постао смјелији: 

— А како да не дођем на такву мисао 7 Толико 
сте је пута славили и њезину лепоту и њезину памет 
и њезину наобразбу и њезину фину љубежљивост... 
и што ја знам, што нијесте славили. А ја... ну, па 
што сам учинио зла2 

= Васо, — рекао ми је, — ја нијесам држао 
да сте ви такова баба... Дуго сам тражио гдје би 
могао бити разлог нечему што ја вама нећу казати... 
и нигдје нијесам налазио разлога док нијесам по- 
мислио: да није тај Дуић госпођици Регини неспретно 
приказао моје удивљење... ИМ гле, нијесам се. пре. 

варио. Ви сте починили велику глупост и мени при- 
бавили неприлике о којима ја вама нећу да говорим. 
Држао сам вас другим човјеком... 

Сад су два дана томе, а мене мучи његов при- 
говор, јер нијесам угодио ни вама, ни њему. Што 
ми припрости људи знамо! Кад сам ја својој сада- 
шњој жени био поручио да бих је радо узео за 
жену, дочекала је псруку као анђела с небеса... А' 
ја попијем гдјекада у вече чашу вина, па сам и сутра 
у јутру од њега обмамљен... У служби нећу погрије- 
шити, а нијесам ја баш ни другачије какви брбљавац, 
него онај пут... е, нећу ја више да о том говорим. 

Регина је замишљено слушала Дуићево кази- 
вање, бацивши испитујући проницав поглед гдјекада 
на Дуића. 

— Убоги враг! — помислила је о њем, сажа: 
љујући га у скрушеној улози покајника, а кад је 
споменуо поруку о својој женидби, морала се на- 
смијати. — Лудорија! мислила је послије о том кад 
јој се враћао у памет снуждени Дуић са својом испо- 
вијеђу, али није била према тој исповиједи равно- 
душна. Тито је долазио непрестано пред њезине очи, 
и чинило јој се као да је гледала на њему толико 
пута у ова посљедња два тједна упит његове душе, 
којега није до данас разумјела: што сам ја скривио 
тој дјевојциг... М стала је осјећати као да јој суд- 
бину почимају заплитати невидљиве нити око појаве 
пристава Тита Дорчића... Осјећај није био угодан, 
одбијала га је од себе, али опет као да није било 
у ње снаге да трга те танке, невидљиве нити... 


УШ 


Средином љета узбунио се једног јутра сав В. 
на вијест да је жена ковача Томе Грбе, Јулка, на- 
ђена у својој кући убијена, све шкриње, ормани и 
ладице поотваране, а готовина оробљена. Ковач Гома 
Грба имао је своју кућицу и ковачницу изван града 
на главној цести, и највише се бавио поправљањем 
сељачких кола и поткивањем њихових коња. Посао 

није био велик, радио је само с малим 14-годишњим 
научником. У граду је Тома имао љубовцу, неку 
Кату, с којом је уморена Томина жена живјела у 
пријатељству. То су потврдили многи свједоци. Поред 
тога одношаја с љубовцом, Тома је и са својом женом 
живио у слози. Додуше о њиховом заједничком 
животу није умио нитко много казивати, јер су жи- 
_вјели у својој кућици на осами и мало долазили — 
"_изим муштерија — у дотицај с другим свијетом. 
Тома је додуше радо боравио у граду у крчми, али 
о својој жени није никада рекао такове ријечи по 
којој би се дало слутити да не ужива у кући мир. 
О том су се за његова одсућа често гости и разго- 
варали, јер нијесу могли поимати равнодушност жене 
којој муж подржаје одношаје с другом женском и 
ноћива често у њезиној кући. Све је то било угла- 
вљено сведоцима. 

Несретне ноћи — било је суботом — изишао 
је Томо из куће око пола десете уре. Вани је била 
тамна ноћ, помало је ромињала тиха. топла киша. 
Кад је изишао на врата, управо су цестом мимо 
куће пролазили прама граду тројица његових зна- 
наца. Они су на цести причекали Тому док је за 
кључао кућна врата, и чули како је, закључавши 
врата, рекао: 

— Не спуштај, Јулка, засунак, да те не морам 
будити кад се вратим кући... 

Кад је Тома дошао до куће своје љубовце, 
опростио се са својим знанцима. У кући љубовце 
било је свјетло, а њему се чинило да га је она чекала 
на једном прозору у соби која није била расви- 
јетљена. 

Тома је проборавио ноћ у кући љубовце, а 
јутром иза четири сата дошао му је јавити шегрт 
да газдарица лежи мртва на кревету и да је све у 
кући поробљено. 

Истрагу о почињеном уморству и наводном гра- 
бежу имао је да води Тито, јер је Пуховец опет 
озбиљно побољевао и био забављен само једном 
врло неугодном мишљу: да мора к лијечницима у Беч. 

И Тома и његова љубовца били су неко ври- 
јеме у истражном затвору, али пошто им се није 
могла доказати никаква кривња, били су опет пу- 
штени на слободу. Једини тко је проборавио с по- 
којном Томином женом ноћ у кући, био је дјечак 
научник. Али тај дјечак није знао казати ни ријечи 
о догађају. Он је морао устајати љети прије четврте 
уре. Прва му је била дужност да помете сву кућу, 
изим собе где су спавали газда и газдарица; да 
донесе воде, опере посуђе од синоћне вечере, и онда 
да наложи ватру. Сав дан је радио или у радионици 
или у пољу, или помагао у домаћинству газдарици. 
С вечера би га тако освојио сан, да је посљедње 
залогаје вечере јео спавајући. Око десете ишао је 
спавати, одмах уснуо као мртав, и тако спавао до зоре. 

Иза почињена уморства и грабежа нашло је 
изаслано судбено повјеренство да је нетко провалио 
на прозорчић кухиње који је гледао у двориште, 
у кућу, и најприје зачепио умореној жени њезиним 
рупцем уста, а онда ју конопцем око врата угушио. 

Тома је пак исказао да му је однесено 200 
фор. готовине, што је било спремљено на дну једне 
шкриње. 

Али мјесец дана иза тога стали су се били по- 
тајно, па све очитије износити у граду гласови да 
је сам Тома у договору са својом љубавцом уморио 
покојну своју жену, само да се може с љубовцом 
вјенчати. А шкриње, ормаре и ладице, то је, —- го 
ворило се, — иза уморства сам поотварао, само да 
суд заведе на мисао да је за његова одсућа почи- 
њено грабежно уморство. 

Услијед тих гласова буду Тома и љубовца опет 
затворени, а Тито се латио наново истраге. Све изјаве 
Томине и његове љубовце биле су сложне, обадвоје 
је врло вјешто одговарало на опасна питања, никада 
нијесу упали ни у најмање протусловље: — или су 
били недужни, или су ванредно вјешто замислили 
и провађали своју обранбу пред истражним судцем. 

За вечерњих Дуићевих посјета свратио би Тито 
као нехотице разговор на тај случај, а чинио је то 

наумице: слутио је у Дуићевом наравном дару иу 
дугољетној судбеној пракси, којом се уз тај дар 


· могао окористити, да би могао од њега уловити 


какву згодну мисао послу шкакљиве истраге што 
му је повјерише. 

Кад је на то опет једном наврнуо говор, — 
Дуић је већ био припит, али је у таквом стању би-_ 
стрије мислио и рађе говорио, — мислио је он овако: 

— Није то лака ствар имати посла с оваким 
мајстором! Промишљено одговара, не да се уловити 
као ни јегуља, а бабу је упутио добро: кадгод на- 
слути шкакљиво питање, она каже само „не знам“... 
А крив је, ево, ја бих се одмах дао објесити, да је 
убио своју жену, и да је био у договору са својом 
љубовцом, том Катом... Е, Пуховец, — он је у томе 
мајстор! Он с оптужеником разговара као ја с вама, 
а оптуженик наједанпут проблиједи, јер га је за- 
скочио питањем као мачка птића, и више ти лаж 
не користи !... Нема у том Пуховцу пара у свој кра- 
љевини; он прогледа одмах у цријева свакому опту- 
женику, и одмах зна је ли крив... Али ви сте још 
млад судац... дакако... 

— И ви, Васо, држите, да је овај ковач заиста 
убио своју жену. 

— Дашто да ју је он убио. Убио ју је прије 
него је изишао из куће... задавио је... испреметао 
шкриње, ормаре и ладице, омазао блатом једно стакло 
на прозору у кухињи, разбио га онда и отворио, а 
кад је било све готово, чекао је да тко прође це- 
стом, само да га чује кад он рекне тобоже жени, 


" нека не затвара врата засунком. Да зашто би он то 


жени рекао, а намислио је остати сву ноћ код љу- 
бовце> Прожган је, сав је вражји!... 

— Тако ви то, Васо, мислите2 — замишљено 
је питао Тито. 

·_— Присегао бих да је тако2 Жена им је била 
на путу, њему и љубовци. Она је на око трпјела 
Кату, али то је било само да покрије пред сви- 
јетом своју срамоту. Он ју је удавио, да тког Не 


може бити пријатељства међу мужем и женом која 

зна да јој муж живи с другом. Особито кад није 
дјеце. Бог зна што је међу њима било!... Да ви уми- 
јете њега затећи изненада згодним питањем.. или 
још лакше њу, јер у ње нема ни издалека оне ње- 
гове прожганости... Ја као да гледам и слушам Пу- 
"ховца како он њу пушта да много о чем припо- 
виједа што се ње тиче, па ју онда изненада, кад се 
сва замислила другамо, заскочи другим питањем. 
Он би, на примјер, рекао: Дедте нам на брзу руку 
кажите како сте се упознали с Томом Грбом» — 
а она би се разбрбљала, као што све женске, и ми- 
слила би само на то како ће бранити своје поштење. 
А Пуховец би је онда на једном прекинуо... на прим- 
јер: Јесте ли провели у страху ону ноћ кад је умо- 
рена Томина жена 2... Или тако шта... Заплела би се 
она... Да је то Пуховцу у рукама, не би ни ковач 
измакао... Али ви немате још праксе, дашто... 

Сјутрадан код истраге питао је Тито оптуже- 
ницу, нека каже укратко свој живот прије него 
што се упознала с Грбом. Она је схватила питање 
као искушавање свога поштења, па опширно, гдје- 
гдје патетичним тоном, приповиједала о том како 
је обитељ из које је потекла, поштена... како је у 
узорној слози проживјела шест година са својим по- 
којним мужем .. А сва се занијела приповиједајући 
како се Грба у њу загледао још за живота њези- 
нога мужа, али она да му је привољела истом иза 
друге године удовања, не могавши напокон одољети 
његовим жарким и здвојним молбама да му врати 
љубав, јер је свој поштени глас — 

— Добро, — прекинуо ју је Тито. — Реците 
нам, ви сте сигурно ону ноћ провели у узрујаности, 
чекајући како ће стићи вигест о уморству Томине женер 

— Ја нијесам сву ноћ могла уснути. 

— А Грба 2 

— Ни он се није могао дочекати дана, док ви- 
димо како ће се то свршити. 

— А! Ви сте дакле о уморству знали и разго- 
варали прије — 

Оптуженица је већ схватила ситуацију. Пробли- 
једјела је и изрекла, муком тражећи ријечи: 


чађи виђа. 

— Ми смо о том само... ради суда... 

Глас јој је стао дрхтати, а онда је нагло умук- 
нула сва обливена знојем. 

Осјетила се у подметнутој ступици. Покушала 
се извући, али тад је падала из једнога протусловља 
у друго. Обранбена основа ковача Томе Грбе била 
је разбијена. 

Уморство је било готово на длаку изведено 
онако како га је својом фантазијом у припитом 
стању описао Дуић Титу. С првим протусловљем 
ковачеве љубовце ухватио је Тито у руку нит, по 
којој је с успјехом могао наставити истрагу, да стјера 
кривца у шкрипац. 

Град је В. с околишем триумфирао над тим 
што се с открићем кривца задовољило правди. А 
о Титу се нагло пронио глас да је — изврстан 
криминалиста. | 

Кад је до Пуховца дошао глас о Титовом кри- 
миналистичном дару, он се у себи насмијао, али прама 
вијести понио се доличном озбиљношћу. Дапаче је 
Титу честитао пред Регином на успјеху истраге... · 

Он се већ биб спријатељио с неком мишљу 
која је сада у њем помало дозријевала, а гласо 
криминалистичној вјештини Дорчићевој дошао му 
је у том као наручен. 

Није наиме могао а да не опази Титово озбиљно 
занимање за Регину. Био је већ приправан на то 
да ће Тито једнога дана о том отворено прогово- 
рити или њему, или Регини. Једнако му је било јасно 
да је Регина упућена у Титову накану. Фином пси- 
хологу доста је било доказа у том што је Регина 
од некога времена вјешто избјегавала разговор о 
Дорчићу. Боји се — тумачио је то понашање своје 
кћери Пуховец — да не дирнем у то деликатно 
питање, јер је у ње превише оштро око, а да не би 
опазила да сам и ја прогледао што значе Дорчи- 
ћеви посјети. Боји се разговора о том, јер није сама 
са собом на чисту што би ми у том случају изја- 
_вила.. а није на чисту, јер . но, јер Дорчић није 
онај прави муж за Регину... 

А другога нема... године иду... ако одбије Дор- 
чића, иде стално у сусрет доживотному дјевојаштву. 
То у себи није зло; поносна и умна дјевојка као 
што је Регина, одабраће с правом рађе дјевојаштво 
него брак с мужем према којему не може да осјети 
штовање себи једнакога.. Али — али! У том слу- 
чају не преостаје јој него куцати на вратима рођака 
и молити милост... Кад људско друштво затвара 
приступ у послове јавнога живота и оним женски- 
њама које су по даровитости и наобразби способне 
за те послове... А милост, туђа милост !... Регина је 
препоносна и одвише осјетљива, а да не би с по- 
носом одбила сваку понуђену помоћ ако је овјен- 
чана само сумњом на то да не долази из пуна срца, 
из љубави, која је обвезана и на дужности... 

А Дорчић напокон... није талент, нема широке 
Регинине наобразбе, тек лукав је, ито му, како се 
види, изврсно надокнађује и знање и талент. Из свега 
што му успије, ја видим како вири лице Дуићево... 
Такав човјек може да буде врло добар муж, ако је 
заљубљен у своју жену и ако није одан пићу, кар- 
тама или женарењу. А у њега тога ничега нема. 
Регина би уживала уза њ потпуну слободу, он би 
је обожавао, он би — као што је чуо много мужева 
— с очитим признањем слабијега говорио сваком 
пригодом о својој жени: 

— Моја суди овако о тој ствари... 

А изговарају те ријечи с удивљењем, које има 
у себи нешто од штовања којим припрости људи 
штују врхунаравна бића. 

Ако би брак био благословљен дјецом, онда 
би љубав прама дјеци и брига око њихова узгоја 
надокнађивала Регини у великој мјери или посвема 
оно што јој је ускраћивао брак. Поготову кад би 
се дјеца душевно бацила на материн род. 

Ево, те су мисли заокупљивале Пуховца све 
то више што је ближе долазило вријеме да пође 
у Беч и извргне свој живот ножу оператора. Дор- 
чића — и кад би могао — не би хтио препоручити 
својим моћним пријатељима за свога насљедника. 


Вању 
: 

Било би одвише очито да је купио за своју кћер 
мужа... Мислио је да га поставе на пр. за држав- 
нога одвјетника код којега мањега суда, гдје не 
долазе комплицирани случајеви. Ту су иза њ судци, 
па не може да почини какву крупнију заблуду. А 
послије се може помало дотурати у Загреб на које 
од оних мјеста гдје не треба радити, јер раде други... 

Зато је Пуховец одмах схватио шта вриједи 
у његовој основи глас о Дорчићевој криминалисти- 
чкој вјештини. Како је Тито заплео ковача и његову 
љубовцу у протусловља, видио је Пуховец иу том 
дневничара Дуића, а иза Дуића себе... 

— Лукав је... и умије се згодно окористити 
туђим једром, — помислио је о Титу, — а тим се 
држи на површини и сигурно плови к своме циљу... 
Други би на његовоме мјесту потонуо као олово... 

Кад се Пуховец шетао са три пензионирца који 
су били живе новине у В., упитао је један од њих 
Пуховца : | 

— Чујете ли, чини се, да се код овога случаја 
показао тај ваш млади пристав добар криминалиста. 

— Свакако врло даровит криминалиста, — 03- 
биљно је потврдио Пуховец, а градом се одмах раз- 
носио о Титу славан глас вјештога криминалисте... 

— Сад не би било ништа нападно кад би му 
као признатому „криминалисту“ повјерили мјесто 
државнога одвјетника, — мислио је Пуховец. 

Почетком јесени одлучио се напокон Пуховец 
да поради своје болести пође у Беч. Тежак је то 
био за њ корак. Кад би попустила болест, он бис 
оптимизмом и с превеликим надама схваћао своје 
стање, — али у дну душе стајало је непоколебиво 
увјерење да су ти свијетли часови варка, и да је 
зло трајно, а цогибељ неотклонива. Био је одвише 
интелигентан својим јаким духом, а да не би могао 
или хтио погледати истини у лице. Што је одгађао 
кроз више година пут у Беч да у којега спеџија- 
листе потражи лијека, био је узрок напросто страх 
од операторскога ножа. Није то био страх кукавице, 
ни страх малодушна човјека. Читао је нека меди- 

цинска дјела о својој болести, и увјерио се да је 
операторски нож само здвојно средство лијечника, 
јер је аутор књиге о таковој операцији написао: 
„Посљедње средство за којим је медицинска знаност 
до сада жалибоже врло ријетко с успјехом посег- 
нула...“ У Пуховца је зато била будна стална и не- 
отклонива сумња да ће операторски нож на њем 
бити конац болести — и живота. И кад су домаћи 
лијечници напокон силом захтијевали да пође у Беч, 
одлучио се на тај пут, али с одлуком да се неће 
подврћи операцији ако му то и као једино могуће 
средство спаса предложе. 

Васо Дуић био је одређен да га прати на путу. 
Бог зна колике помоћи није се од њега могао надати, 
јер колико је Васо био спретан и окретан у уреду, 
толико је био немаран у приватном животу. Немаран 
и невјешт да помогне себе, а једва другога. Поред 
тога као алкохолиста био је Васо и тјелесно слаб, 
и без икакове енергије. Али бољега није било. Регину 
отац није хтио да извргне свим напорима и неуго- 
дностима пута с болесним човјеком, и Бог зна ка- 
квога трчкарања и тражења по Бечу, а није напокон 
хтио да сазна у Бечу од професора или његовога 
асистента право стање његове болести. 

Осам дана пред одласком у Беч дошао је по- 
слије подне Пуховец с Титом кући. Чим су сјели, 
рекао је Пуховец Регини: 

— Помисли, господин Дорчић хоће силом да 
ме прати у Беч. А то не иде. 

— Ја вас не разумијем, зресјађш, — рекао 
је на то с неким огорчењем Тито. — Зашто да не иде» 

Регина је шутјела. Већ је хтела да рече: на- 
порно је то, — али је нагло одустала. Дорчић би 
ипак био другачији пратилац него. Дуић... поми- 
слила је, и у њој је надвладала себична љубав за 
оца накану да упозори Дорчића на неугодности 
такове услуге. 

А тад је управо неопрезно — ако и шаљивим 
тоном — проговорио Пуховец: 

— Ви сте можда малко зажељели Беча, гдје 

сте провели четири најљепше године свога живота 
— ђаковање на свеучилишту. 

— Морам да и то поднесем .. — одврати Тито 
истим тоном. али у његовој изјави било је призвука 
увријеђена човјека. Ви бисте требали, — наставио 
је мирно, — да удовољите мојој жељи, па послије 

повратка да судите с каквом сам наканом ишао у Беч. 

; — Не треба да схватите дословно моје ријечи, 
— испричавао се Пуховец. — Зар не осјећате да 
се шалим 2... Ја с поштовањем и захвалношћу осје 
ћам вашу пожртвовност, али ви, пријатељу, нуђа- 
_ јући се мени у такову службу, не слутите колика је 
то жртва с ваше стране. 

— Кад судите тако, а ви ми удовољите молбу. 
Јер ја молим, а нијесам мољен... Да вама помогнем... 
но о том ја не умијем говорити... Тек ћу вам рећи 
да сам точно о вашем путовању размишљао. У же- 
љезници, на свакој станици, у кочији, у хотелу, у 
договарању с професорима ис његовим асистен- 
тима, о њиховом напутку, о дојављивању госпођици 
о вашем стању, — о свем том стварала је моја фан- 
тазија по могућности точну слику, пратећи на сва- 
ком кораку вас и Дуића. А резултат мога разми- 
шљања био је: Дуић није за то... 

= Дашто да Дуић за то није, — опетовала 
је интимном сугласношћу, а с изражајем бојажљи- 
вости Регина. 

— Дуић је добар човјек, — наставио је Тито, 
одмах погледавши искреним погледом Регину, — 
али њега је руинирао алкохол. Он једва себе вуче 
на климавим ногама; његове се руке тресу, да вам 
не може пружити ни чашу воде, а камо ли на жлици 
медицину. Ви бисте, зресађшз, прије обавили на 
примјер купњу путних карата. него што би он то 
умио учинити. Он је у животу неспретан, не би умио 
да уговори с кондуктером како ће вам у празном 
вагону осигурати мјесто и намјестити вам да се по- 
легнете... он ће бити једнако неспретан да вам брзо 
добави какво јело или пило, да нађе фијакер, да 
одабере згодну собу у хотелу... а да не говорим 

како ће бити беспомоћан у Бечу, којега не позна. 
Свуда ће закаснити барем за пет часака... и на кли- 
нику, и у хотел, и кудгод га пошљете. На концу, 
осјетићете га уза се као сувишну тешку пртљагу, 
која вам задаје непотребну скрб... 

Говорио је то са жаром увјерења, а то увје- 
рење очевидно је дјеловало на Пуховца и на Ре- 
гину. Обоје су шутјели, док се није јавио Пуховец: 

— Све је то више или мање истина, али — 

— Али, — зрестађш 2 

— Што да радим > 

— Смијем ли ја свјетовати> Пишитеу Загреб 
да ми пошаљу замјеника, рецимо за петнаест дана. 
Вама ће то дакако учинити. Мјесто Дуића пратићу 
вас ја у Беч. 


— Ви бисте то учинили без — без — 
— Ја бих то учинио — метнуо је Тито руку 
на прси и наставио свечано: —- Учинио бих то с оним 


чувством с којим бих учинио своме оцу. Тако ми 
Бог помогао ! 

— Оче, кад је тако — рекла је Регина и по- 
гледала зажаренога Тита с јаким чувством захвале, 
очито дирнута његовим ријечима. 

— Хвала вам, — тихо је рекао Пуховец : и сти- 
снуо МЕ руку. 

Ви дакле пристајете, зресТађш5 2 

— А што друго да радим у овом случају 2 

— Хвала Богу! — радосно је кликнуо Тито. 

— Како да вам захвалим на толикој племени- 


тости» — упитала је Регина Тита, опраштајући се 


с њиме те вечери. 

— Ви, госпођице, да ми захвалите> Ви битре- 
бали да погледате у моју душу, па да видите како 
сам сретан што ми је дана прилика да покажем 
како љубим и штујем вашега оца... За тај осјећај 
буди се у мени захвалност — 

У смислу тога говора и у особитом нагласку 
ријечи „вашега оца“ осјетила је опет оно о чем је 
давно била на чисту: да ју тај млади човјек љуби... 
А та је мисао одмах помутила оно удивљење којим 

је мало пред тим схватила Титову жртву за оца... 
· Чему да не остане при оном пријатељству 2... чисто 
се болно упитала с осјећајем да тому угодному при- 
јатељству нема мјеста поред онога чувства што хоће 
силом да јој га изјави Тито, — па и оваким начи- 
ном да се нарине он за пратиоца у Беч. Како је 
мален у свему — 

— Но дакле... што кажеш, Регино, о том Дор- 
чићу 2 — упитао ју је отац кад се вратила у собу. 
"Била је под дојмом посљедње мисли о Титу,и 
није знала што да одговори. Тај дојам није још 
био посве јасан, али разбудио је у ње сумњу о Ти- 
товој искрености, како се мало прије нудио за пра- 
тиоца. А тога није смјела да каже оцу. | 

А Пуховец је својим проницавим оком одмах 
открио да се у души Регининој заметнула борба. 
Био је дапаче на чисту о том које су се мисли сра- 
зиле у тој борби. Да није финим тицалима свога 
сјајнога духа већ осјетила како он умјетно подиже 
Дорчићев углед и наклања му своју симпатију> Да 
није одмах нашла и разлог, чему он то ради2 Као 
јако свјетло његов дух обасјава све чега се дирне... 
Кад би се такве мисли јавиле у њему, сажаљивао 
би Регину и ћутио на души тежину, као да јој по- 
чиња неку велику неправду. Али пошто му је отво- 
рено речено да је за спас његовога живота једина 
помоћ. операторски нож, одвише је био заокупљен 
бригом што ће почети Регина у случају његове 
смрти, а да би с оправданим поносом мислио на то 
како Регина одбија Дорчића... Док је био здрав, он 
би без двојбе придјео човјеку као што је Тито, 
неласкав придјев „интелигентни лакај“, кад би кому 
понудио сличну услугу. А сад је сам примао од њега 
ту услугу с привидним ганућем срца... А Регина 
прониче све!.., 

— Како му и драго, — рече, не дочекавши Ре- 
гинина одговора, — али тај је човјек у себи добар. 
О том сам се више пута освједочио. Гдјекада на- 
чини својим понашањем какав комични скок, али 
нутриња му је финије грађе, него вањштина. Пре- 

мало се кретао у бољим круговима... али кад про- 
мислиш да је син једноставнога рибара2... Што се 
мене тиче, ја волим такве људе, него салонске лутке, 
у којих је празно срце, а много пута и мозак. 

— У том се слажем с тобом... — рече Регина. 
— Тек тај Дорчић... он је, укратко, мени још уви- 
јек нека загонетка. Час га гледам преискренога до 
наивности дјетета, а час ми се помоли пред очима 
његова слика као да сакрива у себи скроз друге 
мисли и осјећаје него што их показује лицем и го- 
вором. Лако, врло лако да сам му неправедна, а та 
ме мисао више пута нападне и онда се осјетим крив- 
цем... Тешко се сналазим... Никада не могу наћи у 
њем нешто што одаје интелигентнога, самосталнога 
мушкарца. То није можда права ријеч — — 

— Интелигентнога мушкарца... — упао је с при. 
звуком ироније Пуховец. — Стоји до тога у којем 
се смислу узима та ријеч. Он се показао врстан у 
својој струци, полагао је испите на свеучилишту, па 
како да не буде интелигентан» Фали му такт отме- 
нијега друштва. Кад ми се први пут представио у 
уреду, ја сам га у себи назвао „штребером“, јер се 
хтио показати у служби ревнији него што се тражи. 
А послије сам видио да је точност особита његова 
кријепост. Ниједнога списа заостатка нема никада 
на његовом столу. И то нешто вриједи. Али ти барем, 
Регино, нећеш судити интелигенцију човјека по том 
како се зна поклонити, како се зна служити салон- 
ским фразама и конвенционалним лажима, да ли је 
читао роман што си га ти случајно ових дана читала... 

Говорећи то, очевидно се Пуховец узрујавао. 

— Отац га је заволио, — помислила је Регина 
и поћутјела да је можда пошла предалеко с обзи- 
ром на понуђену Дорчићеву услугу коју је отац 
можда и с нехињеним ганућем прихватио. Требало 
би се поставити у његов положај, положај тешко 
болесна човјека, да се о том право суди. Ако је 
његова симпатија за Дорчића искрена, чему разби- 
јати илузије што их на таквој симпатији гради 
тешко болестан човјек > Било би несмисао. Било би 
немилосрђе .. 

— Ти ме познаш, оче, — рекла је мирно, сна- 


- шавши се у ситуацији. — Ја не судим по томе, да- 


паче рећи ћу ти да је прихватљив и за ту вањску 
страну друштвенога опћења. Какав је неспретњак 
био кад се први пут овдје преда мном појавио! А 
сад је већ и у том скроз други... Можда сам се при- 
викнула на њ, али држим да се не варам у свом 
суду.. У осталом, има момената кад му се не може 
порећи савршена искреност, неки занос којим ју 
одаје! Не знам јеси ли га мотрио кад ти се нудио 
за пратиоца у Беч» Видјело се да је као бол осје- 
тио у себи твоју примједбу да му се хоће видјети 
Беч... А кад је послије развијао понекуд програм 
о путовању, сав се жарио. Чисто се чинило као да 
је увјерен да је он једини на кога се можеш скроз 
ослонити на том путу. Његове ријечи, кретње, по- 
глед, — све је било тако природно, да се о искре 
ности не да посумњати. : 

Пуховец је гледао Регину с растућим задовољ 
ством. Као да је био заиста под јаким утиском мо- 
мента кад му је Тито с оноликом срдачношћу и 
жаром понудио своју помоћ. А сад је иза Регини- 
них ријечи поћутио као да га нешто тјесније веже 
о тога младога човјека, који је био слаб талент 
интелекта, али доиста надарен моралним и етичним 
осјећајем. Угодно топло чувство разлијевало му се 
од тога животом, чувство симпатије и вјере да би 
такав човјек могао надокнадити својој жени — а 
при том је мислио на Регину — све што му је на- 
рав ускратила у погледу умних дарова. 

— Како нијесам опазио! — кликнуо је прама 
Регини. — Ја нијесам лош познавалац људи, али 
морам рећи да сам онда осјећао пламен његовог 
искреног ћућења... ми смо му мили... ти и ја... нећу 
да испитујем. Али неправедни му не смијемо бити. 
Знаш ли како ја тога човјека судим> Ево нацртаћу 
ти о њему слику како бих га ја схватио да сам 
сликар, па да имам израдити његову слику: У себи 
добар и пожртвован — у служби точан — у својој 
струци наображен. Одгој му је био једноставан али 

друштво, прилике а поготово интелигентна и раз- 
борита жена начинили би од њега брзо потпунога 
човјека. Јер њему недостаје само онај одгој који 
даје окретности да се човјек и мање наобразбе и 
талента учини сретним и виђеним чланом друштва... 
И у уреду је испрва био неспретан и беспомоћан 
поред свега свога знања. (Отац није иначе никада 
говорио пред њом о уредовним пословима!) Тре- 
бало га је водити, требало га је упућивати, док се 
поставио на властите ноге. У оној једној криминал- 
ној истрази показао се добар психолог... 

— Веле да си га ти упутио, — рекла је с не- 
ком бојажљивошћу Регина. 

— Ја2 Иди, што ти на ум пада! И како други 
долазе на такве мисли» Чудновато, — и дрско! 

Регинина напомена очевидно га је раздраживала. 

Отац га је заволио... чудновато како га је 

он заволио, — мислила је послије тога разговора 
Регина. И замишљала се у Дорчића, али ту је опет 
њезина расудљивост стајала немоћна. Био јој је не- 
схватљив. Њезин суд о Дорчићу кретао се између 
двије скроз супротне мисли: или се умије ванредно 
прожганом лукавошћу претварати, или је преискрен 
попут дјетета. Али отац, — зар се и он вара о њемг 
Није могуће! Тај далеко на гласу човјек са својом 
духовитошћу, својим знањем и богатим искуством 
што га је у познавању људи стекао као судац, — 
он да би се на очи тих двију скрајности варао ! 
Тако се Тито пред очима њезине душе приказивао 
час у простој нискоћи с одвратним значајем, а онда 
се одмах подигао у пријатно свјетло издигнут сјај- 
ним духом њезинога оца... А на то је осјетила да 
се множе оне фине, чврсте нити што су полако 
привезивале њезин живот о Дорчића... и одмах се 
јављало непријатно чувство од тога што је увиђала 
да нема снаге у себи да трга те нити, и да ће, што 
даље, бивати те нити све чвршће и бројније, а ње“ 
зина отпорна снага све слабија.. 

Већ је било близу поноћи те вечери, а Титон 
Дуић још су сједјели за столом. Обадвојица су били 

припити, али Дуић више. Његови су живци били 
" истрошени, дочим је Тито могао поднијети много 
вина, а да сачува барем вањштином изглед тријезна 
човјека. Ријешили су неке списе, јер је Титу било 
у крви да се на његову столу не нађе никада за- 
остатака. Он је својим погледом одмах схватио да 
у опису чиновника вриједи много оцјена: врло мар- 
љив и уредан. Ту дужност точности схваћају лако- 
умно и занемарују је — на своју штету дашто — 
људи који се одвише и преузетно поуздавају у свој 
таленат. Практични таленти осјећају инстиктивно, 
да се њоме даду лијепо покрити многи други ду- 
шевни недостатци, а већина жениалних људи виде 
у њој безувјетно средство да створе нешто велико. 
Зато је Тито хтио да његов замјеник, што ће га 
замијенити у уреду док буде са шефом на путо- 
вању и у Бечу, нађе „чист стол“. 

Послије тога су пили. Тито је био изврсне 
воље. И Дуић је био добре воље. Код вина је био 
вазда добро расположен, а вијест да ће Тито мјесто 
њега с Пуховцем у Беч, подвостручила је његову 
добру вољу. Кад га је Тито упитао, је ли му жао 
што неће у Беч, опро се живо: 

— Како жао !... Кад сам ја казао својој жени 
да морам шефа пратити у Беч, рекла је она: 

— А јадан не био, што нијесу имали некога 
другога, него тебе 2 Та ти би, такав расклиман и 
гегав, требао сам кога да те прати !... 

Гдје је то за ме! Ја сам био у Бечу шест мје- 
сеци — али кад је то било! Пред 25 година. А што 
ја знам од Беча 2 Из касарнице на вјежбалиште, с 
вјежбалишта у гостионицу, и недјељом тамо негдје 
у неки врт... што ја знам! Па што да ја почнем с 
болесним човјеком у Бечу» Сам вас је Бог послао. 

Око једанаесте уре дјеловало је вино и на Тита. 
Пожелио је да говори с Дуићем о Регини, али није 
ишло. Дуић већ није ништа схваћао. Сједио је код 
стола миран, блиједо стегнута лица, с блесастим из- 
" ражајем пијана човјека, и буљио тупо поспаним очима 
у једну точку. Титове ријечи пролазиле су мимо 

њега без разумијевања; јављао се само гдјекада 
којим неартикулованим гласом попут животиње. 

— Васо, ви мене не слушате, рекао му је на- 
једном Тито, прекинувши своје казивање како сјајно 
побјеђује код Регине. 

— Идем ја кући, — одвратио је једва разум- 
љиво Дуић, и покушао да устане, упрвши се објема 
рукама о стол. у 

— Допијмо још ово у боци, па ћете онда кући. 
Још није поноћ. Какав сте ви јунак! Ја сам као 
16-годишњи дјечак попио у вече с оцем оволико 
вина, па сам ишао у кревет само добре воље. А ви 
сте клонули — стари мајстор. Пијте ! 

— Нећу га ја више ни капи... Опет ћу доћи 
кући четвороношке... Гдје ми је шешир 2 — погле- 
дао је око себе, мучно држећи отворене очи. 

— Што вас брига! — тјешио га је Тито, по- 
стављајући му на главу шешир. — Тко вам то зна 
изим мене и ваше жене> Моја је газдарица глуха 
као топ, а служавка спава, Бог зна, у којем куту куће. 

— Идем ја кући, — опетовао је Дуић, као да 
не чује што му је говорио Тито. Тито га је ухватио 
испод рамена и испратио на цесту. Кад га је пустио 
из руку, посрнуо је Дуић у тамној улици и доче- 
као обадвјема рукама кућни зид. А онда се полако 
и опрезно, држећи руке на зиду, повлачио низ улицу. 

— Ипак сам ја други дјечак! — помислио је 
задовољно у себи Тито, вративши се у собу. Пили 
смо једнако, ја га мало не и не ћутим а он се напио 
као ћускија. 

Сјео је к столу и поновно се наслађивао, по- 
нављајућ у мисли доживљај донашњега дана. Како 
је то дивна мисао била што му је изненада дошла 
на ум, да се Пуховцу понуди за пратиоца у Беч ! 
Како дивна мисао, а како је с њом дивно успио ! 
Није могао да не осјети топлину чувства којим му 
је Пуховец стиснуо руку, и да не схвати онај љупки, 
захвални поглед којим га је погледала Регина. Био 
је то неки узвишени час, гдје су се њих троје ћу- 
тили једно... — Како сам дивно успио ! — кликнуо је 
самому себи и с одушевљењем дигнуо чашу на уста. 

— Регина... Регина... — пружио је испред себе 
"руке, и изговарао те ријечи с патосом, као да по- 
чиње декламовати пјесму. 

А његов занос није био посве лажан. У ово 
неколико мјесеци што се с Регином дружио, стао 
је напокон осјећати њезину љепоту и женство, што 
буди у мушком срцу љубав. Заносиле су га оне 
више савршене форме њезинога складнога тијела и 
отмјена љепота лица с фином бијелом пути, додуше 
без свјежости осамнаесттодишње дјевојке, али бје- 
лоће пуне живота. Освајала га је својим манирима, 
својом отмјеном једноставношћу и љупком разбо- 
ритошћу свога говора. Како га је испрва привла- 
чила к њој само прорачунана основа да ступи у род 
с тако угледним и упливним човјеком као што је 
био Регинин отац, тако га је сада нукала да по- 
тражи њезину близину, жеља коју је он звао љубав. 
Јер поред те жеље, која се полако кроз пар мјесеци 
развијала, он је наумице лагао Дуићу кад му је 
једном рекао да би волио кад би Регина била си- 
рота из рода скроз неугледна. Али жеља је бивала 
живља, — љубав очитија, можда у свом дну само 
љубав ниских инстинкта, пожуда жене која је ли- 
јепа, слијепо гдјекада не само часовито нагнуће чи- 
тавога бивства према жени, коју диже до боштва 
тамна страст. Али Тито је посљедње вријеме био о 
себи увјерен да љуби, неизрециво љуби, и да срећа 
његовога живота овиси о том како ће се Регина 
одазвати његовој љубави. — А овај час, омамљен 
вином, осјећао је да та љубав буди и у њему нешто 
из чега постаје пјесма. Али као да су красне ријечи 
и стихови пјесме остали сапети ондје гдје их је 
ћутио да се рађају; он је поновно ширио руке и 
узбуђивао на неке узвишене осјећаје самога себе, из- 
говарајући особитим гласом само почетак те пјесме: 
Регина... Регина... 

И опет је с одушевљењем узимао у руке пуну 
чашу говорећи: У славу моје Регине... 

Затим му је пало на ум да пише родитељима. 
Већ је прије, враћајући се од Пуховца, био одлу- 

чио да ће им јавити како је шеф јединога њега 
хтио да га прати у Беч... и да ће им згодном бесје- 
дом натукнути јасније ону стално спомињану вијест: 
„Доскора бих вас могао изненадити веселом но- 
вошћу...“ Али писање није ишло. Слова му се дво- 
стручила под пером, зато је писмо одгодио на сјутра. 
Испио је рађе вино и спремио се на починак, клек- 
нувши најприје пред кревет да измоли вечерњу мо- 
литву, како га је мати од дјетињства научила. Прву 
је молитву довршио, акопрем је два пута морао 
прекинути и домишљати се, моли ли „Оченаш“, или 
је већ код „Здраве Марије“. А другу молитву „за 
мртве“ није ни почео молити, успркос вјеровању 
да га та препорука мртвих чува по ноћи од њихо- 
вога узнемиривања. 


1Х 


Путем до Беча није Тито пропустио ни једне 
станице, да Регини не пошаље карту. 

— Ја сам промислио колико ће то веселити 
госпођицу, — образлагао је Пуховцу; — њој ће се 
чинити донекле, као да путује с нама. 

Пуховцу је служио дивном пожртвовношћу. 
Пуховец и без удовољеног егоизма болесна човјека 
са свом својом духовитошћу морао је сумњати: 
је ли могуће да би то могла бити служба човјека 
који је прорачунао од ње свој пробитак» Тито га 
је служио и пазио на њ оданошћу и бригом рођена 
дјетета, заборављајући у тој служби скроз себе. Осје. 
ћајући се понекуд сигуран под Титовом паском, раз- 
мишљао је о њем Пуховец: лако може бити да се 
младенац заљубио у Регину, а тад је природно да 
преноси и на оца штогод од чувства што га јеу 
њему разбудила Регинина љепота. Да је Тито умио 
прочитати ту мисао на Пуховчеву лицу, био би сама 
себе изненадио успјехом свога глумљења. Коликогод 
је наиме вањштином умио да се уздржи пред про- 
ницавим оком свога шефа забринутим и пуним љу- 
бави, толико је у себи осјећао у самопријегорној 
служби потпуну хладноћу. Инстинктом човјека који 

вазда с рачуном гледа у будућност, погађао је ври- 
једност ове самозатаје, која је обично посљедица 
искренога чувства, спојена свагда с дужностима што 
их вршимо с приправношћу и с поћутом угодности, 
а без најмање сјенке егоизма. Увидио је да је овдје 
нужно да се уживи у улогу такова службеника — 
и доиста одигравао ју је виртуозном вјештином из- 
врснога глумца. 

— Али, драги Дорчићу, — говорио му је Пу- 
ховец, — ви посве заборављате себе, а за ме се 
бринете више него што треба. 

Тито се насмијешио смијешком човјека који 
је поћутио те ријечи као жалац. 

— Смијешно ми је, — опростите, зрестађш5, 
— морам рећи да ми је то смијешно. Ја вас по- 
новно увјеравам да сам сретан што вама могу да 
будем од помоћи. Кунем вам се на то својим по- 
штењем. Па зашто ми кварите таквим примједбама 
радост што је осјећам кад видим на вашем лицу 
да вам доиста који пут угодим> 

У Бечу су се смјестили у двије собе, једну до 
друге, а Тито је остављао Пуховца само кад је тре- 
бало да напокон точно сазна од професорског аси- 
стента кад ће моћи професор да прими Пуховца. 
Чекали су два дана док их је примио. 

= Је ли вам овај господин рођак» — упитао 
је у покрајној соби асистент Тита иза прегледбе. 

Тито је разложио у каквом је одношају с Пу- 
ховцем. А на то му је асистент равложио: 

— Болест је застарјела, операција више не би 
користила. Нека живи по напутку; добиће медицине 
да ублажује боли, али дуго то не може трајати. 

— Колико од прилике» — упитао је Тито. 

— То вам сг не да рећи. 

Пуховцу су наравно затајили стање његове бо- 
лести и освјежили га дапаче надама. Он је међутим 
био најзадовољнији тиме што није дошло до резања. 

Кад је с вечери пошао Пуховец у кревет, сјео 
је Тито и оловком састављао писмо Регини. Одлучио 
јој је рећи истину, ——– опрезно дакако, и приказати 

при том себе да не трпи мање од ње; да је ето 
заједнички поћут те несреће жалосна веза њихових 
душа. Ох, што бих дао, — прибиљежио је с окрајка 
папира, — да смијем преузети на се сав терет љу- 
бави и бриге којом Вас штити оваки отац '!... 

Г. отац — завршивао је опширно пксмо = 
добио је из ријечи професора чврсто увјерење да 
његова болест није за овај час опасна, као што су 
га плашили домаћи лијечници. Сад је на нама ду- 
жност да га и ми у тој вјери подржајемо. Наша је 
света задаћа да учинимо што угоднијима одбројене 
дневе тога презаслужнога и у сваком погледу узор- 
нога човјека. 

— Колико срдачне интимности у оним малим 
ријечима „наша“, „ми“... Ове незнатне ријечи могу 
много да говоре, — мислио је задовољно у себи 
кад је помњиво испитивао ставак по ставак свога 
· концепта. Био је на чисту да ће Регинина ошрто: 
умност открити с мјеста у писму какву незграпност, 
непромишљено бачену мисао, или протусловље, које 
би обичному човјеку остало сакривено. То је био 
један посао иза свршена концепта, а други: да испи- 
тује с помоћу фантазије и свога понекуд уходарскога 
духа дојам писма на Регину. Писмо га је испрва 
задовољавато, и ако је осјећао као да је у њем 
истакао јаслијим цртама своју бол, заједничку с Ре- 
гинином, ради неизљечивости очеве болести, а да 
је о самој болести говорио тек онолико колико је 
нужно да може говорити о себи. 

— Регинину оку неће то измакнути, — поми- 
слио је, и био с концептом незадовољан. 

Приправљао се да саставља друго писмо, али 
неке ставке из првога саставка није могао нипошто 
жртвовати. Његова се особа у другом саставку знатно 
губила, и био би с њиме посве задовољан, да се 
није изненада нашао пред новом мишљу: Је ли па- 
метно, да јој неугодну вијест о очевој болести јавим 
ја 2 Практичним, позитивним талентима није никаква 
тајна она чињеница да људи супротивност својих 
осјећаја поради изненадних вијести о несрећи, боли, 


ићи __- 


пиће јање а 

или другој каквој недаћи подијеле између правога 
узрока таквога неугоднога доживљаја и између онога 
тко им је неугодни догађај открио... Он се сјећао 
карактеристичнога случаја из свога роднога мјеста. 
Млада жена, коју је муж страствено љубио, почела 
је да шара. Стара служавка која је у родитељској 
кући мужевој проживјела доба од првога дјевојаштва 
до прве старости, није могла подносити да буде 
варан тај човјек што га је носила на својим рукама 
кад је још био у повојима, и пратећи његов раст 
и развитак, узљубила га брижном љубави, сродном 
љубави материнскога срца. Опазила је да млада 
њезина господарица прима сумњиве посјете кад јој 
муж — био је трговац — ради посала отпутује. 
И пријавила је своју сумњу вараному мужу, а он је 
одмах затим једнога дана отпутовао, али се навече 
изненада вратио и затекао љубавнике... Посљедица 
је тога био распит брака, али тај је човјек од тога 
доба толико замрзио стару служавку која га је 
својом припростом нарави искрено љубила, да ју је 
након тридесет година одане службе у очинској 
кући отјерао. Није јој могао опростити што му је 
открила гријешење жене коју је љубио. 

Неће ли — закључивао је Тито — у овом 
случају гледати Регина у мени онога неугоднога 
човјека који јој је навијестио скору и неотклониву 
очеву смртг Неће ли сваки пут кад ме опази или 
кад помисли на ме, спојити ту мисао са жалосним 
споменом да је изгубила оца2 

И био је на чисту да јој онакав лист не смије 
писати. Узео је други арак папира, и замисливши се 
стао са славним тоном и ријечима потанко обавјеш 
ћивати о том како је отац по изјави професора и 
његовога асистента (а којега сам ја напосе питао 
да ми без околишања рече потпуну истину) изван 
сваке погибељи. Болест је застарјела, али уз соли- 
дан и разборит живот, рекао ми је асистент, може 
овај господин, што се његове болести тиче, дожи- 
вјети и стоту годину живота. — Слава Богу кад је 
тако! Ви ћете једва наслутити, госпођице, какви 

раскошни осјећаји владају мноме, што Вам могу 
овако веселу вијест дојавити о господину оцу. Ве- 
селите се са мном, јер ево открићу Вам истину: ја 
сам са стрепњом у души чекао суд професора... 
Кад помислим да бих Вам у свом писму могао про- 
тивно јавити, — не, ја не могу ни мислити на то, 
пред мојим је очима Ваша племенита душа, која га 
љуби начином узорнога дјетета. А ја — како ја сам 
да не останем обатаљен на такову вијест о човјеку 
који је најумнији и најбољи од свих људи што сам 
их досада упознао 2 (Ох, како ме њежно чувство 
дјетиње оданости веже прама њему; како се с Вама 
веселим што могу рећи: не тугујмо, радујмо се, 
јер нам је он, великому Богу хвала, — изван по- 
гибељи !... 

С оваким је писмом био задовољан. Прочитао 
га је неколико пута, помно испитивао ставак за став- 
ком, гдјешто маленкост исправљао, а онда преписао. 
Кад је довршио писмо, већ је било 10 сати. Како 
се гануо на столцу, чуо га је из друге собе Пухо-. 
вец и зовнуо: 

Смјеста се нашао уз његов кревет: 

— Што заповиједате > 

— Хвала, мени не треба ништа. Али што је 
да ви још не спавате 2 

— Није касно, весело је одвратио Тито. — Ја 
сам писао писмо госпођици Регини... све јој лијепо 
описао... одмах ћу га дати доље конобару, нека га 
одмах предаде, да доспије на који од ноћашњих 
влакова. 

-— Какова је сила> — чудио се Пуховец. 

— Сила је, зресјађшв. Иначе би писмо могло 
стићи у В. исти дан с нама. А знате ли да ће она 
чекати нестрпљиво опширније вијести о том што је 
судио о вашој болести професор. Требате ли што, 
зрестађи 5 2 

— Хвала, ја ћу спавати. 

— Онда ћу ја с вашом дозволом вечерати. Сад 
кад знам да је ваша болест шала, почимам ожив- 
љавати, —- а глад је први вјесник тог оживљавања. 

— Ви још нијесте вечерали, човјече > Ајд, одмах 
да вас је нестало! — срдачно га је Пуховец тјерао 
од себе. 

— Ако би што требало, изволите притиснути 
на електрично пуце, а ја пу већ дати налог да ме 
одмах — | 

— Чујеш ли, идеш вечерати! — пријетио је са 
срдачном интимношћу Пуховец. 

Изишао је, мигнувши лукаво, кад је ступиоу 
своју собу, једним оком ономе своме нутрњему „ја“ 
који је умио да у Регинина оца стече склоност, 
што ју је он изразио у интимним, њежним ријечима: 
„Чујеш ли, идеш“... 

Тито се вратио точно о поноћи у своју собу. 
Навукао је папуче и ушао на прстима у Пуховчеву 
собу, гдје је на столу горјела свјетиљка заклоњена 
сјенилом. Пуховец је мирно спавао. 

— Тим боље, — помислио је Тито, вратио се 
тихо у своју собу, па, измоливши своје двије ве- 
черње молитве, за се и за мртве, легао и одмах 
. заспао чврстим сном потпуно спокојна човјека. 

Трећи дан иза повратка у В. лежао је Пуховец 
још у кревету. Није се тужио на боли, него на опћу 
слабоћу, што је по суду свију долазила од напор- 
ности путовања. 

Регини је још увијек имао да приповиједа по- 
танкости иза првога славнога приказа Титове по- 
жртвовности, о којој је рекао да је била јуначки 
херојска и дјетиње њежна у исти час. Регина није 
могла да не буде толиком хвалом занесена. Мучила 
ју је једна мисао: како да награди тако племениту 
пожртвовност човјеку који ју љуби, а којему она 
не може да узврати љубав» Осјећала је да свака 
друга награда и хвала ишчезава до потпуне илузије, 
ако одбије оно што би једино заљубљену човјеку 
могло даровати срећу чезнућој души. Би ли могла 
да се толико жртвује, па му пружи своју руку, кад 
уза њ није могла да осети ни трачка топлијему 
чувству, које жели ближи, интимнији додир двију 
душа... Те мисли рађале су неугодно стање у ње 

зиној души, настојала је да их потисне од себе и 
остави нека се све развија природним путем. „При- 
родни“ развој значио је за њу побједу, јер не може 
да тражи од ње да се као жена пода човјеку којега 
не љуби. Најпослије, помислила је с неком угодном 
зловољом, није ли и та Дорчићева пожртвовност 
прорачунана уцјена, којом је покушао да стече у 
мене оно што му по свом осјећају ускраћујем 2... 
Можда сам му неправедна, можда је доиста у себи 
онако добар и племенит како га схваћа отац... Тко 
да се ту снађе 2... 

Трећи дан иза повратка позвао ју је отацк 
свому кревету и умолио је да му сједне до узглавља. 

— Хајде, Регино, — рекао јој је веселим гласом 

- да се ја и ти о нечем поразговоримо. 

— О Дорчићу, — помислила је с неугодним 
поћутом Регина. А оцу је рекла јасним гласом: — 
Изволите, оче. 

— Ја сам ти говорио о својем путовању с Дор- 
чићем, па не треба да то опетујем. Он ме је пазио 


синовљом љубави и пожртвовношћу, а то има своје · 


значење. Слутиш ли ти, Региног 

Насмијешила се и потврдила оцу његову мисао 
климнувши главом. | 

— Ако си слутила, слутила си истину. У осталом, 
како да заљубљен човјек сакрије своја чувстваг То 
су врло ријетке, јаке душе, које то могу... Дужност 
ми је да ти рекнем... Он је наиме мени признао то 
што си слутила: заљубљен је у те. 

Регина се лецнула. 

— Он је предобио за се оца, — помислила је 
— а сад хоће очевом наклоношћу да освоји мене... 

— Како му и драго, Регино; ја и ти треба да 
се о том озбиљно поразговоримо. Да га љубиш, 
било би свако расправљање сувишно. Овако треба 
да се ствар постави пред суд разума и освијетли 
прије коначне одлуке са разних страна. Напречац 
га одбити или напречац примити могло би с вре- 
меном одјекнути кајањем: лудо смо урадили... Није 
то ствар лака, јер склапање женидбе има вазда у 

себи нешто што је налик игри на лутрији. Заљуб- 
љени људи гледају у њој само главни згодитак, а 
гдје срце није више одвише врело од пламена прве 
младости, ту се често помишља скептично о немо- 
гућности згодитка. Ни једно ни друго не ваља. 

Регина није имала што да примијети. Чекала 
је с непријатним поћутом да отац настави. Већ је 
осјећала да је он склон Дорчићу... 

— О Дорчићу смо ја и ти говорили више пута, 

и ја сам ти казао отворено своје мнијење о њему, 
— настави Пуховец. — То мнијење о њему потпуно 
је утврдило наше заједничко путовање. Онолика 
оданост, брига, пожртвовност... то је могуће прет- 
поставити само код човјека врло добра срца... то је 
могуће растумачити само тако што је чувством, којим 
је тебе заволио, захватио и мене, твога оца. Из сва- 
кога његовога крета, бесједе и погледа ја сам осјећао 
то чувство, као што се осјећа хладноћа и бешћут- 
ност слуге који ради за плаћу. А колика брига за 
те цијелим путем! С те стране, ево признајем ти, ја 
сам га заволио... 
: Умукнуо је, загледавши се замишљено неодре- 
ђеним правцем. Регина се сјетила с коликим је ве: 
сељем и задовољством душе примала Дорчићеве 
карте, па његовога писма из Беча. 

— Признајем, с већим одушевљењем не да се 
ваљда написати писмо, него што га је мени писао, 
јављајући ми суд професора о твојој болести, — рекла 
је Регина. 

— Да, чувствен је то момак... Али треба да 
се ми, Регино, поразговарамо још о нечем... Треба 
да говоримо отворено, освјетљујући ствар разлозима 
разбора, а без сентименталности. Тако је једино 
могуће да дођемо до некога закључка, који је нај- 
бољи од свега што можемо закључити. 

— Прерадовић даје предност срцу пред памећу, 
— насмјехнувши се, али с тоном трпкоће примијети 
Регина. 

— Прерадовић даје додуше срцу предност пред 
памећу, али вазда — вазда не одговара пјесни- 

чки занос животу, овому практичному, свакидањему 
животу... 

Слушајући те ријечи Регина је пожалила како 
је болест у мало мјесеци сломила очеву дивну енер- 
гију и његову вјеру у најчишће идеале. Рекла је 
звонким и веселим гласом и љупко се смијешећи: 

— Како си ти, оче, данас склон песимизму... 
А сам си ме научио да је живот онаки како се тко 
у њему осјећа... како умије да га схвати. 

— Но да... али она мала екскурзија о памети 
и срцу зар није с тим начелом у савезу Зар задо- 
вољство не овиси о том, поимаш ли живот више 
срцем, или памећу... Али оставимо овај часто умо- 
вање. Ја се, Регино, приближујем шездесетој. У Бечу 
су ми додуше рекли да с мојом болешћу могу и 
100 година доживјети, и ја сам склон да то вје- 
рујем. Али старост је старост. Шездесет година — 
то је већ висока бројка над попријечном добом 
људскога живота. Болест ме је ослабила, ја бих и 
мањи ударац теже поднио... Но укратко: могу жи: 
вјети још дуго, а могу се изненада извалити. Док 
сам жив, твој ће живот тећи задовољно. Можеш 
слободно уживати оно што ти је најмилије: — књигу, 
глазбу, и управљање тим нашим малим домаћинством. 
Опћиш с друштвом, с којим си такођер по својој 


вољи ухватила стално познанство. Укратко, твој је _ 


живот једноличан, али разборит, задовољује, да 
речемо, памет и срце, и зато је угодан. Говоримо 
сад, како рекох, без сентименталности о том какав 
ће твој живот бити у случају — 

— На што си ти, оче, почео мислити ! — пре- 
кинула га је Регина. 

Отац је хтио просвједовати, а она је одмах 
дометнула : 

— Дакле, нека ти буде по вољи, нећу да го- 
ворим о чувству.. али, зашто ме сад наједном гле- 
даш некуда слабу, немоћну, како ли! Зар нијеси 
опазио на мени, ја сам стално држала вазда да јеси, 
— да сам ја кадра с малом муком потпуно свладати 
ове мале запреке живота, 

— Полако, Регино, полако, — упадне отац. 
— Ти понајприје знаш да иза мене не остаје ни- 
каквога иметка. 

— Знам, оче, — одвратила је сигурним гласом. 

— А свладавати мале, како их зовеш, запреке 
живота, сама — 

— Зар немамо угледна рода» Пријатељи на 
све стране, који би ме, кад би већ до тога дошло, 
објеручке примилиг2 

— Види се, Регино, овдје говори само твоје 
срце и твоје неискуство. 

— Али, оче! — просвједовала је Регина. 

— Илузија, Регино, илузија, — трпко се сми- 
јешио Пуховец својим жутим. набухлим лицем, а 
онда је наставио живље : — Регино, наши пријатељи, 
наши знанци изумиру, нестаје их, јер су стари, као 
што сам и ја остарио. Многи би те од њих срдачно 
пригрлио, али умиру — 

— А њихова дјеца» — упита Регина. 

— То већ нијесу они наши пријатељи ни ро- 
ђаци, с којима нас је везао вез чврст, као да смо 
једна обитељ. Њихова дјеца, — то је млађа гене- 
рација с другим мислима, с другим идејама и с дру- 
гим, ако хоћеш, назорима. Старе везе попуштају и 
замјењују се новима. Дјеца нијесу никада што су 
· били оци. А другачије не може ни да буде. Тому 
новому нараштају ти би могла доћи као мила и 
угодна пријатељица или рођакиња у посјете, али 
само у посјете. Праву срдачност, којом тко кога 
пригрљује као свога, они су већ подијелили с дру- 
гима. Они би те сви примили, али не би могли да 
те у свем разумију, — ни они тебе, ни ти њих с оним 
све опраштајућим и све заборављајућим разумијева- 
њем које влада међу члановима једне обитељи. Твоје 
мнијење њима неповољно ма о чем, било би доста 
да те осјете као туђицу. Можда не би никада тога 
један другому ни пришапнули, али сви би живјели 
у увјерењу да ти је нужна њихова милост. Ти би, 
Регино, то осјетила. Танкоћутне душе, као што је 
твоја, не могу дуго подносити туђу милост, 

— Можда престрого судиш, али ти познаш 
људе боље од мене. Рецимо да је тако како си 
разложио. А зар нема у мене довољно знања, вје- 
штине и окретности, да властитим радом — 

— Што да радиш — прекинуо је с призвуком 
ироније отац. 

— Могу се бавити узгајањем и поучавањем 
дјеце. 

— Ах то! Ах то! -— болно је кликнуо Пухо- 
вец. — Онда бих те рађе видио трпљеним гостом 
у којега од наших рођака. М њима би нешто ври- 
једила у кући, али гувернантка — гувернантка! — 
кликнуо је два пута, набравши уста на изражај гор- 
кога чувства. 

И стао је да јој износи све тешкоће приватне 
учитељице, све хире мајке, све њихово скровито и 
јавно изражено незадовољство поради неуспјеха, што 
долази од зла које педагози изушћују ријечима да 
родитељи и рођаци руше у исти мах што они са- 
граде. 


твоје тетке Малвине 2 Муж јој је био „Ми 5 тиз“, 
она наображена и угледна госпођа, па како су 
судили о тој сиромашној дјевојци што си је хва- 
лила ти као и сви други знанци кућег Добра је, 
стрпљива је с дјецом, строга је, — говорила би твоја 
тетка оним начином и гласом, који је унапријед про- 
свједовао проти свакому противному мнијењу, — али 
безобзирна. 

— Сјећам се, — дометну смијући се Регина. — 
Приговарали су да се гувернанта свакога доподнева 
и свакога поподнева завуче по један сат у своју 
собу и остави дјецу на бризи мајци. 

— Ето, видиш, Регино. Ни два сата јој дано- 
мице нијесу хтјели пружити, да их жртвује себи. 
Није ли то као да су купили у кућу роба2г А та 
притајена зловоља стално се провлачила у свем 
држању твоје тетке прама гувернантки... А колико 
сам пута имао прилике у ње и у другим угледним 
кућама да пожалим такову дјевојку, кад би јој дали 


— Сјећаш ли се, Регино, гувернантке у кући | 

осјетити у друштву да није по части и положају 
равна другим гостима. То вређа, Регино, и боли. 

— Ито је, оче, истина, — прихвати Регина. — 
Али ти си доиста данас тако расположен... наједном 
те чујем гдје говориш како те нијесам навикнула 
слушати. Зато, допусти да ти рекнем: твој ће суд 
поред све своје необориве логике бити одвише суб- 
јективан. 

— Има ли, Регино, објективнога суда» Чист 
објективитет претпоставља свезнање, а свезнајући 
је само Бог. — У осталом, ми смо оставили главну 
тему и пошли на другу стазу. Вратимо се. Ево о 
чем се ради. Дорчић ми је признао да те љуби, 
с бојажљивим упитом скромнога љубавника: Што 
ја држим као отац, може ли он „гојити наду“.. 
Што сам знао да му одговорим> Она је, рекох му, 
слободна, у њезин избор не бих се хтио нипошто 
пачати. Ви сте својом добом и положајем дорасли 
за женидбу, па кажите њој своју накану. Што сам 
му друго имао рећи2г Сад буди приправна на ње- 
гову изјаву, а и на јасан одговор. С овим разгово- 
ром хтио сам да ти помогнем доћи до одлучнога 
суда. Просуди... уважи све чињенице... замисли сеу 
положај да си његова жена, а онда да си самој себи 
остављена дјевојка. Добро размисли..., а онда одабери. 

— Његова жена... — с неком је веселошћу 
опетовала за оцем те ријечи. — У ту се улогу не 
бих могла уживјети. 

— Зар ти је мрзакг 

— Није. Има дапаче часова кад ми је врло 
угодна његова близина. Али — 

— Али 

Слегла је три пута раменима и смијешила се 
при том несташно попут дјетета. 

— Доиста, то не разумијем, Регино. 

— Не можеш ме, оче, разумјети, јер нити ја 
сама себе у овој ствари не разумијем. Дуго је већ 
томе што сам осјетила да је повод с којега Дор- 
чић посјећује нашу кућу, дубљи од пријатељства 
Дашто, да нијесам могла а да и често о том не ми- 

слим: што бих ја у случају кад би он то отворено 
изјавио 2 Па поред све симпатије, ја нијесам никада 
могла прама њему осјетити онога интимнијега чув- 
ства, које би ме понукало да му се одазовем. 

— Иначе се то зове љубав, — упао је отац. 

— Рецимо. 

— Дакако, љубав, опетовао је отац. — Кад 
једном мину оне вруће године, теже се распламти 
то чувство — 

— Не схваћаш ме, оче, — прихвати Регина. — 
Не могу ја да мислим на љубав 18-годишње дјевој- 
чице. Ја себи помишљам жену сретну само уз она- 
кова мужа уз којега осјећа да је наткриљује — 

— Разумијем, разумијем, — прекинуо ју је 
нестрпљиво отац. — Али то ти кажем: ти Дорчића 
криво судиш. Много му недостаје, али ништа таково 
што се у мало времена не би дало надокнадити. 
Срце је у њега племенито, а то вриједи, вјеруј ми, 
злата то вриједи... Ти га нијеси видјела са мном на 
путовању... али један његов оваки племенити чин, 
којега би ти из близине осјетила, у којем би ти се 
очитовало како се херојски жртвује да ти будеш 
сретна, — један такав његов чин распламсао би у 
твојој души скроз другачија чувства... А он је до- 
иста такав да би био спреман на сваку жртву. Ја 
сам га проникнуо. | 

Зашутјели су. Сватко се завезао у своје мисли, 
— разговор о Дорчићу очито је у обојице оставио 
трачак зловоље. 

Иза дуге станке узео је Пуховец Регину за 
руку и рекао њежним гласом, који је одавао да су 
се за вријеме шутње одигравали у његовој души и 
некоји дирљиви призори: 

— Ја бих те желио видјети заштићену уз добра 
човјека. Али немој криво тумачити моје ријечи о 
Дорчићу. Ти си слободна, теби се може пустити да 
судиш по свом разбору и срцу. Упозорио сам те 
само на што имаш да будеш приправна. Размисли... 

Прошло је од тога 15 дана, а да се у разго- 
вори између Регине и оца није нити једном споменуо 

Дорчић. Он је долазио чешће и разговарао с Ре- 
гином о стварима скроз индиферентнима прама ономе 
што је повјерио Пуховцу. 

Тек је Регина опажала да отац опет много 
трпи. Он се није тужио, чинило се некако као да 
не жели распршити ону наду што ју је донио Ре- 
гини и носио у себи иза повратка из Беча. Гдјекада 
би јој се учинило да му снага нагло малакше, а 
особито да му се лицем стао помало повлачити онај 
изражај у тешких болесника, у којем су изражене 
патње, безнађе, нека непомирљивост, скрајња апа- 
тија и жучљиво размишљање о безразложности 
која је повод тим патњама. А сваки пут кад би 
криомице проматрајући оца откривала на његовом 
јадоликом лицу тај тешки изражај, помислила би 
на Дорчића: није ли отац у својој наглој старачкој 
малаксалости стално држао да ћу пружити Дорчићу 
руку 2 Његов је разговор иза повратка из Беча био 
очевидно замишљен с намјером да је на то склонег 
Сад не говори више о том, али тко позна његову 
нарав, схватиће да он не може више о том гово- 
рити. Држи у себи и помишља: ни то ми није 
пошло за руком .. Једном се само недавно он, који 
је вазда својим свијетлим умом гледао мирно и с 
разумијевањем свој и туђи живот, као заборавио и 
уздахнуо ове ријечи: Има људи, па им све успијева, 
као да су им узде судбине у властитим рукама... 

— Ово циља на ме, — помислила је Регина. 
Пожалила га је, а није га схваћала! Зар се. његово 
поимање живота могло овако наједном обрнути 27... 

Једнога јој је јутра рекао Дуић, кад је донио 
неке списе кући: 

— Боме није марио господин отац ићи у Беч. 
Како му и драго, прије Беча био је он здравији. 
У ово мало времена начинило му се лице као у 
мртваца... 

Брецнула се и помислила да други опажају 
"боље промјену на оцу него она која му је преблизу. 
| Истога дана кад их је под вечер посјетио Тито, 
питала га је: 

— Опажате ли ви на оцу да му болест иде 
на горе» Ето — казала му је што јој јутрос рекао 
Дуић. 

Тито се расрдио: 

— Молим вас, госпођице, ви уважујете што 
говори пијани Дуић! Како би он могао што да 
опази кад није био тријезан већ неколико година» 
Отац је још увијек слаб, али није видјети ни јед- 
нога симптома по којем би се дало судити да бо- 
лест креће на горе. Пијани Дуић!... Та професор је 
рекао: Јак вам неће бити никада, али живјети ова- 
кав какав је сада, може и сто година. 

Смирила се, — и осјетила први пут да би јој 
заиста било тешко ускратити приволу тому човјеку 
кад би јој се изјавио. Како да му се изговори Та 
он се већ понашао као да спада у обитељ, нипошто 
дрзовито, него с неком наивном срдачношћу. Тко 
зна, можда до тога неће ни доћи, помислила је с 
неком надом, која као да јој је једина могла вратити 
потпуну слободу и одмотати оне невидљиве чврсте 
нити што су неким тајанственим путем везивале 
њезину судбину уз Дорчића... 

— Дуићу, — рекао је Тито Васи исте вечери 
док су још обадвојица били тријезни, — ви треба 
да опет упозорите госпођицу Регину на лоше здравље 
Пуховчево. Тко зна, кад ју озбиљно упозорите на 
погибељ, можда је још на вријеме да спаси прије 
смрти барем штогод од иметка, јер њему очевидно 
нема дуга живота. Лијечници у Бечу или су се пре- 
варили или су нам хотимице затајили право стање. 

— Није то нипошто угодан посао, — кушао 
се отети Дуић. 

— Морате, Васо. Да се ваше ријечи не косну 
одвише сиротице, ја ћу јој опет доказивати да није 
онако како ви говорите. И оборићу се тобоже на 
вас. Нужно је, велим вам, да овако подијелимо 
улоге. 

= Па кад ви хоћете, — слегнуо је Дуић по- 
корно раменима. 

— Што се господин Дорчић на ме оборио, — 


пао Даја аи 
. ; 

тужио се други дан Дуић Регини — да сам ја вас 
као увриједио и ражалостио што сам говорио о 
болести господина оца. Као да ја то сам говорим! 
Тако говори цијело наше мјесто, а боме видите и 
ви, госпођице, да му није добро. 

Неколико дана затим дочекала је Регина оца 
с ријечима: 

— Дакле, оче, ријешено... 

— Ријешено 2... 

— С Дорчићем. Изјавио се, а ја сам му се 
обећала. 

— Обећала! — весело је као јека опетовао 
за њом отац. — Ја држим, Регино, да си урадила 
разборито, — примијетио је одмах живо, а лице му 
је било весело. — Добар је то човјек; овако ћете 
пазити, видиш ли — говораше пружив руку — као 
чашу на длану. 

Одмах истога дана као у малом обитељском 
вијећу рјешавало је све троје — Пуховец, Регина 
и Тито — питање о Титовој будућности. Пуховец 
је остао при том да пријеђе к државному одвјет- 
ништву код малога судишта у П., а од туда ће с 
временом лако скочити у Загреб. Садањи државни 
"одвјетник у П. службује већ 42 године и мољака 
бадава допуст прије поласка у мир, — немају кога 
да му као замјеника пошаљу. За пол године нај- 
даље биће Тито именован дефинитивно, — а тад 
ће се вјенчати. 

Сјутра дан био је Пуховец цијело вријеме за- 
бављен писањем листова, да кроз упливне пријатеље 
и рођаке испослује све онако како су у свом ви- 
јећању закључили. Изгледао је доиста од овога дана 
као препорођен. Чисто с дјетињастим весељем и 
брбљавошћу говорио је Регинио том како ће бити 
сретна уз Тита, — своја, слободна, а ипак зашти- 
ћена чврстом руком мушкарца, који је из вана груб, 
али у себи финог осјећаја. 

— Он, — говорио је о Титу с увјерењем, — 
не мари губити вријеме у празним забавама по го- 
стионицама, него сам каже, чита сваке вечери до 

поноћи. С њим ће ти дакле угодно пролазити ве- 
чери, а ти ћеш га у лектири водити, ти то умијеш.. 
А њему, колико сам се освједочио, баш то треба: 
вођа — јер се сам не сналази. А када дође прво 
дијете, — наставио је заносније, као да гледа визију 
у будућности — ти ћеш уживати раскошну срећу 
мајке, а по дјетету завољећеш његовога оца оном 
мирном, тихом и трајном љубави, која усрећује. 
А чим пођем у мир, доћ ћу и ја к вама, — завршио 
је с ганућем. 

Мјесец дана иза тога био је Тито додијељен 
државному одвјетништву у П., три мјесеца за тим 
именован замјеником државнога одвјетника, а иза 
друга три мјесеца државним одвјетником. 

Одмах иза тога слиједило је вјенчање. 

Мјесец дана пред вјенчањем упозорила је Ре- 
гина Тита да би требало к свечаности -— која ће 
се додуше скроз скромно обавити, — позвати и ње- 
гове родитеље. 

Тито је на то одговорио, нека тога не ради. 
— „Мој је отац“, — писао јој је „додуше само за- 
купник риболова, али имућан човјек и окретан у 
друштву, јер је члан мјесне читаонице; занима се, 
да сазна из новина што се збива у свијету и тако 
даље. Али отмјено и туђе друштво, с којим би се 
први пут састао, смело би га. А поготово моја мајка 
нашла би се у великој неприлици. Она је, сирота, 
тиха, добра, и понизна женица; најволи свој мир. 
А ми ћемо њих већ посјетити. То им пиши, а што 
се пира тиче, реци да би их с отвореним срцем 
позвали, али да изим најнужнијега неће бити ника- 
кове свечаности ни гозбе.“ 

Регини је нешто упало у очи: Титс је прије 
приказивао свога оца као припростога неписменога 
рибара, који је из свих сила настојао да њега, је- 
динца сина, дигне из свога тешкога заната у го- 
сподски свијет. А сад га зове „закупником“ и при- 
повиједа дапаче о том да чита новине — | 

— Ја не познам прилике, — слегла је раме: 
нима и написала Титовим родитељима писмо онако 
како ју је он упутио. 

На дан вјенчања сједели су иза вечере код 
стола Андрија и Луција. Већ је била десета ура, а 
пред Андријом је било још пол прве боце вина. 
Ћутјели су. 

—- Ти, Андрија, вечерас споро пијеш, — опа- 
зила је Луција. - 

— Не иде ми... А и ти си, мама, замишљена — 

Погледали су се, а Луција је бризнула плакати. 
Андрија није плакао, али трпка бол стиснула је ње- 
гово лице грчевитим цртама. 

— Ми смо то другачије чекали, — рекао је 
тихо Луцији. 

— Је ли могуће да он нас заборавља...2 — 
питала је Луција, тражећи нијемо очима одговор у 
Андрије... 


Х 


Два мјесеца иза вјенчања —- било је зими — 
сједјели су иза вечере Регина и Тито у благовао- 
ници. Била је пространа, врло укусно уређена соба 
с модерном креденцом, с великим столом од ора: 
хова дрва, с удобним столцима и с осталим новим 
намјештајем: Пуховцу је пошло за руком да од 
главнога вјеровника добије на задужену кућу још 
једном повећу своту, којом је хтио да даде Регини 
доличну опрему. Са стропа висјела је велика брон- 
чана свјетиљка обилно расвјетљујући испод засјене 
стол, гдје је с књигом у руци сједио недавно вјен- 
чани пар. 

Пошто је неколико пута Тито с неком опрез- 
ношћу погледао Регину, није дуље могао да одржи 
-— затворио је књигу, поставио ју на сто и пошао 
до креденце по бутиљу вина. 

Регина га је погледала строгим оком: 

· — Зар нећеш више читати > 

— Нећу, одговорио је Тито зијенувши. — До- 

садно ми је! 

— Гетеов „Фауст“ досадан! У осталом схва- 
ћам... — рече, свративши зловољно очи на своју 
књигу. 

— Не марим ја за таково штиво, — нестрп- 
љиво је примијетио Тито, натачући у чашу вино. 

— Ти не мариш ни за какво штиво; мариш 
за вино... -— додала је мрко и ошинувши пријезир- 
ним погледом Тита. 

— Читао сам доста кад сам полагао испите 
=— рекао је Тито. — Његова нестрпљивост као да 
је прелазила у зловољу. 

— Доста2 Но да... 

— По твоју требало би да се наобразујем чи- 
тањем пјесама» Како си наивна> 

— Таква ријеч изненађује... и вријеђа.. Ти уопће 
не читаш ништа. 

— Ајде, молим те... опет деремо исту козу! — 
одбио ју је, очито досађујући се тим разговором. 

— Пијеш само. 

— Пијем, пак штог Не картам, не идем у 
друштва, па ми и ту чашу вина предбацујеш што 
је ужијем иза дневнога рада. Ако пијем, своје пијем. 

— Фуј! каквим се ниским разлозима браниш! 
Ја бих вољела да карташ, да проводиш сваки дан 
па макар и ноћи у друштву; друштво би те угла- 
дило — 

— Регино! Не вријеђај! | 

— Ах! — дометнула је пријезирно и настојала 
бадава да нађе у књизи гдје се прекинула у чи- 
тању. Наједном је дигла главу: 

— Једно имам право да тражим од тебе као 
жена: не приближуј се к мени пијан. Нећу и не 
могу да проведем с тобом пијаним ноћ у једној соби. 
Понизујеш ме — 

Зашутјела је порумењевши. 

— Ја нијесам никада пијан. То забрањујем, 
Регино. 

Устала је и отишла журним кораком без ри- 


јечи из собе. Мало затим суо је како је закључала _ 


врата на њиховој спаваћој соби. 


РМ 


| 
| 
| 

Није било први пут што су се овако скобили. 
Сраз је био неизбјежив. У интимном свакидашњем 


животу мужа и жене стало је одмах избијати на 


видјело, колико у важнијим часовима живота толико 
у стотину ситница, да се скобила високом културом 
оплемењена људска душа с некултуром човјека који 
је по баштини иза предака и приликама узгоја остао 
поред свих својих навика у ниској сфери припро- 
стости, што би гдјекада прелазила у суровост. 
Његову одвратност од књеге није испрва схва- 
ћала. Првих се дана иза вјенчања покоравао ропски 
свакој њезиној жељи, и сједио вечерима с њоме с 
књигом у руци код стола. Мотрила би га испод 
ока, и није могла а да не опази како су ти часови 
за њ мука. — Како да то схвати2 Како је он оду- 
шевљено пред њом знао говорити о књижевности 
и књижевницима, а сад тога не спомиње, као што 
ни глумац не говори своју улогу иза свршене пред- 
ставе. Зар се могао тако нагло промијенити» — 
питала се, а одговор је био вазда исти : није. Да се 
освједочи о свом суду, силом је хтјела да започне 


с'Титом разговор било о којем познатом свјетском 


литерарном дјелу. Он је с истом лукавошћу као 
прије настојао да се угне такову разговору, али она 
сад није попуштала. Било јој је очито како се мучи 
пред њом да околишањем избјегне тому неке врсти 
испиту, док није морала кликнути: 

— Та ти, човјече, нијеси ни тога читао ! 

— Ну, па ако и нијесам, — копрцао би сеи 
глупо извлачио Тито — пак сам ево остао жив. 

А била је и Регини сада доиста споредна ствар 
да ли је он то читао или није, напрама мисли која 


"ју је узела стално прогонити: да се он, као што у 


| 
„ 

томе, тако и у свем другом знао лукаво претварати, 
хинити другога човјека него што је у себи, и да 
је тиме умио предобити чак и склоност њезинога 
оца... Оца! Ово јој се чинило ипак невјероватно. 
Онај жениални, пун мудрости човјек да се дао 
завести од једнога Дорчића ! Или зар је размахом 
болести толико малаксао и његов дух >... 


156 ВЈЕНЦЕСЛАВ НОВАК 


Првих осам дана брака пријало јој је његово 
миловање и ласкање. Осјећала је како је занесен 
њезином љепотом, како с усхитом и чувством изго- 
вара ријечи: Ти си моја срећа... мој понос... мој 
ЖИВОТ... 

Осми вечер пошао је сам до креденце по другу 
боцу вина, испричавајући се необичном жеђом, — 
а од тада није ни један вечер пошао посве тријезан 
у кревет. Испрва је осјећала тек неку неугодност 
од тога што није схваћала да интелигентан човјек 
омагли сваке вечери своју памет вином. 

— Како ти сад наједном толико пијеш! — 
рекла му је једне вечери, не тајећи своју зловољу. 

— Сад! — кликнуо је Тито с неком врсти 


поноса. — Ја ти пијем овако од свога детињства, 


то је навика, и како видиш, прија ми здрављу. 
Гледала га је изненађена, као да га не схваћа: 
— А како си говорио прије кад би те отац 
нудио чашом вина: да ти не пијеш — 
— Но да, но да... копрцао се. — Твој отац не 
смије пити, а да је здрав пио би и он. 


— Никада га нијесам видјела напита, ни кад је _ 


био најздравији. Развеселио би се у друштву, а 
иначе је вино било за њ споредна ствар. 

— Нијесу све нарави једнаке, — закључио је 
Тито разговор који му је био непоћудан. 

С пићем је било у савезу његово до брутал- 
ности сурово утажавање ниских похота. Понашао 
се као да и не слути да има у жене финих и њеж- 
них осјећаја, у које се не смије лакоумно дирнути. 
Није штедио њезин стид. Понизивао ју је, а то по- 
низивање било је тако изненадно, тако брутално 


да га у први мах није схваћала. Кад је први пут 


осјетила запах вина иза његових усана којима ју 
је страствено исцјеливао, било јој је у том трену 
наједном све јасно, — и муж јој је од тога часа 
постајао одвратан до несношљивости. Тражила је 
повод да избјегне ноћивању с њиме у једној соби. 
Али, кад му је тим загрозила и грожњу први пут 
извела, одмах је увиђала безобзирну његову свијест 

о мужевљем праву. Рекао јој је увријеђен тиме што 
га је одбила: 

— Да чему си ми жена2... Сад већ нијеси 
госпођица... 

Одмах је помислила на то да га остави и по- 
"тражи заклоништа било гдје. Али отац! Што би 
претрпио од тога тај стари, сиромашни патник који 
се толико веселио томе браку и који је непрестано 
у својим писмима спомињао своје весеље и како ће 
за двије године навршити године службовања и про- 
водити онда уза њих посљедње мирне дане свога 
живота. | 

Кад је вечерас дошла у спаваћу собу, закљу- 
чала је за собом врата, и била увјерена да се је 
ове вечери ријешила за увијек одвратнога миловања 
пијанога мужа. Сјела је на сво; кревет, а сто несре- 
ђених мисли крижало се њезином главом. А кроз 
све мисли провлачио се стално упит попут нераз- 
рјешиве загонетке: како је могла привољети да 
буде женом тому човјеку» Чинило јој се сада да 
га је скроз познала, да су јој често и често биле 
као на длану јасне његове лажи, његова простота, 
његово претварање и његова лукавост... И опет се 
враћала на оца: њега, како је њега варао !... У ово 
мало времена брачнога заједничкога живота испо- 
љио се пред њом сав Дорчић у својој рођеној на- 
рави, а та је била скроз на скроз другачија него 
што се настојао приказати њој и оцу. Сјећала се 
како су његови разговори били вазда празни, али 
он је по некој необичној вјештини умио испунити 
разговор звуком мјесто садржајем. А сад кад је иза 
два мјесеца интимношћу мужа с њоме говорио, његов 
разговор или је био пун самохвале, или је из до- 
гађаја у уреду доказивао незнање, неспретност, под- 
митљивост и лијеност судаца. Опојен вином говорио 
је о том с неким жаром, дапаче с неком горчином. 
Испрва је слушала то с неким занимањем, али кад 
се сваке вечери опетовао исти разговор, осјећала је 
досаду, док није најпослије с пуним увјерењем, слу- 
шајући га, рекла у себи: 

— Лаже.. и ово лаже... 

Хинио је чак и заљубљеност, јер у њега ето 
нема ни те способности да љуби душом. А ипак је 
пред њом говорио о љубави занесеношћу идеалног 
човјека, који види у љубави голему сласт и срећу 


двију душа спојених слободним, најсветијим везом 


идеалног алтруизма. Он је тако говорио и о љу- 
бави, а показао се бруталан.. испољивао се иу 
том као што и у свем другом прости лажац, простак. 
И сад истом, кад га је овакова стала откривати, 
пуцало јој је још једно пред очима. Одмах првих 
дана брака рекао је он неколико пута милујући је: 

— Своју срећу имам да захвалим теби. Пухов- 
чев зет ће напријед, а стотине ће завидно гледати 
моју кариеру... 

Сад је схватила тај његов непромишљени по- 
клик, — и снеким злорадим задовољством осјетила 
да открива нову ружну страну у карактеру човјека 
којему је била женом. 

Размишљање о том није могло да не удари о 
чувствену страну њезинога живота. На душу јој се 
гомилала тешка бол преварене жене. А бол је била 
то тежа, што је канда слутила ону катастрофу која 
се показала неизбјеживом. Што сад» Један је био 
одговор : трпјети — ради оца. — Подносити му- 
жеву близину код стола, и онемогућити му друго 
све што би је сјећало да јој је муж. А пред сви- 
јетом играти улогу какву је он играо пред вјенча- 
њем : лагати,.. 

Прошло је осам дана без промјене у кући. 
Тито се приказивао увријеђеним, говорио је што је 
било нужно да рече, није покушао с једном ријечју 
да јој се приближи. Прве вечери кад му је ускра- 
тила приступ к себи љуто се увриједио у свом 
мужевљем праву и подстрекавао у себи поћут увреде 
бијесом раздражена човјека којему је вино упа- 
лило крв. 

— Но чекај ти, паунице, — говорио је по- 
шавши спавати у собу за госте. Хировита си ти, 
дакако, треба тебе укротити одмах... Умјећу ја то. 

Није покушавао да јој се приближи; свлада- 
вао се и чекао стално да ће она бити прва која 
ће се покорити: сломићу ја њој тај неки господ- 
ски понос... — говорио је из увјерења, јер је иу 
његовој родној кући био отац неограничен господар, 
поред којега је мати имала једва своју властиту 
вољу. А тако је било и у дједа и у прадједа и Бог 
зна докле је то досезало до времена кад жена није 
била сматрана човјеком. 

Регина није у вече долазила к столу. Била је 
задовољнија откако је прекинула с мужем интим- 
нији саобраћај. Овако ће бити најбоље, судила је, 
мислећи поглавито на оца, који неће ни слутити 
како се брзо иза вјенчања провалио јаз између ње 
и Дорчића. 

Десетак дана иза тога једне вечери око једа- 
наесте уре покуцао је Тито на врата спаваће собе, 
и молио улаз поради неке важне вијести. Отворила 
му је врата и сјела, не погледавши га, к столчићу 
гдје је лежала поред засјењене свјетиљке отворена 
књига. 

А он јој се приближио слатким смијешком на 
зажареном лицу и спустио пред њу. на кољена. 

— Регино. . Регинице... — склопио је руке. 

— Што то значи» — упитала га је строгим 
· гласом. 

__— Доста је те игре... Ти си моја жена... љу- 
бим те... жељан сам твога миловања, твоје љепоте. . 
Љубим те... ух, како те љубим, Регинице... 

"Из њега је ударало вино; некоје гласове није 
могао изговарати, био је припит, али говорио је 
с чувством, разњежен у својој похоти њезином жен- 
ском љепотом. Осјетила је то, сјетила се прожив-. 
љелих ноћи, исва одвратност њезине душе дигла 
се шумно против човјека који ју је клечећи молио 


за љубав. 

—> Отиђите, — рекла му је погледавши га при- 
језирно. — Зар сте по то дошли овамо и у такову 
стању !... 


— Ти мислиш опет да сам пијан, Регинице.. 
12“ 

— Отиђите! Оставите ме! 

— Муж сам ти, љубим те, Регинице. 

Часак је шутјела, а он јој је ласкавим смијехом 
метнуо руку на кољено. Устала је нагло и сту- 
пила натраг. 

— Не подносим вашега додира. 

— Не подносиш... не подносиш .. Тако не ваља, 
Регино, не ваља.. То не води к добром... Муж сам 
ти, а ти не подносиш мога додира. Како то2 Ја не 
схваћам, не схваћам... Предомисли се.. ја те ево 
молим, опрости... 5 

— Чему та игра — рекла му је с изразом 
огорчења. — Пијани сте, ето... Грустите ми се, кад 
овако као убог враг молите у мене милост, а не 
осјећате како вас то понизује у том стању... Вино, 
само вино! У вас нема поноса... 

— Вино 2... Тако дакле: вино! И грустим ти 
се, и што си још рекла2 — говорио је устајући. — 
Како сте осјетљиви, госпођице, како сте осјетљиви! 
Чаше вина, то не подносиш, а да је твој отац пио 
вино, био би боље прошао него што је цијеле ноћи 
картао... 

Он се усуђује говорити овако о њезином оцу 
и донекле га запостављати самоме себи! Колике ли 
дрзовитости ! Колике простоте ! 

— Ја вам забрањујем да овако с непоштова- 
њем говорите о мојем оцу! — Глас јој је био сух; 
носио је у себи сву увреду њезине душе. 

— А зашто баш мени 2 

— Јер нијесте достојни... То што сте, нијесте 
по својој вриједности, него по мојем оцу. 

Осјетила је сву снагу елементарне мржње што 
се помало и трајно набрала у њезиној души. Чинио 
јој се да је међу интелигентним мушкарцима осам- 
љен својом суровом простотом, својом бруталношћу, 
којом је њезино фино женство вукао у блато бестид- 
ности пропалих жена, својим пијанством, својом не- 
наобразбом, својим лажима, хињењем и подлом лу- 
кавошћу. Није подносила његове близине. 

— Регино, — проговорио је опет меким, љу- 
базним гласом Тито. 

— Не наговарајте ме тако! Немате права на то! 

— „Ви“... дакле „ви“! А муж сам ти. 

— Нијесте више мој муж. Онолико сте ми муж 
а ја ваша жена, колико су то на позорници глумци 
и глумице, који играју улогу мужа и жене. 

— Та-а-ког.. А смијем ли томе молити раз- 
јашњење2 — упитао је поругљиво. 

— Разјашњење2... Могу вам га дати у једној 
ријечи која каже све: мрзим вас. 

Брецнуо се, а онда му је лицем прелетио горак 
посмијех човјека који се беспомоћно нашао у тешкој 
ситуацији. 

— Мр-зи-те ме 2... Своја сте... Али и та би ријеч 
требала свога разјашњења. 

Регина се насмијешила трпким смијехом, у којем 
је јечала бол и пријезир. -- То ме сјећа... ну што! 
— махнула је руком с изразом горчине на лицу. 

—- Говорите... Зашто си се прекинула» Реци, 
чега те сјећа мој упит2 

— Некога просјака, кад хоћете да знате... Од- 
више вас мрзим, а да бих се пред вама понизила до 
каквога разјашњења. Али казаћу вам, да видите 
што држим до вас.. Дошао ми у кухињу просјак. 
Дала сам му милостињу, али он није одлазио, хтио 
је да се код штедњака огрије, а смрдио је, смрдио 
жив као каква лешина. Његово лице ни руке ни- 
јесу оћутиле воду Бог зна од када, а што његово 
тијело! Смрдјело је на њем неопрано рубље, смрд- 
јело кукавно одијело, — све је смрдјело до несно- 
шљивости. Дала сам му и други пут милостињу, и 
молила га да отиђе, и казала сам му и разлог 
зашто га то молим: 

— Смрдите, — рекла сам му, — умијте се, 
оперите рубље, овако вас не може у својој близини 
подносити уреднији човјек. 

__А он се нашао увријеђен : 

— Смрдим! Какви су то господски носови> 
Каква је то кршћанска љубавг Да смрдим, и сам бих 
себи смрдио... 

— Разумијете ли. он није сам себи смрдио; тако 

се уживио у своје блато .. То вам је тражено раз- 
јашњење, а мене, молим вас, оставите у миру. — 


— Аха! Разумијем... разумијем, — говорио је 
у неприлици Тито, а Регинине ријечи шириле су се 
попут оштрица задјевених у душу. — Разумијем, го- 


спођице аристократкањо; ваша племенита крв не. 


подноси воњ вина, не подноси искренога загрљаја 
здрава човјека, сина мајчице природе; не подноси 
још којешта што је Бог дао... Но, да... Али картати 
цијеле ноћи, прокартати иметак свој, своје жене и 
дјетета, присилити угледом судца вјеровника да даде 
и на презадужену кућу новац јер се напокон нашао 
кћери муж... ето, то ваша господска ћуд подноси. 

— Ван! — крикнула је показавши му руком 
врата. 

— Што-0о2 

— Ван, простаче ! 

— Још једном реци, па — 

— Што 2 

— Пљуснућу те! 

Коракнула је одлучно прама њему, и дигнувши 
пружену руку прама вратима, крикнула као да јој 
се ломе прси: 

— Ван, простаче ! 

Тито ју је погледао бијесним погледом и сти- 
снуо шаку, а онда се откренуо од ње и пошао прама 
вратима собе, говорећи муклим гласом: 

— Но, чекај... осјетићеш ти, кога си звала 
простаком... 

Кад је изашао из собе, клонула је Регина на 
столац, покрила руком лице, а у души јој је врела 
сва бол и љутав тешко увријеђене, понижене и пре- 
варене жене. 

— Ова се не да тако лако свинути... лудорију 
сам починио... пренаглио сам се... — размишљао је 
други дан сам собом Тито, сјећајући се неугоднога 
призора с Регином. Али разлог њезине одвратности 
прама себи није схватао. Држао је њезино пона- 
шање каприсом покваренога господскога дјетета, 
дочим је своју бестиалност сматрао оправданом и 

дозвољеном насладом здрава човјека који се није 
отуђио природи.. Није схваћао да је то накажена 
природа у власти сурова човјека, отрована алкохо- 
лом, него је судио о Регини да би јој се загрустило 
и млијеко кад би видјела да га музу из крављега 
вимена. Једино је то добро схваћао, да би такова 
жена у брзо потратила оно што је он здравом при- 
родом звао, кад би у ње био слабији интелект и 
ужа наобразба. Овако ју је осјећао јаку, и бадава 
се упињао да нађе начин како ће се с њом изми- 
рити. Њезин понос није му дао близу, а није му 
ни отприје тајила свога пријезира, кад би се у слич- 
ним приликама понизио пред њом у улогу „убогога 
врага“. 

Регина се држала у кући као да нема Тита. 
А ипак није нико могао да дође на чисто какав је 
то живот тога младога пара» Осјећало се да не 
влада међу њима најбољи склад, али што је заправо 
међу њима, на то изим пукога нагађања нијесу могле 
доћи све извједљиве госпође, које су своје посјете 
и предмет говора код Регине удешавале вјештином 
по којој је морала о том, па било у којој форми, 
проговорити сама Регина. Није се угибала тим разго- 
ворима, одговарала је на свако питање, а ипак се 
из њезиних ријечи није дало разабрати ништа. Мирна, 
озбиљна, разборита у сваком суду дизала се пред 
њима до неке висине која им је била неприступна. 
Па ипак није међу њом и мужем, како би морало 
бити, — закључивале су и трпјеле добровољно од 
незадовољене извједљивости. 

Регина није штедјела тим понашањем ни себе 
ни Тита, — него оца. Чинило јој се неправедно да 
и он трпи, кад је већ она страдала и била осуђена 
да трпи. Да није било оца, она би се оправданим 
тражењем брачне раставе раскрстила с мужем. А 
овако се бојала само тога да Тито не посегне за 
тим средством. Другачије барем није могла разум- 
јети испрва његову грожњу. Што би јој друго могао 
он и учинити Међутим вријеме је текло, није се 
показивало знака да Дорчић мисли на раставу, да- 


[64 ВЈЕНЦЕСЛАВ НОВАК 


паче, кад би се нашао код куће за чијих посјета, 
он би с љупким тоном, говорећи о њој, изговарао 
ријечи: Моја Регина... Послије је нашла на столу 
отворено писмо што га је Дорчић доиста наумице 
ту оставио да га она прочита. Било је писано вје- 
штом руком, али очевидно дословни диктат Тито- 
вога оца. Позивао је Регину и Тита да дођу про- 
славити пир у Титову родитељску кућу. 

„Спремио сам вина од неколико година; нема 
га бољега у пивници преузвишенога. Дођите да се 
развеселимо, да ми се стара кућа још једном прије 
смрти потресе од писме и танца! Твоја је Регина 
фина госпођа, али допашће се доиста и њој кад 
види какви су наши људи и обичаји кад се саста- 
немо код весеља и вина“. 

Прије вјенчања је с неком угодном извједљи- 
вошћу очекивала кад ће по договору с Титом по- 
сјетити његове родитеље. Надала се видјети неку осо- 
биту занимљиву идилу : припростога човјека рибара 
с исто таковом женом, неписмене, необразоване, али 
добре, радине и разборите људе, који су се племе- 
нито жртвовали за своје дијете, да му намакну у 
животу угледније мјесто, него што су га сами за- 
премали, Послије се слика промијенила; промијенио 
ју је Тито приповиједајући наједном да је његов 
отац „закупник риболова“, да је писмен, да је члан. 
читаонице, градски заступник, итд. Испрва није до- 
лазила на то да он лажју подиже своје подријетло. 
Тек је знала да је не чека тамо она занимљива 
идила у припростој рибарској обитељи, пуној скром- 
ности и доброте. Сад је помишљала Титова оца 
у полугосподској улози, човјека подузетника, који 
живи приштеђеним малим капиталом о туђој муци, 
и буде услијед тога себичан и неправедан и неми- 
лосрдан према онима који за њ раде, као што су 
сви подузетници. 

Кад је прочитала писмо писано у име Титовога 
оца, турнула га је с одвратношћу од себе: 

— Вино .. опет само вино... 

Почетком прољећа добије Регина једне вечери 

брзојавну вијест да је оцу јако позлило. Кад се 
други дан спремала у кола, стигне други брзојав 
да је пред зору преминуо. 

Трећи дан иза укопа стигне Титу од Регине 
писмо : 

„ „Ја се дакле нећу више тамо вратити. Не 
ћутим се обвезана да Вам дадем разјашњење; та 
то сам већ и онако учинила усмено. Преварили сте 
ме, мене и покојнога оца, овивши се лажима, те Вам 
је излазило пред нас посве друго лице него што 
сте у себи. Послије вјенчања убрзо се очитовала 
Ваша суровост и простота; одан вину, Ви сте осо- 
бито у часовима омамљености показивали себе ка- 
кав јесте. А све што сте показивали, било је од- 
вратно и физично и морално, одвратно и огавно. 

Ето, кад Вам овако отворено кажем како су- 
дим о Вама и како Вас осјећам, држим да нећете 
покушати да ме склонете на повратак. Било би то 
сувишно, а учинили бисте се смијешним. Не питајте 
дакле за ме, немате на то ни права, јер ја Вас не 
сматрам својим мужем. Имам на Вас само једну 
молбу: да не правите неприлике људима који дођу 
по оно што је у кући моје“. 

Ни ријечи више изим потписа: Регина пл. Пу- 
ховец. 

Буљио је у писмо, и смијешио се над њим гор- 
ким смијешком: 

—- Господско дијете... „Пл. Пуховец!“ А зове 
се Дорчић ! Ето, јасно је до какве ју је заслијепље- 
ности довело њезино господско лудило.. 

Све док нијесу дошли неки људи да одвезу 
покућтво и друге њезине ствари из куће, тајио је 
Тито што му је учинила жена. А кад се више није 
дало тајити, додуше њега директно није нитко о 
том питао, али ћутио је, како се каже, у зраку, што 
се о том суди у малом мјесту, гдје је такав ријетки 
догађај побудио сензацију, ибио захвалним пред“ 
метом неисцрпиву нагађању и наклапању у сваком 
друштву. 

Кад је довео овамо Регину и упознао се с не- 

ким одличнијим обитељима, нијесу могли да се на- 
славе доста њезине љепоте, разборитости и угодно- 
сти њезинога друштва. И то је осјећао, дапаче му 
је стари, шездесеттодишњи судац похвалио једном 
Регину пред друштвом, дижући је у небеса. Ту славу 
протезао је Тито и на себе; она као да је свједо- 
чила његов укус, наобразбу и дар да изабере и 
добије такову жену. Охолио се тиме, као што је 
уживао утварајући себи да га из свих тих хвала 
ријечима и очима прати ненавист и поради жене и 
поради њезиних родбинских свеза, по којима ће се 
стално попињати даље и даље, остављајући далеко 
иза себе оне који не умију да напипају праву жи- 
лицу живота... 

А сад је морао поћутјети да је та слава ко- 
јом су га дизали, слава Регинина, — сјајно свјетло, 
у којем је пред њоме сјао, одсјев са сјаја Регинине 
појаве, — завист којом су пратили његову срећу, 
посљедица брака из племените и широм домовине 
слављене обитељи Пуховец! Оставила га је, и с мје: 
ста је замукла слава, утрнуло свјетло и слегла се 
завист. Нијесу му дашто о том ни говорили, дапаче 
су упорно шутјели о догађају, а то је баш био до- 
каз да га држе кривим, одбаченим и лишеним оне 
моћи по угледном и велеможном роду што ју је 
охоло износио пред вишим и нижим чиновницима. 
Већ је колала по граду досјетка — а било је истина 
— како Дорчић одговори кад га тко упита: ода- 
кле сте» 

— Из старославнога града на Јадранскоме мору, 
— гласио би одговор, -- а оженио сам се с кћерју 
жупанискога судца пл. Пуховца. 

Цијело друштво у П. узимало је у заштиту 
Регину; тек некоје госпође покушале су узети Тита 
у заштиту, комбинирајући на сваки начин да се нађу 
разлози по којима би требало да се осуди Регина. 
Мушкарци — већином дакако чиновници — били 
су одлучно на страни Регининој, и нијесу тајили 


свога задовољства што је нагло пала Дорчићева . 


„застава“ и охолост на моћ по родбинским везама, 
проти којој је било опасно на глас просвједовати, 

Вечери што би их пробављао сам у полупраз- 
ним с најнужнијим покућтвом снабдјевеним собама, 
биле су несношљиве. Као да живи у пустоши. Је- 
дино је било вино што би га оживљавало надама 
и увјерењем да ће се Регина вратити. Његови ко- 
раци одјекивали би по пустим, пространим собама, 
а то га је плашило. Желио је друго, желио Регину, 
њезину љепоту, њезино женство и гдјекада ју је, 
омамљен јако вином, гласно дозивао у распламћају 
љубавне страсти. 

Ниједне вечери није могао да измоли своју 
молитву; пао би у кревет као сноп и спавао при 
свијећи јаким сном, како спава човјек којему је 
алкохол потпуно убио живце. Свагдање редовно 
раздраживање алкохолом. грижња у души, —- све 
је то помало, а трајно, рушило његово живчевље, 
и он је наједном стао увиђати да постаје скроз не- 
ким другим човјеком: некада вучјега тека, није сад 
марио ни за какво јело. Руке су му дрхтале, јутром 
би се устао с тешким притиском на тјемену, и с врло 
неугодним осјећајем у желуцу, душевно сломљен и 
тром. Ноћи су биле и горе. Спавао би од некога 
неразложнога страха при горећој свијећи, и пробу- 
дио се опет, истом што је један или два сата про- 
спавао. Тад би се ћутио бодар и бистар, и таквога 
би врло често затекао у кревету дан. Али послије тога 
опет би дошла на тијело уморност, уснуо би, али 
кад би се други пут пробудио, ћутио се малакса- 
лим и исцрпених сила. Опазио је да то неугодно 
стање најбрже поправи ракија; њом се „лијечио“ 
јутром, а да се отме бесконачно дугим бесненим 
ноћима и тешкому душевному стању, — стао је 
уштрцавати морфиј, што му је враћало дивни осје- 
ћај склада у свем расклиманом организму. 

У то стигне у П. глас да ће државни надод- 
вјетник у Загребу у мир; на његово мјесто да долази 
досадањи државни одвјетник, а његово мјесто остаје 
"празно. Кога ће запасти2 — питало се с оправданом 
извједљивошћу у чиновничким круговима, којих су 
се та умировљења и именовања из ближега тицала 

Тито је помислио на себе: та то је био онај 
намишљени скок у његовој основи, — скок у Загреб. 
Али је у тој основи главну улогу играла Пуховчева 
кћи Регина... Регина је интимно пријатељевала с то- 
ликим високим породицама моћне господе у Загребу.. 
Да, Регина! А он је ево без ње и осјећа се као 
одсечених руку. Сва красно замишљена основа имала 
је вриједности само по Регини. Сад је истом са 
здвојним очајем вапио за њом и био приправан да 
се понизи пред њом до правога роба, само нека се 
врати, нека му слободно ускрати све друго, а при. 
ушти само своје угледно име. 

Распитивао се за њезин боравак, и напокон 
дознао да се настанила код неке старе тетке своје 
покојне мајке. Та је госпођа била удовица иза обер- 
стара, и становала с двоје служинчади у својој вили 
крај Граца. Писао је Регини два препоручена писма, 
испитавши се прије помно у чем јој се замјерио. 
Признавао је своје гријехе, кајао се и обећавао да 
ће бити другачији. 

Регина није одговорила, — а тад је пошао сам 
у Градац. Најавио се два пута, али га није хтела 
примити. Трећи пут јој послао карту да ће се устри- 
јелити пред улазом у вилу ако га не пусти преда 
се, али слуга му је вратио затворену карту с лако: 
ничком изјавом : 

— Милостива неће да прими. 

Вратио се у П. и био освједочен да цијело 
мјесто знаде гдје је био, и с каквим је срамотним 
неуспјехом наговарао жену да се врати. Међутим је 
осјећао, како му полагано додуше, али стално пада 
душевна и тјелесна снага. Ужасне су биле беснене 
ноћи, кад је пронашао да пође тријезан у кревет. 
Сваки час јављали су се из тихих соба неки гласови 
од којих би се стресао; страшно измрцварене слике 
неких непознатих људи долазиле су му пред затво- 
рене очи, а кад би — Бог зна како је на то дошао 
први пут — помислио да је негдје у његовим собама 
мртвац, поћутио би одмах интензивни мирис во- 
штаних свијећа и неугодан воњ мртваца, који се 

почео растварати. Морао је уштрцавати морфиј, да 
се умири, али већ слиједећих вечери пио је вина. 
Оно би му вратило физичну снагу, разведрило тмурно 
стање душе, и давало му срчаности и наде. 
Управо је било у посљедњем најнапетијем ста- 
дију питање о именовању државнога одвјетника у 


Загребу, кад се догодило нешто што је његово 


ослабљело живчевље потресло у коријену. 


Х1 


Једнога јутра у касној јесени довела су два 
оружника у двор судбене зграде у П. сапета човјека. 
Био је одјевен у самој рубачи и гаћама од дома- 
ћега платна, с кожнатим појасом, с истрошеним пу- 
стеним шеширом на глави, бос, с дебелом, на пола 
осушеном наслагом блата преко глежања. Осјетљиво 
хладна магла покривала је околиш. Сапет човјек 
стискао је рамена и премјештао се сваки час с ноге 
на ногу. Могло му је бити 45 година. Био је ситна, 
коштуњава тијела, мршава лица без јаких костију, 
плавога, овеликога брка и малених тамних очију. 
У очима као што и у његовом мршавом лицу иу 
његовим кретњама била је изражена нека неизвје- 
сност, тупо питање прама себи и прама непознатому 
околишу: што то све значи>.. С тим питањем у 
очима, а очевидно нерадо гледао је пред собом ланац 
којим су му биле спутане руке. Читава његова појава 
у сиромашном одијелу, што је само као за нужду 
покривало голотињу тијела, с блатним босим ногама 
и са чуперцима дугачких власи што су му постранце 
преко сљепоочница падали по лицу, с изражајем 
недостатнога схваћања положаја у којем се нашао, 
и с оним тупим упитом у очима, — одавала је за- 
пуштена, примитивна човјека, који умије нешто да 
каже о злочинству као гријеху, али на овом свијету 
сматра га злом само зато што злочинца прогоне 
области. 

Тај се сељак звао Јован Дулапић, а био је овамо 
доведен ради сумње да је уморио и оробио у шу- 
мици тик села сељака Илију Сурчића. 


а ——______-__-__________.________ 

Пред два дана враћали су се Јован и Илија 
са сајма у Г., гдје је Илија продао пар волова за 
120 форинта. Заједно су ишли све до крчме неког 
Тривуна Вујића. Крчма Тривуна Вујића лежи на 
главној цести, а од ње до Јованова и Илијина села 
има још цестом сат и пол хода. Ако се обиђе цеста, 
даде се тај пут скратити за пол сата. Стаза улази 
као што и главна цеста близу села у шумицу. Али 
како је иловасто тло куд иде стаза, много ниже, 
има по њем за кишовита времена доста млака, а 
преко расквашене иловаче иде се врло тешко, — 
то је за таквога мокрога времена волио сватко ићи 
дуљом државном цестом 

Кад су Јован и Илија дошли до Тривунове 
крчме, навратили су се у њу, појели комадић круха 
и испили боцу вина. Крчма је била пренапуњена 
сељачким свијетом. Ту се крижала главна цеста на 
три стране, па је мало који сељак, враћајући се са 
сајма, пропустио да се не наврати у Тривунову крчму. 
Кад су у крчму ушли Јован и Илија, била су по 
казивању крчмареву равно четири сата по подне. 
Јован је хтио силом да још пију, али на то се није 
дао Илија. Он је дакако с неком бригом чекао да 
стигне што прије кући, јер је носио уза се новце, 
дочим је Јован имао у торби тек неколико форинти 
што их је утржио за продане кокоши, јаја, маслац 
и сир. — Једно је вријеме наговарао Илија Јована 
да пођу заједно, обећавао му цапаче да ће платити 
боцу вина кад стигну у село. Јован се није дао. 
Звао је за се још по боце вина и запјевао. А Илија 
је пошао сам даље. 

За четврт сата испио је Јован вино, и звао 
крчмара да му плати. Кад га је крчмар упитао, не 
би ли још пол боце, рекао му је Јован уздахнувши: 

— Бих, да није израчунала жена колико новаца 
морам кући донијети. 

Тад је у пола пет сати отишао и он, и то не 
главном цестом. Изуо је опанке, објесио их преко 
рамена и окренуо стазом. 

Кад су видјели Јована где пролази селом, било 

је нешто преко шест сати. Он је дакле требао око 
сат и пол за пут који су сељаци редовно за један 
сат обављали. 

Кад је ушао у кућу, већ се с маглом спустио 
на земљу дебели мрак. При свјетлу опазила је жена 
да је Јовану лијево сприједа и по страни рубаче 
неколико што већих што мањих мрља од свјеже крви. 
Јован је показао палац лијеве руке, на којем да је, 
"режући турицу духана, прорезао јагодицу на палцу. 
Крв се није дала обуставити, па је неколико пута 
и нехотице отро крвави прст о рубачу. 

Тад је стао жени полагати рачун о проданим 
стварима, али једва што бијаху започели тај посао, 
долетио је нетко из сусједства јавити и њима вијест 
да су Илију Сурчића нашли уморена и оробљена у 
шумици недалеко села. 

Кад је Јован приповиједао жени како се са 
Илијом враћао са сајма и како се с њиме састао, 
рекла је жена: 

— Враже, још би по тој крви на твојој рубачи 
могао тко помислити да си га ти убио. 

А Јован јој је одвратио: 

— Иди, бено! Како бих ја човјека убио Како 
смо се растали код Тривуна, већ ја Илије нијесам 
видио. Мислио сам да је он одавна код куће, јер 
сам ја стазом мислио брже, а онамо на мјестима ни- 
јесам могао ногом из блата. 

— Имао би ти свеједно неприлике, — рекла 
му је на то жена. — Било би најбоље да ти сву- 
чеш рубачу, па да ту крв оперем. 

Јован није хтио. Али кад је један сат иза тога 
ишао спавати, присилила га је жена да пресвуче 
рубачу. Е | 

А тек што је умочила рубачу с крвавим мрљама 
у воду, ето на врата два оружника. Први који је 
ступио у кућу, чуо је како је рекла Јовану жена: 

— Ето, Јоване, што сам ти ја рекла... а ти 
ме нијеси хтио послушати. 

Оружници су дакако одмах узели рубачу, испи- 
тивали точно о свим ситницама посебице Јована, а 

посебице жену. Њихова кратка истрага поред крваве 
рубаче и онога приговора Јованове жене чинило се 
да је врло успјела: жена је Јованова рекла, да је 
Јован порезао прст режући турицу духана за лулу, 
а Јован да му се то догодило кад је хтио да си у 
грму уреже батину. 

Сапели Јована и одвелига у опћински затвор, 
ма да је Јован грозио како ће они то окајати што 
наваљују толику срамоту на праведна човјека, на 
име његово и његове обитељи, — и макар да је 
Јованова жена просвједовала, увјеравајући оружнике 
да Јован без њезинога знања не смије ислушити-ни 
лулу духана, а једва да би се усудио убити човјека. 

За преслушавања код суда показивао је Јован 
хладан мир, гдјекада се чинио дапаче дрзовит, као 
да жели пркосити истражному судцу. Нијесу били 
на чисту, не чини ли он то промишљено с наканом 
да прикаже себе далеко и од сумње да би могао 
починити злочин ради којега је био отужен — или 
је доиста неком лудом игром околности које су га 
теретиле, дошао на оптуженичку клупу. Кад би га 
опоменули да не схваћа овако на лаку руку ствар 
која би га могла стајати главе, одвраћао је вазда исто: 

— Е, лако да би ви праведна човјека и обје- 
сили, да није и над вама правице! Да зашто је цар 
у Бечу»2 

Тито Дорчић имао је као државни одвјетник 
први пут пред собом случај гдје се радило о осуди 
на смрт. Проучавајући списе о истрази, никако није 
могао створити сигурна суда о том: је ли Јован 
крив или није» Има ли дићи против окривљеника 
оптужницу или одустати од прогона> Листао је 
марљиво старе парнице, да нађе наличан случај, пак 
да по оптужници државнога одвјетника из такве 
парнице створи суд и састави и образложи оптуж- 
ницу. Посве једнаки случај није нашао, али поби- 
љежио је из тих старих оптужница мисли и фразе 
за које је држао да ће их моћи згодно употрије- 
бити у својој оптужници, ако се одлучи за оптужбу. 

Неколико се дана колебао на што да се од- 

лучи. Кад би помислио о Јовану: убио је, — вје- 
ровао је да је Јован Илију доиста убио. А исто је 
тако држао да Јован није могао убити Илију кад 
би помислио: није га убио... Тако се мијењало ње- 
гово мнијење о Јовановој кривњи. Сталнога чвр- 
стога увјерења ни о кривњи или о некривњи његовој 
није могао стећи 

Питање: што би било да Јован буде недужан 
суђен и смакнут, па да послије којим случајем изиђе 
на свјетло његова невиност> — то питање остав- 
љало би га гдјекада скроз хладна. Он би мислио: 
објесио га је постојећи казнени закон, а не ја. Или 
зар се, на примјер, лијечника косне случај ако након 
неисправне диагнозе зареже операторским ножем 
у здраво мјесто и озлиједи неизљечиво болеснику 
који здрав нутрњи орган» Радио је по свом знан- 
ственом увјерењу, а случај је био такав гдје га је 
знаност довела на криви суд... А други пут на исту 
мисао не би се његов ум позивао на знаност која 
га је завела, него би се мишљу и чувством прими- 
тивно узгојена човјека, који је с религијом усисао 
страх од сабласних бића и њиховога прогона, подао 
сав мистериозности што је у себи крије појам смрти, 
и осјећао како би га прогонио Јованов дух у сну 
и на јави и отео му за увијек мир... 

Поред тих опрека у његовој је души ипак 
трајно дизало свој глас нешто што је одлучно за- 
хтијевало да предложи Јована на смртну казну. 

Пошто га је оставила Регина, осјећао се Тито 
пониженим и избаченим из оних угледних кругова 
у којима је она била слављена умницом, насљедни- 
цом талента свога оца и дамом финих осјећаја нај- 
племенитије људске расе. Није му била тајна да је 
јавност узимала њу у заштиту и одобравала њезин 
корак, а њега осуђивала. 

Требало је да се извуче из тога понижења и 
да се покаже јаким. Био му је у руци живот и смрт 
човјека, и једно и друго могао је с једнаким увје- 
рењем предложити судцима. Једном је био увјерен: 
ако Дулапића не предложи на смртну казну, да ће 

се сматрати као дато није учинио из страха, из сла- 
боће... Ако буде Јован по његовом приједлогу вјешан, 
у јавности ће нагло продријети глас о његовој енер- 
гији и строгости; његово ће се име спомињати са 
страхом, а кад људи увјерени о његовој моћи по- 
ћуте пред њим страх, онда ће опет порасти пред 
њиховим очима, заборавиће да га је једном по- 
низила жена и — нека само један натукне да Ре- 
гина није била њега вриједна, фама ће почети сложно 
да одсуђује њу... А утврдиће се при том о њем 
глас што му га је прибавио покојни таст, да је из- 
врстан криминалиста. Јер људи држе ученим, спо- 
собним, својим и јаким онога тко је безобзиран... 
Држе јаким и несавладивим његово непријатељство, 
и саму његову ненаклоност опасном. А страх је из- 
врсна замјена за штовање. 

Напокон је било још нешто што га је опајало 
бешћутношћу у помисли да без чврста увјерења о 
кривњи оптуженога Јована Дулапића подигне оп- 
тужницу. ИМ та бешћутност долазила је од таштине 
и себељубља маленога човјека, који се ћутио недо- 
раслим за мјесто на које га је поставио случај. Чисто 
растући пред самим собом, мислио је на то како ће 
— чим буде Јован објешен — писати родитељима: 
„Недавно сам имао неугодан случај да предложим 
једнога човјека на вјешала. Било ми је тешко, али 
помоћи му нисам могао, јер је уморио и оробио 
свога друга с којим се враћао са сајма. Данас је 
тај сељак, именом Јован Дулапић, био објешен, а 
мени неугодна слика објешенога непрестано лебди 
пред очима, акопрем га нијесам ја осудио на вје- 
шала, него закон, којему служим...“ Како ће одјек- 
нути та кратка вијест у кругу рибара, којима ће ју 
отац приповиједати... како међу сусједама, којима 
ће ју приповиједати мати пуна страха и узрујаности... 
Какав ће појам имати и отац и мати о његовој вла- 
сти и угледу, кад буду тајинствено и пуни страхо-_ 
почитања према своме сину једно другому говорили: 
Видиш, наш Тито суди већ на живот и смрт... А 
како ће се та вијест разнијети маленим градом и по- 

дићи његово име и обавити његову особу мистич- 
ним сјајем, од којега долази удивљење и страх... 
Омамљен тим мислима, није могао да се у таквим 
часовима постави напрама окривљеному Јовану Ду- 
лапићу на оно становиште што га знаност обиље- 
жује изразом „објективно“. 

Напокон се придружило и још нешто што је 
мутило Титову мирну расудљивост. То је било смјело, 
гдјекада готово пркосно понашање Јованово за ври- 
"јеме истраге. Његова лаконична примједба на сваку 
опомену судаца: „Лако ћемо ми зато!..“,. његово 
позивање на неку вишу правицу изван дјелокруга 
овога суда, његова грожња да ће му они чијом је 
кривњом овамо као оптуженик дошао, морати скупо 
платити претрпљену увреду и срамоту и изгубљено 
вријеме, — све је то дјеловало подражљиво на Тита. 
Он би у тој смјелости Јовановој осјетио омаловажа- 
вање суда, неизравно предбачену пристрасност, неку 
врст дрзовитог изазова на борбу, на што. може да 
се одлучи само десператни кривац, који је у својој 
лукавости увјерен да је то још једини начин којим 
може покушати да спаси кожу... Ово му се учинио 
врло важан психички мотив, да образложи своју оп- 
тужницу, — и Тито се под утиском свих тих дојмсва 
одлучи за прогон окривљенога Дулапића. 

Главне точке оптужнице гласиле су овако: 

1. Јасно је да је:акривљени Јован Дулапић 
заостао у Тривуновој крчми, само да одврати од 
себе сумњу да је он могао убити и: оробити Илију 
Сурчића. Уморени Илија Сурчић обећавао му је пла- 
тити вино кад стигну кући ако пође с њиме, а Јован 
то одбије. Јован је очевидно прије створио точно 
основу како ће извести злочин, и по свој прилици 
наговорио Илију да пођу у Тривунову кучму, јер 
Илија се по изјави свједока бојао да га не улови 
мрак прије “него што стигне кући. Под дојмом тога 
страха он се сам својом вољом не би свратио у крчму, 
јер кад су ушли у њу, била су четири сата по подне, 
а сунце је тога дана западало у 5, сати. 

2. Јован је Дулапић требао читавлх 25 часака 

више да од Тривунове крчме попријеким путем 
стигне кући. Истина да се тим путем иде нешто 
теже кад је мокро тло, али многи свједоци тврде 
да се могу обићи неке млаке, и да се тада пут отегне 
највише за 10—15 часака. Преосталих 15 часака 
доста је да се умори и обори човјек у оваквом слу- 
чају, гдје му се спет придружи супутник у којега 
полаже потпуно повјерење. 

3. Крваве мрље на рубачи оптуженога могу се 
узети као изравни доказ његове кривње, ако се уваже 
ови моменти: то је приговор Јованове жене кад су 
изненада ступили оружници у кућу: „Јоване, јесам 
ли ти рекла“... итд.; то је журба Јованове жене да 
још исте вечери опере крваву рубачу, у чем ју је 
запријечио долазак оружника; то је протусловље 
Јована и његове жене у том како је порезао јаго- 
дицу на палцу лијеве руке. Жена је рекла да му се 
то догодило кад је резао турицу за лулу духана, 
а Јован, кад је хтио урезати палицу. Истина да је 
Јован течајем истраге промијенио свој исказ, ре- 
кавши да је жени казао истину, а оружницима се 
бојао говорити о духану, јер да је тај духан садио 
сам на скривеном мјесту. Суд се на лицу мјеста до- 
душе увјерио да је Јован доиста имао на осамље- 
ном и скривеном мјесту засађене двије гредице ду- 
хана. Али он је то казао кад му је већ — штоно 
ријеч — дошла вода до носа. Он се на тај исказ 
одлучио осјећајући на себи терет протусловља свога 
и женинога исказа. 

4. Мскази свједока да Јован живи у страху 
од своје жене, да га она држи — штоно ријеч — 
— под папучом, не ослабљују ни најмање доказе о 
његовој кривњи. Јер доказано је подједно да је 
Јован крао у свом и у сусједним селима живад, месо, 
жито и друге такве ствари, а да је то било са зна- 
њем његове жене, да му је дапаче жена давала упуте 
како ће крађу извести. Није ли она била с њиме 
споразумна и у изведби злочина који је само Јо- 
вана довео на оптуженичку клупу» Не даје ли то 
слутити њезина прва ријеч, кад је видјела да у кућу 
улазе оружници: „Јоване, јесам ли ти рекла...2“ 

5. Тврди се да су сеу близини мјеста гдје је 
нађен, убијен и оробљен пок. Илија Сурчић, нашли 
утиснути трагови ногу двојице људи. Једна нога да 
је апсолутно већа од окривљеникове ноге, а у други 
траг да ширином пристаје посве окривљеникова 
нога, али да је краћа него утиснути траг. Запи- 
сник очевида одмах примјећује да су трагови тако 
незнатни поради тла покривена травом и лишћем, 
да се с потпуном сигурношћу не даду точно опре- 
дијелити. Нога окривљенога Јована Дулапића раз- 
вила се нормално по типу ноге сељака који иду боси, 


или обавију ноге у врло пространу обућу. Што се. 


у трагу чини да је утиснута нога морала бити дуља, 
то је само привидно. Борећи се с умореним Илијом, 
он се упирао јаче ногама у тло и сагибао напријед, 
услијед чега је отисак показао ногу дуљу него што 
је сама нога. — Што се тиче чињенице да обадва 
трага показују босе ноге, дочим је пок. Илија нађен 
обувен у опанцима, ја то тумачим овако: идући це- 
стом по размоченом блату и пок. је Илија изуо обућу 
и ишао босоног. Кад га је Јован уморио, досјетио 
се, — лукавости је тијеком истраге за то доста по- 
казао — па му је мртву обуо ноге. Мислио је: наћи 
ће се трагови двојице босих људи. дакле су га дво- 
јица убила, — а моја ће недужност бити изван сумње. 

6. Лош одгој окривљенога Јована Дулапића и 
мизерне моралне прилике у његовој обитељи при- 
казују се као оно кужно тло на којем може да 
успјева злочин морално дубоко стојећега човјека. 
Чланови обитељи у којој се Јован родио и одрасао, 
кажњени су — као и он сам — небројено пута по- 
ради крађе, пријеваре, тешке тјелесне озљеде, итд. 
Доказано је, надаље, да је Јован познат у свом селу 
као што и у сусједним селима као један од најопа- 
снијих и најлукавијих крадљиваца. Доказано је да 
је он те крађе изводио у споразуму са својом женом, 
да га је она на то нукала, неки паче хоће да знаду 
да Јованова жена, било под којом изликом, обилази 
туђе куће, том згодом извиди како би крађа успјела, 
па према томе даје упуте мужу, који по ноћи крађу 

изведе. Тко је одрастао и стално живи у таквим 
приликама, тому буде крађа занат, тај не осјећа мо- 
рално зло у недозвољеном присвајању туђе имовине, 
тај се, да дође до туђега добра, не жаца никаквих 
средстава, ни истога разбојства, ако мисли да је у 
њега доста окретности и лукавости да одврати од 
себе око пргвде. А да се оптужени Јован Дулапић 
могао поуздати у своју лукавост, показало се тије- 
ком истраге. С прорачунаном хладноћом и миром 
стајао је пред судцем, не лецнувши се ни најмање ни 
онда кад би истрага против њега износила чиње- 
нице које су непобитно доказивале његову кривњу. 
У примитивна, на најнижем степену културе стоје- 
ћега човјека не можемо никако помишљати толико 
душевне јакости ни толико моралнога увјерења о 
властитој некривњи. То одаје непобитно окорјела 
злочинца, који се могао у животу свом и својих бли- 
жих увјерити да је такво фингирање кадро дове- 
сти суд у блудњу, те се то фингирање тумачи скроз 
обрнутим психичким мотивима. 

Бранитељ, који је Јована по одредби суда бра- 
нио, био је додуше сав заокупљен парницом што 
је већ сјутра дан имала започети пред истим судом. 
Заступао је сусједнога властелина, чију је жену род 
код некога насљедства прикраћивао за 20000 фор. 
Поред свега тога он је помњиво проучио отужницу, 
и побијао у њој точку по точку: 

1. Навод оптужбе да је оптужени Јован Ду- 
лапић позвао пок. Илију Сурчића у Тривунову крчму, 
не да се ничим доказати. Напротив, врло је вјеро- 
јатан исказ Јованов да су се. дошавши до крчме, 
споразумно у њу свратили, јер су били врло уморни 
и жедни. Јован дапаче не таји ни то да је пок. 
Илија, у страху да га на путу до куће не затече 
мрак, рекао: „Идемо, али само на кратак час“.... 
Што је Илија прије отишао из крчме, разумљиво је 
по његовом страху да га не затече мрак; а да је 
Јовану пријало онако уморну и жедну посједјети 
још у крчми и попити чашу вина, ми му морамо 
в'еровати. Био би он остао пијућ и даље, да га није 

било страх жене, којој је морао код куће полагати 
рачун о утрженом новцу. 

2. Једни свједоци додуше тврде да се обила- 
жењем млака на упопријеком путу одуљи пут до 
села само за 10—15 часака. Узмимо да је тако, да 
је наиме Јован скратио пут за 15 часака, тад би он 
био од прилике надокнадио напрама Илији управо 
онолико времена колико га је изгубио оставши иза 
њега још четврт сата у крчми. Јована су видјели 
у селу одмах послије шесте уре, а од мјеста гдје 
је почињен злочин, па до села има сат хода: Кад 
је Јован могао да умори и ороби човјека, а да за 
сада не набрајам и другу запосленост иза изведбе 
уморства, што му је приписује оптужба > 

3. Оптужница полаже главно тежиште на кр- 
ваве мрље на Јовановој рубачи, и истиче неке спо- 
редне околности које тој чињеници подавају осо- 
биту важност. — За окривљеника је неугодна окол- 
ност што му је жена пошла прати рубачу. Да се 
нијесу крваве мрље расквасиле у води. ја сам си- 
гуран да би се дао точно установити у тим мрљама 
утисак палца. Пошто то сада није могуће, поку- 
шаћу да сузбијем другим путем оно што оптужба 
узима као непобитан доказ кривње Јована Дула- 
пића. Што наравније, славни суде, него то да ће 
жена, којој се муж с умореним човјеком враћао са 
сајма, којој је мало иза његова доласка кући јав- 
љено да је онај човјек уморен, којој муж покаже 
крваве мрље на својој рубачи, — да ће га жена 
кликнути: Враже, још би могли на те посумњати !.... 
Да је Јован био кривац, не би се он ни мало оти- 
мао томе да му жена смјеста опере крваве мрље 
с рубаче. Она то ради сама као очевидно интели- 
гентнија од свога мужа, кад је он пошао на почи- 
нак. Ради то, јер зна у какву ће неприлику запасти 
њезин муж, ако поради злочина паде на њ сумња. 
А куд наравније него да она, угледавши доиста 
пред собом оружнике, укори нехајнога и лакоум- 
нога мужа: „Јесам ли ти рекла...“ Да је она била 
и мало увјерена о Јовановој кривњи, тај се поклик 
на долазак оружника из њезиних уста не би чуо. 

Што се тиче протусловља између исказа Јова- 
нова и његове жене о том како се зарезао у прст, 
сувишно је да губим много ријечи на обрану свога 
клиента. Он је напросто казао жени истину. А што 
се пред оружницима утекао лажи, доказ је у једну 
руку за нехај човјека који је скроз свјестан не- 
кривње за чин поради којега су дошли оружници 
у његову кућу, а помишља само на казну, којом 
држава штити свој монопол Истом овдје, кад је 
видио, како се оптужба изразује, да му је вода до 
носа, признаје истину која се извидом судскога иза- 
сланства на лице мјеста потврђује. 

4. По исказу свједока и оружника немогуће је 
психолошки схватити сумњу оптужбе да би Јовану 
споразуму или са знањем своје жене извео овакав 
злочин. Заправо ова точка не доноси ништа ново 
за доказ Јованове кривње, јер је исцрпена већу 
пријашњој точки оптужбе. Зато не може ни обрана 
него да је одбије с једнаким разлозима, као што ју 
је; надам се, скроз оборила говорећи о њимау 
точки 3. оптужнице. Допуштам да је жена била 
Јованов сукривац у крађи перади, жита, и дру- 
гих такових ствари: она као далеко интелигентнија 
влада својим мужем, заповиједа му, ствара промиш- 
љене основе за изведбу крађе и шаље њега с упу- 
том да те основе изведе. Па да би се она, тако 
лукава и препредена, толико заборавила, кад би 
знала Јована кривцем, те пред оружницима гласно 
мужу приговорила: „Јесам ли ти рекла...“ Славни 
суде, то се не да помислити. Кад би она и мало 
сумњала о кривњи свога мужа — а није посумњала 
зато што га позна у дно душе и што је увјерена 
о немогућности да Јован убије човјека, — она би 
била енергично захтијевала да он одмах пресвуче 
крваву рубачу, а не би чекала на то више од јед- 
нога сата, док он није легао у кревет. Ни ова да- 
кле точка оптужбе не подноси мало оштрији суд, 
основан на ћуди и нарави Јована и његове жене и 
на њиховом понашању иза тога како су дознали 
да је Илија нађен убијен. 

5. Ова је точка оптужбе најклимавија. Изводи 
на основу установљених чињеница напросто се про- 
тиве логичному мишљењу, и зато су немогући. По- 
којни Илија нађен је обувен, а у близини мјеста 
гдје је лежао уморен, трагови двојих босих ногу. 
Оптужба изводи из тога да је Илија био уморен 
босоног, а убојица да му је иза изведења злочина 
обуо ноге, домишљајући се да ће тиме завести суд 
у блудњу да су злочин извела двојица. —— Ја сам 
већ с обзиром на вријеме истакнуо да окривљени 
Јован није имао када убити и оробити Илију. А 
одакле му времена — све кад би се он тој зањ 
врло препреденој мисли досјетио — да му и обује 
ноге» Да је по претпоставци у оптужби пок. Илија 
босоног ишао, његове би ноге морале бити пуне 
блата са расквашене цесте: трага таковому блату 
на његовим ногама није било. Или му је Јован 
опрао ноге прије него што га је пошао обувати»2 
Када» Све то да обави у неколико часака> Мислим 
да је сувишно трошити даље ријечи и вријеме да 
се истакне апсурдност навода у овој точки оптужбе. 

о. По мом дубоком увјерењу, оптужба је иу 
овој својој посљедњој главној точки скроз на кри- 
вом путу. Истина да Јован Дулапић потјече из оби- 
тељи крадљиваца; истина да је он сам познати тат, 
и да је ради крађе неколико пута био кажњен, — 
али да би он уморио човјека, за то је Јован, да тако 
речем, одвећ велика кукавица. Ја бих га испоредио 
мачки, која ће се лукаво и вјешто свакамо увући 
и завући да украде, али на најмањи шушањ бјежи, 
и неће се усудити насилну отимачину никада. Јован 
је лукав, али страшив. Он би пио чашу вина, — да 
се не боји жене. Он не смије без женина знања да 
испуши лулу духана! Такав јунак да почини гра- 


бежно уморство, и то на мјесту удаљену тридесет · 


корака од главне цесте, куда на сајмени дан може 
сваки час нетко да прође !... 

Оно што оптужба назива фингирањем, дрзо- 
витошћу окорјела злочинца, у том ја видим опту- 
женикову дубоку свијест о недужности у злочину 

'поради којега је оптужен. Овако слаб карактер, 
овако интелигенцијом ниско стојећи човјек да биу 
случају кривње знао задржати исти тон. исти начин 
говора и исто држање онда кад га испитују спо- 
редне ствари, као што и онда кад му истражни 
судац хоће силом да докаже кривњу, — то је та- 
кођер немогуће помислити. — Он се чуди како је 
овамо на оптуженичку клупу и дошао, он не схваћа 
како се суд не може да увјери о његовој некривњи, 
— а од туда његово смјело понашање, од туда по- 
зивање на вишу правицу, од туда наивно увјерење 
да је у Бечу цар који ће му прибавити задовољ- 
штину за све оно што је недужан претрпио. — 

— Мислим, — завршио је нагло бранитељ, — 
да сам овако оборио наводе оптужбе, и молим да 
суд Јована Дулапића ријеши оптужбе... 

Док је бранитељ говорио, преметао је Тито 
Дорчић нервозно оловку међу прстима, и сваки се 
час трпко смјешкао. Обарање чињеница што их је 
навео у оптужници, чинило му се гдјекада као да је 
наперено против њега, његовога јуридичкога знања 
и способности, дапаче помислио је који пут да бра- 
нитељ једва притајеном иронијом и јеткошћу истиче 
његову неспособност... 

Кад је бранитељ свршио, устао је и испрва с 
привидним миром, а послије све жешће и страстве- 
није узео у одбрану наводе оптужнице. Сред њего- 
вога говора дошао је к бранитељу на прстима суд- 
ски слуга и пришапнуо му да га вани чека властелин 
који му има одмах у погледу сјутрашње парнице 
приопћити нешто врло важно. 

Бранитељ се вратио замишљен у судску дво- 
рану кад је већ Тито био при концу свога говора. 
Са двије три ријечи, несабран и очевидно одсутан 
духом опетовао је у кратко свој обранбени говор, 
и тражио за свога клиента ријешење од оптужбе. 

Суд је прихватио разлоге оптужнице, прогла- 
сио Јована Дулапића „кривим граСежнога уморства, 
— и Јован буде објешен. 

Увече онога дана кад је Јован Дулапић био 

смакнут, ћутио се Тито врло узрујаним. Пред њим 
је на столу била напола испражњена боца вина из 
очева винограда, црнило и листовни папир. Хтио 
је да одмах јави кући како је данас био тај сељак 
објешен. А за чудо, с том вијешћу што ју је имао 
јавити родитељима, нијесу се сада јављали у њем 
они славни осјећаји што би прије узносили његову 
душу кад би помислио како ће отац рибарима, а 
мати сусједама приповиједати тај догађај као доказ 
колика је власт у њиховога Тите! — Био би нај- 
волио да може заборавити сав ток истраге, и своју 
оптужницу и бранитељеву обрану, а особито при- 
зор кад је Јован стајао под вјешалима. А управо 
ово враћало се упорно у његову мисао, чврсто при- 
хваћало његове памети. Непрестано се помаљала 
пред његовим очима појава тога ситнога, кукавнога 
и у сваком погледу далеко заосталога сељака, како 
је испод вјешала стајао суха, препаћена и смртним 
страхом изобличена лица, и пружао прама њему и 
судцима руке, молећи милост и увјеравајући их о сво- 
јој недужности... МИ послије, његове ноге у сивом 
кажњеничком одијелу и тешкој обући, висећи мртво 
над земљом... Камогод је окренуо очи, свуда тај 
ситни човјечац изморен смртним страхом, с прому- 
клим грлом, с испруженим рукама... свуда те мирно 
висеће ноге над земљом... 

Из далека у души и некуда бојажљиво стала 
се понављати мисао: зашто се одлучио да муком 
изведе доказе о Јовановој кривњи>» Зашто је онако 
жестоко ударио проти наводима обране, која је ипак 
расклимала грађу из које је била састављена његова 
оптужба» Зашто се бранитељ у својој дуплици онако 
површно и нехајно осврнуо на његову реплику2 
Зашто су судци млитаво прихватили његову оптужбу, 
зашто нијесу уважили и обрануг 

Спомињући опетовано та питања у себи, био 
је на чисту да би волио да Јован није био осуђен... 

Пио је и срдио се на себе и на бранитеља и 
на судце... Истом кад је око једанаесте уре половицу 
друге боце испио, био је миран. 

— Ја му нијесам судио — говорио је хладним 
миром себи — него суд... Убио је Илију, дашто да 
га је убио... А узмимо да је објешен и прав, па 
рецимо искрено између ова четири зида: што је за 
живот једнога мизернога, интелектуално заосталога, 
а неморалом зараженога човјека>2... Какове жртве 
прождре рат»... Тко да толико мисли на некога 
сељака... | 

Тад је истом могао да напише кући писмо. Затим 
је пио и у угодном опојном стању размишљао 0 
својој слави и јакости... Кад је пошао спавати, клекао 
је по свом обичају пред кревет и стао склопљених 
руку молити. Али био је одвише омамљен вином, 
а да измоли „Оче наш“. Главом клонуо на кревет, 
једно је вријеме тако клечећи и склопљених руку 
дријемао, а онда полуодјевен легао у кревет. У по- 
сљедњем трачку омамљене свијести појавила му се 
Регина... Хватао је рукама око себе, борећи се са 
сном, и звао полугласно: 

— Регина... Регина... 

Онда је тешком муком отворио очи, сјео на 
на кревет, буљио неко вријеме тупо преда се, и као 
да је нагло освијештен открио нешто неочекивано, 
рекао је гласније: 

— Нема Регине... 

Затим је пао главом на узглавље, и уснуо чврстим 
сном при горећој свијећи. Иза подругога сата про- 
будио се као навадно бистар, али узнојен, а с појавом 
накаженог Дулапићевог лица, испружених сухих 
руку, муклога грла и висећих ногу, рађало се у њем 
несносно стање душевнога несклада што га је тако 
красно умиривало уштрцавање морфија. — 

Биле су на реду нове парнице и нове истраге 
највише поради крађа, тешких тјелесних озледа по- 
чињених у пијанству и тако даље, — али призор 
сељака Јована Дулапића под вјешалима непрестано 
је прогонио Тита. И дању би га мучила мисао на 
тај неугодни призор, али вечери су биле тешке. Тито 
„Из начела“ није полазио гостионице ни друштва. _ 
Осјећао је с лукавом опрезношћу да му је најбоље _ 

осигуран углед ако се у приватном животу држи 
у некој тајинственој удаљености од друштва... Вечери 
је пробављао код куће пијући јако вино из очева 
винограда. Само омамљеност вином давала му је 
снаге да буде равнодушан напрама оним призорима 
што су се упорно враћали пред његове очи. У то 
се догодио неочекивани случај: 

Некога сељака Мартина Ђурића оборила у 
шуми буква, а смртно рањен исповједио је људима 
да је с другим сељаком из њиховога села, Стојаном 
Дикићем, уморио и оробио покојнога Илију Сур- 
чића. Исказао је потанкости, јер не може поднијети 
у смртном часу да остане срамота на дјеци покој- 
нога Јована Дулапића и кривња на његову имену. 

Кад су оружници казали Стојану Дикићу све 
потанкости како је с Мартином Ђукићем извео умор- 
ство, није могао да таји. Признао је да су они 
Стојан пратили покојнога Илију и Јована скроз 
од Г. с наканом да оробе Илију, и да су били на- 
умили, ако другачије не буде ишло, убити Илију и 
Јована. Јован се случајно спасао заоставши у крчми, 
а њих су се двојица, кад је Илија изашао из крчме, 
умијешали међу други свијет, а онда кренули босо- 
ноги главном цестом за Илијом. Пред самом шуми- 
цом тик села стигли су Илију, придружили му се и, 
акопрем се видјело Илији да му то друштво не прија, 
и да сумњичаво прати сваки њихов крет, пошло је 
Стојану за руком да га с два удара по глави оне- 
свијести. Тад су Илију однијели у шумицу тридесе- 
так корачаја далеко од цесте, дотукли га, узели му 
новац, и отишли заштићени мраком у своје село. 

Догађај је побудио силно узбуђење у сраду и 
у околици међу сељачким свијетом. Јавно се напа- 
дало на државно одвјетништво и суд; тежак, једин- 
ствен појам неправде, почињене објешеному Јовану 
Дулапићу и његовој обитељи. узгибао је масом и 
пријетио провалом насилне задовољштине. Међу гра- 
ђанством сабирали су се добровољни прилози за 
обитељ пок. Јована, а неколико сељака било је већ 
у узама судбенога стола поради недозвољених и 
бунтовних израза против суда и области. 

Требало је да се то опасно нерасположење 
примири; јавност је тражила задовољштину. Један 
од Јованових судаца буде премјештен, а Тито до- 
бије миг да затражи дуљи допуст, а да смјеста 
остави П. 

И без тога мига он би био морао да то учини 
поради живчевља. Загребачки лијечници, након уза- 
лудна покушаја да га отму алкохолу и морфију, 
послаше га у неки санаториј за живчане болести 


Од тога догађаја био је једини главни и јасни 
осјећај Титовога душевнога живота : — страх, страх 
увећан вјеровањем у мистичне стране религије, по- 
мијешане с предрасудама што оживљују до згољних 
чињеница све бајке пучке фантазије. У тој религи- 
озности полукултурнога човјека видио је у оној 
службеној заблуди тек чин ради којега мора да га 
прогони дух човјека који је његовом сукривњом 
праведан завршио срамотном смрћу на вјешалима. 
Гдјегод се нашао сам дању, или ноћу, свуда је осје- 
ћао присутност покојнога Дулапића. Вјеровао је да 
је освета почела овим нијемим присућем. И доиста, 
послије је све очитија бивала појава покојникова. 
Кад би се сад иза винске омамљености пробудио, 
увјеравао би се да га је пробудио неко прозвавши 
га именом, или дирнувши му се руком рамена, или 
макар с неким незнатним штропотом из тамнога 
кута собе. Дрхтао би и знојио се и тресао се на 
сваки гласак што би се јавио у тишини ноћи, и 
трпио неисказане муке душе бичеване страхом. Сми- 
ривао би се узимањем све јачих доза морфија. Али 
нетом би престао дјеловати морфиј, стала би га опет 
прогонити најприје слика ногу што су у грубом, 
сивом кажњеничком одијелу и тешким ципелама ви- 
сјеле под вешалима. Неотклонива је била то слика. 
Долазила је пред затворене ксо што и пред отво- 
рене очи, и помаљала се свуда куд је сврнуо пог- 
лед. Ниједна мисао није ју могла истиснути, дола- 
зила је, хватала га се попут полипа, и тражила од 

њега да се усмјели и дигне очи више до лица по- 
вјеку што је висио на вјешалима. — Напокон му 
се једном указало то лице, кад је несретњак пружио 
под вјешалима руке прама њему, и судцима докази- 
вао да је прав. И сад га није остављало то очајни- 
чко лице, пуно смртнога страха у погледу очију, у 
блиједим уснама и у страшном гласу: Господо, ни- 
јесам крив... То је био сухи плач, иза којега до- 
лази лудило. А иза несретњака мирно је стајала 
слика крвника, који је чекао да оврши своје... 
Све јасније враћао се тај призор пред Титове очи, 
и није се дао уклонити испред њих, као што ни 
прије слика самих висећих ногу. А послије се спо- 
јила та појава са стропотом, о којем се увјеравао 
да му покојник навијешта: Долазим... 

Тад га из Загреба послаше лијечници у Беч. Ту 
је проборавио три мјесеца, а болест је ишла на горе. 
Подмићивањем заводских слуга долазио је, успркос 
строгога надзора, до алкохолских пића и до мор- 
фија. Какав столац у сјени, какав дебљи прут на 
зиду, каква пукотина међу даскама, каква сјена ба- 
чена иза свјетиљке на под, на зид, или на строп, — 
све би се претварало у пружене сухе и црне руке, 
а иза њих би се помаљало мршаво Дулапићево лице 
с натегнутим мишицама око тамне дубине отворе- 
них уста, и са страшним очима што су као што и 
испружене руке биле у њ с грожњом упрте. 


ХИ 


Три мјесеца нијесу Андрија и Луција знали о 
Титу гдје је. О њем су се проносили свакојаки, 
нимало утјешљиви гласови, а њих је то већма бо- 
љело што баш они, родитељи јединога дјетета, 
знаду о њем најмање. Мало по мало све их је више 
мучила мисао да с њиме нешто није добро. Нага- 
ђали су и као по нити долазили свагда до закљу- 
чка да је томе некоме злу крива жена што ју је 
узео. Он им је до душе давно писао да је отишла 
к неким рођацима у походе, али кад су их Андрија 

и Луција поново позвали да дођу прославити пир 
и у његову очинску кућу, одговорио је Тито да се 
Регина није вратила и — „Бог зна, хоће ли се већ 
када и вратити“. Колико мука што их је мучило 
из те нејасноће! Нагађали су, и долазили опет до 
јединога закључка да је она крива некој несрећи 
њиховога дјетета. Да се он барем јави, да каже 
гдје је, што му је, да дође, па да се изјада њима, 
како би га знали тјешити и соколити, како би ски- 
нули муку с његове и са своје душе ! 

Старце је очевидно изједала мисао на сина. 
Постали су мучаљиви, клонили се људи и боравили 
слободно вријеме у цркви. Даривали су редом жр- 
твенике златом и свијећама, као да не могу пого- 
дити у кога је права моћ да помогне, а бриге 
које ускорују старост, сједале су на њихово лицеи 
давале обадвојици изглед сродне сличности. Поста- 
јали су једна душа у два тијела, једна душа по јед- 
ном тешком чувству, по једним мислима што су 
попут црних птица дању и ноћу летјеле по њихо- 
вом мозгу. 

Тад им напокон стиже писмо од Тита из Беча 
да му приреде двије собе у приземљу куће, јер да 
ће доћи да дуље времена борави код куће. Писмо 
је било кратко, ништа није казивало. У ријечима 
фалила су поједина слова, те га је неки дјечак, 
врло вјешт читању и писању, на мјестима једва 
прочитао. 

Али старци су разумјели главно, и као препо- 
рођени дали се на посао да приреде Титу стан 
како треба. Било је прољеће, Луција је сва сретна 
од тога што настаје риболов и леже се млада пе- 
рад, те неће никада бити у неприлици чиме ће да 
понуди Тита. Андрија је оточио вино и освједочио 
се да је старо вино у боцама што је чекало на 
Тита кад буде славио овдје пир, доиста вриједно 
пивнице преузвишенога. 

Дочекали су га, и од првога сусрета се малко 
брецнули: био је мршав, постаран, тресао се, а 
лице му је било сиво, отегнуто, и очи сад као да 

се нечему чуде или нешто питају, а сад уплашене 
с неком блијештећом ватром у зјеницама. 

— Само кад си дошао, — говорили су му 
гледајући га заљубљеним очима, — само кад си 
дошао. Опоравићеш се ти овдје, видјећеш само. 
Ово је зрак што си га први путу животу удахнуо, 
а такав зрак кажу да је најздравији за свакога 
човјека. 

— Не говори му одвише, — опоменуо је Ан- 
дрија Луцију кад је Тито отишао у своју собу. — 
Ја сам видио на њем да му није право што пуно 
говориш. 

— А што сам, јадна, таковога говорила — 
скрбно је упитала Луција. 

— Ну, ништа, стара, ништа... Али знаш, болеж- 
љив човјек, па га дражи свака ситница. 

— А што ће бити ако будемо мучали> Он 
ништа не говори, не говоримо ни ми, па како ће 
то бити2 

Андрија је слегао раменима. 

И к вечери је сјео Тито зловољан и одбијао 
свако јело. 

— Од чеса си жив, за драгога Бога» — чудила 
се Луција; али кад га је силом нукала да једе, 
отресао се на њу: 

— Дајте ми мира! — И морала је замукнути... 

Али пио је много, добивао боју и био напо- 
кон други човјек. Стао се занимати за рибарију и 
за многе људе у граду. И отац и мати били су уза 
њ одмах препорођени. 

— Вино подносиш, — озбиљно је рекла Лу- 
ција. — Али било би добро кад би узимао и друге 
хране. 

Тито није хтио на то ништа рећи, него је при- 
мијетио Андрија: 

— Доћи ће помало и воља за јело... а ово ће 
га вино окријепити. 

А тад се усудила упитати Луција што ју је 
мучило : 

— А што тебе, Тито, заправо боли2 

— Живци су болесни, — одврати јој Тито. 

— Живци... Па нема тому лијека>2 

Зашутио је, а Андрија је добацио Луцији очима 
мисао : Ни то га нијеси смјела питати... 

Кад су дошли у своју собу, Андрија и Луција 
као да нијесу умјели наћи што ће једно друго упи- 
тати. Пошли су на починак с неким страхом, а онда 
је упитала Луција: 

— Зашто Тито ни једном бесједом не спомиње 
своју жену 2... 

— Прва је вечер.. чекај, дознаћемо ми од 
њега мало по мало и то, — рекао је поспано Ан- 
дрија. А доље по соби чули су се још Титови кораци. 

Наједном, сред ноћи, пробудио их је стра- 
шан крик. 

— Јеси ли чула, Луцијог — упитао је Андрија. 

— Чула сам, пробудило ме је... Био је Титов 
глас... — дрхтала је Луција. 

— Морамо видјети. 

За час су обоје силазили низа стубе са свје- 
тиљком. 

Тито је сједио на кревету преплашена лица, 
избуљених очију, и тешко усопљен. На сточићу крај 
кревета горјела је свјетиљка. 


— Што је Тито2г — упитали су га обадвоје' 
у исти час. 

— Одонуд је долазио, — показао је руком 
према тамному ормару у соби. — Тамо ће се смје- 


стити... однесите сјутра тај ормар из собе... 
Уздахнуо је и тро с чела зној, а Андрија. И 


Луција гледали су једнако престрашено једно у друго. | 


— Тко је долазио — усилио се да упита 
Андрија. 

Тито није одговорио. Погледао је обоје и по- 
новно уздахнуо. 

— Крикнуо си... мислили смо... тако... 

Није одговорио, него је узимао са столчића 
морфиј и штрцаљку, а онда је рекао мрко: 

— Отиђите... 


Часак су се Андрија и Луција гледали, а онда 


су изишли, рекавши бојажљиво Титу: Лаку ноћ, 


пића С а ве је Зи 

— Што велиш, Андрија» — упитала је Луција. 

Андрија је стиснуо раменима: 

— Није здрав... 

— Дашто да није, — прихватила је одмах 
скрбно Луција. — Али ово хоћу да те питам, ра- 
зумијеш ли ти» Сањао је нешто ружно, што ли2 

— Дашто... дашто да је сањао, — одговарао 
је Андрија као преко својих правих мисли. 

_А Луција није дала мира. 

— Њега, вели, да је видио, како долази. А 
кога то» Да је рекао: њу, — ја бих разумјела. 

— Своју жену2г Да, лакше би се разумјело... 
Али не, опет не.. Ово као да га прогони нешто... 
Није се усудио изговорити да би то могла бити 
приказа некога злочестога покојника, који је узео 
Бог зна ради шта да прогони Тита. 

— Света Богородице! — уздахнула је Луција, 
удпрајући се у прси... — Да му се прелијевају уроци — 

— Гдје би он то пустио! — упао је Андрија. 

— Да се барем благослови 2 

— Ни то неће хтјети... 

— Па што онда2 Лијечници ни љекари неће 
га отети чарима, или ако га што прогони... Бог зна 
није ли умрла и та његова жена... Али што, кад је 
с њим тешко говорити! Зашто би она отишла од 
њега након три мјесеца пошто су се узели, а онју 
је — јеси ли видио по писмима» — тако волио >... 
Што ми, јадни, знамо 2 

__Ствар је постајала замршенија тим наводом, и 
Андрија је прекинуо разговор рекавши: 

— Ноћ је, пусти, Луцијо, па ћемо се сјутра 
разговарати. Али сигурно је да се он разболио од 
онда пошто је отишла од њега жена. 

— И ја сам то опазила, — рекла је на то Луција. 

Дуго су лежали без сна,и уснули с мислима о 
Титу истом негдје у зору. 

Тај крик будио их је сваку ноћ. Вазда исто. 
Сав изморен страхом показивао би руком у који кут: 
оданде је долазио... Затим бе се освијестио и осорно 
се отресао на родитеље. | 


ја» 

Једном кад их је пробудио такав крик, чуо 
се у Титовој соби неки ударац, а затим звекет про- 
сутога новца. 

— Морали би да видимо шта је» — мислила 
је Луција, као што и Андрија, а бојали су се да 
не раздраже јаче Тита. Сашли су и несигурним ко- 
раком ушли у собу. Он је већ био разбуђен. Припит 
легао је у хлачама, по ноћи му је испузла из џепа 
новчарка и тиштила га испод бока. А њему се при- 
видјело да је пок. Дулапић дошао под кревет, пружио 
своје руке кроз постељину и хватао га сухим прстима 
око паса. Крикнуо је и скочио из кревета, и буљио 
дрхћући у кревет, гледајући сумњичавим оком нов- 
чарку. Кад се освијестио, узео ју је и ударио њоме 
у под. Тад су сашли к њему Андрија и Луција, а 
Андрија га упитао гласом који је подрхтавао: 

— Што се то догодило, Тито 2 

Ни ријечи није хтио да одговори. Легао се на 
бок у кревет, окренувши лице од Андрије и Луције 
који су значајним погледом показивали на просут 
новац по поду. А онда су изишли из собе на прстима. 

— Што било, било, — рекла је Луција кад су 
дошли у своју собу, — ја га сутра морам питати 
отворено што то њега прогони. Јер тко да живи 
овако > Ево сна је нестало с њиме у ово мало вре- 
мена, а није ни њему боље. Сваки је дан мршавији, 
не једе, а не смијеш да га понудиш јелом, јер те 
одмах увриједи у живац. Питаћу га: 

___— Реци, дијете, отворено што те мучи, јер 
како да ти тражимо лијека и помоћи кад не знамо 
· што ти је 

— Покушај, —сумњичаво је рекао на то Андрија. 

Кад му је јутрос донијела Луција каву, повукла 
је један столац даље од стола и спустила се неси- 
гурно на њ. 

— Тито, дијете, не срди се, морам да те нешто 
питам, — почела је тихо и покорно. — Болан си, 
трпиш, а твоје трпљење пада на наше срце и дво- 
струка нам је мука што не знамо како ћемо ти 
помоћи. Ја и твој отац све смишљамо како ћемо 


' 

те упитати: што ти фалиг Јер ти не једеш, не спа- 
ваш, па како ћеш да се опоравиш> Што те про- 
гони, да немаш у ноћи онога мира ни починка2... 
Не срди се, дијете моје, ја ти видим на лицу да ти 
није право што ово говорим. Помисли, мати сам ти, 
— бризнула је плакати. 

— Престани! Кога си се врага разбрбљала! 
Не приушташ ми ни овај часак мира. 

..„Узео је шалицу с кавом, бацио ју на под;и 
изишао из куће. 

Тито! Тито — викала је за њим. — Што сам 
учинила, — говорила је у себи, а осјећај немоћи 
разлио се тијелом, и није у први час смогла снаге 
да устане. 

Дошао је Андрија. 

— Тито се жури некамо цестом .. узрујан је... 
Што се догодило 


— Ох! Охг — Уздисала је Луција, — хтјела 
сам добро, а учинила сам горе, — и приповиједала 
онда мужу што се догодило. 

— Идем за њим, — рекао је на то Андрија. 


— Иди, иди... М мене хвата страх за њега... 
Викни само Марици да ми донесе чашу воде. 

„Андрија је изишао, а кад је мала дванаест- 
годишња служавка Марица донијела чашу воде, 
сркнула је Луција из чаше, и протрла онда водом 
сљепоочнице. 

— Донеси воде и крпу, — рекла је онда Ма- 
рици, пролила сам каву, дошла ми изненада ома- 
глица, што ли... Биће од врућине. 

Дуго је Тито ишао цестом, а онда се низ ка- 
мену стрмину, посуту кушом и смиљем, спустио к 
мору и сјео на гребенасту литицу. Море мирно и 
глатко као горско језеро. Дан је био сјајно свијетао. 
Сједио је и зурио дуго у морско дно под водом. 
Море је било прозирно и бистро као чаша воде. 
Видио се сваки камечак, свака травка и свака ри- 
бица што би допливала до овеликога, разноликом 
травом обраслога камена, и сумњиво гледала уњ, 
лагано машући перајима. 


194 ВЈЕНЦЕСЛАВ НОВАК 


— Некаква је риба оздо камена, или још прије 
уботница, —- помислио је Тито. Али онда су његове 
мисли опет бродиле испрекидано крижајући се једна 
с другом, док није напокон поћутио свијетли мо- 
менат, — а тад се јавила у њем успомена на дје- 
тињство и прву младост. Мисао му је била ведра, 
као што је било пред њим бистро море: 

— ..Под сваким оним камечком утиснут је 
барем који хип мога живота... мога разума, разми- 
шљања, моје фантазије, чувства и воље... у кратко: 
мога живота... Колик раскошни поћут што би се 
родио у мени кад бих видио да је испод камена 
помолила рибица главу! Добацио бих јој сав зане- 
сен удицу, а при том нијесам уживао што јој узимам 
живот, него сам ћутио као да је она дошла ту из 
љубави прамл мени, само да ја могу проживјети 
онај неисказани поћут кад је осјетим у својој вла- 
сти.. Ах, оно чувство јакости, слободе и моћи кад 
сам на махнитим крилима буре управљао сам једар- 
цем и кормилом и попут полубога јурио својом 
барком преко бијесних валова; други су се згра- 
жали гледајући ме с обале, а ја сам ћутио буру и 
валове у њиховој покорној служби којом су хтјели 
да подигну радост мога живота! Онда сам био сре- 
тан... Оно је било моје право тло у које бијаше 
пустио дубоко своје коријење мој живот, да упије 
из њега у себе снагу и радост... Па зашто су ме 
ишчупали и пренијели с роднога тла на туђе2 Да 
ми буде боље! Старе луде! Без познавања и без. 
разумијевања живота они су се дрзнули да суде 
гдје ће мени бити боље! Којим су правом одлучи- 
вале онаке незналице мојим животом 2 Којим су ми 
правом отели радости живота и... како су смјели да 
ме унесреће2 Ја сам био дијете, нијесам смио ни 
могао просвједовати проти њиховому науму, и ако 
сам ћутио да сам туђ у школама у које су они 
мене силом турали. А видјели су то и они, али ни- 
јесу одустајали, да не буду крвници свога дјетета. 
Луде, луде, луде !... Њихово родитељско право... 
Слобода воље... А моје право 2 А моја слобода вољер 

Право једнога, неправда другога; слободно извр- 
шивање воље једнога, неправда другога. Освета 
није изостала: ево ме кукавнога остатка живота... 
а из оне бистрине мора гдје сам проживљавао дневе 
среће, упија се сада у моју мисао жеља да тај 
остатак сатртога живота дарујем мору, које је мени 
даривало радост и сласт живота. А оне двије старе 
луде гледају у ме кано двије окамине.. само им 
сузе теку из очију, а мрцваре ме глупим питањима... 
или буље у ме и никако не могу да схвате још ни 
данас колики су починили гријех... 

Наједном је престао мислити. У њем се нагло 
утрнула ведрина мисли, као од једнога запуха утр- 
нуто свјетло: буљио је у море, буљио... јер су испод 
обраслога камена измиљила два тамна трака убот- 
нице. А он је видио пружене сухе и црне руке Ду- 
лапићеве, иза руку гола рамена, а онда се помаљала 
његова глава... 

Скочио, прелетио бријег, и сав усопљен испао 
на цесту. 

Ту га је дочекао отац: 

— Камо се журиш, Титог — упита га. 

А Тито је рекао, јурећ мимо њега: 

— Долази из мора... 

— Тког Бог с тобом, никога нема... 

Тито га није слушао. Својим дугачким ногама 
_ већ је био у врх драге. 

Кад је Андрија дошао кући, повукла га је Лу- 
ција за рукав, мигнувши му да пође за њом. Оче- 
видно имала му је казати нешто важно. 

— Гдје је Тито» — тихо ју је упитао Андрија, 
а Луција је исто тако тихо одговорила: 
| — Завукао се у своју собу, а ја се већ нијесам 
усудила да погледам што ради... Слушај, Андрија 
мој, — почела је другим гласом, — сад ти је мени 
јадној све јасно... Сједјела сам на клупи пред кућом, 
а он је дошао сав усопљен и сјео до мене, не про- 
говоривши по навади ни ријечи. Наједном се уло- 
вио обадвјема рукама мога рамена и притиснуо уза 
ме, а тијело му је дрхтало као шиба. 

— Долази... долази... — шаптао је, а у мени 
је од страха нестајало живота: лице отегнуто, из- 
буљене округле очи, отворена уста... помисли, Ан- 
дрија ! 

— Тко долази, синко 2 Та нема никога. 

— Видиш ли, — показао је на цесту — а оно 
се мицала путем нечија сјена с цесте. 

— Оно је сјена, Тито, освијести се, за име 


божје ! 

— Оно је Јован Дулапић, — рекао је једнако 
дршћући. 

— Дулапић, — изненадио се Андрија. — То је 


. онај сељак што га је он предложио да се објеси. 

— Је ли да се тако звао 2 Ето, сад знамо тко 
га прогони. 

Андрија је замишљено климао главом, а онда 
је проговорио : 

— Може бити... свега се догађало... Али ја 
држим да је у њега премекано срце, па није могао 
да поднесе што је на његов приједлог објешен чов- 
јек. А што је он крив > Је ли сам онда писао: закон 
га је објесио, а не ја. 

— Да ти то њему речеш» — замишљено је 
рекла Луција. 

— Дашто да бих му рекао, да сес њим даде 
говорити. Та јеси ли видјела како је поступао ју- 
трос с тобом 2 

Луција је уздахнула: 

— Ах, истина, Андрија мој: кад је бодар, не 
да ни споменути своју болест, а још мање кад оно 
сав клоне, па га је, милосрђе погледати. 

"Дуго су сједјели шутећи; обадвоје је разми- 
шљало о тешком питању: што је у овом случају 
најбоље радити 

— Андрија, — рекла је напокон Луција осо- 
бито чврстим, сигурним гласом: — Ти мисли што 
хоћеш, али мени нећеш избити из главе да Тито 
тога покојника заиста види... Он Тита прогони... 
Причињати би му се могло неколико дана, па би се 
опет смирио: али ово траје мјесеце! Тито њега види; 

покојни се дигао на њ, и не да му мира. Ајде да 
ми покушамо смирити покојнога, Андрија; срце ми 
каже да ће то помоћи, видјећеш, сигурно ће по- 
моћи. Платимо за њ вјечне мисе. Сто форинта то 
стоји, а што је то Нека оде сав наш иметак, само 
да нас милостиви Бог услиша, па њему помогне. 

— Дала би се и та стотина, — говорио је оте- 
жући Андрија, — кад би човјек знао да ће помоћи. 
Али ако не помогне 2 

— Помоћи ће, Андрија, вјеруј да ће помоћи. 
Света је миса велики заговор код господина Бога; 
Он ће 'опростити покојному гријехе, да ће се сми- 
рити на оном свијету. Како сам сигурна за то, Ан- 
дрија мој! 

— Причекај још који дан, — невољко је рекао 
Андрија. 

— Немојмо дуго чекати, Андрија. Што дамо, 
треба да од срца дамо, па не отежимо тиме, — го- 
_ ворила је устајући за Андријом, којему се њезин 
приједлог није свиђао, али није смио ни да га побија. 

Сјутрадан иза обједа сједјела је у соби сама 
Луција, забављена неким крпањем. Тито је био доље 
у својој соби; вани је ромонила тиха. топла киша 
каква се спушта првих љетњих дана. У кући је вла- 
дала тишина, чуло се из кухиње како мала Марица 
запљускава водом перући суђе. 

Наједном се Луцији учинило да се стубама 
нетко тихо успиње. Престала је радити и напела 
слух. 

— Као да су Титови кораци... 

А у исти час јурнула јој је душом свијетла 
мисао : 

— Не би ли добри Бог дао да дође на раз- 
говор да ми се истужи... 

И већ је хтјела да му пође у сусрет, али онда 
се предомислила : Чудак је, могла би покварити све 
тиме ако му се прије реда покаже. 

Часак је владала нијема тишина, онда се из 
кухиње чуло пригушено и напорно гибање, а напокон 
је дјевојчица гласном криком звала господарицу. 

Луција је излетјела из собе, и остала запањена 
на вратима: Тито је насрнуо на дјевојчицу и оти- 
мао се с њом, држећи ју чврсто једном руком у свом 
наручају. 

— Што радиш, Тито — рекла је дршћући 
пред тим призором. 

Тито је пустио дјевојчицу, и бацио бијесан по- 
глед на матер: 

-—– И ти мораш бити... Повлачиш се свуда као 


мачка... Стара несрећо! — говорио је мукло, сила- 
зећи низа стубе. 
— Што се ово догађа2 — питала се у себи 


Луција, скупивши прсте обих руку на челу... Памет 
јој је стајала запањена пред догађајем, што канда 
га није могла схватити. Погледала је дјевојчицу, 
ситно, сухоњасто дијете, малених уских удова и пре- 
нула се: | 

— Што си се ускричала> — приговорила јој 


је против увјерења. — Господин се с тобом шали. 


Дјевојчица је без ријечи наставила свој посао: 
било је очито да је разумјела Титов насртај. 

— Нећу овога казати Андрији, — закључила 
је у себи Луција. 

Али дјевојчица је још исти дан побјегла к мајци. 


— Што ми тајиш, — рекао је трећи дан иза 
тога Андрија Луцији... Све се чује... 

— А што ћу да ти говоримг — уздахнула је 
Луција. — Доста ти је ове наше несреће, па није- 
сам хтјела да те још тим жалостим. 

— Како је то билог — упитао је Андрија; а 


кад му је Луција потанко исприповиједала догађај, 
умукнуо је и рекао тешким гласом у којем јечи 
изгубљена нада: 

— И ја сам теби тајио... а што користи да 
тајимо једно пред другимг2... Тешка је то несрећа и 
срамота... Приповиједају сељакиње да пред њима 
на цести ради свашта... ништа лијепо... А докле ће 
то овако — упитао је зурећи кроз отворен про- 
зор у море. 

— Ах, докле, Андрија, докле И ја то питам 

и гријешим, питајући господина Бога: зашто је он 
нас овако казнио јединим дјететом, у којем је била 
наша нада, наша срећа и све наше» 


— Наш живот, — мукло је додао Андрија. 
| — Наш живот, дашто, и наш живот, — при- 
хвати одмах Луција. — Колико смо дали и хтјели 


дати да му прибавимо угодан живот... 
онда је наједном дигнула главу и рекла 
Андрији: 

— Зашто ме не послушаш, Андрија, па не пла- 
тиш тих 100 фор. за вјечне мисе Мени све срце 
слути да би то помогло... 

Андрија је завртио главом: 

— Барем тој његовој срамоти није крив по- 
којни. 

— А јест, Андрија, јест. Освећује му се, напа- 
стује га и наводи га на свако зло. Знаш ли ти како 
је наш Тито из најмлађих дана био добар» Разго- 
варао се радо с дјевојкама, али никада нијесмо о 
њем ни чули, а камо ли доживјели што срамотно 
и недопуштено. Кад је он био у младости такав, 
како да се сад сам од себе промијени, гдје је учен 
и у годинама готова човјека» Све су то чини по- 
којнога Дулапића, — закључила је с увјерењем. 

Али прошла су опет и два тједна, а Андрија. 
није дао новаца за вјечне мисе. 

Након два тједна позвао је једном Луцију у 
собу, и дао јој један од двају папира што их је 
имао у руци. 

. — Ево ти сто форинти, пођи к жупнику, и 
упиши вјечне мисе“за пок. Дулапића. 

— Како си се то ти наједном предомислио» — 
изненадила се Луција. 

Андрија је сјео, подбочио обадвјема рукама 
главу, и шутио. 

— Знаш ли, Луцијо, што се догодилог Тај 
Дулапић био је објешен прав. Други су убили ч0о- 
вјека поради којега је он био објешен. 

— Што говориш, Андрија 2... — стајала је пред 
> отворених уста, утиснувши прсте обију руку у 
образе. 


“ 


хита 

— Разумијеш ли сад што прогони Тита2.. Ево 
ти и друге стотине. Умоли жупника да се попита 
за обитељ покојнога Дулапића, па нека им пошаље. 
И послије ћемо их помагати, да ублажимо њихову 
несрећу и гњев. 

Луција је узела спорим кретом у руке и други 
омот. 

— Ах, како ћу ја то жупнику признати > 

— Ништа не требаш да признајеш, Луцијо. 
Сав град о том говори, сви знаду... Само смо ми 
дознали посљедњи. 

— Колики гријех, колика срамота! — тукла 
се Луција руком у прси. 

Андрија је шутио: у његовој души складно 
су одјекивале Луцијине ријечи: Колики гријех, ко- 
лика срамота! 

Још истога дана платила је Луција жупнику 
100 фор., да се на дан смрти пок. Јована Дулапића 
служи мртвачка миса за његову душу. 

Мало затим једне вечери био је Тито ведрији. 
Јео је додуше као навадно, тек чалабркајући по 
храни, али пио је много. Разигран вином, занимао 
се дапаче опет за риболов, и рекао оцу да ће сју- 
тра с рибарима у барку. Затим је пошао у другу 
собу по смотку, а погледи Луцијиних и Андријиних 
очију одмах су се срели — весели, ведри погледи 
пуни наде: 

— Помози му, Боже, — тихо је рекла Луција, 
— оваквога нијесмо давно видјели. 

Тито се вратио са напаљеном смотком и испи- 
тивао опет о удесу рибара који су за његова од- 
сућа помрли. 

Али доскора га је свладало вино. Крв му је 
ударила у лице, језик се заплитао. Но испио је по- 
сљедњу чашу, и затражио матер да му још вина 
донесе. : 

Луција и Андрија погледали су се споразумно, 
а онда је рекла Луција: : 

— Да ти не нашкоди, Тито Пуно си вечерас 
пио, а касно је доба. Било би боље да пођеш лећи, 


ји 

Одмах се сав преобразио. Погледао је бијесним 

погледом матер, и бацио преда њу празну боцу. 

___- Жао вам је што ваше вино пијем2 Сра- 
мите се! Крвопије старс... од порода ме прогоните... 
Гле, овај расклиман, изгубљен живот, ово је ваша 
заслуга... 

— Што говориш, синко, за име божје, што 
говоришг — тихо је и преплашено рекла Луција, 
склопивши пред устима руке као на молитву, и гле- 
дајући Тита понизним и просећим очима, из којих 
је навирала суза за сузом: 

-— Како бисмо ми теби што ускратили, Титог 
Што ти на ум пада> 

— Ја сам овдје — стао је викати — господар, 
као што сте и ви. Разбаштинити ме не можете, не- 
мате разлога ни права. Зар ме и ви држите лудимг 
— Сами сте старе луде ! 

— Нијесмо, синко, луди, нијесмо, — болно је 
говорио Андрија. 

— Љубимо те, једино си нам дијете. Ево ти 
све. Ако хоћеш, сјутра ћемо изручити у твоје руке 
све што имамо. Да за кога смо чували»... Не жа- 
лости нас. Твоја срећа — наша срећа; твоја бол — 


наша бол; твоја туга — наша туга; твој живот — 
наш живот. 

— Хајд шути! Само брбљаш! 

— Сваки наш разговор си ти, — наставио је 
Андрија тужбу, не прекидајући се, — свака мисао 


ти, свака жеља нашега срца ти. Ја ти погледам 
матер и читам јој у очима да мисли на те. А то, 
вели, чита и она на мојем лицу. И то свагда: Кога 
нам је Бог дао на овом свијету да га љубимо, него 
тебе» Учен си човјек, велик господин, судиш љу- 
дима, — па буди и нама сиротама праведан... 

— Болан си, убог, болан, — с плачем је при- 
хватила Луција, — па те раздражује свака мален- 
кост. Ох, проклета ријеч, — опрости ми, Боже, — 
кад је преко мојих усана узашла. А нијесам мислила 
ни на што, него... Ах, како си ти друкчије добра 
срца, како си од рана дјетињства мене волио.., 


Џ 

— Доста је тога... Идите спавати! — упао је 
Тито окренувши сек прозору. | 

— Заповиједаш ли да ти донесем винаг — 
плашљиво је упитала Луција. 

Није хтио одговорити. Наслонио је чело на 
прозор и загледао се кроз стакло у ноћ. 


— Што да радимо2 — питали су се очима 
Андрија и Луција... 
— Лаку ноћ, Тито, — рекао је онда отац. — 


Ми ћемо с божјом вољом на починак. А ево ти 
кључа од подрума. На мањем је суду пипа, а у за- 
гради су у пијеску боце старога вина. Узми по 
вољи. Или хоћеш да ти ја донесем 2 

Тито није одговорио, нити се макнуо од прозора. 

Андрија и Луција још су неко вријеме у неизвје- 
сности чекали, а онда је Андрија мигнуо Луцији и 
они су пошли из собе. 

— Лаку ноћ! — рекли су му с врата. 

Али он им није одговорио. 

Кад су дошли у своју собу, Луција је сјела на 
шкрињу и заломила рукама: 

— Андрија, реци, за Бога, што ће из овога бити 

Андрија је жмиркао немирно; у цртама смркну- 
тога лица јасно се видјела тешка узрујаност његове 
душе. Али Луцији је рекао хинећи мир: 


— Пио је мало више вечерас... Пст! — рекао 
је онда тихо, — чујем га... 

Слушали су неко вријеме, а онда је рекао 
скрбно Андрија: -— У подруму је био по вино... 


Тито је сједио код стола, бијели столњак био 
је испроливен вином. Зурио је мртво преда се у 
чашу, а кад је хтио да пије, опирао се желудац. 
Наједном је избуљио у столњак округле, престра- 
шене очи с мршавим отегнутим лицем: видио је, 
како по столњаку вијугајући се пузи јегуља. По- 
сегнуо је за њом наглим кретом руке, и стиснуо 
шаку кад се додирнуо њезинога слузавога тијела, 
али у руци му је остао набор мокрога столњака, а 
јегуља се испузла и пала на под... 

— Је ли то била јегуља2 — упитао се. По- 

мирисао је мокру руку; рука му је доиста зауда- 
рала по риби. Узео је свјетиљку и тражио јегуљу 
свуда по соби. Нигдје јој није било трага. 

— Морам њега дозвати, — мислио је на оца, 
и ударио неколико пута палицом о строп — стари 
кућни начин како се из приземља дојављивало у 
први спрат. 

Андрија и Луција сашли су са страхом к Титу. 

~ — Ти си нас звао, Тито 2 — упитао га је отац. 

— Примириши, — пружио му је Тито длан: 
по чем заудара моја рука> 

Андрија је сагнуо главу док се није дирнуо 
вршком носа Титовога длана, и онда повукао неко- 
лико пута у се испарине из влажне руке да нађе 
одговор на Титово питање: 

— Ја не знам, — слегао је раменима, дигнувши 
опет главу. — Ја бих рекао да заудара по вину. 

— Ти примириши, — пружио је руку матери, 
зловољно се окренувши од оца. 

С очевидном муком приступила је Луција к 
њему и мирисала му длан као што и Андрија. 

— Не осјећаш ли рибу 2 — упитао је Тито. 

— Доиста, рука ти заудара по Рао — рекла 
је Луција с увјерењем. 

— Јегуља је ту била, — говорио је као преко 
воље Тито. — Пузила је по столу, ухватио сам је, 
али се дакако испузла и пала на под. Дед је и-ви 
потражите. . 

Тражили су, дашто, бадава. 

— Сад се покојни претворио ето у јегуљу, — 
хтјела је Луција тумачити Андрији, кад су опет 
дошли у своју собу. Али Андрија ју је одбио зло- 
вољно : 

— Ах, што! Опио се вечерас... Пијан је, та 
видјела си да је пијан. 

Дошло је љето са својим дугим врућим данима, 
са својим несносним топлим и сухим вјетровима. 
Тито је скроз клонуо. Као да није имао снаге ни 
да носи своје дугачко до кости омршавјело тијело. 
__С отегнутим лицем луђака, с мртвим очима, про- 

водио је живот без воље, — живот без живота. 
Ноћни крикови бијаху престали, био би у кревету 
будан, али лежао би миран, буљећи мртво у строп 
полурасвијетљене собе. Камо би га повели, ту би 
сјео, и опет буљио у штогод без иједне ријечи, без 
једнога крета који би одавао самосталност воље. 
Тек кад би му силом нуђали јело, одбијао би од- 
лучно. Једини чин његове властите воље била је 
шетња изван града цестом, откуд би се спустио к 
мору, сјео на гребенасту обалу и опет зурио мртво 
у море, док не би дошао Андрија да га поведе 
кући. Људи што су мимо њега пролазили барком, 
приповиједаху да зурећи у море непрестано пре- 
бире усницама као да нешто шапће, и да се у том 
шаптању често сам собом насмије. 

Једном под вече сједјели пред кућом све троје: 
Андрија, Луција и Тито. Било је врло тихо и топло 
љетње предвечерје, море без најмањега набора и 
запљуска. Сједјели су шутећи. Наједном је Тито стао 
окретати главу, као да прати неке кретње у зраку. 
Али лице и очи одаваху му мир, те су и Андрија 
и Луција извједљиво мотрили то трајно кретање 
главом и очима што канда је пратило блиски лијет 
какве мухе или лептира. 


— А што ти то гледаш Тито — упитала га 
је напокон Луција. 
— Дулапић... — одговорио је мртвим гласом 


Тито, и показао руком на матер: ето га на твојем 
рамену. 

— Бог буди с тобом! — рекла је Луција, — 
на мојем рамену нема ничега. 

Тито није марио што је говорила. Кретао је 
опет главом за нечим, а онда упро учи у очево 
кољено : 

— Теби је стао на кољено. 

Андрија је нехотице махнуо руком по кољену 
и рекао зловољно : 

— Нема ничеса. Причиња ти се. Мисли на што 
друго, па нећеш видјети ништа, као што не ви- 
димо ни ми. 

У Као да не чује оца, пратио је опет очима кретње 
у зраку, спустио главу на подбрадак, загледао се 
у прси, а онда се опрезно као дијете кад хвата 
лептира, приближио двама прстима тресуће се руке 
мјесту у које је зурио очима, и напокон нагло сти- 
снуо прсте: 

— Ево га, — рекао је задовољно. 

Луција се брецнула, а Андрија је гледао мрко 
преда се. 

— Што си то уловио» — упитала је мати Тита 
који је прстима обадвију руку опонашао кретње 
као да нешто трга. 


— Дулапића .. Претворио се у лептира... Истргао 
сам му ево крила, а сад ћу га згазити. 


— Па га згази! — понукала га је мати с неком 
надом. 

Радио је као да опрезно поставља нешто под 
поплат, и онда дуго газио ногом. Али једва што је 
одмакнуо ногу, дигао је главу као да опет гледа 
за летећим лептиром: 

— Ево, — говорио би својим муклим, тихим 
гласом, — чујеш ли хрскање под ногом како га 
гњавим > А кад одмакнем ногу, — ево га на! Рош 
је одлетио читав. 

Андрија је сједио замишљен, и није више пратио 
Титових кретова. Али Луција му је опетовала тихо 
неколико пута: 


— Лако може бити да је вјештац па се сад 
јавља као лептир... Ти ни у што не вјерујеш, — при- 
говорила је онда Андрији кад је он показао лицем 
да не слуша радо њезино тумачење. 


Неколико пута се опетовала иста игра, а кад 
је онда опет једном начинио Тито крет као да је 
уловио лептира, рекла му је мати: 


— Пусти, Тито, кад га не можеш згњечити. 
Можда би било боље да га покушаш утопити у моруг 
Не одвративши ријечи, устао је Тито, и силазио 
к мору, држећи чврсто стиснута три прста десне 
руке. Луција је пошла за њим и настојала да га стигне. 

Андрија је остао код стола. Наслонио је главу 
о руку, упро се лактом о стол, и гледао мрко за- 
мишљен за женом и за сином. На његову лицу били 
су уписани јаки потези туге и изгубљене наде. Очито 
није вјеровао у појаву лептира; био је увјерен да 
је и то привиђење у болести која је страшнија од 
свих других. 


А кад је видио Тита доље на жалу, наједном 
му је дошло на ум како је овако једне љетње пред- 
вечери сједио недалеко тога мјеста с покојним кумом 
Дабићем и с његовом госпођом. Тито је ено иза 
онога врта долазио у барци: свјеж, крепак, весео 
дјечак, што га је он био наумио ишколати кроз 
високе школе, а од чега га је покојни кум одговарао 
као да је слутио ово зло. Да сам га послушао... _ 
плашљиво се замислио Андрија, и одмах осјетио да 
ће се та нова мисао враћати у његову душу и хтјети 
да он јасно самому себи одговори: што би било 
данас да сам онда послушао Титовога кума 2... 


Дотле је Тито чучнуо на жалу, мати му нагнула 
се нада њ. Тако су стајали једно вријеме, нешто у 
мору показивали, а онда се Тито нагло усправио и 
кретао главом, једнако као прије кад је пратио очима 
лијет привиднога лептира. 


Вратили су се, а Луција је казивала озбиљно · 
како се лептир у мору претворио у јегуљу, а онда 
испузао на плочу, претворио се на суху опет у ле- 
птира, и одлетио у бријег. 

Мало затим једнога јутра нашли су Тита под 
цестом утопљена. Горња половица тијела с ру- 
кама била је уроњена у море, лијева нога непо- 
мично је запала у процијеп двају гребена, а десна 
с подераном ципелом и ногавицом до кољена била 
је израњена и оставила јаке крваве трагове по гре- 
бену обале. Било је очито да се очајно борио проти 
смрти. Зато су закључивали да га је смело летње 
сунце, па је у тој омамљености хтио да скочи у море 
за неком рибом. | 


Тако му се испунила жеља да остатак живота 


ај МУ 

пода мору што га је толико љубио, и што је била 
једина права радост његова живота: 


ка 


Кад их не запријечи љуто вријеме, Андрија и 
Луција редовно похађају Гитов гроб и цркву. У 
цркви се моле, гроб ките, сједну крај њега и раз- 
говарају. Титов гроб и црква једина су два мјеста 
која имају за двоје стараца неко одређено значење. 
Све остало у животу као да их је изневјерило и 
као да их све више неком упорном силом одалечује 
од себе. : 

— Сјећаш ли се, — рекла је једном Луција, 
кад су тако сједјели крај гроба, — како би сиро- 
мах дошао кући из школе с израњеним стражњим 
тијелом 2 Ах, а ми смо га силили у школе... Школа 
је била за њ вазда велика мука... Сјећаш ли се 
како се костур био начинио од њега кад је учио 
за матуру: А такав је долазио и из Беча послије 
свакога испита. Е, да смо ми, Андрија, знали њега 
придржати уза се... 

Андријиним лицем повлачио се између набора 
чудан изражај, а онда је утиснуо лице у рубаци 


"плакао... 


Од тада никада једно другому не спомињу 
како су могли сачувати Тита у животу. А башу 
том је била она тешка, заједничка бол која их је 
одалечивала од свијета, и управљала им кораке 


к цркви и к Титовом гробу. 

